
INTRODUCEREA AUTORULUI 


Cititorii care vor găsi subiectul tratat în această carte 
șocant sau înspăimântător n-ar trebui să se autoamăgească 
socotindu-l ceva total nou. Studiile asupra creierului și 
tehnologia modificării comportamentale prin neurochi- 
rurgie s-au dezvoltat continuu de aproape un secol. De 
câteva decenii există, în legătură cu aceasta, păreri pro și 
contra. i 

Nici publicitatea nu a lipsit. Desi studiile neurobiolo- 
gice erau suficient de spectaculoase încât să fie inserate 
regulat în suplimentele de duminică ale ziarelor, oamenii 
nu le-au luat niciodată cu adevărat în serios. Au existat 
atâtea viziuni sumbre și atâtea speculații neserioase de-a 
lungul timpului, încât se consideră „controlul minții” ca o 
problemă a unui viitor îndepărtat: s-ar putea întâmpla, dar 
nu prea curând sau, oricum, nu atât de curând, încât să-i 
mai afecteze pe cei aflați acum în viaţă. 

Oamenii de știință angajaţi în aceste cercetări au 
încercat să provoace o dezbatere publică. James V. 
McCcnnell de la Universitatea Michigan le spunea stu- 
denților săi acun. câţiva ant: „Gândiţi-vă, noi putem 

realiza aceste lucruri. Noi putem controla comportamen- 
tul. Dar cine ar putea să decidă dacă acest lucru trebuie cu 
adevărat făcut? Dacă sunteti atât de ocupați încât nu puteți 
să-mi daţi acum o soluţie, am să hotărăsc eu pentru 
dumneavoastră. Și atunci va fi prea târziu”. 

Mulţi oameni simt că își duc existenţa într-o lume în 
care totul este predeterminat şi urmează un curs pre- 
stabilit. Deciziile luate în trecut ne-au lăsat poluarea, 
depersonalizarea şi pacostea urbană; altcineva a luat 
aceste decizii pentru noi, iar noi suportăm consecințele. 

Această atitudine reprezintă o modalitate copilăreas- 
că și periculoasă de negare a responsabilităților, și toată 
lumea trebuie să recunoască acest lucru. În acest sens, vă 
prezint următoarea cronologie: 


ISTORIA TERAPIEI REALIZATE 
PRIN NEUROCHIRURGIE 


1908 Horsley şi Clarke (Marea Britanie) descriu tehnicile 
chirurgicale stereotaxicel folosite pe animale. 


1947 Spiegel și colab. (S.U.A.) fac cunoscută prima inter- 
ventie stereotaxică efectuată pe o ființă umană. 


1950 Penfield și Flanagan (Canada) efectuează o ablaţie? 
chirurgicală cu rezultate favorabile asupra pacien- 
ților având crize focale. 


l Stereotaxie — metodă de identificare radiologică a unor structuri 
nervoase (n.tr.). 
2 Ablaţie — extirpare (n.tr.). 

1958 Talairach și colab. (Franța) încep implantarea 
stereotaxică de adâncime a electrozilor. 


1963 Heath și colab. (S.U.A.) permit pacienților, la 
cerere, autostimularea, prin implantarea de 
electrozi. 


1965 Narabayashi (Japonia) informează despre 98 de 
pacienți cu comportament violent tratați prin chi- 
rurgie stereotaxică. 


1965 Sunt efectuate pe oameni mai mult de 24 000 de 
intervenții, prin procedee stereotaxice, în diferite 
tări. 


1968 Delgado și colab. (S.U.A.) distribuie „stimoceivere“ 
(radiostimulator și radioreceptor) pacienților 
benevoli trataţi ambulatoriu. 


1969 La Alamogordo, New Mexico, un cimpanzeu este 
legat în mod direct prin radio la un computer care îl 
programează și transmite stimuli cerebrali. 


1971 Pacientul Harold Benson este operat la Los 
Angeles. 


ML. 
Los Angeles 
23 octombrie 1971 


„Am ajuns la concluzia că impresia mea subiectivă 
în legătură cu propriile mele motivații este de cele 
mai multe ori fantezistă. Nu știu de ce fac anumite 
lucruri.“ 

J.B.S. HALDANE 


„Pustietatea il supune pe colonist.“ 
FREDERICK JACKSON TURNER 


Marţi, 
9 martie 1971 


ACCEPTAREA 


Coborâră la camera de gardă pe înserat şi se așezară 
pe bancheta aflată lângă ușile batante ce dădeau spre locul 
de parcare a ambulanţelor. Ellis, bărbat mai în vârstă, era 
încordat, preocupat şi distant. Mai tânărul Morris mânca o 
bomboană, iar hârtia ambalajului o înghesuise într-un 
buzunar al jachetei lui albe. 

De unde se aflau puteau privi afară, spre lumina soa- 
relui revărsată peste semnul mare care indica accesul în 
CAMERA DE GARDĂ şi peste cel mai mic ce specifica 
intrarea în parcare NUMAI PENTRU AMBULANȚE. În 
depărtare se auzeau sirenele. 

— O fi el? întrebă Ellis. 

Morris îşi controlă ceasul. 

— Mă îndoiesc, e prea devreme. 

Rămaseră pe banchetă ascultând apropierea sune- 
tului. Ellis își scoase ochelarii și începu să-i șteargă cu 
cravata. Una dintre asistentele de la camera de gardă, o 
fată pe care Morris nu o ştia pe nume, se apropie și întrebă 
senin: 

— Reprezentati comitetul de bun-venit? 

Ellis privi chiorâș spre ea. 

— O să-l ducem direct. Aveţi fișa pregătită? întrebă 
Morris. l 

— Bănuiesc că da, doctore, răspunse ea, și se depărtă 
iritată. 

Ellis şuspină și își puse din nou ochelarii, privind 
aspru către asistentă. 

— Cred că tot nenorocitul ăsta de spital știe! 

— E un secret mult prea important ca să fie păstrat. 

Sunetul sirenelor se auzea acum mai aproape prin 
ferestrele deschise și văzură o ambulanță intrând în spațiul 
special. Doi brancardieri deschiseră ușa şi împinseră targa 
afară. Pe ea era întinsă o bătrână fragilă, cu respirația 
întretăiată, scoțând un sunet chinuit. 

Edem pulmonar acut, gând: Morris, privind cum era 
transportată într-unul din saloanele de tratament. 

— Sper că e în formă bună, spuse Ellis. 

— Cine? 

— Benson. 

— De ce n-ar fi? 

Ellis privi morocănos pe fereastră. 

— S-ar putea să fi fost tratat ceva mai dur. 

Chiar că e într-o pasă proastă, își spuse în gând 
Morris. Ştia că asta înseamnă că Ellis este foarte tulburat; 
trudise la destule cazuri împreună cu el, pentru a recu- 
noaște simptomele. Irascibilitate sub presiunea așteptării, 
apoi, din momentul începerii operației, liniște totală, 
aproape indolentă. 

— Unde naiba o fi? se precipită Ellis, privind din nou 
la ceas. 

— Sunt pregătiți cu toții pentru trei și jumătate? 
întrebă Morris, pentru a schimba subiectul. 

La 3,30 în acea după-amiază urma să aibă loc, la 
secţia de neurochirurgie, prezentarea cazului Benson. 

— Din câte știu eu, spuse Ellis, prezentarea va fi 
făcută de Ross; sper doar ca Benson să fie într-o formă 
bună. 

— Doctor Ellis, doctor John Ellis, doi-doi-trei-patru. 
Doctor Ellis, doi-doi-trei-patru, se auzi o voce din inter- 
foane. 

Ellis se ridică să răspundă la apel. 

Morris știa că doi-doi-trei-patru reprezintă derivația 
de la laboratorul animalelor. Interpelarea însemna pro- 
babil că ceva nu mergea cum trebuie cu maimutele. Ellis 
Operase câte trei maimuțe pe săptămână în ultima lună, 
pentru a se ține pe el şi echipa lui în formă. 

Îl urmări cum traversează camera și cere legătura de 
la un telefon de perete. Ellis mergea ușor schiopătat, rezul- 
tatul unei leziuni căpătate în copilărie, care-i secționase 
nervul peronier al piciorului drept. Morris se întrebase 
întotdeauna dacă leziunea avea vreo legătură cu decizia 
ulterioară a lui Ellis de a deveni neurochirurg. Cu 
siguranță avea atitudinea unui om hotărât să corecteze 
defectele, să pună lucrurile la locul lor. Acesta era și slo- 
ganul pe care-l spunea mereu pacienților săi: „Te putem 
face la loc“. Totodată părea că se bucură el însuși de mai 
multe defecte — șchiopătatul, calviţia prematură, vederea 
slăbită, fapt care-l determina să poarte ochelari cu lentile 
groase. Emana în jurul lui un aer de profundă vulnerabili- 
tate, care-i făcea rascibilitatea mult mai tolerabilă. 

Morris continuă să privească pe fereastră soarele ce 
se revărsa peste locul de parcare. Începea vizita de după- 
amiază, şi rudele, care-și conduceau mașinile spre parcare, 
aruncau priviri furișe spre clădirea înaltă a spitalului. Pe 
chipul lor se putea citi clar anxietatea: spitalul rămânea un 
loc de care oamenii se temeau. 

Morris remarcă faptul că majoritatea erau frumos 
bronzați. Fusese o primăvară însorită și călduroasă la Los 
Angeles, totuşi el era la fel de alb ca și jacheta și panta- 
lonii pe care îi purta în fiecare zi. „Ar trebui să ies mai 
mult“, își spuse. „Ar trebui să încep să iau prânzul afară.“ 
Juca, bineînțeles, tenis, dar asta se întâmpla de cele mai 
multe ori după-amiaza. 

Ellis reveni lângă el, clătinând din cap. 

— E Ethel. Și-a sfâşiat cusătura. 

Ethel era o tânără maimuţă rhesus! care suferise o 
intervenție pe creier cu o zi înainte. Ethel era de obicei 
docilă, ca orice maimuţă rhesus, iar operația decursese 
ireproșabil. 

— Cum s-a întâmplat? 

— Nu ştiu, recunoscu Ellis. Aparent s-a folosit de un 
braț ce i-a scăpat din strânsoare. Oricum, urlă și oasele de 
pe o parte sunt complet descoperite. 

— A reușit să-și smulgă firele? 

— Nu ştiu, dar trebuie să cobor să o consult. Tu crezi 
că te poti descurca singur? 

— Presupun că da. 

— Ai aranjat cu poliția? întrebă Ellis. Nu cred că îti 
vor face greutăți. 

— Nu, nici eu nu cred. 


l Maimuţă înrudită cu macacul (n. tr.). 

— Du-l imediat pe Benson sus la şapte, apoi 
cheam-o pe Ross. Eu am să vin cât pot de repede. (Își 
controlă ceasul.) Îmi va lua probabil cincisprezece minute 
s-o liniștesc pe Ethel, dacă se comportă normal. 

— Mult noroc cu ea, îi ură Morris. 

Ellis privi acru şi se îndreptă spre ușă. 

După plecarea lui reveni și asistenta de gardă. 

— Ce s-a întâmplat cu el? 

— E doar nervos, răspunse Morris. 

— Cu siguranță că este, remarcă ea, și privi plictisită 
pe fereastră. 

Morris o urmări cu un aer detașat, ușor amuzat. 
Petrecuse suficienţi ani în spital pentru a recunoaşte sem- 
nele discrete ale unei anumite atitudini. Începuse ca intem, 
când nu avea nici un fel de statut, majoritatea asistentelor 
ştiau mai multă medicină decât el, și atunci când erau 
nemulțumite nici nu se mai oboseau s-o ascundă. O dată 
cu trecerea anilor devenise rezident în chirurgie și asis- 
tentele începuseră să aibă o atitudine mai respectuoasă 
fată de el. Pe măsură ce vechimea îi creștea, autoritatea lui 
profesională devenea tot mai evidentă, încât numai câteva 
dintre ele își mai permiteau să-i spună pe numele mic. Și, 
în final, când fusese transferat la secția de cercetări 
neuropsihiatrice, ca tânăr membru al echipei, statutul lui 
cunoscuse o nouă transformare. 

Dar acum era cu totul altceva: o asistentă se fâtâia 
prin jurul lui doar pentru a fi aproape de el, pentru că avea 
O aură ce-i conferea o importanță specială; și asta fiindcă 
toţi cei din spital știau ce urma să se întâmple. 

Privind pe fereastră, asistenta remarcă: 

— Uite-i că vin. 

Morris se ridică şi privi afară. O autodubă albastră a 
poliției urca spre camera de gardă și intra în parcarea 
ambulanțelor. 

— În regulă. Sună la etajul șapte și spune-le că 
suntem în drum spre ei. 

— Da, doctore. 

Asistenta plecă. Doi oameni de serviciu deschiseră 
ușile spitalului. Nu știau nimic despre Benson. Unul dintre 
ei i se adresă lui Morris: 

— Acesta este cel pe care îl aşteptaţi? 

— Da. 

— Înregistrare la camera de gardă? 

— Nu, intrare directă. 

Brancardierii notară și îl urmăriră pe ofițerul de 
poliție care condusese autoduba cum o înconjoară și 
descuie ușa din spate. Cei doi ofiţeri dinăuntru clipiră în 
lumina soarelui. Apoi apăru Benson. 

Ca întotdeauna, Morris fu şocat de prezenţa lui. 
Benson, un tânăr sfios, scund, de vreo treizeci de ani, cu 
un aer zăpăcit, stătea lângă maşină cu încheieturile 
mâinilor prinse în cătușe. Când îl văzu pe Morris îl salută, 
după care privi stânjenit în altă parte. 

— Tu îl preiei pe acuzat? întrebă unul dintre polițiști. 

— Da, sunt doctorul Morris. 

Polițistul arătă spre interiorul spitalului. 

— Arată-ne drumul, doctore. 

— V-ar deranja dacă i-ati scoate cătușele? întrebă 
Morris. 

Benson își ridică privirea spre Morris, după care o 
lăsă din nou în pământ. 

Poliţiştii schimbară o privire între ei. 

— Nu avem ordine în privința asta, dar cred că se 
poate. 

În timp ce poliţiştii desfăceau cătușele, şoferul îi 
aduse lui Morris un dosar pe care scria „Transferul 
suspectului către Centrul Medical“, pe care acesta îl 
semnă. 

— ŞI încă o dată aici, spuse șoferul. 

În timp ce semna, Morris îl urmări cu coada ochiului 
pe Benson, care stătea tăcut, frecându-și încheieturile și 
privind drept înainte. Impersonalitatea tranzacţiei, formele 
ŞI semnăturile îl făcură pe Morris să se simtă de parcă ar 
fi primit un colet de la mesageria centrală. 

— În regulă, declară şoferul. Mulţumim, doctore. 

Morris îi lăsă pe ce: doi polițiști și pe Benson să 
pătundă în incinta spitalului, în timp ce brancardienii 
închideau ușile. O asistentă își făcu apariţia cu un scaun cu 
rotile, iar Benson luă loc în el. Poliţiştii priviră nedumeriți. 

— Așa cere regulamentul spitalului, explică Morris, 
după care o pomiră cu toți spre lift. 


Liftul se opri la primul etaj. Jumătate de duzină de 
Oameni aşteptau pentru a urca la etajele superioare, dar 
ezitară când dădură cu ochii de Morris, de Benson în 
scaunul cu rotile şi de cei doi polițiști. 

— Vă rog, așteptați următorul transport, spuse 
Morris calm. Ușile se închiseră și liftul continuă să urce. 

— Unde este doctorul Ellis? întrebă Benson. Am 
înțeles că ar fi trebuit să fie și el aici. 

— Este în sala de operație. Va urca în scurt timp. 

— Şi doctorul Ross? 

— Ai s-o vezi la consultatie. 

— În regulă, zâmbi Benson, la consultatie. 

Liftul ajunse etajul șapte, unde coborâră cu toţii. 

Aici se afla secția de chirurgie specială, unde erau 
tratate cazurile deosebit de complexe. Era, de fapt, etajul 
secţiilor de cercetare, unde se făceau cele mai pretențioase 
intervenții pe cord, pe rinichi şi se încerca recuperarea 
pacienților cu metabolism disfuncțional. Se îndreptară 
către camera asistentelor, alcătuită din pereti de sticlă și 
instalată strategic în centrul X-ului format de culoarele 
nivelului. 

Asistenta de serviciu își ridică privirea. Părea 
surprinsă că-i vede pe polițiști, dar nu comentă nimic. 

— Acesta este domnul Benson, spuse Morris. Este 
gata şapte-zece? 

— Totul este pregătit, răspunse asistenta, oferindu-i 
lui Benson un zâmbet dulce. Benson o răsplăti cu un surâs 
întunecat și își mută privirea de la asistentă la consola 
computerului dintr-un colț al camerei. 

— Aveţi un terminal aici? 

— Da, spuse Morris. 

— Și unde este computerul principal? 

— În subsol. 

— În această clădire? 

— Da. Are nevoie de o putere energetică deosebită, 
așa că liniile de tensiune se află în această clădire. 

Benson încuviintă. Morris nu fu surprins de între- 
bare. Benson încerca să-și distragă atenția de la operatie şi 
era, la urma urmei, un expert în computere. 

Sora îi înmână lui Mortis fișa lui Benson. Avea obiş- 
nuitul plastic albastru cu antetul „Spitalul Universitar“, 
purtând, de asemenea, o mică etichetă roșie, semnul Neuro- 
chirurgiei, una galbenă, ceea ce însemna terapie intensivă, 
și o ultimă etichetă albă, pe care Morris nu o mai văzuse 
până acum aplicată pe vreuna din fişele medicale care-i 
trecuseră prin mână. Eticheta albă implica luarea unor 
precautii de securitate speciale: 

— E fișa mea? întrebă Benson, în timp ce Morris, 
flancat de cei doi polițiști, împingea căruciorul spre 
camera 710. 

— Ah-ha. à 

— Întotdeauna am fost curios ce cuprinde. 

— În cea mai mare parte note indescifrabile. 

De fapt, fișa medicală era bogată și extrem de clar 
interpretată de diferitele computere ce înregistraseră nenu- 
măratele teste. 

Ajunseră la salonul 710, dar înainte de a pătrunde în 
cameră unul dintre polițiști intră și închise ușa în urma lui, 
în timp ce al doilea polițist rămase afară. 

— Pentru orice eventualitate, se scuză el. 

Benson privi amuzat către Morris. 

— Sunt foarte prevăzătoni cu mine. 

— E în regulă, spuse primul polițist, ieșind din 
cameră. 

Morris împinse căruciorul în salon. Era o cameră 
mare, plasată în partea de sud a spitalului, ceea ce o făcea 

însorită după-amiaza. Benson privi împrejur și încuviință 
aprobator. 

— Este una dintre cele mai bune camere ale spita- 
lului, remarcă Morris. 

— Pot să mă ridic acum? 

— Bineînţeles. 

Benson se ridică din scaunul cu rotile și se așeză pe 
pat; sări pe saltea; apăsă butoanele ce făceau patul să se 
ridice și să coboare, după care se aplecă să cerceteze 
mecanismul instalat sub el. Morris merse spre fereastră și 
trase draperiile, reducând din lumina puternică ce intra de 
afară. 

— Simplu, remarcă Benson. 

— La ce te referi? 

— La mecanismul patului. Remarcabil de simplu. Ar 
fi trebuit instalată o conexiune inversă care să compenseze 
automat... 

Vocea i se stinse. Deschise ușa camerei de baie, privi 
înăuntru, controlă cada și se întoarse. Morris gândi că nu 
se comportă deloc ca un pacient obişnuit. Cei mai mulți 
dintre ei erau intimidati de spital, dar Benson se purta de 
parcă urma să închirieze o cameră de hotel. 

— O iau, râse Benson. Se așeză pe pat și privi spre 
Morris, apoi spre polițiști. Este obligatoriu ca ei să rămână 
aici? 

— Cred că pot aștepta afară, remarcă Morris. 

Poliţiştii încuviințară și ieșiră din cameră, închizând 
ușa în urma lor. 

— Vreau să spun, este necesar să rămână tot timpul 
aici? 

— Da, este necesar. 

— Tot timpul? 

— Da. Sau cel puțin până se ridică acuzațiile aduse 
împotriva ta. 

Benson se încruntă. 

— A fost... vreau să spun... a fost chiar atât de rău? 

— I-ai făcut cadou un ochi vânăt și i-ai fracturat o 


coastă. 

— Dar este bine? 

— Da. Este bine. 

— Nu-mi amintesc nimic din toate astea, mintea îmi 
este goală. 


— Stiu. 

— Dar mă bucur că e bine. 

Morns încuviință. 

— Nu ţi-ai adus nimic cu tine? Pijamale sau lucruri 
de genul ăsta? 

— Nu, dar cred că pot aranja. 

— E în regulă. Am să-ți aduc niște haine de spital la 
timpul potrivit. Te simţi bine? 

— Da. Sigur, și rânji către doctor. Aș putea s-o 
rezolv într-o clipă, poate. 

— Asta, spuse Morris, este ceva ce trebuie să rezolvi 
ceva mai încet, după care părăsi camera. 


Politistii instalaseră un scaun în faţa ușii, pe care se 
aşezase unul dintre ei, flancat de cel de al doilea. Morris 
își deschise carnetul. 

— Poate doriţi să cunoaşteţi programul, spuse el. În 
următoarea jumătate de oră va apărea o persoană auto- 
rizată, cu o declaraţie ce va trebui semnată de Benson. 

Apoi, la trei și jumătate, va coborî în amfiteatrul principal 
pentru controlul medical. Va reveni după aproximativ 
treizeci de minute. La noapte va fi ras pe cap. Operatia 
este programată pentru mâine dimineaţă, la ora şase. Aveţi 
nelămuriri ? 

— Poate cineva să ne aducă cina? întrebă unul dintre 
polițiști. 

— Infirmierele se vor ocupa de asta. O să fiți aici 
amândoi sau doar unu? 

— Doar unu. Lucrăm în schimburi de opt ore. 

— Am să anunţ asistentele. M-ar ajuta dacă ați avea 
aceleași ore de schimbare a personalului ca şi ele; în 
general le place să știe cu cine sunt pe palier. 

Poliţiştii încuviințară. Urmă un moment de tăcere, 
după care unul dintre ei remarcă. 

— La urma urmei, ce se întâmplă cu el? 

— Are o formă specială de afecţiune a creierului, 
care îi dă halucinaţii. 

— L-am văzut pe tipul pe care l-a bătut, spuse unul 
dintre polițiști. Un tip foarte solid, arată ca un buldozer. 
Nici nu ți-ar trece prin minte că un pipernicit ca ăsta — și 
arată cu brațul spre camera lui Benson — a putut face așa 
ceva. 

— Când are halucinațu este deosebit de violent. 

Încuviințară amândoi. 

— În ce constă operaţia asta-pe care urmează să o 
facă? 

— Este o formă de chirurgie pe care noi o numim 
procedură în tret stadii, spuse Morris. 

Nu se deranjă să explice mai mult; poliţiştii oricum 
n-ar fi înțeles. Şi gândi, chiar dacă ar fi putut înțelege, tot 
n-ar fi crezut. 


Marile dezbateri pe teme neurochirurgicale, unde toți 
chirurgii din spital prezentau cele mai speciale cazuri, 
erau programate de obicei pentru joi la ora nouă. Foarte 
rar se întâmpa să fie programate dezbateri speciale; ar fi 
fost mult prea dificil să aduni întreg personalul. Dar acum 
amfiteatrul era arhiplin, cu şiruri de jachete albe și fețe 
palide ce priveau spre Ellis, care își puse ochelarii pe nas 
ȘI începu: 

— Așa cum mulţi dintre dumneavoastră știți deja, 
mâine dimineață spitalul nostru va experimenta procedura 
de implementare de pace-maker în sistemul limbic — sau 
ceea ce numim „stadiul trei“ — pe un pacient uman. 

Dinspre audiență nu se auzi nici un sunet, nici O 
mișcare. Janet Ross se afla într-un colț al amfiteatrului, 
privind de lângă ușă. I se păru cu totul ieșită din comun 
reacția tăcută a sălii. Dar cu greu mai putea fi numită 
surpriză. Tot spitalul aflase că cei de la Neuropsihiatrie 
aşteptau un subiect bun pentru stadiul trei. 

— Trebuie să vă rog, spuse Ellis, să nu mai puneţi 
întrebări când va fi introdus pacientul; este un om foarte 

sensibil și dereglănile lui sunt deosebit de severe. Ne-am 
gândit să vă prezentăm situaţia în detaliu înainte de 
intrarea lui. Doctorul Ross, psihiatrul în grija căruia este 
pacientul, o să vă puncteze principalele probleme. Ellis în 
făcu semn lui Ross, iar ea veni până aproape de centrul 
încăperii. 

Privi către fețele îngrămădite pe rânduri și avu un 
moment de ezitare. Janet Ross, cu părul ei blond întune- 
cat, arăta bine așa slăbănoagă. Chiar și ea simţea că este 
prea osoasă și unghiulară şi de multe ori își dorea să fie 
mai feminină, dar ştia că apariţia ei este șocantă, și la cei 
treizeci de ani, după o perioadă de profesare într-un mediu 
preponderent masculin, se învățase să exploateze acest 
lucru. 

Îşi împreună mâinile la spate, inspiră adânc şi se 
lansă într-o expunere caracterizată printr-un stil concis și 
lapidar, standard pentru marile runde. 

— Harold Franklin Benson, spuse ea, în vârstă de 
treizeci şi patru de ani, este specialist în computere, divor- 
tat, şi până acum doi ani a fost perfect sănătos; adică până 
la implicarea sa într-un accident auto pe autostrada Santa 
Monica. După coliziune a fost inconștient pentru o 
perioadă de timp necunoscută. A fost transportat la 
spitalul local, intemat pentru o noapte, și extemat în ziua 
următoare în condiții bune de sănătate. A fost normal 
pentru o perioadă de șase luni, până când a început ceea ce 
el numeşte „scoaterea din circuit“. 

Auditoriul rămase liniștit, privind spre ea și 
ascultând. 

— Această pierdere a cunostintei dura câteva minute 
şi se repeta cam o dată pe lună, precedată în general de 
senzația ciudată a unui miros neplăcut. De obicei, crizele 
amnezice apăreau după consumarea de alcool. Pacientul a 
consultat medicul local, care l-a asigurat că munceşte prea 
mult și i-a recomandat să reducă consumul de alcool. 
Benson a respectat prescripțiile, dar golurile de memorie 
au continuat. 

Cu un an în urmă — deci după un an de la accident 
— a realizat că aceste goluri de memorie au devenit mult 
mai frecvente și și-au mărit durata. Adesea, la recăpătarea 
cunoștinței se trezea într-un mediu necunoscut. De multe 
ori avea tăieturi, urme de lovituri şi hainele sfâșiate, ceea 
ce sugera o luptă. Oricum, el niciodată nu și-a amintit ce 
se întâmpla în aceste intervale de timp. 

Câteva capete din audiență încuviinţară. Înţelegeau 
ceea ce li se comunica; era în mod clar manifestarea unui 
simptom epileptic, ce putea fi tratat prin intervenție 
chirurgicală. În realitate, însă, era mult mai complicat. 

—  Cunoștinţele pacientului, continuă Ross, i-au 
povestit cum se comportă în aceste situaţii, dar el nu a luat 
în considerare remarca lor. Treptat, a pierdut contactul cu 
majoritatea prietenilor. Cam în această perioadă — cu un 
an în urmă — a făcut ceea ce el numeste „o descoperire 
monumentală“ în domeniul său de activitate. Benson este 
specialist în computere, profilat în cercetarea vieții artifi- 
ciale sau a inteligenţei mașinilor. În cursul cercetărilor 
făcute, el susține că a descopenit că mașinile pot concura 
ființa umană și are convingerea că, în final, acestea vor 
conduce lumea. 

Dinspre auditoriu se auziră șoapte. Acest lucru îi 
interesa, în mod deosebit, în special pe psihiatri. ÎI văzu pe 
bătrânul ei profesor Manon, stând la marginea unui rând, 
cu capul în mâini. Manon știa. 

— Benson a comunicat descoperirea sa prietenilor 
care îi mai rămăseseră. Ei i-au sugerat să consulte un psi- 
hiatru, ceea ce l-a înfuriat foarte tare. În uitimul an i s-a 
accentuat convingerea că mașinile conspiră pentru a pre- 
lua conducerea lumii. 

Apoi, cu șase luni în urmă, pacientul a fost arestat de 
poliție sub învinuirea de maltratare a unui mecanic de 
aeronave. Nu a fost posibilă probarea învinuirii, aşa că 
acuzaţia a căzut. Dar întâmplarea l-a pus pe Benson pe 
gânduri şi l-a determinat să ceară ajutorul unui psihiatru. 
Avea o vagă bănuială că, într-un fel oarecare, el fusese cel 
care îl bătuse atât de dur pe mecanic. Asta era pentru el 
ceva incalificabil, iar suspiciunea rămăsese și nu-1 dădea 
pace. 

Cu patru luni în urmă a recurs la serviciile secţiei de 
cercetare neuropsihiatrică a Spitalului Universitar, în 
noiembrie 1970. Dacă este să ne bazăm pe relatările lui — 
răni la cap, crize de violenţă trecătoare precedate de un 
miros ciudat — , este probabil un caz de ceea ce numim 
sindrom lezional acut de dezinhibiţie, o boală organică în 
care pacientul renunță periodic la inhibitii, în favoarea 
unor acte violențe. Aşa cum ştiţi, NPS acceptă acum 
numai pacienții cu anomalii comportamentale tratabile 
Organic. 

Examenul neurologic a fost perfect normal. Electro- 
encefalograma a fost de asemenea normală, activitatea 

undelor cerebrale nu indica nimic patologic. Analizele au 
fost repetate după consumarea de alcool și a fost sesizată 
O anomalie. EEG-ul indica o activitate intensă în lobul 
temporal drept al creierului, în așa fel încât Benson a fost 
considerat un pacient de stadiul unu — confirmat prin 
diagnosticul sindrom lezional acut de dezinhibiţie (ADL). 

Făcu o pauză să-și recapete răsuflarea și pentru a lăsa 
auditoriul să asimileze informaţiile care-i fuseseră oferite. 

— Pacientul este un om inteligent, continuă, așa că i 
s-a explicat situaţia în care se află. I s-a adus la cunoștință 
că, în urma accidentului de automobil pe care l-a avut, 
creierul său a avut de suferit și, ca rezultat, are o afecțiune 
care determină o lipsă de stăpânire — a minţii, nu a 
trupului — care duce la diminuarea inhibițiilor și la acte 
violente. I s-a spus că sindromul a fost bine studiat și că 
poate fi controlat. I s-au administrat o serie de medica- 
mente pentru probă. 

Cu trei luni în urmă, Benson a fost arestat sub învi- 
nuirea de atac violent. Victima era o dansatoare, în vârstă 
de douăzeci şi patru de ani, care mai târziu a renunțat la 
acuzație. Spitalul a intervenit prea puţin în cazul lui. 

Tratamentul cu morladone, para-amino benzadone și 
triamiline aplicat cu o lună în urmă a fost neconcludent. 
Benson nu prezenta nici un fel de ameliorare, la nici un 
medicament sau combinaţii de medicamente; a fost deci 
considerat în stadiul doi — sindrom ADL rezistent la 
stimuli medicamentoși — și a fost programat pentru 
stadiul trei — intervenţie chirurgicală, pe care o discutăm 
astăzi. 

Se opri. 

— Înainte de a-l aduce aici, continuă ea, cred că ar 
trebui să adaug că ieri după-amiază a atacat un lucrător de 
la o staţie de benzină și l-a bătut îngrozitor. Operatia este 
programată pentru mâine şi am convins politia ca 
pacientul să ñv lăsa: în custodia noastră, dar, tehnic 
vorbind, el continuă să fie reținut sub acuzaţia de atac 
violent. 

Camera rămase tăcută, în timp ce ea plecă să îl aducă 
pe Penson. 


Benson se afla chiar lângă ușile amfiteatrului, așezat 
în scaunul lui cu rotile, purtând halatul de baie în dungi 
albe și albastre pe care spitalul îl pune la dispoziție 
pacienților. Când apăru Janet Ross, zâmbi. 

— Bună, doctor Ross. 

— Bună Harry, ù zâmbi ea ca răspuns. Cum te mai 
simti? 

Bineînțeles că vedea clar cum se simte. Benson era 
nervos si înspăimântat; avea broboane de sudoare pe buza 
de sus, umerii îi erau lăsați și mâinile încleştate în poală. 

— Mă simt bine, spuse el, chiar bine. 

În spatele lui Benson se aflau Morris, împingând 
căruciorul, şi un politist. Ea se întoarse către Morris. 

— Trebuie să intre şi el cu noi? 

Înainte ca Morris să poată răspunde, Benson spuse 
încet: 

— Merge oriunde merg și eu. 

Polițistul confirmă, părând stânjenit. 

— În regulă, spuse ea. 

Deschise uşile și Morris împinse căruciorul cu 
Benson în amfiteatru, alături de Ellis, care se apropie de 
acesta cu mâna întinsă. 

— Domnule Benson, mă bucur să vă văd. 

— Doctor Ellis. 

Morris întoarse căruciorul astfel încât Benson să se 
afle în fața auditoriului din amfiteatru. Ross se așeză într-o 
parte, privind spre polițistul care rămăsese lângă ușă, 
încercând să treacă neobservat. Ellis stătea alături de 
Benson, care privea către un perete de sticlă mată, luminat 
din spate. Păru că-și dă seama că acolo erau radiografiile 
propriului craniu. Ellis observă aceasta și se întoarse să 
stingă lumina din spatele peretelui de sticlă. Panoul deveni 
negru opac. 

— Te-am rugat să vu aici, începu Ellis, pentru a 
răspunde la câteva din întrebările colegilor mei — și arătă 
spre oamenii ce stăteau pe rândurile semicirculare. Să 
sperăm că nu te vor indispune, nu-i aşa? 

Ellis încerca să fie delicat, dar Ross se încruntă. 
Participase la sute de asemenea mari runde în viaţa ei, iar 
pacienţii erau inevitabil întrebaţi dacă medicii adunaţi le 
creează cumva o stare de stres. Ca răspuns la o întrebare 
atât de directă, pacienții negau întotdeauna. 

— Bineînţeles că mă stresează, spuse Benson. Ar 
stresa pe oricine. 

Ross își opri un zâmbet. „Bravo“, gândi ea. 

Apoi Benson continuă: 

— Cum ar fi dacă tu ai fi o mașină şi te-aş duce în 
[aţa unui grup de experţi care încearcă să decidă ce nu este 
in regulă cu tine și cum să te dreagă? Cum te-ai simţi? 

Ellis dădu semne de nervozitate. Își trecu mâinile 
prin părul rar și îi aruncă o privire lui Ross, care scutură 
din cap într-un nu categoric. Nu era locul unde să fie 
explorată psihopatologia lui Benson. 

— Și eu aş fi nervos, răspunse Ellis. 

— Ei bine, atunci, asta e! 

Ellis înghiți în sec. 

Este iritat în mod intenţionat, gândi Ross. Nu mușcă 
din momeală. 

— Bineînţeles, remarcă Ellis. Dar eu nu sunt o 
maşină, nu-i așa? 

Ross tresări. 

— Asta depinde, spuse Benson. Cu siguranță că 
funcțiile tale sunt repetitive şi mecanice. De la acest punct, 
sunt ușor de programat și relativ simplu, dacă tu ... 

— Eu cred, interveni Ross, ridicându-se, că putem 
începe să răspundem la întrebările pe care cei prezenți ar 
dori să ni le pună. 

Lui Ellis cu siguranță nu îi plăcu întreruperea, dar 
rămase tăcut, iar Benson, mulțumit, nu mai continuă. Privi 
în sus spre auditoriu şi, după un timp, o persoană din 
rândurile din spate ridică mâna și întrebă: 

— Domnule Benson, ne puteti spune ma mult 
despre mirosul pe care îl simtiti înainte de începerea 
crizelor? 

= — Nu prea, răspunse Benson. Este ciudat, atâta tot. 
Este un miros teribil, dar nu î! pot asemăna cu nimic 
cunoscut, dacă înţelegi ceea ce vreau să spun. Adică, nu 
pot identifica mirosul. Circuitele memoriei mele sunt albe. 

— Ne puteţi da cu aproximaţie o asemănare a acestui 
miros? 

Benson ridică din umeri. 

— Poate... rahat de porc şi terebentină. 

Din audienţă se ridică o altă mână. 

— Domnule Benson, aceste crize amnezice au 
devenit din ce în ce mai frecvente; au căpătat, cumva, ȘI O 
durată mai mare? 

— Da, răspunse Benson, acum durează câteva ore. 

— Cum vă simțiți când reveniți dintr-o asemenea 
stare? 

— Îmi este rău de la stomac. 

— Puteţi să ne daţi mai multe detalii? 

— Uneori vomit. Am fost destul de explicit? 

Ross se încruntă. Putea vedea cum Benson devine 
din ce în ce mai furios. 

— Mai sunt alte întrebări? interveni ea, sperând că 
nu vor mai fi. 

În amfiteatru se aşternu tăcerea. 

— Ei bine, atunci, începu Ellis, poate că ar trebui să 
continuăm cu discutarea unor detalii despre intervenția 
chirurgicală pentru stadiul trei. Domnul Benson cunoaște 
toate aceste amănunte, așa că poate rămâne sau pleca, 
după cum preferă. 

Ross nu era mulțumită. Ellis îşi etala în mod 
ostentativ instinctul de chirurg, pentru a demonstra tuturor 
că pacientului nu-i pasă dacă este tăiat sau mutilat. Era 
nedrept să întrebi — să îndrăzneşti — să-i ceri lui Benson 
să rămână în amfiteatru. 

— Am să rămân, se hotărî Benson. 

— Foarte bine, spuse Ellis, îndreptându-se către tablă, 
pe care desenă schematic un creier. Cunoștinţele noastre în 
legătură cu afectiunile determinate în sindromul ADL se 
rezumă la faptul că o parte a creierului este vătămată și 
cicatrizată. Este ca o cicatrice în oricare organ al corpului 
— mult țesut fibros, contractii și distorsiuni. Şi totul devine 
un focar ce se descarcă anormal. Vedem cum undele se 
răspândesc în afara focarului ca valurile făcute de o piatră 
aruncată într-un heleșteu. 

Ellis marcă un punct pe creier și schiță cercuri 
concentrice. | 

— Aceste unde electrice produc accesele. În anumite 
porțiuni ale creierului, o asemenea eliberare de energie 
produce tremurul picioarelor, spume în jurul gurii și așa 
mai departe. Pe de altă parte mai sunt și alte efecte. Dacă 
centrul este în lobul temporal, cum este în cazul domnului 
Benson, avem de-a face cu un sindrom lezional acut de 
dezinhibiție, gânduri ciudate şi, uneori, comportament 
violent, precedate de o emanatie caracteristică, de cele mai 
multe ori un miros deosebit. 

Benson urmărea, asculta, încuviința. 

— În acest caz, continuă Ellis, cunoaștem; în urma 
muncii multor cercetători, că ar fi incorect să ne gândim la 
etapele dezinhibiției ADL ca la o criză în adevăratul sens 
al cuvântului. Ne-am putea gândi mai degrabă la niște 
simple perioade de disfunctie a creierului, ca rezultat al 
unei vătămări organice. Oricum, aceste disfuncţii tind să 
aibă un mod caracteristic de manifestare şi, pentru como- 
ditate, le putem numi halucinații. Ştim că este posibil să 
întrerupem o halucinație trimițând şocuri electrice în 

partea critică a substanţei creierului. În câteva secunde — 
câteodată în jur de o jumătate de minut — dezinhibiția 
ajunge la efectul maxim. Un şoc aplicat în acel moment 
previne halucinația. 

Făcu un „X“ larg peste liniile concentrice; apoi 
desenă un nou creier, cu un cap în jurul lui și un gât, apoi 
continuă: 

— Trebuie să facem faţă la două probleme. Prima — 
care este partea creierului unde trebuie transmis șocul? În 
cazul unui pacient ADL, știm cu aproximație că este 
amigdala, partea anterioară a aşa-numitului sistem limbic. 
Nu știm cu siguranță unde, dar vom rezolva această 
problemă prin implantarea unui număr de electrozi în 
creier. Drept urmare, mâine dimineață domnul Benson va 
avea implantati în creier patruzeci de electrozi. 

Mai trasă două linii pe desen. 

— Cea de a doua problemă este cum aflăm 
momentul de începere a crizei. Trebuie să știm când să 
trimitem șocul. Ei bine, din fericire, aceiași electrozi pe 
care îi vom implanta pentru transmiterea șocului pot fi 
folosiţi și pentru „citirea“ activităţii electrice a creierului. 
Și există o astfel de activitate caracteristică ce precede 
halucinația. 

Ellis se opri, privi către Benson și apoi spre 
auditoriu. 

— Deci avem un sistem de conexiuni inverse — 
aceiași electrozi sunt folosiţi pentru a detecta un nou atac 
și pentru a transmite șocul abortiv. Tot acest mecanism de 
feedback este controlat de un computer. 

Desenă un mic pătrat pe gâtul figurii schematice. 

— Personalul NPS (secția de neuropsihiatrie) a 
perfecționat un computer care va monitoriza activitatea 
electrică a creierului şi, când se va detecta începutul unui 
atac, va transmite un șoc porțiunii din creier stabilite. 
Acest computer este cam de mărimea unui timbru poștal, 
cântărind cam o zecime de uncie, și va fi implantat sub 
pielea de pe gâtul pacientului. 

Desenă apoi o formă lunguiață în josul gâtului și îi 
atașă firele care îl legau de pătratul care reprezenta 
computerul. 

— Vom alimenta computerul cu un Handler PP-J cu 
încărcătură de plutoniu ce va fi implantat sub pielea 
umărului. Asta va face ca pacientul să fie complet inde- 
pendent. Încărcătura va putea suplini energia continuu și 
sigur, timp de douăzeci de ani. 

Haşură cu creta difentele părți ale diagramei. 

— Acesta este circuitul complet al unei bucle de 
feedback — de la creier la electrozi, la computer, la sursa 
de energie și înapoi la creier. Circuitul se încheie fără 
implicarea vreunui element extem. 

Se întoarse către Benson, care urmărise discursul cu 
o expresie de dezinteres total. 

— Vreun comentariu? Domnul Benson? Aveţi ceva 
de spus sau de adăugat? 

Ross simţi o strângere de inimă. Ştia că Ellis nu 
încerca decât să arate considerație faţă de pacientul său, 
dar nu era normal să ceri unui pacient comentarii înaintea 
unei intervenţii atât de complicate, ca și cum nu el urma să 
o suporte. Era prea muli să întrebi aşa ceva, 

— Nu, nu am nimic de spus, răspunse Benson, și 
căscă. 


Când Benson fu scos din încăpere, Ross ieși împre- 
ună cu el. Nu era absolut necesar pentru ea să-l însoțească, 
dar era îngrijorată de starea lui — şi puțin vinovată de 
felul în care îl tratase Ellis. 

— Cum ţi s-a părut? 

— Bănuiesc că a fost interesant, răspunse el. 

— În ce fel? l 

— Ei bine, discutia a fost în întregime medicală. Mă 
aşteptam la o tratare mai mult filozofică. 

— Suntem oameni practici, confruntați cu probleme 
practice, spuse ea calm. 

— Aşa a fost şi Newton, zâmbi Benson. Ce poate fi 
mai practic decât căderea unui măr la pământ? 

— Tu chiar vezi implicații. filozofice în toate astea? 

— Sigur, încuviință Benson. Și la fel şi tu; doar te 
prefaci că nu este așa. 

Se opri pe coridor și-l urmări cu privirea pe Benson, 
care era împins către lift. El, Morris şi polițistul aşteptau 
acum pe hol. Morris apăsă butonul în mod repetat, în acel 
fel nerăbdător și agresiv care îl caracteriza. Liftul sosi și 
urcară în el. Benson îi făcu semn cu mâna pentru ultima 
oară, după care ușile se închiseră. 

Ross se întoarse în amfiteatru. 


— .. afost dezvoltat în ultimu zece ani, spunea Ellis. 
A început cu stimulatoarele cardiace, la care schimbarea 
bateriilor necesita intervenţii minime la fiecare unu sau 

o durată de funcționare lungă. Dacă domnul Benson va 
trăi atât, va trebui să schimbe această sursă prin anul 1990, 
dar în nici un caz nu mai devreme. 

Janet Ross intră în încăpere chiar în momentul când 
se punea o nouă întrebare. 

— Cum puteți determina care din cei patruzeci de 
electrozi va recepționa criza? 

— Noi îi vom implanta pe toți, spuse Ellis, iar 
alegerea o va face computerul. Dar, oricum, timp de două- 
zeci şi patru de ore nu vom cupla nici un electrod. În ziua 
următoare operației vom stimula fiecare dintre electrozi 
prin unde radio şi vom determina care dintre ei 
funcţionează cel mai bine. Apoi vom cupla aceşti electrozi 
Ja o telecomandă. 

De undeva din amfiteatru se auzi o voce cunoscută: 

— Toate aceste detalii tehnice sunt foarte interesate, 
“dar mie mi se pare că ele eludează esenţa problemei. 

Ross privi în direcția de unde venea vocea şi îl văzu 
pe Manon. Manon, un eminent profesor de psihiatrie, avea 
aproape șaptezeci și patru de ani și venea destul de rar în 
spital. Când o făcea, era de regulă privit ca un bătrân 
maniac, plin de nazuri și departe de o gândire modernă. 

— Mie mi se pare, continuă Manon, că pacientul este 
psihotic. 

— Asta justifică şi mai mult intenţia noastră, răs- 
punse Ellis. 

— Poate, continuă Manon, dar până la urmă este 
vorba de o tulburare gravă de personalitate. Toată această 
confuzie între om și mașină este îngrijorătoare. 

— Tulburarea de personalitate este o parte a acestei 
boli. Într-o comunicare recentă, Harley şi colaboratorii săi 

de la Yale au demonstrat că cincizeci la sută din pacienții 
cu sindrom ADL au o personalitate secundară disociată, 
care este independentă de activitatea halucinantă per se. 

— Chiar așa, spuse Manon, cu o voce ușor impacien- 
tată. Este parte a acestei boli, independent de stările de 
Criză, dar va putea tratamentul tău să o vindece? 

Janet Ross fu plăcut impresionată. Manon punea pe 
tapet propriile ei concluzii. 

— Nu, spuse Ellis. Probabil că nu. 

— Cu alte cuvinte, operația va opri crizele, dar nu va 
Opri iluzia. 

— Nu, repetă Ellis. Probabil că nu. 

— Asta mă sperie mai tare la NPS, dacă mă pot ex- 
prima așa, spuse Manon, coborând de la locul unde se 
afla. Nu vreau să te demoralizez. Este o problemă generală 
A profesiei de medic. De exemplu, în situaţia în care la 
camera de gardă ajunge un caz de tentativă de sinucidere 
printr-o supradoză medicamentoasă, aportul nostru este 
materializat în acțiunea de a goli stomacul pacientului, 
apoi îl mustrăm și îl trimitem acasă. Acesta este un 
tratament, dar cu greu îl putem numi o cură. Mai devreme 
sau mai târziu, pacientul se va întoarce. Spălarea sto- 
imacului nu tratează starea depresivă; rezolvă numai pro- 
blema supradozei medicamentoase. 

— Înţeleg ce vrei să spui, dar ... 

— Aș vrea totodată să revin la experimentul efectuat 
asupra „domnului L“. Îti reaminteşti cazul? 

— Nu cred că „domnul L“ are vreo legătură cu ce 
Avem aici, spuse Ellis, cu voce rece și exasperată. 

— Nu sunt asa de sigur, spuse Manon. 

În vreme ce câteva feţe din amfiteatru se întoarseră 
către el, începu să explice: 

— Domnul L a fost un caz faimos acum câţiva ani: 
Era o persoană de treizeci și nouă de ani cu o insuficiență 
renală cronică bilaterală în stadiul final. Glomerulonefrită 
cronică. A fost considerat candidat pentru un transplant 
renal. Datorită posibilităților limitate de efectuare a 
transplantului, spitalul a efectuat o selecție a pacienților. 
Psihiatrul spitalului s-a opus categoric ca domnul L să fie 
trecut pe lista candidaţilor la transplant, deoarece era o 
persoană psihotică. El credea că Soarele va pune stăpânire 
pe Pământ și refuza să iasă afară în timpul zilei. Am 
considerat că nu era suficient de stabil pentru a beneficia 
de un transplant de rinichi, dar până la urmă a primit 
confirmarea. Şase luni mai târziu s-a sinucis. Aceasta este 
o tragedie. Dar adevărata întrebare este dacă nu cumva 
exista o altă persoană care ar fi putut beneficia mai mult 
de o investiţie de zeci de mii de dolari și de o mulțime de 
ore de efort specializat, consumate într-un transplant. 

Ellis se plimba înainte și înapoi, târându-și ușor 
piciorul vătămat de-a lungul podelei. Ross știa că se 
simţea înspăimântat sub atac. De obicei Ellis era preo- 
cupat să ascundă acest şchiopătat, în așa fel încât cu greu 
putea Îi remarcat, și asta numai de un ochi foarte atent. 
Dar dacă era obosit, furios sau înspăimântat, rigiditatea 
reapărea. Era ca şi cum — în mod inconștient — cerea 
simpatie, nu mă atacați, nu sunt decât un infirm. 

— Vă înțeleg obiecțiile, spuse Ellis. În termenii în 
care le-aţi prezentat, argumentele dumneavoastră sunt 
natacabile. Dar eu prefer să consider problema dintr-un 
unghi diferit. Este perfect adevărat că Benson prezintă 

tulburări și că operaţia noastră probabil nu va rezolva 
ucest lucru; dar ce se va întâmpla dacă nu-l vom opera? 
Stim că aceste crize sunt asociate cu violență — atât fată 
de el, cât și față de ceilalți. Aceste halucinaţii i-au produs 
deja neplăceri cu legea, iar ele se amplifică. Operatia va 
preveni crizele, iar noi credem că acesta este un lucru 
deosebit de bun pentru pacient. 

Undeva, în sală, Manon ridică ușor din umeri. Janet 
Ross cunoștea gestul; însemna diferenţe ireconcilabile şi 
impas. 

— Bine, atunci, continuă Ellis, mai sunt alte 
întrebări? 

Nu mai erau întrebări. 


— Fir-ar al naibii să fie, ocărt Ellis, ştergându-și 
lruntea de sudoare. Nu s-a lăsat, nu-i aşa? 

Janet Ross mergea alături de el de-a lungul parcări 
de lângă Institutul de Cercetări Lenger. Era după-amiază 
târziu, lumina soarelui era gălbejită și muribundă. 

— Punctul lui de vedere este valid, spuse ea blând. 

— Mereu uit că tu ești de partea lui, suspină Ellis. 

— De ce tot witi? întrebă ea zâmbind. Ca psihiatru al 
Cchipei NPS, s-a opus de la început efectuării | 

— Uite ce este, noi facem tot ce putem. Aș fi încântat 
să-] vindecăm, dar acest lucru este aproape imposibil. 
Ceea ce putem face este să-l ajutăm parțial, printr-o inter- 
ventie chirurgicală, lucru care se va întâmpla mâine. 
Starea lui se va ameliora, dar nimic nu este perfect în 
această lume. 

Continuă să meargă în tăcere alături de el. Nu mai 
era nimic de adăugat. Îi mărturisise lui Ellis opinia ei de 
mult timp. Operația putea să nu ajute la nimic — putea de 
fapt să-i facă mai mult rău lui Benson. Era sigură că Ellis 
înțelesese această posibilitate, dar se încăpățâna să o 
ignore. Sau cel puțin așa i se părea ei. 

De fapt, îi plăcea Ellis în aceeași măsură în care îi 
plăcea oricare chirurg. Îi considera pe toti ca fiind bărbați 
de acțiune (aproape întotdeauna erau bărbaţi, ceea ce ei i 
se părea semnificativ), disperaţi să facă ceva și fără prea 
multe remușcări. În acest sens, putea considera că Ellis era 
mai bun decât oricare dintre ei. Avusese înțelepciunea să 
refuze mai mulţi candidați la stadiul trei înaintea lui 
Benson, și ştia că va fi dificil pentru el, din cauza nerăb- 
dării de a efectua această nouă operație. 

— Urăsc toate astea, spuse Ellis. Politica spitalului. 

— Dar vrei să-l operezi pe Benson... 

— Sunt gata, spuse Ellis. Cu toții suntem gata. Trebuie 
să facem acest prim mare pas, și acum este momentul. Privi 
către ea. De ce pari așa indecisă? 

— Pentru că sunt, răspunse ea. 

Ajunseră la Institutul Langer. Ellis plecă la întâlnirea 
stabilită cu McPherson — o cină politică, gândi iritat — , 
iar ea luă liftul către etajul patru. 

După zece ani de dezvoltare constantă, Institutul de 
Cercetări Neuropsihiatrice încorporase întreg etajul patru 
al Institutului de Cercetări Langer. Celelalte etaje erau 
zugrăvite într-un alb rece şi tem, dar NPS strălucea în 
culori primare. Intenția fusese să-i facă pe pacienti să se 
simtă optimişti şi fericiți, dar asupra lui Ross avusese 
întotdeauna efectul contrar. Îl găsea contrafăcut și arti- 
ficial, ca o școală de infirmiere pentru copii handicapati. 

leşi din lift şi privi către camera de recepţie, cu un 
perete de un albastru strălucitor, iar un altul roşu. Ca 
aproape tot ce era legat de NPS, şi culorile fuseseră tot 
ideea lui McPherson. Era ciudat, gândi ea, cât de mult 
reflectă o organizație personalitatea conducătorului ei. 
McPherson însuși părea că are o impresie strălucită despre 
cahtăţile lui şi un optimism nelimitat. 

Cu siguranţă că ești o persoană optimistă dacă 
dorești să faci o operație ca aceea la care urma să fie supus 
Harry Benson. 

Spitalul era liniştit acum, cea mai mare parte a 
personalului fiind plecată acasă pe perioada nopții. Porni 
pe coridor în jos, pe lângă uşile colorate și etichetate: SO- 
NOENCEFALOGRAF, FUNCTII CORTICALE, EEG, 
SCOR RAS, PARIETAL T şi, spre sfârsitul holului, 
Ielecomp. Munca desfășurată în spatele acestor uşi era la 
fel de complexă ca şi etichetele — și acesta era doar 
începutul — , aripa îngrijitorilor, ceea ce McPherson 
numea „Aplicațiile“. 

Aplicatiile erau de obicei comparate cu Dezvoltarea, 
aripa Cercetănilor cu Chimioterapia. Nu puteai să spui 
nimic despre mari proiecte ca George şi Martha, sau 

Forma Q. Dezvoltarea era cu zece ani înaintea Aplicaților 
— iar Aplicatiile erau foarte, foarte avansate. 

Cu un an în urmă, McPherson o rugase să însoțească 
un grup de ziariști, reporteri știintifici de specialitate, prin 
NPS. O alesese pe ea deoarece, spusese el, „este o 
bucăţică bună“. Fusese amuzant să-l audă spunând una ca 
asta şi, într-un fel, șocant. De obicei era extrem de 
curtenitor şi patern. 

Dar şocul suferit de ea fusese minor comparativ cu 
cel suferit de reporteri. Plănuise să le arate ambele secții, 
atât cea de Aplicaţii cât și cea de Cercetare, dar după ce 
reporterii văzuseră Aplicațiile, erau atât de surescitați și de 
agitati, încât a trebuit să scurteze turul. 

Abia după aceea a devenit deosebit de îngrijorată. 
Reporterii nu erau niște naivi şi nicidecum lipsiti de expe- 
riență. Erau oameni care se învârtiseră toată viața lor 
dintr-o zonă în alta a vietii științifice. Și totuși rămăseseră 
fără grai în fața implicaţiilor muncii pe care tocmai le-o 
prezentase. Ea însăși pierduse această perspectivă — lucra 
în NPS de trei ani și, treptat, se obișnuise cu lucrurile care 
se făceau aici. Conjuncţia dintre om şi mașină, dintre 
creierul uman și cel artificial, nu mai reprezenta nimic 
bizar sau provocator, ci doar un mod de a face pași înainte 
și a rezolva anumite probleme. 

Pe de altă parte, se opusese operaţiei de stadiu trei 
asupra lui Benson. Se opusese încă de la început. Părerea 
ei era că Benson este un subiect uman negativ și mai avea 
doar o singură, ultimă șansă să o dovedească. 

La capătul coridorului, se opri în fața ușii pe care era 
inscripționat „Ielecomp“, ascultând fâșâitul ușor al uni- 

tătilor de imprimare. Auzi voci înăuntru și deschise ușa. 
Telecomp reprezenta inima Institutului de Cercetări 
Neuropsihiatrice; era o încăpere largă, plină de echipa- 
ment electronic. Pereţii și tavanul erau izolați fonic, 
vestigii ale începuturilor, când consolele teleimprimatoa- 
relor zăngăneau, perforând benzile. Acum foloseau numai 
CRTs-uri silențioase — tuburi cu raze catodice — sau 
terminale ce expulzau cu un zumzăit scrisorile gata 
tipărite. Acest zgomot era cel mai puternic din încăpere. 
McPherson insistase să fie înlocuit vechiul echipament cu 
unități silențioase, pentru a nu deranja pacienții veniţi la 
NPS la tratament. 

Erau acolo Gerhard şi asistentul său Richards, 
Gemenu-vrăjitori, aşa cum fuseseră porecliți. Gerhard 
avea numai douăzeci și patru de ani, iar Richards mai 
puțin. Ei erau ultimu profesionişti atașați la NPS, amândoi 
considerând Telecomp ca un teren de joacă plin de jucării 
sofisticate. Lucrau mult, dar într-un mod excentric și 
dezordonat; cel mai adesea, începeau după-amiaza târziu 
şi terminau în zori. Se arătau extrem de rar la conferințele 
de grup și la întrunirile formale, spre disperarea lui 
McPherson. Dar erau foarte buni. 

Gerhard, care purta încălțţăn de cowboy, salopetă și 
cămașă din saten cu butoni de perle, captase atenția 
națiunii la vârsta de treisprezece ani, când construise în 
spatele casei sale din Phoenix o rachetă cu o înălțime de 
aproximativ douăzeci de picioare, propulsată de motoare 
care funcționau cu combustibil solid. Racheta poseda un 
sofisticat sistem electronic de ghidare și Gerhard spera că 
O va putea plasa pe orbită. Când au auzit zgomotul 

rachetei în funcțiune, care s-a izbit de pereţii garajului din 
curtea din spate, vecinii au fost suficient de deranjati încât 
să cheme poliția și, în final, a fost anunţată Armata. 

Specialiștii au examinat racheta lui Gerhard și au 
trimis-o la White Sands, pentru a fi lansată. S-a întâmplat 
ca aprinderea celei de a doua trepte să se producă înainte 
de desprindere și racheta a explodat la două mile înălțime; 
dar din acea perioadă datau cele patru patente legate de 
mecanismul de ghidare şi un număr de oferte pentru 
colegii și firme industriale. Gerhard a lăsat totul baltă, i-a 
permis unchiului său să investească drepturile de 
inventator și, când a fost suficient de mare ca să poată con- 
duce, și-a cumpărat un Masseratti. A început să mun- 
cească pentru Lockheed în Palmdale, California, dar a 
demisionat după numai un an, deoarece lipsa de clasă a 
echipe: de ingineri îl împiedica să progreseze. Este 
adevărat că și colegii lui erau nemulțumiți de puştiul de 
șaptesprezece ani cu un Masseratti Ghibli și predispoziție 
pentru munca în toiul nopţii; se considera că nu are deloc 
„spirit de echipă“. 

Atunci l-a angajat McPherson la Institutul de 
Cercetări Neuropsihiatrice, pentru a proiecta componente 
electronice similare cu creierul uman. McPherson, ca 
conducător al NPS, a intervievat mai multi candidaţi, care 
considerau slujba ca „o provocare“ sau ca „un interesant 
sistem de aplicații“. Gerhard a spus că el crede că totul va 
fi amuzant, și a fost angajat imediat. 

Trecutul lui Richards a fost aproape «similar. Şi-a 
terminat liceul și a plecat la colegiu, cu șase luni înainte de 
a fi recrutat de Armată. Era pe punctul de a fi trimis în 

Vietnam, când a început să facă propuneri de îmbunătățire 
a sistemelor electronice de scanare ale Armatei. Inovatiile 
au fost aplicate și Richards nu s-a apropiat niciodată mai 
mult de un teren de luptă decât în laboratoarele din Santa 
Monica. După ce s-a liberat, s-a angajat la NPS. 

Gemenii vrăjitori. Ross zâmbi. 

— Bună Jan, spuse Gerhard. 

— Cum merge, Jan? o salută și Richards. 

Erau amândoi persoane total neceremonioase. Erau 
singurii angajaţi care își permiteau să i se adreseze lui 
McPherson cu „Rog“, iar McPherson se împăcase cu 
ideea. 

— O.K., răspunse ea. Am trecut cu pacientul nostru 
de stadiul trei prin marea rundă. Am să merg până la el să 
văd ce mai face. 

— Tocmai am terminat de venificat pe computer. 
Totul pare în regulă. 

Arătă spre o masă pe care se afla un microscop, în- 
conjurat de o rețea de fire și aparate de măsură electronice. 

— Unde este? 

— Sub lamelă. 

Privi de-aproape. O peliculă din plastic transparent, 
cam de mărimea unui timbru, se afla sub lentila microsco- 
pului. Prin plastic se putea vedea o rețea deasă de com- 
ponente electronice miniaturizate. Patruzeci de puncte de 
contact penetrau plasticul. Cu ajutorul microscopului, cei 
doi testau punctele secvențiale, folosind probe dificile. 

— Circuitele logice sunt ultimele care vor trebui 
verificate, spuse Richards. Şi pentru orice eventualitate 
mai avem Și O rezervă. 

Janet trecu peste fişierele înmagazinate și căută 
cartoteca de teste. 

— Nu mai ai şi alte fişe psihodex? întrebă ea. 

— Sunt pe aici. Vrei cinci-spații sau n-spaţii? întrebă 
Gerhard. 

— N spații. 

Gerhard deschise un sertar și scoase un dosar de 
carton. Mai scoase, de asemenea, o planșetă cu clamă de 
care era prins, cu un lanţ metalic, un obiect ascuţit, tot din 
metal, asemănător unui creion. 

— Asta nu este pentru stadiul trei, nu-i aşa? 

— Așa este, spuse ea. 

— Dar l-ai mai supus la atâtea psihoteste şi până 
acum ... 

— Încă unul, pentru fișă. 

Gerhard îi înmână testele și planșeta cu clamă. 

— Are habar stadiul trei al tău de ceca ce se 
întâmplă? 

— În cea mai mare parte. 

— Cred că şi-a pierdut minţile, clătină Gerhard din 
cap. 

— Și le-a pierdut, spuse ea. Tocmai asta este 
problema. 


La etajul șapte se opri la oficiu şi întrebă de fișa lui 
Benson. li răspunse o asistentă nouă: 

— Îmi pare rău, dar rudele nu au acces la fişele 
medicale. 

— Sunt doctorul Ross. 

Asistenta dădu semne de nervozitate. 

— Îmi pare rău, doamnă doctor, nu am văzut numele 
de pe ecuson. Pacientul dumneavoastră este în șapte-zero- 
patru. 

— Care pacient? 

— Micul Jerry Peters. 

Doctor Ross se schimbă la față. 

— Nu sunteţi dumneavoastră pediatrul? întrebă 
asistenta. 

— Nu, spuse ea. Sunt psihiatru la NPS. 

Sesiză tonul strident al propriei voci și aceasta o 
nemulțumi. Dar toţi acești ani, petrecuţi alături de oameni 
ce obișnuiau să spună „Ei bine, pentru o femeie pediatria 
este cea mai bună alegere, vreau să spun, cel mai natural 
lucru...“ 

— Ah! Atunci înseamnă că doriti fişa domnului 
Benson de la șapte-zece. Tocmai a fost ras. 

— Mulţumesc. Luă fișa şi o porni pe hol, către 
camera lui Benson. 

Ciocăni la ușă, în timp ce dinăuntru auzi împușcături. 
Deschise ușa și observă lumina difuză a unei mici lămpi 
de noptieră și camera învăluită în aura albastră emisă de 
imaginea televizorului. Pe ecran, un om tocmai spunea: 
„...Mort înainte de a atinge podeaua. Cele două gloanţe 
i-au trecut prin inimă“. | 

-— Bună! spuse ea, şi deschise ușa mai mult. 

Benson privi în jur. Zâmbi şi apăsă butonul de lângă 
pat pentru a închide televizorul. Capul îi era înfășurat 
într-un prosop. 

— Cum te simţi? întrebă ea, intrând în cameră și 
așezându-se pe scaunul de lângă pat. 

— Gol, remarcă el, arătând spre cap. E ciudat. Nu 
realizezi niciodată cât de mult păr ai până când nu se 
găsește cineva să ţi-l taie pe tot. Pentru o femeie cred că 
este și mai greu, spuse, privind stânjenit către ea. 

— Nu cred că este distractiv pentru nimeni, remarcă 
ea. 

— Bănuiesc că nu. Se lăsă înapoi pe pernă. După ce 
au făcut-o, m-am uitat în coșul de gunoi şi am rămas sur- 
prins de cât păr avusesem, iar capul deja îmi îngheţase. 
Asta a fost cel mai amuzant, un cap îngheţat. Mi l-au 
înfăşurat într-un prosop. Am spus că aș vrea să mă uit în 
oglindă — să văd cum arăt chel — , dar mi-au zis că nu 
este o ideea tocmai bună, așa că am așteptat până au 
plecat, m-am dat jos din pat şi m-am dus ła baie. Dar când 
am ajuns acolo... 

— Da? 

— Nu mi-am putut scoate prosopul. (Râse.) Nu am 
putut s-o fac. Oare ce înseamnă asta? 

— Habar n-am. Tu ce crezi că înseamnă? 

Râse din nou şi îşi aprinse o țigară, privind sfidător. 

— Oare de ce psihiatri! ăștia nu-ți dau niciodată un 
răspuns direct? Mi-au spus că n-ar trebui să fumez, dar eu 
oricum am s-o fac. 

— Mă îndoiesc că are vreo importanţă. 

Îl urmărea îndeaproape. Părea că are o stare bună și 
nu voia să-l disturbe. Dar, pe de altă parte, nu era tocmai 
potrivită această veselie în ajunul unei intervenții pe 
creier. 

— Ellis a fost aici acum câteva minute, vorbi el, 
pufăind din țigară. A făcut câteva semne pe mine. Vezi? 

Își ridică încet prosopul de pe partea dreaptă, expu- 
nându-și o bucată din pielea palidă a tigvei. Două „X“-uri 
albastre erau poziţionate după ureche. 

— Cum arăt? întrebă el rânjind. 

— Arăţi bine, remarcă ea. Cum te simti? 

— Bine, mă simt bine. 

— Îngrijorat? 

— Nu. Vreau să spun, de ce-aș fi îngrijorat? Tot nu 
pot face nimic. Pentru următoarele câteva ore sunt în 
mâinile tale şi ale lui Ellis... (Își strânse buzele.) 
Bineînţeles că sunt îngrijorat. 

— Ce te îngrijorează? 

— Totul, spuse el, trăgând din țigară. Totul. Mă 
îngrijorează felul în care am să dorm. Cum am să mă simt 
mâine. Cum am să fiu după ce totul se va termina. Dacă 
cineva va face o greșeală? Dacă am să mă transform într-o 
legumă? Dacă o să doară? Dacă o să... 

— Mon? 

— Sigur. Si asta. 

— Este cu adevărat o intervenţie minoră. Este cu puțin 
mai complicat ca o apendictomie. 

— Pun pariu că spui asta tuturor pacienților tăi. 

— Nu chiar. Este o intervenție simplă sı de scurtă 
durată. O să ia cam o oră și jumătate. 

El încuviinţă vag, iar ea nu-și putea da seama dacă 
reușise să-i alunge teama. 

— Stiu, declară el. Nu-mi vine să cred că se va 
întâmpla cu adevărat. Îmi imaginez că mâine dimineaţă în 
ultimul moment vor intra în salon şi-mi vor spune: „Esti 
vindecat, domnule Benson, poţi pleca acasă“. 

— Eu sper că te vei vindeca în urma operaţiei. Se 
simți oarecum vinovată afirmând asta, dar îi trecu repede. 

— Eşti îngrozitor de înțelegătoare. Uneori simt că nu 
te mai pot suporta. 

— Ca acum? 

Atinse din nou prosopul ce-i înfășura capul. 

— Vreau să spun, pentru numele lui Dumnezeu, ei au 
de gând să-mi găurească țeasta, să mi-o umple de fire ... 

— Stiai asta de mai mult timp. 

— Sigur, şopti el, dar asta este noaptea dinainte. 

— Mai ești furios? 

— Nu, doar speriat. 

— Este normal să fii speriat, este perfect normal. Dar 
nu lăsa acest sentiment să se transforme în furie. 

Strivi tigara și își aprinse imediat alta. Schimbând 
subiectul, arătă spre mapa de sub brațul e1. 

— Ce ai acolo? 

— Un nou test psiho. Aș vrea să treci acum prin el. 

— Acum? 

— Da. E un test de rutină. 

Benson ridică indiferent din umeri. Trecuse prin mai 
multe psihoteste până atunci. Ea îi înmână dosarul, iar el 
începu să aranjeze foile și să răspundă la întrebăn. Le citi 
cu voce lare. 

— Aţi don să fiți mai degrabă un elefant sau o 
maimuţă? Elefanții trăiesc prea mult. 

Cu creionul metalic însemnă pe fişă răspunsul ales. 

— Dacă aţi fi o culoare, ați vrea mai degrabă să fiți 
verde sau galben? Galben, cum de altfel mă și simt acum. 

Râse și marcă răspunsul. 

Așteptă până răspunse și punctă toate cele treizeci de 
întrebări, după care își luă înapoi dosarul. Simti cum 
dispoziţia lui se schimbă din nou. 

— Ai să fii mâine acolo? 

— Da. 

— Iar eu voi fi suficient de treaz ca să te pot recu- 
noaște? 

— Cred că da. 

— Şi când am să-mi revin? 

— Mâine după-amiază sau seara. 

— Așa curând? 

— Este cu adevărat o intervenție minoră, îl asigură 
ea, şi el încuviință. Îl întrebă dacă i-ar face plăcere să-i 
aducă ceva, iar el îi răspunse că nişte ginger alel, iar ea îi 
reaminti că nu are voie să ingurgiteze nimic în ultimele 
douăsprezece ore dinaintea operaţiei. Îi recomandă să 
încerce să doarmă bine și să se trezească odihnit a doua zi 
dimineaţă înainte de operație; îi ură somn ușor. 

După ce ieși, auzi cum deschide televizorul, și o voce 
metalică spunând: „Uite ce este, locotenente, avem o 
crimă aici, undeva, într-un oraș de trei milioane de 
oameni...“ 

Închise ușa. 


l Băutură răcoritoare cu ghimbir (un fel de Coca-Cola) (n. tr.). 


58 MICHAEL CRICHTON 


Înainte de a părăsi secţia, introduse o scurtă notă în 
fişă. O sublinie cu creion roşu, ca să fie sigură că 
asistentele o vor vedea: 


NOTĂ ASUPRA STĂRII PSIHICE 


Acest bărbat în vârstă de 34 de ani este înregistrat cu 
sindrom ADL de doi ani. Etiologia presupune un 
traumatism înregistrat în urma unui accident rutier. Pa- 
cientul a avut deja două tentative de crimă şi a fost im- 
plicat în câteva bătăi. Orice remarcă pe care o va face 
personalului spitalului în sensul că „se simte ciudat“, sau 
că „ceva miroase urât“ trebuie considerată ca începutul 
unei crize. În aceste condiţii, anuntati imediat NPS şi 
Secuntatea spitalului. 

Pacientul prezintă tulburări comportamentale, simp- 
tom ce face parte integrantă din boală. Este convins că 
mașinile conspiră contra oamenilor, pentru a le lua locul. 
Această convingere este foarte puternică, iar orice încer- 
care de a-l disocia de ea nu va reuși decât să-i stârnească 
suspiciunea şi animozitatea. Trebuie totodată să avem în 
vedere că este un om deosebit de inteligent și sensibil. 
Pacientul poate fi foarte categoric la un moment dat, dar 
trebuie tratat cu fermitate și respect. 

Inteligența și bunele lu: maniere s-ar putea să ne 
inducă în eroare în privința atitudinii lui. Suferă de o boală 
organică ce îi afectează starea mentală. Mai presus de 
toate acestea, pacientul este o persoană înspăimântată şi 
îngrijorată în legătură cu ceea ce i se va întâmpla. 

Janet Ross, M.D. 
NPS 

— Na înţeleg, mărturisi purtătorul de cuvânt. 

Ellis suspină, iar McPherson zâmbi răbdător. 

— Există o cauză organică ce determină acest com- 
portament violent. Acesta este modul în care trebuie privit 
totul. 

Toti trei stăteau în restaurantul Four Kings, adiacent 
spitalului. Cina fusese ideea lui McPherson; el fusese cel 
care impusese prezenţa lui Ellis, așa că acesta se pre- 
zentase. 

Ridică mâna ca să comande chelnerului: încă puţină 
cafea, crezând că asta o să-l țină treaz. Dar nu mai avea 
nici o importanță: oricum nu va putea dormi prea mult la 
noapte. Nu în ajunul primei operaţii de stadiul trei efec- 
tuată pe un subiect uman. 

Stia că se va zvârcoli toată noaptea în pat, trecând 
mintal iar şi iar prin toate stadiile operatiei. lar şi iar va 
rememora etapele intervenției pe care o ştia deja la per- 
fecţie. Făcuse numeroase operații de stadiul tre: pe 
maimute. O sută cincizeci şi patru, ca să fie mai exact. 
Maimuţele erau foarte dificile. Întotdeauna încercau să-și 
scoată firele, trăgeau de ele, se strâmbau, se luptau și te 
loveau. | 

— Coniac? întrebă McPherson. 

— Sigur, încuviință purtătorul de cuvânt. 

McPherson privi întrebător spre Ellis, dar acesta 
clătină din cap. Își puse o linguriţă de frişcă în cafea ȘI se 
lăsă pe spate, reținându-și un căscat. În acel moment, 

purtătorul de cuvânt aducea foarte mult cu o maimuţă. Un 
rhesus juvenil: prezenta același blocaj al mandibulei 
inferioare și același semnal alert în privire. 

Numele purtătorului. de cuvânt era Ralph. Ellis nu-i 
ştia celălalt nume. Nici un purtător de cuvânt nu-și dădea 
vreodată și celălalt nume. Bineînţeles, în cadrul spitalului 
nu era numit purtător de cuvânt; se chema ofițerul 
desemnat cu Informatiile din cadrul spitalului sau ofițerul 
de Știri, sau ceva de genul ăsta. 

Dar arăta cu adevărat ca un maimuţoi. Ellis se 
surprinse uitându-se la porțiunea de scaip de după ureche 
unde ar fi trebuit implantati electrozii. 

— Nu cunoaștem prea multe despre cauza violenței, 
continuă McPherson. Există o multime de teorii negati- 
viste avansate de sociologi şi plătite de maimuţoii de 
editori, dar noi știm că o anumită boală a creierului, denu- 
mită sindromul ADL, poate duce la violenţă. 

— Simdromul ADL, repetă Ralph. 

— Da. Sindromul lezionar dezinhibatoriu cauzat de 
O rană sau leziune a creierului. La NPS, noi credem că 
leziunea poate fi des întâlnită la persoanele implicate în 
acte violente — anumiţi polițiști, gangsteri, golani, Îngerii 
Iadului. Nimeni nu se gândeşte la aceste persoane ca la 
niște bolnavi psihic. Acceptăm doar ideea că sunt mulţi 
oameni care au un temperament agresiv. Considerăm asta 
normal. Dar poate că nu este. 

— Înţeleg, spuse Ralph. 

Si într-adevăr părea că înţelege. McPherson ar fi 
putut fi un profesor nemaipomenit, gândi Ellis. A fi peda- 

gog era un mare dar. Cu siguranţă că el nu ar fi fost 
capabil să treacă de stadiul de începător. 

— Deci, continuă McPherson, trecându-și mâna prin 
părul alb, nu suntem deocamdată foarte siguri cât de 
frecvent este acest sindrom ADL, dar bănuim că un pro- 
cent de unu sau doi la sută din populaţie este afectat de el. 
Asta înseamnă cam două până la patru milioane de 
americani. 

— Dumnezeule, exclamă Ralph. 

Ellis îşi bău cafeaua. „Dumnezeule“, gândi. 
„Doamne, Dumnezeule...“ 

— Din anumite motive, spuse McPherson, încuvi- 
ințând spre chelnerul care adusese coniacul, pacienții cu 
ADL sunt predispuși la comportament agresiv, chiar 
violent, în timpul crizei. Nu știm de ce, dar acesta este 
adevărul. Celelalte simptome ce însoțesc sindromul ADL 
sunt hipersexualitatea și intoxicația patologică. 

Ralph deveni deosebit de interesat. 

— Îmi amintesc de cazul unei femei, mărturisi 
McPherson, care în timpul unei crize a întreținut relații 
sexuale cu doisprezece bărbați într-o singură noapte și, 
totuși, s-a considerat nesatisfăcută. 

Ralph dădu pe gât coniacul. Ellis remarcă faptul că 
purta o cravată lată, cu un imprimeu modern. Un filfizon 
de patruzeci de ani, înghițind coniac şi cu gândul la acea 
femeie. 

— Intoxicarea patologică se referă la fenomenul de 
beție extremă și violentă, provocată de cantități mici de 
alcool — doar un pahar sau două. Chiar și atâta alcool 
poate declanșa o criză. 

Ellis se gândi la prima lui operație de stadiul trei. 
Benson, micul și îndesatul Benson, blândul şi manieratul 
programator care la beţie se lua la bătaie cu oamenii — 
bărbați, femei, oricine s-ar fi întâmplat să fie prezent. 
Ideea de a vindeca această boală implantându-i fire în 
creier părea absurdă. 

Și Ralph părea să gândească la fel. 

— Și această operaţie va eradica violenţa? 

— Da, confirmă McPherson. Noi așa credem, numai 
că operaţia nu a mai fost realizată până acum pe un subiect 
uman. Acest lucru se va întâmpla mâine dimineață aici, în 
spital. 

— Înţeleg, spuse Ralph, ca și cum deodată i s-ar fi 
relevat scopul invitaţiei la masă. 

— Este o problemă foarte delicată, în legătură cu 
presa, continuă McPherson. 

— Oh, da, asta cu siguranţă ... 

Urmă o scurtă pauză, după care Ralph întrebă: 

— Cine va face operația? 

— Eu, interveni Ellis. 

— Bine, în cazul acesta va trebui să-ți verific dosarul. 
Vreau să fiu sigur că detinem o fotografie recentă și o 
biografie suficient de bună. Se încruntă cu gândul la munca 
pe care trebuia să o facă. 

Ellis era contrariat de reacția lui Ralph. Asta era tot 
ceea ce gândea? Că ar putea aveca nevoie de o fotografie 
mai recentă? Dar McPherson continuă liniștit: 

— O să-ți dăm tot ce ai nevoie, conchise, și întâlnirea 
luă sfârşit. 

Robert Morris stătea în cofetănia spitalului, termi- 
nându-și plăcinta cu mere, când pagerul începu să sune. 
Producea un sunet electronic ascuţit care persista până 
când lua aparatul de la brâu și îl bloca. Se reîntoarse la 
plăcinta lui. După câteva momente apelul se făcu din nou 
auzit. Înjură, puse bucata de plăcintă pe masă și se îndrep- 
tă spre telefonul de pc perete, pentru a răspunde la apel. 

Trecuse de mult vremea când considera micul aparat 
verde ce stătea agăţat la brâul lui ca pe un lucru minunat. 
Savura momentele în care, juând masa cu câte o femeie, 
pagernil său începea să sune, reclamând să ia imediat legă- 
tura cu cineva. Acest sunet demonstra ce persoană ocupată 
cu probleme de viață și de moarte era. Când pagerul înce- 
pea să sune, se ridica de la masă, se scuza grăbit și răs- 
pundea la apel, afişând sentimentul datoriei pus înaintea 
plăcerii. Femeile adorau asta. 

Însă după atâţia ani nu mai reprezenta deloc o plăcere. 
Cutiuta aceasta era implacabilă și inumană şi ajunsese să 
simbolizeze pentru el faptui că nu era propriul lui stăpân. 
Era întotdeauna subordonat unu: apel venit de la o auto- 
ritate superioară sau ținta unui capriciu — o asistentă ce 
voia o confirmare pentru medicatia de la 2 a.m., o rudă în- 
grijorată în legătură cu starea postoperatorie a mamei; o 
persoană Care îl anunţa în icgătură cu desfăşurarea unei 
conferinţe la care, de fapt, tocmai participa în acel moment. 

Acum cele mai frumoase momente ale vietii lui erau 
cele în care ajungea acasă și punca câteva ore acea cutiută 

deoparte. Devenea liber și intangibil, și asta îi plăcea în 
mod deosebit. 

Privi peste mese către bucata de plăcintă lăsată pe 
farfurie. 

— Doctor Morris. Doctor Morris, doi-patru-șapte-unu. 

Era derivaţia de la camera de gardă a etajului șapte. 
Se obișnuise de mult cu codul derivațiilor principale din 
Spitalul Universitar. Obţinu legătura. 

— Mulţumesc. Aici doctor Morris. - 

— Oh, da, spuse o voce feminină. A venit o femeie 
cu haine de noapte pentru pacientul Harold Benson. Spune 
că este vorba de lucruri personale. I le putem da? 

— Vin imediat sus. 

— Multumesc, doctore. 

Se întoarse la masă după restul de plăcintă, apoi 
pomi în direcția opusă. În timp ce înainta, pagerul său 
începu să sune, așa că se îndreptă din nou spre telefon. 

— Doctor Morris? 

— Doctor Morris, unu-trei-cinci-șapte. 

Era de la centrul metabolic. 

— Doctor Morris, răspunse el. 

— Aici este doctorul Hanley, auzi vocea familiară. 
Ne întrebăm dacă nu ai putea să treci pe aici să vezi o 
femeie care, credem noi, ar putea să aibă o psihoză 
hormonală. În plus, are o anemie hemolitică, ca după o 
splenoctomie. 

— Nu am cum să o văd astăzi, obiectă Morris, iar 
mâine este cam târziu. (Asta, simțea, este cea mai necon- 
vingătoare afirmaţie a anului.) Aţi încercat la Peters? 

— Nu... 


TERMINALUL UMAN 65 


— Peters are o experiență vastă în studiul steroizilor. 
Rugaţi-l pe el. 

— În regulă. Mulţumim. 

Morris închise. Urcă în lift și apăsă butonul pentru 
etajul șapte. Pagerul se auzi pentru a treia oară. Se uită la 
ceas: era 6,30, oră la care se presupune că și-a terminat 
deja programul, dar oricum răspunse la apel. Era Kelso, 
un angajat de la pediatrie, 

— Nu vrei să-ţi mai misti puțin fundul? întrebă Kelso. 

— În regulă. Pe la ce oră? 

— Ce-ai zice peste o jumătate de oră? 

— Dacă ai deja mingite. 

— Le am. Sunt în mașina mea. 

— Ne vedem pe teren, zise Morris, apoi adăugă: S-ar 
putea să întârzii puțin. 

— Oricum nu prea mult, se va întuneca în curând. 

Morris îi promise că se va grăbi, după care închise. 


La etajul șapte era liniște. Deşi celelalte erau zgomo- 
toase și gemeau la acea oră de vizitatori și rude, cel de-al 
șaptelea etaj era aproape întotdeauna tăcut. O liniște și un 
calm pe care asistentele le întrețineau cu multă grijă. 

— Uitaţi-o aici, doctore, spuse asistenta din camera 
de gardă, arătând spre o fată care stătea pe-o valiză. Morris 
se îndreptă spre ea. Era tânără și foarte drăguță, avea 
picioare lungi și era îmbrăcată într-un șort ipător. 

— Sunt doctorul Morris. 

Ea se ridică și îi strânse mâna. 

— Angela Black. Am pregătit asta pentru Harry. 
Ridică o mică geantă pe care el 1-o.luă din mână. M-a 
rugat să i le aduc. 

— În regulă, voi avea grijă să le primească. 

Ea ezită puţin, după care îndrăzni: 

— N-aş putea să-l văd? 

— Nu cred că este o ideea prea bună. Benson cu 
siguranță că a fost ras până acum; în general, pacienţii 
care au fost rași preoperatoriu nu prea sunt încântați să fie 
văzuţi în starea asta. 

— Măcar pentru câteva minute? 

— Este deja sedat, adăugă el. 

Arăta clar că este dezamăgită. 

— Atunci, sunteți amabil să-i transmiteti un mesaj? 

— Sigur. 

— Spuneţi-i, vă rog, că m-am reîntors în vechiul meu 
apartament. O să înţeleagă. 

— În regulă. 

— N-o să uitaţi, nu-i așa? 

— Nu, am să-i transmit. 

Zâmbi. Era mai degrabă un zâmbet dulce, în ciuda 
genelor false lungi și a machiajului strident. De ce-și 
făceau tinerele aşa ceva? 

— Mulţumesc. Cred că am să plec acum. 

Si o porni spre ieșire, cu un mers în mod deliberat 
vioi. O privi îndepărtându-se, apoi apucă viguros geanta, 
care părea destul de grea. 

Polițistul care stătea lângă ușa 710 se interesă cum 
mai merge treaba. 

— Bine, răspunse Morris. 

Politistul privi spre geantă, dar nu spuse nimic când 
Morris intră cu ea. 

Harry Benson urmărea un westem la televizor. 
Morris dădu sunetul mai încet. 

— O fată foarte drăguță ţi-a adus asta. 

— Angela? zâmbi Benson. Așa este, are un exterior 
destul de drăguţ. Nu are un mecanism interior deosebit de 
complicat, dar un exterior drăguţ. A adus totul? 

Întinse mâna şi Morris îi înmână geanta. Îl privi pe 
Benson cum o deschide și înșiră pe pat întregul conţinut. 
O pijama, un aparat electric de ras, o loţiune after-shave, 
un volum broșat. La sfârşit scoase o perucă neagră. 

— Ce e asta? întrebă Morris. 

Benson ridică din umeri și râse. 

— Stiam că mai devreme sau mai târziu voi avea 
nevoie de așa ceva. Până la urmă tot o să mă lăsaţi să plec 
de aici, nu-i aşa? 

Morris râse împreună cu el. Benson puse peruca 
înapoi în geantă, după care scoase un pachet de plastic. Îl 
deschise cu un sunet metalic și Morris văzu un set de șuru- 
belnițe de mărimi diferite, împăturite în folii de plastic şi 
distribuite pe mărimi în diferite buzunare. 

— Asta pentru ce e? întrebă Morris. 

Benson privi un moment derutat. Apoi spuse: 

— Nu știu dacă ai să poti înțelege. 

— Încearcă. 

— Le am întotdeauna cu mine. Pentru protecție. 

Benson puse şurubelnițele înapoi în geantă. Le așeză 
cu grijă, aproape cu respect. Morris știa că pacienții își 
aduceau întotdeauna cu ei în spital diferite lucruri ieșite 
din comun, ȘI în mod special atunci când erau foarte grav 

bolnavi. Reprezentau pentru ei un fel de talismane cu 
puteri magice. De obicei erau în legătură cu un hobby sau 
„o activitate favorită. Îşi amintea de un iubitor al yahtin- 
gului cu o tumoăre metastatică pe creier, care îşi adusese 
un chit de reparat ambarcaţiuni, și de-o femeie cu o boală 
de inimă deosebit de avansată, care luase cu ea o cutie cu 
mingi de tenis. 

— Înţeleg, spuse Morris. 

Benson zâmbi. 


Camera TELECOMP era goală când intră; consolele 
și imprimantele stăteau tăcute, ecranele erau acoperite de 
șiruri de numere. Se îndreptă spre colțul camerei și își 
turnă o ceașcă de cafea, după care introduse în computer 
ultimul psihodex făcut lui Benson. 

NPS aplicase testele psihodex în paralel cu alte teste 
psihologice analizate pe computer. Totul făcea parte din 
ceea ce McPherson numea „dubla gândire evoluată“. În 
acest caz este vorba de ideea unui creier care, ca şi un 
computer, lucrează în două sensuri, în două direcţii dife- 
rte. Pe de o parte, poti folosi computerul pentru a cerceta 
activitatea mentală, pentru a te ajuta să-i analizezi func- 
tionarea, pe de altă parte, şi în acelaşi timp, poți folosi 

cunoştinţele acumulate de creier pentru a proiecta 
computere mai bune și mai eficiente. Așa cum spunea 
McPherson, „un creier reprezintă un model pentru 
computer, în aceeași măsură în care computerul este un 
model pentru creier“. 

La NPS, specialiștii în computere și neurobiologii 
lucrau de o bună bucată de timp împreună. În urma acestei 
asocieri luaseră naștere Forma Q și programe ca George și 
Martha, noua tehnică neurochirurgicală și testele 
psihodex. 

Psihodexele erau relativ simple. Reprezentau un test 
ce dădea răspunsuri directe la întrebări psihologice și 
manipula aceste răspunsuri în concordanţă cu un complex 
de formule matematice. De îndată ce datele au fost intro- 
duse în computer, Ross privi cum ecranul se umple cu 
rânduri întregi de calcule. 

Le ignoră; știa că numerele nu sunt decât baza de 
pornire a computerului, un pas înspre rezultatul final. 
Zâmbi, gândindu-se cum ar explica Gerhard aceasta — 
rotirea în spaţiu a matricelor de treizeci pe treizeci, deri- 
vând factori, făcându-i ortogonali, apoi analizându-i. 
Totul suna complicat și foarte ştiinţific, iar ea nu înţelegea 
cu adevărat nimic din toate astea. 

Descoperise cu mult timp în urmă că te poti folosi de 
un computer fără să întelegi de fapt cum funcționează cu 
adevărat. La fel cum te poți folosi de un automobil, de un 
aspirator sau de propriul tău creier. 

Pe ecran apăru următoarea înregistrare: „CALCULE 
TERMINATE. CHEAMĂ DISPLAY SEQUENCE“. 

Apasă pe display sequence pentru o succesiune de 
trei spatii. Computerul o informă că trei spatii îi acordă o 
probabilitate de optzeci şi unu la sută. Pe ecran apăru o 
imagine tridimensională în formă de munte, cu un vârf 
ascuţit. O privi un moment, apoi ridică receptorul și formă 
numărul lui McPherson. 


McPherson se încruntă spre ecran. Ellis privea peste 
umărul lui. 

— E clar? întrebă Ross. 

— Perfect, răspunse McPherson. Când a fost făcut? 

— Astăzi, spuse ea. 

— Doar nu ai de gând să renunți fără luptă, se 
încruntă McPherson. 

În loc să-i răspundă, ea apăsă pe un buton și pe ecran 
se formă un al doilea vârf, mai înalt decât primul. 

— Aceasta este ultima previziune. 

— La acest marcaj, înălțimea înseamnă ... 

— Afectiune psihotică, confirmă ea. 

— Deci este cu mult mai pronunţată acum. Cu mult 
mai mult chiar decât acum o lună, spuse McPherson. 

— Da, recunoscu ea. 

— Crezi că a zbârcit-o cu testul ăsta? 

Ea clătină din cap. ÎI trecuse succesiv prin cinci alte 
teste anterioare. Tendinţa era clară. Cu fiecare test vârful 
„muntelui“ se înălța şi se ascuţea. 

— Fi bine, atunci este clară concluzia că starea lui se 
înrăutățește pe zi ce trece. Presupun că în continuare op- 
țiunea ta este contra operaţiei. 

— Mai mult ca niciodată. Este, fără discuţie, psihotic 
<i dacă vei începe să conectezi fire în capul lui ... 

— Ştiu, ştiu ce vrei să spui. 

— Va începe să creadă că a fost transformat într-o 
mașină, termină ea. 

McPherson se întoarse spre Ellis. 

— Consideri că vom putea stopa această evoluţie 
folosind thorazină? 

Thorazina era un tranchilizant major care ajuta 
anumiţi psihotici să gândească ceva mai clar. 

— Cred că merită să încercăm. 

McPherson încuviință. 

— Şi eu la fel. Tu, Janet? 

Ea continuă să privească tăcută ecranul. Era ieșit din 
comun felul în care funcționau aceste teste. Vârful mun- 
telul era ceva abstract, o reprezentare matematică a unei 
stări emoţionale. Nu era o caracteristică reală a unei 
persoane, ca degetele de la picioare, sau înălțimea, sau 
greutatea. 

— Janet? Tu ce crezi? repetă McPherson. 

— Eu cred, spuse ea, că vă luaţi o imensă responsa- 
bilitate făcând această operaţie. 

— Pe care tu încă o mai dezaprobi? 

— Nu o dezaprob. O consider doar ineficientă pentru 
Benson. 

— Ce crezi despre folosirea thorazinei? insistă 
McPherson. 

— Este un joc de noroc. 

— Și nu merită să fie jucat? 

— Poate că menită, poate că nu. Dar rămâne un joc. 

McPherson încuviintă şi se întoarse către Ellis. 

— Tu încă mai vrei să faci operația? 

— Da, răspunse Ellis privind la ecran. Eu încă mai 
vreau să o fac. 


Ca întotdeauna, Morris găsi că este foarte ciudat să 
joci tenis pe terenul spitalului. Clădirile din fundal îi 
făceau să se simtă puțin vinovat — toate acele rânduri de 
ferestre, toți pacienţii care nu puteau să facă ceea ce făcea 
el. Apoi mai era și sunetul — sau mai degrabă lipsa lui. 
Autostrada trecea prin apropierea spitalului și pocnetul 
liniștitor al mingiilor era complet acoperit de zgomotul 
continuu și monoton al maşinilor care treceau. 

Se întunecase deja, iar el avea man probleme cu ve- 
derea, mingile păreau că lovesc terenul lui în cele mai 
neașteptate locuri. Kelso era mult mai putin afectat. 
Morris glumea uneori în legătură cu faptul că Kelso mă- 
nâncă prea mulți morcovi, dar oricare ar fi fost explicaţia, 
rămânea umilitor faptul de a juca o partidă cu el în noc- 
turnă. Întunericul îl ajuta pe celălalt, iar Morris ura să 
piardă. 

Se împăcase de mult cu ideea competitivităţii lui 
exagerate. Morris nu renunţa la nici o întrecere. Se măsura 
în jocuri, în muncă, în relațiile cu femeile. De mai multe 
ori Ross adusese vorba despre acest lucru, după care 
abandonase subiectul, într-o formă pe care psihiatri o 
folosesc ori de câte ori marchează câte un punct, dar 
Morris nu se supăra. Era adevărul vieții lui şi oricare ar fi 
fost conotațiile — creșterea securității, nevoia de a-și 
dovedi sie însuși că poate să învingă complexul de 
inferioritate — nu se temea de ele. Obţinea plăcere din 
competiţie şi satisfacţii câștigând. Așa că îşi planificase ca 
în viață să câştige de mai multe ori decât să piardă. 

În parte, acceptase NPS-ul deoarece era una din cele 
mai mari provocări și, bineînțeles, pentru că potențialul 
recompensei era enorm. În secret, Morris se aștepta să fie 
numit în postul de profesor chirurg înainte de a împlini 
patruzeci de ani. Cariera lui anterioară fusese remarcabilă 
— acesta fusese și motivul pentru care Ellis îl acceptase — 
şi era la fel de sigur și de viitor. Nu avea cum să-i dăuneze 
legătura ce avea să o facă a doua zi cu un caz chirurgical 
istoric. 

Una peste alta, era într-o dispoziţie bună și trase din 
greu cam vreo jumătate de oră, până când obosi si se făcu 
prea întuneric ca să mai joace. Îi făcu semn lui Kelso — 
nici un sunet nu se putea percepe în afara zgomotului 
autostrăzii — de terminare a jocului. Se întâlnură la fileu 
pentru a-și strânge mâinile. Morris avu satisfacția să simtă 
transpirația lui Kelso — asudase din greu. 

— Bun joc, remarcă Kelso. Ne vedem mâine la 
aceeaşi oră? 

— Nu sunt sigur, răspunse Morris. 

Kelso se opri. 

— Oh, ai dreptate, mâine ai o zi mare. 

— Zi mare, încuviinţă Morris. 

Dumnezeule, veștile ajunseseră chiar și la aripa de 
pediatrie. Pentru un moment simti ceea ce trebuie să simtă 
Elhs — o presiune enormă, abstractă, vagă, izvorâtă din 
certitudinea că întregul Spital Universitar urmărea 
intervenția. 

— Ei bine, muit noroc mâine, îi ură Kelso. 

Când cei doi se întorceau către spital, Morris îi văzu 
pe Ellis, o figură distantă și solitară, șşchiopătând ușor în 
timp ce traversa parcarea şi se urca în mașină pentru a 
merge acasă. 


Miercuri, 
10 martie 1971 


IMPLANTAREA 


La 6 a.m., Janet Ross se afla la etajul trei, cel de 
chirurgie, îmbrăcată în verde și sorbindu-și cafeaua. Era o 
oră la care chirurgii trândăveau. De regulă, operațiile erau 
programate să înceapă în fiecare zi la şase fix, dar de cele 
mai multe ori acest lucru se întâmpla cincisprezece sau 
treizeci de minute mai târziu. Chirurgii stăteau primprejur, 
răsfoind ziarele, discutând valoarea pieței sau despre jocul 
de golf pe care îl avuseseră cu o zi înainte. Din când în 
când mai mergea câte unul la galeria de deasupra sălii de 
operaţie, pentru a privi spre sala de operaţie și a constata 
cum decurg pregătirile. 

Ross era sigura femeie din încăpere, iar prezenţa ei 
influență în mod subtil atmosfera masculină. O enerva 
acest fapt, pentru că în prezenţa ei bărbaţii deveneau mai 
tăcut, mai politicoși, mai puţin joviali și mai răgușiți. Nu 
dădea un ban pe faptul că erau mai răguşiți, dar era nemul- 
tumită că o făceau să se simtă o intrusă. Îi creau senzaţia 
că toată viaţa ei fusese așa, chiar şi atunci când era foarte 
mică. Tatăl ei fusese un chirurg care nu se ferea niciodată 

fiu. Un fiu s-ar fi încadrat în schema lui de viată; l-ar fi 
putut aduce la spital sâmbăta dimineaţa și l-ar fi luat în 
sala de operație. Acestea erau lucruri pe care le putea: face 
doar cu un fiu. Dar o fată era cu totul altceva, o entitate 
complicată, nepotrivită cu viaţa chirurgicală. Și pentru 
asta, o intrusă... 

Privi în jur, la chirurgii care trândăveau, și apoi, 
pentru a-şi masca stânjeneala, merse la telefon și ceru 
legătura la etajul șapte. 

— Aici este doctorul Ross. Mai este domnul Benson 
acolo? 

— Tocmai a plecat. 

— Când a părăsit etajul? 

— Acum aproximativ cinci minute. 

Închise și se reîntoarse la cafeaua ei. Ellis apăru în 
sală și se îndreptă spre ea. 

— Vom avea o întârziere de cinci minute, datorită 
computerului. Deocamdată se fac legăturile liniilor. Ai 
vorbit cu pacientul? 

— A plecat acum cinci minute. 

— L-ai văzut pe Morris? 


— Nu încă. 
— Ar face bine să-şi miște o dată fundul ăla încoace, 
spuse Ellis. 


Si, cumva, asta o făcu să se simtă mai bine. 


Morris se afla în lift împreună cu asistenta, un polițist 
şi, bineînţeles, cu Benson, care stătea întins pe targă. În 
momentul în care ajunseră Jos, Morris îi spuse politistului: 

— Nu veti putea intra în sala de operaţie. 

— De ce nu? 

— Pentru că pătrundem direct într-un mediu steril. 

— Și eu ce să fac? 

— Puteţi să urmăriți operația de la galeria de vizio- 
nare a celui de al treilea etaj. Spuneţi-i asistentei de la 
pupitru că aveti permisiunea mea. 

Polițistul încuviuinţă. Liitul se opri la etajul doi. Uşile 
se deschiseră spre un hol plin de oameni în costume 
chirurgicale verzi, umblând încolo şi-ncoace. Pe un indi- 
cator se putea citi: ZONĂ STERILIZATĂ. NU SUNT 
ADMISE PERSOANELE NEAUTORIZATE. Textul era 
imprimat cu roşu. 

Morris și asistenta îl împinseră pe Benson afară din 
lift. Politistul rămase în urmă, privind nervos. Apăsă 
butonul etajului trei şi ușile se închiseră. 

Morris înaintă pe coridor cu Benson. După un 
moment acesta spuse: 

— Sunt încă treaz. 

— Bineînţeles că ești. 

— Dar aș vrea să nu fiu. 

Morris încuviinţă răbdător. Benson luase medica- 
mentele preoperatorii cu aproape o jumătate de oră 
înainte. În curând aveau să-şi facă efectul, producându-i o 
stare de somnolenţă. 

— Cum îţi simți gura? 

— Uscată. 

Asta însemna că atropina începea să dea rezultate. 

— Curând ai să fu în regulă. 

Morris nu suferise niciodată vreo intervenţie chirur- 
gicală. Efectuase sute, dar niciodată nu trecuse printr-o 
asemenea experienţă. În ultimii ani începuse să se întrebe 

cum s-ar simţi de cealaltă parte a gardului. Bănuia, gând 
pe care nu l-ar fi admis cu nici un chip, că trebuie să fie 
oribil. 

— O să fie bine, îl asigură pe Benson, și îl bătu 
încurajator pe umăr. 

Benson privi doar spre el în timp ce înaintau pe 
coridor către sala de operatii 9. 


Sala de operaţii 9 era cea mai mare din spital. Era de 
aproape treizeci de metri pătrați și burduşită cu echipa- 
ment electronic. Când întreaga echipă era prezentă — 
adică toți doisprezece — locul devenea destul de înghe- 
suit. Dar acum în spațiul tivit cu verde nu erau decât două 
asistente care așezau câteva mese sterile în jurul 
scaunului. Această sală nu era prevăzută cu masă de 
operație — doar un scaun tapisat, ca un fotoliu stomato- 
logic. 

Janet Ross se afla în camera de pregătire, adiacentă 
sălii de operatie. Alături de ea, Ellis își terminase 
pregătirile şi mormăia ceva despre nemernicul de Morris, 
care întârzia al draculu de mult. Ellis devenea deosebit de 
nervos înainte de a intra în operație, părând încredințat că 
nimeni nu bagă de seamă. Ross efectuase împreună cu el 
câteva intervenţii pe animale și se obișnuise cu tensiunea 
rituală şi cu obscenitățile dinaintea operației, după care se 
aşternea calmul, o dată ce lucrurile începeau să se 
deruleze în sensul lor firesc. 

Ellis închise cu cotul robinetul și intră în sală în așa 
fel încât brațele să nu atingă ușa. O asistentă îi întinse un 
prosop. În timp ce-şi ștergea mâinile privi înapoi către 
Ross, apoi în sus către tavanul de sticlă ce-i despărțea de 

galeria de vizionare de deasupra. Ross știa că acolo va fi 
o mulțime de oameni care vor urmări operaţia. 

Morris cobori şi începu să se pregătească. 

— Ellis se întreba pe unde umbli, îi spuse ea. 

— Să-l aduc pe pacient. 

Una dintre surorile de legătură intră în camera de 
serviciu și spuse: 

— Doctor Ross, avem aici pe cineva de la laboratorul 
de radiații cu o unitate pentru doctorul Ellis. O doreşte 
acum? 

— Dacă este încărcată. 

— Am să întreb, spuse sora și dispăru, după care își 
vâri din nou capul pe ușă. Au spus că este încărcată şi pre- 
gătită să fie pusă în funcțiune, dar pentru că echipamentul 
vostru nu este protejat s-ar putea să aveţi neplăceri. 

Ross ştia că întregul echipament existent în sala de 
operații fusese protejat cu o săptămână în urmă. Schimba- 
rea plutoniului nu emana prea multe radiații — nu 
suficiente pentru a voala placa radiografică — dar ar fi 
putut să perturbe echipamentul științific ma: delicat. 
Bineînţeles că nu prezenta nici un pericol pentru oameni. 

— A fost protejat, răspunse Ross. Spune-le să-l 
aducă în sală. 

Ross se întoarse către Morris, care se pregătea alături 
de ea. 

— Cum e Benson? 

— Nervos. 

— Are și motive. 

Morris privi spre ea întrebător, peste masca sterilă. 
Ea își scutură mâinile de apa în exces și se reîntoarse în 

sală. Primul lucru pe care îl văzu fu omul de la laborator 
împingând o măsuță pe care era așezată unitatea de 
plutoniu închisă într-o cutiuţă de plumb. Pe părțile laterale 
era imprimat PERICOL DE IRADIERE, împreună cu trei 
semne portocaliu, simbolul radiațiilor. Totul era îngrozitor 
de ridicol; unitatea de sarcină era absolut sigură. 

Ellis traversă încăperea, în timp ce era ajutat să-și 
îmbrace halatul. Îşi vâr? mâinile în mănușile de plastic și 
își flexă degetele, după care se adresă omului de la 
laborator: 

— A fost sterilizată? 

— Poftim? 

— Unitatea a fost sterilizată? 

— Nu ştiu, domnule. 

— Atunci dă-o unei fete să se ocupe de ea. Trebuie 
neapărat să fie stenlizată. 

Doctorul Ross își uscă mâinile şi intră în răcoarea 
sălii de operaţie. Ca mai toți chirurgii, Ellis prefera 
camerele reci — mult prea reci de fapt, pentru pacient. 
Dar el spunea adesea: „Dacă eu sunt fericit, şi pacientul e 
fericit. 

Ellis era acum în cealaltă parte a sălii, în fața ecra- 
nelor, în timp ce surorile de legătură care nu erau de 
serviciu în sală îi montau pacientului plăcuțele pentru raze 
X. Le privi printre gene, gândindu-se că mai văzuse asta 
de sute de ori până atunci. Unul câte unul, restul echipei 
intră în cameră. Acum erau toţi: două asistente de sală, 
două surori de legătură, un infirmier, Ellis, doi chirurgi 
asistenți, incluzându-l și pe Morris, doi tehnicieni 

electroniști și un programator. Anestezistul era afară, cu 
Benson. 

Fără a-și ridica privirea de pe consolă, unul dintre 
electronisti spuse: 

— Putem începe oricând doriți, doctore. 

— Să așteptăm până la venirea pacientului, răspunse 
Ellis sec, stâmind câteva chicoteli în grupul aflat în sală. 

Ross privi la cele șapte ecrane TV aflate în jur. Erau 
de diverse mărimi şi poziționate în locuri diferite, în 
funcție de cât de importante erau pentru chirurg. Cele mai 
mici ecrane monitorizau în circuit închis desfăşurarea 
operației. Deocamdată erau fixate asupra părții superioare 
a unui scaun gol. 

Un alt ecran, mai apropiat de chirurg, monitoriza 
electroencefalograma sau EEG-ul. Acesta era acum 
închis, cele şaisprezece peniţe de înregistrare trasând linii 
drepte de-a lungul lui. Pe un ercan ceva mai mare erau 
redați parametrii operativi de bază: electrocardiograma, 
presiunea arterială periferică, respirația, ritmul cardiac, 
alura ventriculară, presiunea centrală venoasă, tempera- 
tura rectală. Ca și ecranul EEG-lui, prezenta deocamdată 
o serie de linii drepte. 

Mai multe ecrane erau închise. Ele urmau să redea în 
alb şi negru imagini radioscopice ale operației, 
intensificate cu raze X. 

Ma: erau două ecrane color, afișând părți ale 
programului introdus. Acest program era acum rulat fără 
a-i fi fost introduse coordonatele. Pe ecran se rotea o ima- 
gine tridimensională a creierului, în timp ce coordonate 
aleatorii, generate de computer, erau afișate în partea de 

jos. Ca întotdeauna, Ross simţea computerul ca pe o altă 
prezență, aproape umană — o impresie care se accentua 
pe măsură ce operația înainta. 

Ellis termină de controlat unitatea de raze X și îşi 
ridică privirea către ceas. Era 6,19 şi Benson se afla tot 
afară, asistat de anestezist. Ellis înconjură încăperea, 
făcând scurte obervaţii fiecăruia. Era neobişnuit de 
prietenos, şi Ross se întrebă de ce oare. Își ridică privirea 
către galeria de deasupra, unde îi văzu pe directorul 
spitalului, pe șeful secției de chirurgie, pe șeful secției de 
boli interne și pe şeful secţiei de cercetare, privind în jos 
prin cupola de sticlă. Apoi înțelese. 

Era 6,21 când Benson a fost adus înăuntru. Se afla 
acum sub influența completă a premedicaţiei, relaxat, cu 
trupul și pleoapele grele. Capul îi fusese înfășurat într-un 
prosop verde. 

Ellis supraveghe transferul lui Benson de pe targă pe 
scaun. În timp ce i se asigurau mâinile şi picioarele cu 
legături, Benson păru că se trezeşte, ochii deschizându-i-se 
larg. 

— Ca să nu aluneci, spuse Ellis încet. Nu vrem să te 
rănești. 
— Un... huh, suspină Benson, după care închise 
Ochii. 

Ellis îi făcu semn unei asistente şi aceasta desfăcu 
prosopul steril care acoperea capul lui Benson. Capul 
gol-goluț părea mic — asta era impresia obișnuită a lui 
Ross — şi alb. Pielea era netedă, exceptând o tăietură a 


A 


briciului, vizibilă în partea frontală stângă. „X -urile 

marcate cu cemeală albastră de Ellis se distingeau clar pe 
partea dreaptă. 

Benson se înclină spre spate în scaun, dar nu 
deschise ochii. Unul dintre tehnicieni începu să fixeze pe 
corpul lui electrozii monitorului, ungându-i cu un strat 
subțire de pastă electrolitică. Lucra cu repeziciune și 
curând trupul lui Benson fu conectat la o multitudine de 
fire multicolore care ieșeau din echipament. 

Ellis privi la ecranele monitoarelor TV. EEG-ul trasa 
acum şaisprezece linii zimțate; bătăile inimii erau înregis- 
trate; ritmul respirator creştea şi scădea uşor, temperatura 
era constantă. Tehnicienii începură să introducă parame- 
trii preoperatorii în computer. Valorile normale de labo- 
rator fuseseră deja introduse. Pe tot parcursul operaţiei, 
computerul urma să monitorizeze toate semnele vitale la 
un interval de cinci secunde și să semnaleze dacă ceva este 
în neregulă. 

— Vă rog să dați drumul la muzică, ceru Ellis, și una 
dintre asistente introduse o casetă într-un casetofon 
portabil aflat într-un colț al camerei. 

Îndată începu să se audă un concert de Bach, în 
surdină. Ellis opera întotdeauna pe muzică de Bach; spera 
ca măcar precizia, dacă nu chiar geniul, să fie contagioase. 

Se apropiau de începerea operaţiei. Ceasul electronic 
de pe perete arăta 6:29:14 a.m. Alături de el, timpul oprit 
al unui alt ceas electronic indica 0:00:00. 

Cu ajutorul unei asistente de sală Ross își puse 
halatul și mănușile sterile. Cu mănuşile era întotdeauna 
mai dificil. Nu participa prea des la operaţii, și atunci când 
o făcea avea nevoie de ajutor pentru a se echipa. Era 

imposibil să citeşti ceva pe fața asistente: de sală, numai 
ochii îi erau vizibili deasupra măștii, iar Ross se bucura că 
Ellis şi ceilalți chirurgi erau cu spatele la ea, atenți la 
pacient. 

Se îndreptă spre un capăt al sălii, atentă să nu agate 
cablurile negre şi groase ce străbăteau încăperea în toate 
directiile. Ross nu participa la stadiul inițial al inter- 
venţiei. Trebuia să aştepte până ce era plasat mecanismul 
stereotaxic și se determinau primele coordonate. Avea 
suficient timp să stea deoparte și să tragă de mănuși, până 
ce toate degetele ajungeau la locul lor. 

Nu era absolut necesară participarea ei la intervenţie, 
dar McPherson insista ca unul din membrii nechirurgi ai 
echipei să asiste la operații. Susţinea că acest lucru mä- 
reşte coeziunea echipei. 

Îi urmări pe Ellis şi pe asistentii aflați în cealaltă 
parte a camerei, drapându-l pe Benson, apoi își ridică pri- 
virea pentru a urmări aceeaşi operație pe monitorul cu 
circuit închis. Întreaga intervenţie era, de altfel, înregis- 
trată pe bandă video pentru o analiză ulterioară. 

— Cred că acum putem pomi, spuse Ellis încet. 
Începeţi cu acele. 

Din spatele scaunului, anestezistul plasă acul în 
spațiul intravertebral lombar doi şi lombar trei al șirei spi- 
nării. Benson se mișcă o dată și scoase un sunet ușor. 

— Am ajuns, anunţă anestezistul. Cât de mult vrei să 
înaintez? 

Consola computerului afișă „OPERAŢIA A 
ÎNCEPUT“, apoi declanșă automat ceasul, care începu să 
marcheze secundele. 

— Dă-mi pentru început treizeci de centimetri cubi și 
faceţi o radiografie, vă rog. 

Aparatele cu raze X fură instalate în poziţie pe 
fruntea și pe o parte a corpului pacientului. Plăcuţele se 
puseră în mișcare, închizându-se cu un clic. Ellis călcă pe 
un buton aflat pe podea şi ecranul televizorului se lumină 
imediat, arătând imagini alb-negru ale craniului. Urmări 
cele două imagini, pe măsură ce aerul pătrundea în 
ventriculi, marcând parcursul cu negru. 

Programatorul se aşeză la consola computerului, 
mâinile lui agitându-se deasupra butoanelor. Pe display-ul 
său  apărură cuvintele „PNEUMOGRAFUL ÎN 
FUNCTIUNE“. 

— În regulă, hai să-i fixăm capul, spuse Ellis. Rama 
tubulară a cutiei stereotactice fu plasată pe craniul pacien- 
tului. Se stabili și controlă poziția orificiilor care urmau să 
fie făcute. Când Ellis fu satisfăcut, injectă anestezicul 
local în acele puncte, apoi tăie și îndepărtă pielea, 
expunând suprafața albă a scalpului. 

— Trepanul, te rog. 

Cu trepanul de 2 mm făcu una din cele două orificii 
marcate pe partea dreaptă a craniului. Plasă rama 
stereotactică — pălăria — pe o parte a capului și împinse 
cu grijă. 

Ross privea peste monitoarele computerelor. Valo- 
rile pentru ritmul cardiac și presiunea arterială fură afișate 
pe ecran și dispărură. Totul era normal. Curând, ca și 
chirurgii, computerul urma să se confrunte cu situații mult 
mai complexe. 

— Hai să facem o verificare a poziției, spuse Ellis, şi 
se îndepărtă puţin de pacient, încruntându-se critic în 
direcția capului ras al lui Benson și a ramei metalice fixată 
pe el. Tehnicianul radiograf se apropie și făcu înregis- 
trările. 

În trecut, îşi aminti Ross, efectuarea radiografiilor şi 
determinarea poziției se realizau prin analiza vizuală a 
plăcilor. Era un proces extrem de lent. Folosind compas, 
raportor și riglă, trasau linii peste radiografii, le măsurau, 
le recontrolau. Acum datele sunt introduse direct în com- 
puter, care face analizele mult mai rapid și cu mai mare 
acuratețe. 

Toată echipa se întoarse să privească ecranul com- 
puterului. Imaginile radiografice apărură pentru o scurtă 
perioadă, după care fură înlocuite de reprezentări schema- 
tice. Câmpul maxim de localizare a aparaturii stereotac- 
tice era calculat; actuala localizare se identifica cu aceasta. 
Un set de coordonate fulgeră pe ecran, urmat de notația 
„POZIŢIONARE CORECTĂ“. 

— Multumesc pentru informaţie, spuse Ellis, şi se 
întoarse către măsuţa pe care se aflau electrozii. 

Echipa folosea acum electrozi din oţel inoxidabil, 
acoperit cu un strat de teflon. Încercaseră în trecut aurul, 
aliaje de platină, și chiar fibre flexibile de otel, în vremea 
când electrozii mai erau încă plasați fără ajutorul 
aparaturii electronice. 

Vechea metodă folosită în acest fel de intervenţii era 
o acțiune dezordonată și sângeroasă. Era necesară înde- 
părtarea unei mari porțiuni din craniu și expunerea unei 
părți a creierului. Chirurgii găseau punctele de marcaj 

chiar pe suprafață, după care plasau electrozii în substanța 
creierului. În cazul în care trebuiau plasați în structurile 
adânci, tăiau cu un cuțit creierul până la ventriculi. Existau 
complicaţii; operațiile erau de durată, pacienții nu se 
refăceau niciodată complet. 

Acum, computerul schimbase totul. El îti permitea 
fixarea cu precizie într-un spațiu tridimensional. Iniţial, 
alături de alte cercetări din domeniu, grupul NPS încer- 
case să facă legătura unor puncte din adâncul creierului cu 
arhitectura craniului. Măsuraseră punctele lor de marcare 
prin orbita ochiului, prin meatul urechii, prin sutura sagi- 
tală. Bineînţeles că acestea nu au funcţionat — creierul 
oamenilor nu se acomoda înăuntrul craniului cu nici O 
consistență. Singurul mod de a determina puncte în adân- 
cul creierului a fost relația cu alte puncte de pe creier — şi 
hotarul logic erau ventriculele, spațiile pline cu fluid din 
creier. În baza noului sistem, totul era determinat în relație 
cu ventriculele. 

Prin folosirea computerului, nu mai era necesară 
expunerea suprafeţei creierului. În schimb, prin câteva 
mici foraje în craniu erau introduși electrozii, în timp ce 
computerul urmărea prin raze X plasarea lor corectă. 

Ellis ridică primul electrod multiplu. De unde se afla 
Ross, acesta părea un fir subțire. De fapt, era un mănunchi 
de douăzeci de fibre, cu puncte de contact dispuse în 
trepte. Fiecare fir era tras în teflon, exceptând ultimul 
milimetru, care era liber. Firele erau de grosimi diferite, 
așa încât sub lentila unui microscop vârfurile electrozilor 
grupați păreau ca niște trepte în miniatură. 

Elhs controlă mănunchiul sub o lentilă puternică. 
Ceru mai multă lumină și întoarse mănunchiul, privind 
fiecare punct de contact, după care îl înmână unei asis- 
tente pentru a-l monta într-un tester și a-i vizualiza fiecare 
contact. Deşi era un lucru ce fusese făcut de zeci de ori, 
Ellis mai efectua întotdeauna încă o dată acest control 
înaintea plasării definitive. Și întotdeauna avea o rezervă 
de patru fibre sterilizate, deși intervenţia nu necesita decât 
două. Ellis era mereu prevăzător. 

În cele din urmă se declară satisfăcut. 

— Suntem gata pentru conectare? își întrebă echipa. 

Încuviinţară cu toţii. Se apropie de pacient şi spuse: 

— Hai să penetrăm membrana. 

Până la acest punct al operaţiei foraseră în craniu, dar 
rămăsese intactă membrana dura mater ce acoperea 
creierul și adăpostea fluidul spinal. Unul din asistenții lui 
Ellis efectuă o punctie prin membrană. 

— Am fluid, spuse el, şi o picătură mică și transpa- 
rentă de lichid se scurse din orificiu pe ţeasta rasă. O 
asistentă o șterse imediat. 

Ross găsise întotdeauna uimitor felul în care era 
protejat creierul. Și alte organe vitale ale corpului erau 
protejate, plămânii și inima înăuntrul cutiei toracice, fi- 
catul şi splina sub ultimele coaste, rinichii împachetați în 
grăsime sub mușchii tari ai spatelui. O bună protecție, dar 
nimic nu se compara cu sistemul nervos central, care era 
total acoperit de oase. Și de parcă acest lucru nu ar fi fost 
de ajuns, înăuntrul oaselor se afla o pungă formată din 
membrane ce conținea lichidul cerebrospinal. Fluidul se 
găsea sub presiune, astfel încât creierul să plutească în 

lichidul presunzat, sistem ce-i acorda o extraordinară 
protecţie. 

McPherson îl compara cu fetusul ce plutește în lichi- 
dul amniotic al mamei. „Copilul iese afară din pântece“, 
remarca McPherson, „dar creierul nu părăsește niciodată 
pântecul său special“. 

— Acum voi plasa electrozii, interveni Ellis. 

Ross veni mai în fată, urmărind echipa de chirurgi 
strânsă în jurul pacientului. Privi cum Ellis introduce 
capătul fibrelor electrodului prin orificiu și presează ușor, 
pătrunzând în substanța creierului. Tehnicianul lucra la 
consola computerului. Pe ecran apăru: „PUNCT DE 
INTRARE LOCALIZAT“. 

Pacientul nu se mișcă, nu scoase nici un sunet. Cre- 
ierul nu putea simţi durerea; îi lipseau senzorii dureri. Era 
un alt capriciu al naturi ca organul ce înregistrează 
întreaga durere a corpului să nu o poată percepe pe-a sa. 

Ross îşi mută privirea de la Ellis la imaginea radio- 
scopică în alb și negru și văzu conturul exact al electro- 
dului începându-și înaintarea înceată în creier. Privi ima- 
ginea laterală, apoi pe cea generală prezentată de 
computer. 

Acesta interpreta imaginile cu raze X, desenând un 
creier simplificat, zona respectivă a lobului temporal în 
roşu și un fir albastru licărind în sensul în care electrodul 
trebuia să traverseze de la punctul de intrare până la zona 
vizată. Aşa că Ellis putea urmări drumul electrodului. 

— Foarte frumos, spuse Ross. 

Computerul afișa triple coordonate într-o succesiune 
rapidă, pe măsură ce electrodul pătrundea mai adânc. 

— Exercitiul face ca totul să fie perfect, răspunse 
Ellis morocănos. Folosea acum aparatul de micșorare 
atașat la capul stereotactic. Scala reducea mișcările brutale 
ale degetelor lui la foarte mici schimbări ale electrozilor. 
Dacă își mişca degetele cu jumătate de inch, scala 
transforma aceasta într-o jumătate de milimetru. Foarte 
încet, electrozii penetrau din ce în ce mai adânc în creier. 

Ross își dezlipi ochii de pe ecran pentru a privi mo- 
nitorul TV cu circuit închis, care îl arăta pe Ellis la treabă. 
Era mult mai ușor să urmăreşti pe monitor decât să 
urmăreşti totul pe viu. Dar se întoarse când îl auzi pe 
Benson spunând foarte distinct „Uh“. 

— Ce a fost asta? se opri Ellis. 

— Pacientul, anunţă anestezistul, arătând către Benson. 

Ellis aşteptă, după care se întoarse să privească spre 
fața lui Benson. 

— Sunteţi în regulă, domnule Benson? Vorbea tare şi 
distinct. 

— Mda. Bine, răspunse Benson, cu o voce profund 
drogată. 

— Vreo durere? 

— Nu. 

— Bine. Încearcă să te relaxezi acum. 

Ellis se întoarse la munca lui. Ross respiră ușurată. 
Întâmplarea o tensionase, deși știa foarte bine că nu este 
nici un motiv de alarmă. Benson nu putea simți durerea și 
știa, de asemenea, că starea lui de sedare nu era decât un 
fel de somn indus medicamentos, nu inconştienţă. Nu era 
nici un motiv pentru care Benson să fie inconștient, nici 
un motiv pentru a risca o anestezie generală. 

Ross privea din nou către monitoarele computerului, 
care prezenta acum altă imagine a creierului, o vedere din 
spate, din apropierea gâtului. Firul electrodului era vizibil 
acum din faţă, ca un punct înconjurat de cercuri concen- 
trice. Ellis ar fi trebuit să mai înainteze încă un milimetru, 
un sfert de inch, până la tinta finală. Doare o jumătate de 
milimetru. 

— „50 EROARE DE PISTĂ“, avertiză computerul. 

— Aluneci în jos, spuse Ross. 

Electrodul se opri din înaintare. Ellis își aruncă 
privirea spre ecrane. 

— Prea sus pe plan beta? 

— Deschis pe gama. 

— În regulă. 

După puţin timp electrozii își reîncepură drumul. 
„40 EROARE DE PISTĂ“, afişă computerul. Roti încet 
imaginea creierului, afişând partea anterolaterală. 
„20 EROARE DE PISTĂ.“ 

— O corectezi foarte frumos, remarcă Ross. 

Ellis mormăi încuviințând. 

„ZERO EROARE DE PISTĂ“, indică computerul, și 
afișă imaginea laterală a creierului. Cel de-al doilea 
monitor arată o imagine completă frontală. După câteva 
clipe, ecranul afişă: „APROPIERE DE ȚINTĂ“. 

Ross comunică mesajul. 

O secundă mai târziu, fulgeră cuvântul „MARCAT“. 

— Al pătruns, spuse Ross. 

Ellis se dădu un pas înapoi și își trecu mâinile peste 
faţă. 

— Hai să verificăm coordonatele. 

Ceasul arăta douăzeci și şapte de minute de la 
începerea operaţiei. 

Programatorul manevră rapid butoanele consolei. Pe 
ecranul TV era simulat de computer plasamentul electro- 
zilor. Simularea se termină cu actualul plasament și 
cuvântul „MARCAT“. 

— Acum, potrivește. 

Computerul păstră simulările pe ecran și proiectă 
peste ele imaginea cu raze X luată pacientului. Identifi- 
carea era perfectă; computerul raportă: „PROIECTAREA 
ESTE ÎN LIMITELE STABILITE“. 

— Asta este, spuse Ellis. Învârti un mic buton de 
plastic ce ținea electrozii alături de craniu, apoi aplică 
ciment dentar pentru a-i fixa. Apucă cele douăzeci de fire 
conducătoare subțiri ce veneau din electrod și le puse 
deoparte. 

— De aici puteţi continua voi. 


La sfârșitul celui de-al doilea plasamunt, se făcu de-a 
lungul scalpului: o disecţie oarbă. Pentru a evita vase şi 
nervi plasați superficial, tăietura mergea de la punctul de 
intrare a electrodului în jos, spre ureche, și spre baza 
gâtului. Acolo era deviată către umărul drept. Folosin- 
du-se de o disecție simplă, Ellis deschise un mic buzunar 
sub pielea din partea dreaptă a pieptului, la subsuoară. 

— Unde este unitatea de sarcină? 

] se aduse alimentatorul. Era mai mic decât un pachet 
de tigăn și conținea treizeci și șapte de grame de izotop 
radioactiv oxid de plutoniu-239. Radiațiile produceau căl- 
dură, care era convertită direct de către un tub termoionic 

în energie electrică. Un tranzistor de circuit DC/DC trans- 
forma ieşirea la voltajul necesar. 

Ellis conectă alimentatorul la un pachet de teste și 
efectuă un control de ultim minut al puterii acestuia 
înainte de implantare. Luându-l în mână remarcă: 

— E rece. Nu mă pot folosi de asta. 

Ross știa că straturile de foiţă metalică izolată păs- 
trau exteriorul rece, în timp ce în intenorul pachetului 
radiațiile produceau o căldură de 500 grade Fahrenheit — 
suficientă pentru a coace o friptură. 

Ellis verifică radiatiile pentru a fi sigur că nu există 
vreo scăpare. Toate unitățile citară parametri normali. Cu 
siguranță că exista o mică scăpare de energie, dar nu o 
depășea pe cea produsă de ecranul unui televizor color 
comercial. 

În final ceru legitimaţia specifică. Benson urma să 
poarte această legitimatie atâta timp cât va avea încărcă- 
tura atomică în trup. Ea avertiza că persoana poseda un 
stimulator de ritm și indica un număr de telefon. Ross știa 
că numărul era trecut pe o listă conectată la un recorder ce 
înregistra mesajele douăzeci și patru de ore din douăzeci 
şi patru. Înregistrarea dădea informaţii tehnice detaliate în 
legătură cu unitatea de sarcină și avertiza împotriva lovi- 
turilor de gloanțe, accidetelor de automobil, foc şi a altor 
incidente ce ar fi eliberat plutoniul, emițător puternic de 
particule alfa. Dădea instrucțiuni speciale medicilor, 
medicilor legiști și antreprenorilor de pompe funebre și 
avertiza în mod deosebit în legătură cu incinerarea cor- 
pului doar după îndepărtarea alimentatorului. 

Ellis inseră unitatea de sarcină într-un mic buzunar 
subdermic făcut sub pielea pieptului, după care cusu stra- 
turile de ţesut în jurul lui, pentru a-l fixa pe pozitie. Apoi 
îsi îndreptă atenţia către minuscului computer. 

Ross privi în sus către galeria de vizionare și îi văzu 
pe gemenii vrăjitori, Gerhard și Richards, privind concen- 
trati. Ellis cercetă pachetul sub o lupă, după care îl înmână 
tehnicianului ca să cupleze micul computer la unitatea 
centrală de computere a spitalului. 

Pentru Ross, computerul reprezenta partea cea mai 
importantă a întregului sistem. De când intrase în NPS, cu 
trei ani în urmă, văzuse cum dimensiunile computerelor se 
micșorează de la un prototip de dimensiunile unei mici 
casete până la modelele miniaturizate, mai mici decât 
palma unei mâini și conținând toate elementele unei 
unități originare. 

Dimensiunile reduse făcuseră posibilă implantarea 
lor subdermică. Pacientul avea deplină libertate în miş- 
care, putea folosi dușul, putea să facă orice dorea, era mult 
mai bine decât cu vechile unităţi, la care încărcătura era 
prinsă de o curea de la care pomeau tot felul de fire. 

Privi spre monitorul computerului, unde se înregis- 
trase o nouă informaţie: „MONITORUL OPERATIV 
ÎNTRERUPT PENTRU VERIFICĂRI ELECTRONICE“. 
Pe unul din ecrane apăru diagrama unui circuit. Compu- 
terul verifica în mod independent părțile și componentele, 
folosind pentru fiecare cam patru milionimi de secundă, 
ceea ce făcea ca întregul proces să dureze aproximativ 
două secunde. Computerul afişă: „CONTROLUL ELEC- 
TRONIC NEGATIV“. O chpă mai târziu reapăru 

imaginea creierului. Computerul reveni la monitorizarea 
operației. 

— Fi bine, spuse Ellis, haideti să le îngropăm. Atașă 
cu niigală toate cele patruzeci de fire ce pomeau din cei 
doi electrozi unui tub termionic, după care le fixă de-a 
lungul gâtului, ascunzând totul sub piele şi dând indicații 
pentru cusături. Ceasul arăta o oră și douăsprezece minute 
de la începerea operației. 


Morris îl transpcrtă pe Benson ia camera de recupe- 
rare postoperatorie, un salon scund și întunecos, unde erau 
aduși pacienții imediat după intervenții. NPS-ul deținea o 
secţie specială cu camere de recuperare, la fel ca și cele 
pentru pacienţii cardiaci sau cel cu arsuri, numai că secţia 
NPS, cu întreaga sa aparatură electronică, nu mai fusese 
folosită niciodată până acum. Benson era primul caz. 

Acesta era palid, dar, în rest, arăta destul de bine; 
avea capul și gâtul strâns bandajate. Morris supraveghease 
transferarea lui de pe targă în pat. În cealaltă parte a 
camerei, Ellis telefona pentru ultimele înregistrări în fişă. 
Dacă folosea: extensia 1104, putea: înregistra tot ce era 
necesar pe o bandă. Mesajul dictat urma să fie dactilo- 
grafiat mai târziu de către o secretară și inserat în fișa 
medicală a pacientului. 

Vocea lui Ellis se auzea ca un mormăit pe fundal: 
„..Ancizia a fost făcută sub regiunea lobului temporal drept, 
unde au fost făcute orificii de trepan de 2 milimetri, cu un 
dril K-7. Implantarea de electrozi Briggs s-a realizat cu 
ajutorul computerului folosind Programul LIMBIC. Iubito, 
se ortografiază cu litere mari L-I-M-B-I-C. Program. 
Plasarea radioscopică a electrozilor a fost determinată în 
limitele stabilite prin imagine computerizată. Electrozu au 
fost izolaţi cu capse de fixare Tyler. Firele de transmisie... 

— Ce înregistrări doriti pentru el? întrebă asistenta 
de la camera de recuperare postoperatorie. 

— Semnele vitale Q la cinci minute pentru prima 
Oră, la cincisprezece pentru cea de-a doua și la treizeci 
pentru a treia şi orele care urmează. Dacă se mentine 
stabil, îl poti muta la etajul de sus după șase ore. 

Asistenta încuviință, luând notite. Morris se așeză pe 
o parte a patului pentru a scrie o scurtă notă operativă. 


Scurtă notă operativă asupra lui Harold F. Benson 


Dg. preoperatoriu: leziune dezinhibatorie acută 

De. postoperatoriu: același 

Procedura: implantarea a doi electrozi 
Briggs în lobul temporal drept, 
cu plasarea unui computer sub- 
dermal având o unitate de ener- 
gie pe bază de plutoniu 

Medicatie 

preoperatorie: fenobarbital 500 mg cu o oră 
atropină 60 mg înaintea 

interventiei 

Anestezia! lidocaine (1/1000) 
epinephrine local 
Pierdere de sânge 


estimată: 250 cc 

Fluid înlocuit: 200 cc D5/W 
Durata operatiei: 1 h 12 min 
Starea 

postoperatorie: bună. 


În timp ce-şi termina nota, o auzi pe Ross adresân- 
du-se asistentei: 

— De îndată ce se trezește să-l treci pe fenobarbital. 
Părea foarte supărată. . 

Morris privi către ea. Avea fata foarte încruntată. 

— S-a întâmplat ceva, Jan? 

— Nu. Bineînțeles că nu. 

— Ei bine, dacă este ceva ce ai dori ... 

— Doar să mă asigur că i se va administra fenobar- 
bital. Trebuie să-l ţinem sedat până ce vom putea lua 
legătura cu el. 

Și se repezi afară din cameră. Morris o urmări ple- 
când, după care prvi spre Ellis, care încă mai dicta, dar 
urmărise toată scena. Acesta ridică din umeri. 

Morris poziţionă echipamentul monitorizat pe self, 
deasupra capului lui Benson. Îi dădu drumul și aşteptă să 
se încălzească, după care plasă unitatea de inducție tempo- 
rară deasupra benzii de pe umărul pacientului. 

În timpul operaţiei, toate firele fuseseră îngropate, 
dar încă nu functionau. Mai întâi trebuia ca Benson să-și 
revină. Aceasta însemna că trebuia determinat care dintre 
cei patruzeci de electrozi va putea opn criza și apoi cuplat 
Ja cea mai potrivită linie a computerului subdermal. Deoa- 
rece acesta se afla implantat sub piele, analiza interioară 

urma Să fie efectuată de o unitate de inducție, ce putea 
lucra prin piele; dar legătura nu putea fi făcută până în 
ziua următoare. 

Între timp, echipamentul înregistra activitatea curen- 
tului cerebral din creierul lui Benson. Ecranele plasate 
deasupra lui se aprinseseră într-o nuanţă de verde strălu- 
citor şi redară curba în alb a EEG-ului. Traseul era normal, 
cu ritmul alfa încetinit datorită sedării. 

Benson deschise ochii și privi către Morris. 

— Cum te simți? 

— Somnoros. Începe curând? 

— S-a terminat, răspunse Morris. 

Benson încuviinţă deloc surprins și închise ochii. 
Tehnicianul de la laboratorul de radiologie intră și cu un 
contor Geiger verifică dacă nu cumva există scăpări de 
plutoniu. Nu existau. 

Ellis veni mai aproape. 

— E vremea micului dejun? 

— Da, răspunse Morris. E vremea micului dejun. 

Părăsiră camera împreună. 


Problema erz că nu îi plăcea deloc cum suna vocea 
lui. Era dură și studentă, iar exprimarea săracă. McPherson 
prefera să-și vadă cuvintele în minte, ca şi cum ar fi scrise. 
Apăsă butonul de inregistrare ai casetofonului. 

— Trei roman. Implicații filozofice. 

III. Implicații filozofice. 

Se opri şi privi împrejur prin cameră. Un model mărit 
al creierului se afla într-un colţ al biroului. Rafturi pline de 
reviste și un monitor IV se înşirau de-a lungul unui pe- 
rete. Pe ecran se desfășura playback-ul operației de dimi- 
neață. Sunetul fusese dat la minimum, imaginile deru- 
lându-se în tăcere. Ellis făcea găuri în capul lui Benson. 
McPherson începu să dicteze. 

Această procedură reprezintă prima legătură directă 
între creierul uman și un computer. Legătura este perma- 
nentă. Acum, bineînțeles, oricare om ce se află la consola 
unui computer și acționează asupra ei, se poate spune că 
este legat de acesta. 

Prea încifrat, gândi. Dădu banda înapoi și începu să 
facă modificări. Acum, oricare om care se află la consola 
unui computer și acționează asupra ei este legat de com- 
puter, dar această legătură nu este una directă și nici 
permanentă. De aceea, această procedură operativă repre- 
zintă ceva cu totul diferit. Cum ar trebui să definim asta? 

Privi spre imaginile operației ce se derulau pe 
monitor, apoi continuă: 

În primul rând, în acest caz ne-am putea gândi la 
computer ca la un mecanism protezic. Așa cum un om 
care are un braț amputat poate primi un mecanism echiva- 
lent mâinii care-i lipsește, la fel, un creier avariat poate 
primi un ajutor mecanic pentru a preveni efectele bolii. 
Acesta este un mod confortabil de a privi intervenția 
efectuată. Transformă computerul într-un picior de lemn 
de înaltă clasă. Totuși implicațiile sunt mult mai 
complexe. 

Se opri să privească la ecran. Cineva de la stația 
centrală tocmai schimba rolele. Pe monitor nu se putea ur- 
mări operația, ci un interviu cu Benson înaintea interven- 
tiei. Benson era agitat, fuma şi făcea gesturi largi în timp 
ce vorbea. 

Curios, McPherson amplifică puţin sunetul. 

— ... ştiu ce fac ei. Maşinile sunt peste tot. De regulă 
sunt pentru a-i servi pe oameni, dar acum totul s-a inver- 
sat. Încet, încet, le iau locul. 

Ellis își strecură capul pe ușă, văzu ecranul televizo- 
rului și zâmbi. 

— Te uiţi la imagini „dinainte“? 

— Încerc să mai rezolv câte ceva, spuse McPherson, 
și arătă spre casetofon. 

Ellis îl aprobă și se strecură afară, închizând ușa în 
urma lui. 

Benson spunea: , .... acum, sunt un trădător al rasei 
umane, deoarece ajut la proiectarea unor mașini mult mai 
inteligente. Asta este munca mea, de programare a inteli- 
gentei artificiale, șI...“ 

McPherson micșoră sunetul până la un nivel aproape 
minim, apoi se întoarse la dictare. 

Gândindu-ne la hardware-ul unui computer, facem 
distincție între echipamentul central și cel periferic. Com- 
puterul central este considerat principal, chiar dacă, în 
termeni umani, poate fi plasat într-un loc mai putin impor- 
tant — ca subsolul unei clădiri, de exemplu. Echipamen- 
tele de redare ale computerului, display-urile consolelor și 
altele sunt periferice. Ele sunt localizate la distată de 
computer, la diferite etaje ale clădirii. 

Privi către ecranul TV. Benson era deosebit de agitat. 
Măni sunetul și ascultă „,... devenind tot mai inteligent. La 
inceput motorul cu aburi, apoi automobilele, acroplanele, 
apoi mașinile de adunat. Acum computerele...“ 

McPherson închise din nou. 

În privinta ființei umane, creierul este unitatea 
centrală, cu terminale periferice cum ar fi gura, braţele și 
picioarele. Ele îndeplinesc instruncţiunile — comenzile 
— date de creier. În mare, noi judecăm muncă creierului 
prin performanța acestor functii periferice. Luăm în consi- 
derare ceea ce spune o persoană, felul în care se comportă 
și din aceasta deducem cum îi funcționează creierul. 
Această idee este familiară tuturor. 

Privi la Benson pe ecranul TV. Ce ar spune Benson? 
Ar fi sau nu de acord? 

Acum, Oricum, cu această operație noi am creat un 
om nu cu un creier, ci cu două. E] are creierul lui biologic, 
care este bolnav, și are un nou creier-computer, care are 
rolul să corecteze această deteriorare. Acest nou creier 
este destinat a controla creierul biologic. De aici derivă 
noi situații. Creierul biologic al pacientului devine un ter- 
minal periferic pentru noul computer. Într-un fel, noul 
creier-computer are un controi total; în felul acesta, creie- 
rul biologic al pacientului și întregul său corp devin un 
terminal pentru noul computer. Noi am creat un om care 
este cel mai complex terminal. Pacientul este un meca- 
nism de redare pentru noul computer și este la fel de nea- 
jutorat în controlul acestei situații pe cât este de neajulorat 
ecranul monitorului în controlul informației pe care 9 
prezintă. 

Poate că asta este puţin prea tare, gândi el. Apăsă 
butonul și spuse: 

— Harriet, dactilografiază acest ultim paragraf, dar 
vreau să-l mai văd o dată, O.K.? 

Patru roman. Sumar și concluzii. 

IV. Sumar și concluzii 

Se opri din nou și dădu televizorul mai tare. Benson 
spunea: „ ... le urăsc, și în mod special prostituatele. Me- 
canici de avioane, dansatori, translatori, vânzători la ben- 
Zinării, Oameni ce au maşini sau service pentru mașini. 
Prostituate. Îi urăsc pe toţi“. 

În timp ce vorbea, Benson continua să împungă aerul 
cu ţigara. 


— Și cum spui că te-ai simţit? întrebă doctorul 
Ramos. 

— Furioasă, răspunse Janet Ross. Furioasă ca naiba. 
Vreau să spun că asistenta stătea acolo, urmărind totul. Se 
prefăcea că nu înțelege nimic din ceea ce se întâmplă, dar 
pricepea totul. 

— Te-ai simțit furioasă din cauza... 

Doctorul Ramos lăsă fraza neterminată. 

— Din cauza operației. Din cauza lui Benson. Şi-au 
propus s-o facă și nu s-au lăsat. Le-am spus de la început, 

de la afurisitul ăla de început că nu este o idee bună, dar 
Ellis, Morris şi McPherson, toti au vrut să o facă. Sunt 
îngrozitor de încăpăţânaţi și în mod. special Morris. Când 
l-am văzut în camera de recuperare exultând deasupra lui 
Benson — care era bandajat tot și palid ca o fantomă — 
am simtit că înnebunesc de furie. 

— De ce? 

— Pentru că era atât de palid, pentru că, ah... 

Se opri căutând răspuns, dar nu putea nici ea da o 
explicaţie logică. 

— Am auzit că operaţia a fost un succes, spuse doc- 
torul Ramos, și de altfel majontatea oamenilor sunt palizi 
după o intervenție chirurgicală. Ce te-a înfuriat așa? 

După o clipă de tăcere, Ross recunoscu: 

— Nu ştiu. 

Îl auzi pe doctorul Ramos mișcându-se în scaunul 
său. Nu putea să-l vadă; stătea întinsă pe o canapea, iar 
doctorul Ramos se afla în spatele e1. Urmă o lungă tăcere, 
timp în care ea privi tavanul, încercând să găsească un răs- 
puns. Gândurile îi erau tulburi și fără sens. În final doctor 
Ramos spuse: 

— Prezenţa asistentei pare importantă pentru tine. 

— Aşa crezi? 

— Mă rog, ai menţionat-o. 

— Probabil din greşeală. 

— Spuneai că ea se afla acolo și ştia tot ce se întâm- 
plă... Ce se întâmpla de fapt? 

— Eram furioasă. 

— Dar nu ştii de ce?... 

— Bineînţeles că ştiu. Din cauza lui Morris. Este atât 
de încăpățânat. 

— Încăpăţânat? repetă doctorul Ramos. 

— Aşa de sigur de ei. 

— Ai spus încăpățânat. 

— Uite ce e, nu am vrut să spun nimic în sensul ăsta; 
nu a fost decât un cuvânt. 

Se opri. Era foarte furioasă, putea sesiza asta din 
propria-i voce. 

— Și acum eşti furioasă, remarcă doctorul Ramos. 

— Foarte. 

— De ce? 

După o pauză destul de lungă, spuse: 

— Pentru că nu m-au ascultat. 

— Cine nu te-a ascultat? 

— Nici unul din ei. Nici McPherson, nici Elis, nici 
Morris. Nimeni nu m-a ascultat. 

— Le-ai spus doctorului Ellis sau doctorului 
McPherson că ești supărată? 

— Nu. 

— Dar nu te-ai sfiit s-o arăţi fată de doctorul Morris. 

— Da. 

Simţea că el încearcă să o cunducă undeva și nu-și 
putea de seama unde. În mod normal la acest nivel putea 
să facă toate conexiunile necesare și să-şi dea seama unde 
bate, dar acum ... 

-— Ce vârstă are doctorul Morris? 

— Nu prea știu. Cam de vârsta mea. Treizeci, 
freizeci Și unu... cam așa ceva. 

— Cam de Vârsta ta, 

Începea să o agaseze felul lui de a repeta lucrurile. 

— Da, fir-ar să fie, cam de vârsta mea. 

— Și e chirurg. 

— Da... 

— Este mult mai ușor să-ţi verși furia asupra cuiva 
care îți este apropiat ca vârstă? 

— Probabil. Nu m-am gândit niciodată la asta. 

— Şi tatăl tău era chirurg, numai că nu era din 

aceeași generație cu tine. 

— Nu este cazul să-mi descrii un tablou, spuse ea. 

— Eşti încă furioasă. 

— Hai să schimbăm subiectul, propuse ea. 

— În regulă, renunță el, cu acea voce moale care 
uneori îi plăcea iar alteori îi displăcea profund. 


Morus ura primul consult. Personalul folosit pentru 
asta era de regulă compus din psihologii clinicii, iar 
munca era de durată și plictisitoare. Un sondaj recent 
stabilise că numai unul din patruzeci de noi pacienți din 
NPS necesita îngrijiri în continuare; și numai unul din 
optzeci și trei era înregistrat ca având o formă organică de 
boală a creierului cu manifestări comportamentale. Asta 
însemna că cea mai mare parte a interviurilor era pierdere 
de timp. 

Era un adevăr cu deosebire probat pentru pacientii 
care nu mai fuseseră consultati înainte. McPherson 
hotărâse cu un an în urmă, din rațiuni politice, ca orice 
persoană care auzise de NPS și se prezenta direct la clinică 
să fie consultată gratuit. Cei mai mulţi dintre pacienți 
veneau la recomandarea unui medic, bineînțeles, dar 
McPherson considera că buna imagine a clinicii deriva și 
din promptitudinea cu care erau tratate persoanele venite 
din proprie inițiativă. 

McPherson considera, de asemenea, că toţi membrii 
echipei trebuiau să facă din când în când această muncă. 
Morris lucra două zile pe lună în mica încăpere de 
consultaţii ce avea instalată pe un perete o oglindă de 
vizionare. Aceasta era una din cele două zile, dar nu 
simțea deloc dorinţa de a fi aici: era încă marcat de ope- 
ratia efectuată dimineaţă și îi repugna întoarcerea la aceas- 
tă rutină lumească. 

Privi nefericit la pacientul care intră în cameră. Era 
un tânăr în jur de douăzeci de ani, îmbrăcat cu blugi și o 
cămașă asudată. Avea părul lung. Morris se ridică să-l 
întâmpine. 

— Sunt doctorul Morris. 

— Craig Beckerman. 

Strângerea de mână era moale și nesigură. 

Îl pofti pe Beckerman pe scaunul din faţa biroului și 
a oglinzii de vizionare. 

— Ia loc, te rog. Ce te aduce la noi? 

— Eu, eh... sunt curios. Am citit despre voi într-o 
revistă de chirurgie. Efectuaţi intervenții pe creier aici, 
nu-i așa? 


TERMINALUL UMAN 109 


— Este adevărat. 

— Ei bine, eu, eh... am fost curios în legătură cu asta. 

— În ce sens? 

— Ei bine, în acest articol... Pot fuma? 

— Bineînţeles, spuse Morris, și împinse o scrumieră 
în faţa lui Beckerman. Acesta scoase un pachet de Camel, 
bătu o țigare de masă, după care o aprinse. 

— Articolul din revistă spunea că puneti niște fire în 
creier. Este adevărat? 

— Da, uneori efectuăm și astfel de intervenţii. 

Beckerman își clătină capul, trăgând din țigară. 

— Deh, ei bine, este adevărat că puteți pune fire în 
aşa fel încât să-ți creeze plăcere? Plăcere intensă? 

— Da, răspunse Morris, încercând să pară cât mai 
firesc. 

— Chiar e adevărat? 

— Chiar e adevărat, spuse Morris, după care își scu- 
tură stiloul ca şi cum rezerva de cerneală s-ar fi terminat. 

Deschise un sertar al biroului pentru a scoate alt 
stilou și, în timp ce cotrobăia prin el, apăsă un buton 
ascuns vederii. Imediat sună telefonul. 

— Doctorul Morris. 

La capătul firului secretara întrebă: 

— Ati sunat? 

— Da. Vrei te rog să-mi reții toate apelurile și să le 
transferi la secția Dezvoltare? 

— Îndată, răspunse secretara. 

— Multumesc, spuse Morris, şi închise. Ştia că cei 
de acolo vor veni imed.at pentru a urmări de cealaltă parte 

a oglinzii consultaţia. Îmi cer scuze pentru întrerupere. 
Despre ce vorbeaţi... 

— Despre firele din creier. 

— Da. Noi efectuăm în condiţii speciale acest fel de 
operații, domnule Beckerman, dar suntem încă în faza 
experimentală. 

— În regulă, declară Beckerman, pufăind din ţigară. 
Este perfect din punctul meu de vedere. 

— Dacă doriți informații putem aranja să vă parvină 
publicatii noi și revistele în paginile cărora este prezentată 
munca noastră de aici. 

Beckerman zâmbi și clătină din cap. 

— Nu, nu. Nu doresc informații. Eu doresc să fiu 
operat. Mă ofer voluntar. 

Morris se prefăcu surprins. Așteptă un moment apoi 
spuse: 

— Înţeleg. 

— Ascultă, continuă Beckerman, articolul spune că 
un singur șoc electric face cât o duzină de orgasme. Sună 
cu adevărat formidabil. 

— Și vrei să fii supus unei asemenea operaţii? 

— Mda, spuse Beckerman, încuviințând energic. Cam 
așa. 

— De ce? 

— Glumeşti? Nu și-ar dori oricine o asemenea 
plăcere? 

— Poate, numai că tu ești prima persoană care a 
solicitat-o. 

— Și care-i problema? Este prea scump, sau ce? 

— Nu, numai că noi nu practicăm această chirurgie 
în scopuri triviale. 

— Aşa deci! exclamă Beckerman. Așa gândiţi voi! 
Iisuse! 

Se ridică și părăsi camera, clătinând din cap. 


Cele tre: persoane de la Dezvoltare păreau stupefiate. 
Stătuseră în camera alăturată “şi urmăriseră totul prin 
oglinda de vizionare. Beckerman plecase de mult. 

— Fascinant, remarcă Morris. 

Cei de la Dezvoltare nu făcură nici o remarcă. În 
final, unul din ei şi îşi drese vocea şi spuse: 

— Cel putin. 

Morris ştia ce este în mintea lor. De ani de zile 
făceau studii de fezabilitate asupra potențialului de aplica- 
re, studii ramificate, studii de aplicatii industriale, de 
implementare. Erau pregătit să gândească în viitor și 
acum, dintr-o datà, se confruntau cu prezentul. 

— Omul este electrodependent, remarcă unul din ei, 
oftând. 

Această dependentă provocase un deosebit interes şi 
o oarecare preocupare detaşată, academică. Electrodepen- 
denta — o persoană are nevoie de șocuri electrice așa cum 
alții au nevoie de doze de droguri — părea o simplă 
speculație. Dar acum aveau un pacient ce reprezenta un 
potenţial vicios. 

— Electricitatea este cea mai mare descoperire, 
spuse unul dintre ei, şi râse. Numai că râsul era cam 
nervos și tensionat. 

Morris se întrebă ce va spune McPherson. Probabil 
ceva filozofic. McPherson era foarte interesat de filozofie 
zilele astea. 

Ideea unei „patimi electrice“ fusese enunțată în urma 
unei uimitoare descoperiri făcute în 1950 de James Olds, 
care depistase zone pe creier a căror stimulare electrică 
produce o plăcere intensă — porțiuni de ţesut nervos nu- 
mite „fluvii de satisfacție“. Dacă era plasat un electrod 
într-o astfel de zonă și se aplica un şoc electric cu o irec- 
venţă de cinci mii de şocuri pe oră, se ajungea la un nivel 
al plăcerii în care erau ignorate cele mai simple activități 
ca mâncatul şi băutul. Presiunea asupra acestei zone 
continua până se ajungea la epuizare. 

Remarcabilul experiment fusese aplicat pe hamsteri, 
delfini, pisici și capre. Nu exista nici un dubiu că plăcerea 
înregistrată în creier era un fenomen general valabil. De 
asemenea, aceşti centri fuseseră localizati și la oameni. 

De aici noțiunea de electrodependenţă, referitoare la 
persoanele care au nevoie de şocuri electrice pentru a 
obține plăcerea. La prima vedere, părea imposibil ca o 
persoană să capete o astfel de dependenţă. Dar, în 
realitate, nu a fost chiar așa. 

De exemplu, tehnologia hardware era scumpă, deși 
nu era normal. Oricine intră în legătură cu firme japoneze 
producătoare de electrozi poate să-i cumpere la un preț de 
2-3 dolari bucata. 

Nici ideea că operația ar fi fost ilegală nu era de 
nesurmontat. În acea perioadă, un milion de femei erau 
într-un fel sau altul supuse unei operaţii de întrerupere 
ilegală a sarcinii. 


TERMINALUL UMAN 115 


Implantul pe creier era o operație mai complexă, dar 
nu chiar interzisă. Tehnicile chirurgicale deveneau din ce 
în ce mai standardizate. Era ușor de imaginat aparitia și 
răspândirea unor astfel de clinici în Mexic sau Bahamas. 

Nu era, de asemenea, o problemă găsirea chirurgilor 
care să facă această treabă. Un singur neurochirurg, bine 
organizat, putea efectua zece până la cinsprezece operaţii 
pe zi. Putea cu siguranță să pretindă câte o mie de dolari 
pentru fiecare —- sumă cu care poti găsi cu ușurință un 
chirurg, lipsit de scrupule. O sută de mii de dolari numerar 
pe săptămână era un stimulent suficient de convingător 
pentru a încălca legea — dacă o astfel de lege ar fi fost 
votată vreodată. 

Nu suna prea plăcut. Cu un an în urmă, spitalul 
organizase un seminar cu studenţii în drept de la 
Biomedical Technology and the Law. Dependenţa de 
şocuri electrice a fost unul din subiectele abordate, dar 
avocaţii nu au fost interesaţi în mod special. Acest concept 
nu a fost precis conturat în structura deja existentă de legi 
ce se ocupau de droguri. Toate aceste legi tratau o per- 
soană ce devenea involuntar dependentă de droguri diferit 
de alta care devenea vicioasă în urma unei intervenţii 
chirurgicale. Ce: mai mulţi dintre avocaţi considerau că 
oamenii nu vor solicita o astfel de operaţie; nu vor exista 
probleme legale, deoarece nu vor exista cereri. Acum 
Beckerman demonstrase contrariul. 

— Să fiu al naibii, exclamă alt angajat al departa- 
mentului. 

Morris cu greu găsi acest comentariu adecvat. El 
însuși simţise acum ceva ce mai percepuse doar o dată sau 


114 MICHAEL CRICHTON 


de două ori înainte de a intra în NPS. Era senzația că 
lucrurile se mișcau prea repede, fără a putea prevedea 
toate măsurile de rigoare și a lua precauțiile necesare, ceea 
ce ar fi putut scoate totul de sub control, imediat și fără 
nici un avertisment. 


La 6 p.m., Roger McPherson, șeful Clinicu de cerce- 
tări neuropsihiatrice, își făcu aparitia la etajul șapte pentru 
a-şi vedea pacientul. Îl considera pe Benson pacientul lui. 
Un sentiment de proprietate, nu în întregime nejustificat. 
Fără McPherson nu ar fi existat un NPS, iar fără NPS nu 
ar fi existat secţie chirurgicală și nici pacientul Benson. 
Acesta era felul în care vedea el situaţia. 

Camera 710 era tăcută și scăldată în lumina roșiatică 
a soarelui. Benson părea că doarme, dar ochii 1 se deschi- 
seră când McPherson închise ușa în urma lui. 

— Cum te mai simţi? întrebă McPherson, apropiin- 
du-se de pat. 

— Toată lumea vrea să ştie același lucru, zâmbi 
Benson. 

— E o întrebare normală, îi întoarse McPherson 
zâmbetul. 


TERMINALUL UMAN 115 


— Sunt obosit, asta-i tot. Foarte obosit... Uneori cred 
că sunt o bombă cu ceas, iar voi vă întrebaţi când am să 
explodez. 

— Asta e ceea ce crezi? 

Cu un gest automat aranjă pătura lui Benson, astfel 
încât să poată urmări linia I.V. Se prezenta destul de bine. 

— Tic-tac, spuse Benson, închizând ochii din nou. 
Tic-tac. 

McPherson se încruntă. Era la curent cu metaforele 
mecanice ale lui Benson — la urma urmei omul era preo- 
cupat de legătura dintre om și mașină. Dar ca să apară atât 
de repede după operaţie... 

— Vreo durere? 

— Nici una. O mică înţepătură după urechi, ca și 
cum mi-aş pierde echilibrul. Asta-i tot. 

Asta, gândi McPherson, era durerea în urma 
orificiilor de trepan. 

— Te prăbușești? 

— Sunt un om care se prăbuşeşte. Am cedat. 

— La ce? 

— La procesul de a fi transformat într-o mașină. 
(Deschise ochii şi zâmbi din nou.) Sau într-o bombă cu 
ceas. 

—- Vreun miros? Senzatii ciudate? 

În timp ce întreba, privi către monitorul EEG-ului 
aflat deasupra patului. Se puteau observa unde alfa nor- 
male, fără nici un indiciu al unei crize. 

— Nu, nimic de genul ăsta. 


— Dar te simti ca și cum ai fi gata să explodezi? 
spuse McPherson, și continuă în gând: „Ross ar fi trebuit 
să pună aceste întrebări“. 

— Cam așa ceva, răspunse Benson. În războiul ce va 
veni, cu toţii s-ar putea să explodăm. 

— Ce vrei să spui? 

— Viitorul război dintre oameni și mașini. Creierul 
uman este scos din uz, atrofiat, nu-ţi dai seama? 

Era o idee nouă, McPherson n-o mai auzise până 
acum la Benson. Se uită la el cum stătea întins pe pat, cu 
capul și umerii zdravăn bandajaţi, făcând ca partea 
superioară a trupului și capul să pară îndesate grosolan și 
supradimensionate. 

— Da, creierul uman s-a dezvoltat până la limita 
superioară. Este epuizat, așa că va naşte noua generaţie de 
forme inteligente. Ele vor... De ce oare sunt atât de obosit? 

Închise din nou ochii. 

— Eşti epuizat din cauza operaţiei. 

— O intervenție minoră, spuse el, și zâmbi cu ochii 
închiși. 

Un moment mai târziu sforăia. McPherson rămase un 
timp lângă pat, apoi merse la fereastră și privi soarele ce 
apunea peste Pacific. Benson avea o cameră drăguță; 
puteai să vezi un colț de ocean printre clădirile înalte din 
Santa Monica. Rămase acolo câteva minute. Benson nu se 
trezea. În cele din urmă, McPherson porni către camera 
asistentelor, pentru a-și face însemnările în fișă. 

„Pacientul este vioi, sensibil, orientat spaţio-tempo- 
ral.“ După ce scrise toate acestea se opri. Ce nu știa cu 
adevărat era dacă Benson era orientat către persoane, spa- 


TERMINALUL UMAN 117 


tiu sau timp; nu controlase în mod special. Dar era lucid şi 
sensibil, așa că McPherson continuă: „Își expune ideile în 
mod ordonat și clar, dar revine concepţia preoperatorie 
despre mașini. Este prea curând ca să fim siguri, dar se 
pare că primele presupuneri, că operaţia nu-i va schimba 
convingerile dintre perioadele de criză, au fost corecte“. 
Semnat, Roger A. McPherson, M.D. 


Privi un moment, apoi închise fișa şi o puse în dosar. 
Era o notă corectă, rece, obiectivă, reținută în privința 
falselor anticipații. Fişa era un document legal la urma 
urmei, și putea îi folosită ca probă în justitie. McPherson 
nu se aștepta ca fișa lui Benson să ajungă chiar acolo, dar 
nu strica să fie prudent. 

Şeful oricărui laborator științific îndeplinește şi o 
funcție politică. Poţi să o negi, poate să nu-ţi convină, dar 
nu este mai puțin adevărat că politica reprezintă o parte 
necesară a slujbei. 

Trebuie să mentii întregul personal din laborator 
mulțumit că formează o echipă. Cu cât ai mai multe pri- 
madone, cu atât munca este mai dură, la fel ca în politică. 

Trebuie să faci rost de fonduri, şi asta este tot 
politică, în special dacă lucrezi într-o ramură mai delicată, 
cum este NPS. 

Cu mult timp în urmă, McPherson lansase principiul 
peroxidazei de hrean în marile aplicaţii. Lucrurile stăteau 
destul de simplu. Când voiai să faci rost de bani anunţai că 
îti trebuie pentru a găsi enzima peroxidază de hrean, care 
este folosită în tratarea cancerului. În felul acesta puteai 
obține cu uşurinţă șaizeci de mii de dolari; nimeni nu 

dădea nici șaizeci de cenți pentru studiul activității 
mentale. 

Privi în fişele din sertar, un rând de nume necunos- 
cute între care cel al lu: BENSON H.F. 710 se integra perfect. 
Într-un anume fel, gândi el, Benson spusese adevărul — 
era o bombă cu ceas umblătoare. Un individ tratat cu o 
tehnologie de control al minţii era un subiect pentru tot 
felul de prejudecăți publice iraționale. „Controlul inimii“, 
în forma implantărilor de pacemaker-uri cardiace era con- 
siderată o intervenție excepțională; „controlul nnichilor“ 
prin medicamente era o binecuvântare. Dar „controlul 
minţii“ era o catastrofă, un dezastru — chiar dacă se con- 
sidera că această muncă desfășurată la NPS este similară 
cu activitatea de control al celorlalte organe. Chiar dacă 
tehnologia era similară: pacemaker-ul atomic folosit de ei 
fusese întrebuințat pentru prima dată pentru aplicaţii 
cardiace. 

Dar prejudecata rămânea. lar Benson se gândea la sine 
însuși ca la o bombă programată. McPherson suspină, scoase 
din nou fişa şi o deschise la secțiunea cuprinzând prescripțiile 
medicilor. Atât Elis cât și Moms notaseră prescripțiile 
postoperatorii. McPherson adăugă: „După conexiunea de 
mâine a.m., începeți administrarea de thorazină “. 

Privi la notă, după care decise că asistentele nu vor în- 
țelege la ce se referă când vorbeşte de conexiune. Sterse și 
scrise. „După-amiază începeţi tratamentul cu thorazină“. 

După ce părăsi etajul se gândi că va trebui s-o lase 
mai moale după ce Benson va fi trecut pe thorazină. Poate 
că nu vor reuși să dezamorseze bomba, dar cu siguranță 
vor reuși să o arunce într-o găleată cu apă rece. 

Târziu, în noapte, în Telecomp, Gerhard privea 
neputincios la monitorul computerului. Mai introduse 
câteva instrucțiuni, apoi merse la imprimantă și începu să 
urmărească lungile pachete de fâşii verzi. Le parcurse 
repede, căutând erorile, care era sigur că se aflau în 
programul de instrucțiuni. 

Computerul în sine nu făcea niciodată greșeli. 
Gerhard lucra în domeniu de mai bine de zece ani — pe 
computere diferite, în locuri diferite — și nu văzuse nici 
unul făcând vreodată vreo greşeală. Bineînţeles, greșeli se 
descopereau tot timpul, dar ele aparțineau întotdeauna 
programului şi nu maşinii. Uneori, infailibilitatea aceasta 
era greu de acceptat. Pentru un anume motiv, nu era de 
acord cu imaginea după care maşinile făceau întotdeauna 
greşeli — sigurante ce explodau, aparate stereo ce nu mai 
funcționau, cuptoare ce nu se mai încălzeau, mașini ce 
refuzau să pornească. Omul modern se aștepta ca mașinile 
să facă şi ele îndreptățite erori. 

Dar computerele erau deosebite și a munci cu ele 
putea însemna o experiență umilitoare. Ele nu greşeau 
niciodată. Era simplu ca bună ziua. Chiar și atunci când 
era nevoie de săptămâni pentru a găsi cauza vreunei pro- 
bleme, când programul era verificat de o sută de ori și de 
persoane complet diferite, chiar atunci când întreaga 
echipă începea să creadă că măcar o dată circuitele 
computerului căzuseră — întotdeauna, în final, se desco- 
perea pe undeva o greșeală umană. Întotdeauna. 

Richards intră în cameră dezbrăcându-şi haina sport, 
după care își turmă o ceaşcă de cafea. 

— Cum merge? 

Gerhard clătină din cap. 

— Am probleme cu George. 

— Din nou? Rahat, spuse Richards privind moni- 
torul. Martha ce face? 

— Martha este bine, cred. Numai George. 

— Care George este? ` 

— Sfântul George, răspunse Gerhard. Este într-ade- 
văr o scârbă. 

Richards sorbi din cafea și se aşeză lângă tastatură. 

— Te deranjează dacă încerc și eu? 

— Nici o problemă, îl asigură Gerhard. 

Richards începu să manevreze butoanele. Chemă 
programul pentru Sfântul George și apoi pe cel pentru 
Martha, după care apăsă butonul pentru interactivitate. 

Nu Richards și Gerhard fuseseră inventatorii acestui 
program; ei doar îl extinseseră, urmărind o serie de pro- 
grame concepute de alte universități, dar ideea de bază era 
aceeași — de a crea un program care să poată face com- 
puterele să se comporte emoţional, ca oamenii. Era logic 
să denumești programele cu nume ca George si Martha. 
Exista de altfel și un precedent pentru asta. Eliza în 
Boston și Aldous în Anglia. 

George și Martha erau în esență același program, cu 
mici diferențe. George era programat să rămână neutru la 
stimuli. Apoi a fost creată Martha. Martha era un pic mai 
sofisticată, existau o mulțime de lucruri care nu îi plăceau. 

În final, a fost creat un alt George, care a fost denumit 
Sfântul George. 

Fiecare program răspundea la trei stimuli de bază — 
iubire, teamă și furie. Fiecare implica o anume actiune — 
apropiere, retragere și atac. Toate acestea erau, bineînte- 
les, foarte abstracte. Se manifestau sub forma numerelor. 
De exemplu, George era neutru la mai toate numerele, dar 
în mod special nu-i plăcea numărul 751. Fusese programat 
să nu îi placă și, prin extensie, dispreţuia numerele 
similare — 743, 772 şi aşa mai departe. Prefera mai 
degrabă numere ca 404, 133 şi 918. Dacă îi transmiteai 
unul din aceste numere, George răspundea cu numere se 
semnificau iubire şi apropiere. Dacă îi transmiteai 
numărul 707, George se retrăgea. Dacă transmiteai 
numărul 750, George ataca furios — prin intermediul nu- 
merelor pe care le afișa. 

Personalul NPS se jucase mult timp cu programul în 
această formă. Apoi începuseră să încorporeze programe 
modificate, cu permisiunea de „vorbire“ pentru computer. 
Numerele fuseseră traduse în propoziții. Asta era în 
același timp amuzant şi relevant. Actuala interacțiune se 
referea la „jocuri de Crăciun“, pentru că cele mai multe 
dintre ele se refereau la dăruirea şi primirea de cadouri — 
obiecte care aveau o valoare emoțională, similară cu cea a 
numerelor. 

Normal, George, în legătura sa cu Martha, urma să o 
câștige eventual de partea sa, iar lăcomia e1 urma să fie 
înfrântă. 

Dar Sfântul George trebuia să aibă un efect și mai rău 
asupra ei. Iubirea lui înțelegătoare trebuia să o facă să se 

urce pe pereți. Asta s-ar fi întâmplat dacă programele ar fi 
funcţionat normal. Richards urmări pe ecran înregistrarea 
discuţiei. 


BUNĂ, SUNT SFÂNTUL GEORGE. 
BUNĂ. 
"CARE ESTE NUMELE TĂU? 
MARTHA. 
NU VORBEȘTI PREA MULT, MARTHA. 
NU. 
DAR EU TE PLAC. 
DE CE, EU NU TE PLAC. 
ÎNȚELEG. CUM AȘ PUTEA AJUTA? 


— Nu se înregistrează foarte clar perioadele, spuse 
Richards. Când a început? 
— Asta nu este nimic, așteaptă să vezi mai departe. 


AJUTA? 
DA, AȘ DORI SA TE AJUT. 
IA O PISICA. 


Richards tresări. Pisicile erau programate să fie urâte 
atât de către George cât și de către Martha. Să-i dai lui 
George o pisică era o mişcare deosebit de ostilă. 


MULTUMESC. 
MAI IA O PISICĂ. 

MULTUMESC, EŞTI FOARTE DRĂGUȚŢĂ. 
MAL IA O PISICĂ. 

NU, MULŢUMESC. 

NU-ȚI PLAC PISICILE? 

BA DA, DAR AM DESTULE PISICI. 
IA O GORILĂ. 


— Într-adevăr neplăcut, spuse Richards. Cum sunt 
celelalte cuplări? 

— Foarte asemănătoare, răspunse Gerhard. 

— La fel de proaste ca asta? 

— Cam la fel. 

Se convingeau acum de ideea.că, atunci când compu- 
terele interacționau, rezultatele erau imprevizibile. Puteau 
fi anticipate formele actuale de condiționare reciprocă, dar 
rezultatele specifice nu erau certe. Era asemănător cu un 
computer care joacă şah și care, probabil, trebuie să 
câștige, dar câştigă de fiecare dată în mod diferit, în 
funcţie de ceea ce face partenerul. 


NU VREAU O GORILĂ. 

NU-ŢI PLAC GORILELE? 

NU, MULTUMESC. 

EŞTI MULT PREA POLITICOS. 

ÎMI CER SCUZE DACĂ TE-AM OFENSAT ÎN 
VREUN FEL. 

VORBESTI PREA MULT. 

ÎMI PARE RĂU. 

IA O VÂNĂTĂ. 


Richards privi cu interes. Sfântul George nu avea 
instrucțiuni în program pentru vinete, dar ura castraveții și 
bananele. 

NU, MULŢUMESC. 

NU-TI PLAC VINETELE? 


NU FOARTE MULT. 
ATUNCI MAI IA UNA. 
NU, MULTUMESC. 

DAR EU VREAU SĂ O IEI. 
NU, MULŢUMESC. 

HAI, IA-O. 

NU, MULTUMESC. 
INSIST. 

NU, MULTUMESC. 


— Ce s-o fi întâmplat cu Sfântul George? întrebă 


Richards. Răspunsurile lui sunt foarte asemănătoare. 


— Asta este ceea ce mă deranjează și pe mine. 
— Crezi că ciclează în jurul programului? 
— Tocmai asta verificam atunci când ai intrat. 


INSIST SĂ IEI UN CASTRAVETE. 
REFUZ. 


— George! exclamă Richards, aproape fără să 


gândească. 


ATUNCI IA O BANANĂ. 
NU. 


— George este la pământ, spuse Richards. Deja nu 


mai este un sfânt. 


ATUNCI IA ȘI O BANANĂ ȘI UN CASTRA- 


VETE. 


NU, MULTUMESC. 
INSIST. 
DU-TE LA DRACU. AM SĂ TE OMOR :::::::: 

Ecranul se umplu de puncte albe. 

— Asta ce vrea să însemne, răspuns neînregistrabil? 
întrebă Richards. 

— Habar n-am. Nu a mai apărut în seara asta. 

— De câte ori a fost rulat acest program? 

— De o sută zece ori, alături de Martha. 

— Ceva ștersături de care să ținem seama? 

— Nu. 

— Să fiu al naibii, spuse Richards zâmbind rău- 
tăcios. Se pare că a fost un sfânt pe timp limitat. Am putea 
face o comunicare pe tema asta. 

Gerhard încuviință și se întoarse către terminal. 
Teoretic, ceea ce se întâmplase nu era întâmplător. Atât 
George cât și Martha fuseseră programati să înveţe din ex- 
periență. Ca și programul cu jocul de șah — unde mașinile 
jucau din ce în ce mai bine, pe măsura rulării jocului — 
acest program fusese conceput în așa fel încât mașinile să 
„înveţe“ să dea noi răspunsuri. După o sută zece rulări, 
Sfântul George, brusc, se decisese să nu mai fie un sfânt. 
Învăţase acest lucru alături de Martha — chiar dacă initial 
fusese programat pentru sfințenie. 

— Pot să-mi imaginez ce simte, spuse Richards, și 
închise mașina, după care se alătură lui Gerhard, care 
căuta în program erorile ce făcuseră posibilă această 
situaţie. 


JOi, 
11 martie 1971 


CONEXIUNEA 


Janet Ross stătea în camera goală, privind spre ceasul 
de pe perete. Era 9 a.m. Se uită în jos, către masa din fața 
ei, pe care cu greu încăpeau o vază de flori și un carnet de 
notițe, apoi spuse cu voce tare: „Ce-o să ne facem?“ 

Se auzi un clic metalic și camera fu invadată de 
vocea lui Gerhard, revărsată dintr-un difuzor montat în 
cameră. 

— Avem nevoie de câteva minute pentru a stabili 
nivelul sunetului. Lumina este bună. Vrei să vorbeşti 
putin? 

Încuviintă, aruncând peste umăr o privire spre oglin- 
da de vizionare din spate. Se vedea numai propria ei 
imagine, dar știa că Gerhard, cu echipamentul lui, o urmă- 
rea de pe partea cealaltă. 

— Pari obosit, spuse ea. 

— Am avut probleme noaptea trecută cu Sfântul 
George. 

— Şi eu sunt obosită. Am avut probleme cu cineva 
care nu este nici pe departe un sfânt. 

Râse. Continua să vorbească numai pentru ca ei să 
poată stabili nivelul de sunet pentru cameră; nu dădea 
foarte mare atenție la ceea ce spunea. Dar era adevărat. 
Arthur nu era un sfânt. De asemenea, nici nu mai părea o 
așa mare descoperire cum crezuse cu câteva săptămâni în 
urmă, când îl cunoscuse. Fusese, de fapt, un pic infatuată 
cu el. („Infatuată? Hmm. Asta vrei să spui?“ Parcă îl auzea 
pe doctor Ramos.) Arthur era frumos şi putemic. Avea un 
Ferrari galben, multă energie și foarte mult farmec. Era 
capabil să simtă feminitatea și frivolitatea din jurul său. 
Făcea nebunii, luând hotărâri neprevăzute, ca zborul până 
la Mexico City, pentru cină, fiindcă acolo știa el un 
restaurant unde se făcea cea mai bună tortilla! din lume. 
Stia că totul este o copilărie, dar îi făcea plăcere. Și într-un 
fel se simțea uşurată — niciodată nu era obligată să 
vorbească despre medicină, sau despre spital, sau despre 
psihiatrie. Arthur nu era interesat de nici unul din aceste 
lucruri; era interesat de ea ca femeie. („Nu cumva ca de un 
obiect pentru sex?“, ar spune păcătosul de doctor Ramos.) 

Apoi, pe măsură ce începuse să-l cunoască mai bine, 
se surprinsese dorind să vorbească despre munca ei. Și 
află, cu uimire, că Arthur nu era deloc interesat să asculte 
așa ceva. Se simţea ameninţat de ceea ce făcea ea; avusese 
probleme în a se realiza. Fusese numit agent de bursă — 
o muncă uşoară pentru un băiat de bani gata — „așa încât 
vorbea cu autoritate despre bani, investiţii, impozite, 
emisie de acțiuni. Si astfel ea a descoperit o anume agre- 


l Plăcintă (de mălai) cu carne (ntr.). 

sivitate în comportamentul lui, o autoapărare de care avea 
nevoie pentru a se justifica. 

Și-a dat seama că ar fi trebuit să sesizeze încă de la 
început acest lucru, că Arthur era interesat în mod deose- 
bit de ea pentru că era o persoană importantă. Era — 
teoretic — mult mai dificil s-o impresioneze, să o învârtă 
pe degete pe ea, decât pe actrițele neînsemnate ce mes- 
tecau gumă și erau încântate de zaharicale. Şi din cauza 
asta mult mai plăcut. 

Cu timpul, nu a mai fost la fel de încântată să joace 
rolul de frivolă în faţa lui și totul a devenit deprimant. A 
recunoscut toate semnele: munca de la spital a devenit mai 
acaparatoare şi a fost nevoită să anuleze câteva întâlniri cu 
el. Atunci când totuși îl vedea, era plictisită de înflăcărarea 
lui, de impulsivitatea lui nereţinută, de hainele şi chiar de 
mașina lui. Îl privea peste masă și se gândea ce oare găsise 
odată la el. Nu putea să definească nici măcar o urmă. 
Noaptea trecută o rupseseră de tot. Amândoi știau că se va 
ajunge aici Și... 

— Continuă să vorbeşti, spuse Gerhard. 

— Nu prea știu ce să spun... Acum este momentul ca 
toți oamenii buni să vină în ajutorul pacientului. Vulpea 
cea roșcată s-a repezit la brosca ce sărea în sus. Ne ridicăm 
cu toţi privirea către drumul final spre astre. (Se opri.) A 
fost suficient? 

— Încă puţin. 

— Mary, Mary, tocmai invers se întâmplă cu grădi- 
na ta. Îmi pare rău, dar nu-mi mai amintesc continuarea. 
Cum era mai departe? 

Râse. 

— E în regulă, am prins nivelul. 

Privi în sus către difuzor. 

— ÎI vei conecta la capătul circuitului? 

— Probabil, răspunse Gerhard, dacă merge bine. Rog 
se grăbeşte să-l bage sub tranchilizante. 

Ea încuviință. Acesta era stadiul final în tratamentul 
lui Benson și urma să fie aplicat înainte de administrarea 
tranchilizantelor. Benson fusese sedat cu fenobarbital 
până la jumătatea nopţii precedente. Urrna ca în dimineaţa 
asta să aibă capul lumpede, în vederea conexiunii. 

McPherson fusese cel ce inventase acest termen, 
„conexiune“. Adora terminologia computerelor. Conexiu- 
nea reprezenta hotarul dintre două sisteme, sau dintre 
computer și un mecanism executant. În cazul lui Benson, 
aproape că reprezenta hotarul dintre două computere — 
creierul lui şi micul computer instalat la gât. Firele fusese- 
ră atașate, dar legăturile nu erau încă făcute. O dată 
realizat, mecanismul intrinsec Benson-computer-Benson 
urma să fie pus în functiune. 

McPherson privea acest caz ca pe primul din multele 
care aveau să urmeze. Plănuia să trateze de la crize orga- 
nice până la schizofrenici, retardati mintal, pacient nevă- 
zători. Diagrame cu aceste planuri se aflau pe peretii 
biroului: său, proiectând tehnologia pentru o perspectivă 
de peste cinci ani. lar planul lui cuprindea computere din 
ce în ce mai sofisticate. Eventual, urma să se folosească de 
proiecte ca Forma Q, ceea ce părea incredibil chiar și 
pentru Ross. 

Dar pentru astăzi întrebarea esențială era care dintre 
cei patruzeci de electrozi va fi cel nimerit pentru preve- 

nirea crizei. Nimeni nu ştia încă acest lucru. Urma să fie 
stabilit în mod experimental. 

În timpul operaţiei, electrozii fuseseră plasați la 
câțiva milimetri de zona afectată. Aceasta reprezenta o 
poziționare chirurgicală foarte bună, dar, luând în consi- 
derare densitatea creierului, era evident inadecvată. Un 
neuron al creierului nu avea mai mult de un micron în 
diametru. Existau o mie de celule nervoase într-un 
milimetru. 

Din acest punct de vedere, electrozii erau grosolan 
plasați, iar acest lucru însemna că mulți dintre ei erau 
inutili. În principiu, se considera că, dacă reușeau plasarea 
unui număr oarecare de electrozi în zona corespunzătoare, 
până la urmă măcar unul dintre ei va avea o poziţie adec- 
vată pentru a neutraliza criza. Stimularea prin încercări 
succesive urma să stabilească ce electrod va fi cel mai 
potrivit pentru a putea fi folosit. 

— Vine pacientul, anunţă Gerhard prin microfon. Un 
moment mai târziu, Benson intră așezat în scaunul cu 
rotile, îmbrăcat într-un halat albastru cu alb. Părea 
impacientat, în timp ce încerca să-i facă semn cu mâna lui 
Ross — umărul bandajat îi împiedica mișcările brațului. 

— Cum te mai simţi? întrebă el zâmbind. 

— Eu ar fi trebuit să te întreb pe tine. 

— Acum eu pun întrebările aici, spuse el. 

Mai zâmbea încă, dar vocea îi era dură. Surprinsă, 
realiză că lui Benson îi era teamă şi se întrebă dacă era 
normal să fie mirată. Bineînţeles că îi era teamă. Oricui 
i-ar Îi fost. Nici ea nu era deosebit de calmă. 

Asistenta îl bătu pe umăr, înclină ușor capul către 
Ross și părăsi camera. Erau singuri. 

O vreme nici unul dintre ei nu scoase o vorbă, 
mulțumindu-se să se privească reciproc. Ea voia să-i dea 
lui Gerhard suficient timp pentru a reuși focalizarea 
camerei TV asupra lui Benson și pentru a-și pregăti 
echipamentul de stimulare. 

— Ce avem în program pentru astăzi? se interesă 
Benson. 

— Urmează să stimulăm electrozii implantaţi în mod 
secvențial, să vedem ce se va întâmpla. 

Încuviință. Părea să ia totul cu destul calm, dar ea 
învățase să nu se încreadă prea mult în el. După un timp, 
Benson continuă: 

— O să doară? 

— Nu. 

— În regulă. Să-i dăm drumul, atunci. 


Gerhard stătea în camera alăturată în fața unui 
echipament de mare complexitate, înconjurat, în întuneric, 
de strălucirea verzuie a ledunilor, și-i privea prin oglinda 
de vizionare pe Ross şi Benson, care dialogau. 

Alături de el, Richards ridică microfonul și șopti: 
„Stimulare de serie numărul unu, pacient Harold Benson, 
11 martie 1971“. 

Richards privi la cele patru ecrane TV din faţa sa. 
Unul dintre circuite oferea o imagine generală asupra lui 
Benson, care urma să fie stocată pe videocasetă pe măsura 
derulării procedurii. Un monitor al unui computer genera 
imagini ale celor patruzeci de puncte de contact ale elec- 
trozilor, despărțite în două Hoi paralele de substanța 

creierului. Pe măsură ce electrozii erau stimulaţi, punctul 
corespondent apărea strălucind pe ecran. 

Cel de-al treilea monitor era un osciloscop, care 
urmărea impulsurile de șoc pe măsură ce acestea se înre- 
gistrau, iar cel de al patrulea prezenta o diagramă a 
micului computer implantat la gâtul lui Benson și, tot- 
odată, o stimulare a conexiunilor prin circuitele ce se 
puteau realiza. 

În camera de alături, Ross spuse: 

— Vei simți o multitudine de senzaţii, iar unele 
dintre ele vor fi chiar foarte plăcute. Noi vrem să ne 
descrii ceea ce simţi. În regulă? 

Benson încuviinţă. 

Richards spuse: „Electrodul unu, cinci milivolti, 
pentru cinci secunde“. Gerhard apăsă butonul. Diagrama 
computerului evidenţie închiderea circuitului, curentul 
făcându-și drum prin electrozii cuplaţi la computerul de la 
gâtul lui Benson. Continuară să-l urmărească prin oglinda 
de vizionare. 

— Este interesant, remarcă Benson. 

— Ce este interesant? întrebă Ross. 

— Acest simțământ. 

— ÎL poţi descrie? 

— Ei bine, e ca și cum ai mânca un sandvici cu şuncă. 

— Îţi plac sandviciurile cu şuncă? 

Benson ridică din umeri. 

— Nu în mod special. 

— Simti că îti este foame? 

— Nu neapărat. 

— Mai simti şi altceva? 

— Nu. Doar gustul unui sandvici cu şuncă. Cu pâine 
de secară, zâmbi. 

Gerhard, stând la pupitrul de control, notă. Primul 
electrod simulează o vagă urmă în memorie. 

Richards: „Electrodul numărul doi, cinci milivolți, 
cinci secunde“. 

— Trebuie să merg la toaletă, spuse Benson. 

— O să treacă, remarcă Ross. 

Gerhard se îndepărtă de tabolul de comandă, luă o 
gură de cafea și continuă să urmărească desfășurarea 
discuţiei. 

— Electrodul trei, cinci milivolți, cinci secunde. 

Nu produse absolut nici un efect asupra lu: Benson. 
Acesta continua să discute încet cu Ross despre camera de 
baie, restaurante, hoteluri, aeroporturi... 

— Încearcă din nou, spuse Gerhard. Activează din 
nou numărul trei. 

— Repet, electrodul numărul trei, zece milivolti, 
cinci secunde. 

Ecranul TV înregastră circuitul electrodului trei. Din 
nou nici un efect. 

— Treci la numărul patru, spuse Gerhard, şi luă 
câteva note: 


#1 — ? memorie vagă (Sandvici şuncă) 
#2 — bășica udului plină 

#3 — nici O reacție 

#4 — 


Lansă comanda şi aşteptă. Va dura destul de mult 
timp până când toți cei patruzeci de electrozi vor fi 

stimulati, dar era fascinant să urmărești totul. Produceau 
efecte diferite, deși fiecare era situat destul de aproape de 
celălalt. Era, dovada densităţii creierului, descris cândva ca 
fiind cea mai complexă structură din întregul univers. Şi 
cu siguranță că era adevărat. Erau de trei ori mai multe ce- 
lule aglomerate într-un creier uman decât oameni pe su- 
prafața pământului. Uneori, densitatea lor era greu de ima- 
ginat. La începutul carierei sale în NPS, Gerhard ceruse un 
creier uman pentru a-l diseca. O făcuse în câteva zile, 
având alături o duzină de texte de neuroanatomie. Folosise 
instrumentarul tradițional pentru disecţia creierului, un 
cuțit bont din lemn, pentru a răzui materialul vâscos. Îi 
îndepărtase cu grijă şi, în final, se alesese cu nimic. 
Creierul nu era asemănător cu ficatul sau cu plămânii. 
Pentru un ochi neobișnuit era uniform și neinteresant, 
nedând nici o indicație asupra adevăratei lui funcții. 
Creierul era mult prea sofisticat, prea complex. Prea dens. 

—  Electrodul numărul patru, spuse Richards în 
microfon. Cinci milivolți, cinci secunde. 

Șocul fu transmis. 

Si Benson rosti cu voce copilărească: 

— Aş putea căpăta câteva prăjituri și putin lapte, vă 
rog? 

— Foarte interesant, remarcă Gerhard, urmărind 
reactia. 

Richards încuviință. 

— Cam la ce vârstă îl situe71? 

=li jur de cinci sau șase ani, cel mult. 

Benson îi vorbea lui Ross despre prăjituri, despre tri- 
cicleta lui. Încet, în următoarele minute, părea că parcurge 

anii ca un călător prin timp. În final redeveni un adult care 
avea nostalgia tinereții, în loc să remarce realitatea din 
jurul lui, 

— Întotdeauna mi-am dorit prăjiturele, iar ea nu-mi 
dădea niciodată. Spunea că nu erau bune pentru mine și că 
îmi Vor produce carii. 

— Cred că putem continua, spuse Gerhard. 

— Electrodul cinci, cinci milivolți, cinci secunde. 

În camera de alături, Benson se foi în scaunul cu 
rotile. Ross îl întrebă ce nu era în regulă. 

— Mă simt ciudat, spuse Benson. 

— Ce vrei să spui? 

— Nu pot descrie. Este ca hârtia abrazivă. Iritant. 

Gerhard notă în caietul lui: „5 — electrod cu poten- 
tial de atac“. Se întâmpla uneori. Din când în când, unul 
din electrozi stimula o criză. Nimeni nu știa de ce — iar 
Gerhard credea că nici nu va şti nimeni vreodată. Creierul 
era, după părerea lui, dincolo de orice înțelegere. 

Munca lui cu programe ca George și Martha îl făcuse 
să înțeleagă că instrucțiuni relativ simple date compute- 
rului pot produce reacţii complexe și total imprevizibile 
din partea acestuia. Era, de asemenea, adevărat că progra- 
marea unei mașini urmărea îndeaproape capacitatea pro- 
gramatorului, acest lucru fusese clar demonstrat în 1963, 
când Arthur Samuel de la UBM programase o maşină 
pentru jocul de șah, iar mașina devenise atât de bună, încât 
îl depășise chiar și pe Samuel. 

Acum toate acestea erau realizate de un computer 
care nu avea mai multe circuite decât un creier de mai- 
muță. Creierul uman îl depășea mult în complexitate și 
programarea unui creier uman evoluase pe parcursul 

multor etape de studiu. Cum se putea aștepta cineva, în 
mod serios, să-l poată cunoaşte? 

Exista, de asemenea, și o problemă filozofică. 
Teorema Geodel spune că nici un sistem nu se poate ex- 
plica pe sine și nici O mașină nu-și poate înțelege propria 
funcționare. Cel mult, credea Gerhard, un creier uman ar 
putea, după ani de muncă, să descifreze creierul unei 
broaște. Dar un creier uman nu va putea niciodată să 
descifreze propriile-i detalii. Pentru asta ar fi nevoie de un 
Creier superuman. 

Gerhard credea că, într-o bună zi, un computer va 
putea descifra miliardele de neuroni şi sutele de bihoane 
de interconexiuni dintr-un creier uman. Atunci, în sfârşit, 
omul va avea informaţiile pe care și le dorește. Dar nu 
omul va putea face acest lucru, ci altă formă de inteligen- 
tă. lar omul nu va ști, bineînțeles, cum funcționează acele 
computere. 

Morris intră în cameră cu o cană cu cafea. Sorbi din 
ea și privi prin sticlă către Benson. 

— Cum se descurcă? 

— Destul de bine, răspunse Gerhard. 

— Electrodul șase, cinci şi cinci, spuse Richards. 

În camera de alături, Benson nu reacționă. Continua 
să discute cu Ross despre operație şi durerea supărătoare. 
Era perfect calm și aparent neafectat. Repetară stimularea 
fără însă a obţine vreo modificare a comportamentului lui 
Benson. Apoi trecură mai departe. 

— Electrodul şapte, cinci şi cinci. 

— Oh, spuse el, asta a fost cu adevărat drăguţ. 

— Ce a fost? întrebă Ross. 

— Ai putea să mai faci asta dacă ai vrea? 

— Cum te simţi? 

Întreaga lui înfăţişare păru să se schimbe subit. 

— Minunat, răspunse Benson. Ştii, eşti cu adevărat o 
persoană foarte drăguță, doctor Ross. 

— Mulţumesc, spuse ea. 

— Și de asemenea foarte atrăgătoare. Nu știu dacă 
ti-am mai spus asta până acum. 

— Cum te simţi? 

— Sunt foarte impresionat de tine, spuse Benson. Ny 
știu dacă ţi-am mai spus. 

— Frumos, remarcă Gerhard, privind prin sticlă. 
Foarte frumos. 

Morris încuviuinţă. 

— Un P-terminal foarte puternic. Este pornit. 

Gerhard îşi notă în caiet. Morris sorbi din cafea. 
Aşteptară până ce Benson se mai potoli. Apoi, Richard 
continuă: 

— Electrodul opt, cinci milivolți, cinci secunde. 

Seria de stimulări continuă. 


Către seară, apăru McPherson pentru a superviza co- 
nexiunea. Nici unul dintre ei nu fu surprins să-l vadă 
acolo. Într-un fel, acesta reprezenta pasul decisiv, tot ceea 
ce îl precedase era neimportant. Implantaseră niște elec- 

trozi și un computer alimentat de o baterie și asociaseră 
toate elementele. Dar nimic nu funcționa până ce nu erau 
puse la punct conexiunile necesare. Semăna puțin cu 
asamblarea unui automobil, pentru ca, în final, să întorci 
cheia în contact. 

Gerhard îi arătă notele de la seriile anterioare de 
stimulări. 

— La cinci milivolţi per stimulare avem trei termi- 
nale pozitive și două negative. Cele pozitive sunt șapte, 
nouă şi treizeci şi unu. Cele negative sunt patru Și treizeci 
Și doi. 

McPherson se uită peste note, apoi privi prin oglinda 
de vizionare către Benson. 

— Există vreun adevărat P's pozitiv? 

— Şapte pare a fi. 

— Putemic? 

— Destul de puternic. Atunci când l-am stimulat a 
spus că îi place, după care a început să manifeste un com- 
portament sexual faţă de Jan. 

— Este prea puternic? Crezi că o să-l dea peste cap? 

Gerhard negă. 

— Nu, spuse el, dacă nu îi transmitem stimulări mul- 
tiple într-o perioadă scurtă de timp. A fost un norvegian... 

— Nu cred că este cazul să ne facem probleme în 
legătură cu asta, spuse McPherson. Pentru următoarele 
zile îl vom ţine sub observație. Dacă ceva o să meargă rău, 
o să-i putem stimula un alt electrod. Trebuie doar să-l 
supraveghem un timp. Ce este cu numărul nouă? 

— Foarte slab. Echivoc. 

— Cum a reacționat? 

— O formă ușoară de spontaneitate, o tendință vădită 
de a zâmbi, de a fi bucuros și de a spune anecdote. 

McPherson nu părea impresionat. 

— ȘI treizeci și unu? 

— Clar efect tranchuizant. Împăcare, relaxare, bucurie. 

McPherson își frecă mâinile. 

— Cred că putem merge mai departe cu ceea ce 
avem deocamdată. Mai privi încă o dată prin oglindă către 
Benson și continuă: Conectaţi-l pe pacient cu șapte și 
treizeci şi unu. 

McPherson avea cu siguranță o imagine clară a 
marilor drame din istoria medicinei. Gerhard își scoase in- 
strumentele şi merse într-un colț al încăperii, unde se afla 
consola unui computer fixată alături de un ecran TV, și 
începu să atingă butoanele. Ecranul TV prinse viață. După 
un timp, textul începu să se înregistreze: 


BENSON HE. 

PROCEDURA DE CONEXIUNE 
ELECTROZI POSIBILI: 40, marcați în serie 
VOLTAJ POSIBIL: continuu 

DURATA POSIBILĂ: continuă 

FORME POSIBILE DE UNDE: doar puls. 


Gerhard apăsă o tastă şi ecranul se șterse, după care 
apărură o serie de întrebări cărora le tastă răspunsurile pe 
mcnitor. 


PROCEDURA DE CONEXIUNE BENSON HF. 


1. CARE ELECTROD VA FI ACTIVAT? 
NUMAI 7,31 

2. CE VOLTAJ VA FI APLICAT? 
5 MV 


3. PENTRU CE DURATĂ? 
5 SEC. 


Urmă o pauză, după care întrebările continuară în 
legătură cu electrodul 31. Gerhard înregistră răspunsurile. 
Privindu-l, McPherson comentă pentru Morris: 

— Într-un fel este amuzant. Noi îi dictăm micului 
computer cum să funcționeze. Acest mic computer pri- 
meste instrucţiuni de la cel mare, care primește 
instrucțiuni de la Gerhard, care este un computer mai mare 
decât oricare dintre ele. 

— Poate, spuse Gerhard şi râse. 

Ecranul licări. 


PARAMETRII CONEXIUNII ÎNCĂRCAȚI. 
GATA PENTRU PROGRAMAREA UNITĂȚII 
AUXILIARE. 


Morris se încruntă. Sperase să nu ajungă niciodată în 
viaţa lui în situația de a se referi la un computer ca la o 
„unitate auxiliară“. Gerhard înregistră tăcut, cu un ușor 
sunet metalic. Pe alt ecran se puteau vedea circuitele inte- 
rioare ale micului computer. Clpeau intermitent, pe 
măsură ce se realiza conexiunea. 


BENSON H.F. A FOST CONECTAT. MECANIS- 
MUL IMPLANTAT -CONTROLEAZĂ EEG-UL 
ŞI TRANSMITE SEMNALELE DE FEEDBACK. 

Asta fusese tot. Morris se simţea oarecum dezamăgit; 
știuse că aşa va fi, dar așteptase — sau poate avusese 
nevoie — de ceva mult mai dramatic. Gerhard acționă un 
program de control care răspunse negativ. Ecranul se 
șterse, după care apăru mesajul final: 


SISTEMUL 360 DE COMPUTERE AL SPITALU- 
LUI UNIVERSITAR VĂ MULTUMESTE 
PENTRU PROGRAMAREA DE TERAPIE A 
ACESTUI INTERESANT PACIENT. 


Gerhard zâmbi. În camera alăturată Benson încă mai 
discuta încet cu Ross. Nici unul dintre ei nu părea să fi 
remarcat vreo schimbare. 


Janet Ross încheie seria de stimulăn profund nemul- 
țumită. Rămase pe coridor, privind cum Benson era dus în 
cărucior. Avu o ultimă imagine a bandajelor albe din jurul 
gâtului lui, în timp ce sora dădea colţul. 

Se îndreptă pe hol în cealaltă direcţie, către uşa mul- 
ticoloră a NPS-ului. Dintr-un motiv oarecare, se surprinse 
gândindu-se la Ferrari-ul galben al lui Arthur. Era atât de 
minunat, de elegant. Jucăria perfectă. Îşi dori să fie la 
Monte Carlo, coborând din mașina lui Arthur în rochia ei 

lungă de seară, urcând scările cazinoului cu nici un alt 
gând decât banu. 

Își privi ceasul. Iisuse, nu era decât 12,15. Mai avea 
înainte încă o jumătate de zi. Oare cum s-ar fi simţit dacă 
ar fi fost pediatru? Amuzant, probabil. Să gâdili 
bebeluși, dând note de plată și sfaturi mămicilor, într-o 
vagă încercare de instruire. Nu părea un mod de viaţă 
prea dificil. 

Își aminti din nou de bandajele de pe pieptul lui 
Benson și intră în Telecomp. Spera să poată vorbi între 
patru ochi cu Gerhard, dar, spre nemulțumirea ei, toată 
lumea să afla în cameră — McPherson, Morris, Ellis, toti. 
Jubilau cu toţii, toastând cu ceștile de cafea. 

Cineva îi puse o cană în mână, iar McPherson își 
trecu mâna părintește peste umerii ei. 

— Se pare că l-am dat gata pe Benson astăzi. 

— Da, se pare că da, răspunse ea, zâmbind reținut. 

— Ei bine, bănuiesc că ești obișnuită cu așa ceva. 

— Nu chiar. 

În cameră se lăsă tăcerea, atmosfera festivă scăzând 
în intensitate. Era jenată de acest fapt, dar nu foarte tare. 
Nu era nimic amuzant în a şoca o persoană stârnind-o 
sexual. Era interesant din punct de vedere psihologic, era 
înspăimântător și patetic, dar nu amuzant. De ce oare 
găseau cu toții că lucrul ăsta era așa de distractiv? 

Ellis deschise zgomotos o sticlă și tumă în cafeaua ei. 

— S-o amestecăm cu whisky, ca irlandezii, spuse el, 
făcându-i cu ochiul. E mult mai bună. 

Ea încuviință și aruncă o privire spre Gerhard. 

— Dă-l peste cap, îi strigă Ellis. 

Gerhard discuta ceva cu Morris. Părea o conversaţie 
foarte încordată; apoi îl auzi pe Morris spunând: „Ie rog, 
nu Vrei să-mi plasez pisicuţa?* Gerhard râse, la fel şi 
Morris. Era un fel de glumă. 

— N-a fost rea, spuse Ellis. Tu ce zici? 

— Foarte bună, spuse ea, luând o mică sorbitură. 

Îşi propusese să scape de Ellis şi McPherson, așa că 
pomi spre Gerhard. Morris plecă să-și umple din nou 
cana, așa că, momentan, Gerhard era liber. 

— Ascultă, începu ea, aș putea vorbi cu tine câteva 
clipe? 

El își apropie capul de al ei. 

— Sigur. Ce s-a întâmplat? 

— Aș vrea să ştiu ceva. Ai putea să-l monitorizezi pe 
Benson aici, în computerul principal? 

— Te referi la monitorizarea unității implantate? 

— Da. 

Gerhard se încruntă. 

— Bănuiesc că da, dar ce te frământă? Suntem siguri 
că unitatea implantată funcționează... 

— Ştiu. Ştiu. Dar, oricum, n-ai vrea să o faci, ca oO 
măsură de precauţie? 

Gerhard nu spuse nimic, dar ochii lui vorbeau: 
precauţie pentru ce? 

— Te rog. 

— O.K. Am să-l trec şi printr-o monitorizare 
secundară imediat ce voi fi singur. Oricum, trebuie să-l 
verific de două ori pe oră. 

Ross se încruntă. 

— De patru ori pe oră. 

— Ce-ai zice la fiecare zece minute? 

— O.K. La fiecare zece minute. 

— Mulţumesc. 

Ross își termină cafeaua și părăsi camera. 


Ellis stătea într-un colț al salonului 710 şi privea 
„echipa de tehnicieni care se învârtea în jurul patului. Erau 
doi oameni de la laboratorul de radiații pentru un control 
al emisiei, o fată care recolta sânge pentru laboratorul chi- 
mic în vederea verificării nivelului steroid și un tehnician 
EEG care reseta monitoarele. Gerhard și Richards făceau 
o verificare finală a firelor. 

Ignorând totul, Benson stătea întins, relaxat, respira 
încet, cu privirea atintită în tavan. Părea că nu remarcă 
oamenii care îl atingeau, mutându-i câte un brat sau 
întinzând un cearşat în alt loc. El privea în continuare 
direct la tavanul camerei. 

Unul dintre tehnicienii de la laboratorul de radiații 
avea mâinile păroase şi 1 se remarcau în chip deosebit 
ieșind din mânecile albe ale halatului. Pentru o clipă omul 
își odihni mâinile pline de păr pe bandajele lui Benson. 

Ellis își aminti de maimuțele pe care le operase. Situaţia 
nu se putea asemăna cu ce avea acum pe cap, era doar o 
expertiză tehnică, pentru că întotdeauna știai — indiferent 
de ceea ce pretindeai — că era vorba de o maimuţă și nu 
de un om, și dacă tăiai o maimuţă de la o ureche până la 
alta nu conta câtuşi de puţin. Nu sunt întrebări, nu sunt 
rude, nu sunt avocaţi și ziariști, nu este nimic — nici 
măcar o notă stingheră de la Achizitii prin care să se 
întrebe ce s-a întâmplat cu acele maimute de optzeci de 
dolari. Nimeni nu era interesat. Nici chiar el. Nu era 
interesat în ajutarea maimutelor. Era interesat în ajutarea 
fiintei umane. 

— Sunt obosit, se agită Benson, și își îndreptă 
privirea spre Ellis. 

— Sunteţi gata să împachetati, băieți? 

Unul câte unul, tehnicienii se îndepărtară de pat încu- 
viințând, strângându-și instrumentele și informațiile și 
părăsind camera. Gerhard și Richards fură ultimii care 
plecară. Ellis rămase singur cu Benson. 

— Simţi că vrei să dormi? întrebă Ellis. 

— Mă simt ca o nenorocită de mașină. Mă simt ca un 
automobil într-un service. Mă simt ca și cum aș fi fost 
reparat. 

Benson începea să se înfurie. Ellis îşi simti propria 
tensiune crescând. Era tentat să cheme asistentele și oame- 
nii de ordine pentru a-l ajuta în cazul declanșării unui atac. 
Dar rămase pe loc. 

+ — E o mizerie, spuse Ellis. 
Benson își ridică privirea spre el, respirând agitat. 

Ellis privi monitoarele instalate deasupra patului. 
Fluxul undelor cerebrale devenise neregulat, mergând 
spre configurația de criză. 

Benson încreți nasul şi adulmecă. 

— Ce este mirosul ăsta? Groaznic... 

Deasupra capului, pe monitor se înregistră STIMU- 
LARE. Undele cerebrale se transformară pentru cinci 
secunde într-o încrengătură dezordonată de lini albe. 
Simultan, pupilele lui Benson se dilatară. Apoi liniile 
reveniră la o amplitudine normală și pupilele își reluară 
mărimea obișnuită. 

Benson se întoarse privind prin fereastră la soarele 
după-amieze!. 

— Ştii, spuse, este cu adevărat o zi frumoasă. 


Fără vreun motiv special, Janet Ross se întoarse în 
spital în jurul orei 11 p.m. Fusese să vadă un film îm- 
preună cu un rezident patolog care insistase mai multe 
săptămâni; până la urmă acceptase. Văzuseră un film de 
groază, despre care rezidentul remarcase că este singurul 
tip de film ce merită atenția. Suportase deja cinci crime 
înainte să înceteze să le mai numere. În întuneric, îl urmă- 
rise pe rezident, care era zâmbitor. Reacţia lui era atât de 

stereotipă — patologul care se apropia de violenţă și 
moarte — încât se surprinse gândindu-se la alte stereoti- 
puri din medicină: chirurgi sadici, pediatri infantili și 
detestatele femei ginecolog. Și psihiatri nebuni. 

După film o conduse înapoi la spital, deoarece ea își 
lăsase mașina în parcare. Dar în loc să o ia spre casă, urcă 
la NPS. Fără nici un motiv special. 

NPS-ul ar fi trebuit să fie pustiu, dar ea se aștepta să-l 
găsească pe Gerhard și Richards la muncă, și chiar erau; 
aplecați peste computerele din Telecomp. Abia dacă 
remarcaseră faptul că intrase în cameră și își umpluse o 
cană cu cafea. 

— Necazuri? întrebă ea. 

Gerhard întoarse capul. 

— De data asta cu Martha. La început George a 
refuzat să mai fie un sfânt, iar acum Martha a devenit o 
drăguță. Totul este întors pe dos. 

Richards zâmbi. 

— Tu ai pacienţii tăi, Jan, noi îi avem pe ai noștri. 

— Fiindcă veni vorba de pacientul meu... 

— Bineînţeles, spuse Gerhard ridicându-se și mer- 
gând la consola computerului. Mă întrebam ce-i cu tine pe 
aici. (Zâmbi.) Sau este vorba de o întâlnire ratată? 

— Doar de un film ratat. 

Gerhard apăsă butoanele consolei și pe ea începură 
să se înregistreze numere și cuvinte. 

— Ai aici toate vernificările de la ora unu şi jumătate 
după-amiază, când am început. 

01:12 EEG NORMAL 
01:22 EEG NORMAL 
01:32 EEG STARE SOMN 
01:42 EEG STARE SOMN 
01:52 EEG NORMAL 
02:02 EEG NORMAL 
02:12 EEG NORMAL 
02:22 EEG NORMAL 
02:32 EEG STARE SOMN 
02:42 EEG NORMAL 
02:52 EEG NORMAL 
03:02 EEG NORMAL 
03:12 EEG STARE SOMN 
03:22 EEG STARE SOMN 
03:32 STIMULARE 

03:42 EEG NORMAL 
03:52 EEG STARE SOMN 
04:02 EEG NORMAL 
04:12 EEG NORMAL 
04:22 EEG NORMAL 
04:32 EEG STARE SOMN 
04:42 EEG NORMAL 
04:52 EEG NORMAL 
05:02 EEG STARE SOMN 
05:12 EEG NORMAL 
05:22 EEG NORMAL 
05:32 EEG STARE SOMN 
05:42 EEG NORMAL 
05:52 EEG NORMAL 
06:02 EEG NORMAL 

06:12 EEG NORMAL 
06:22 EEG NORMAL 
06:32 EEG NORMAL 
06:42 EEG NORMAL 
06:52 STIMULARE 

07:02 EEG NORMAL 
07:12 EEG NORMAL 
07:22 EEG STARE SOMN 
07:32 EEG STARE SOMN 
07:42 EEG STARE SOMN 
07:52 EEG NORMAL 
08:02 EEG NORMAL 
08:12 EEG NORMAL 
08:22 EEG STARE SOMN 
08:32 EEG NORMAL 
08:42 EEG NORMAL 
08:52 EEG NORMAL 
09:02 STIMULARE 

09:12 EEG STARE SOMN 
09:22 EEG NORMAL 
09:32 EEG NORMAL 
09:42 EEG NORMAL 
09:52 EEG NORMAL 
10:02 EEG NORMAL 
10:12 EEG NORMAL 
10:22 EEG NORMAL 
10:32 STIMULARE 

10:42 EEG STARE SOMN 
10:52 EEG NORMAL 
11:02 EEG NORMAL 

— Nu pot face nimic cu datele astea, se încruntă, 
Ross clătinând din cap. Pare că motăie din când în când și 
a avut parte de o serie de stimulări, dar... Nu există un alt 
mod de afișare a datelor? 

În timp ce vorbea, computerul înregistră un nou 
raport, pe care îl adăugă la coloanele de numere. 


11:12 EEG NORMAL. 


— Dumnezeule, izbucni Gerhard iritat, oamenii nu 
sunt capabili să interpreteze datele unei mașini. 

Era adevărat. Mașina nu făcea altceva decât să 
afişeze numerele coloană după coloană. Oamenii aveau 
nevoie de tipare. Pe de altă parte, mașinile erau incapabile 
să recunoască tiparele. Problema clasică era să încerci să 
faci o mașină să recunoască diferența dintre litera „B“ și 
litera „D“. Un copil ar fi reușit, dar pentru o mașină era 
aproape imposibil să analizeze două tipare și să înțeleagă 
diferenţa. 

— Am să-ți programez o imagine grafică, spuse 
Gerhard. Dădu o comandă pentru ștergerea ecranului Și, 
imediat, acesta se acoperi de pătrate ca pentru un grafic, iar 
punctele începură să strălucească pe o curbă ascendentă. 

— La naiba, exclamă ea când văzu graficul. 

— Ce s-a întâmplat? întrebă Gerhard. 

— Stimulările sunt din ce în ce mai frecvente. Nu a 
avut nici una, o perioadă destul de îndelungată de timp, 
după care a început să le aibă la câteva ore. Acum pare că 
are câte una pe oră. 

— Și? 

— Ce-ţi sugerează asta? 

— Nimic special. 

— Ar trebui să-ţi sugereze ceva chiar foarte special. 
Noi ştim că mintea lui Benson interacționează cu un 
computer, aşa-i? 

— Da. 

— Și această interacțiune va urma un anumit tipar. 
Este ca povestea cu copilul și prăjiturile din borcan. Dacă 
de fiecare dată când se întinde după prăjituri îl lovesti ` 
peste degete, destul de curând va înceta să mai întindă 
mâna. Priveşte. Și trasă o linie descendentă. 

— Acum, continuă ea, care este urmarea. Copilul 
apucă, dar este rănit. Așa că va înceta să o mai facă. 
Eventual va renunţa definitiv. O.K.? 

— Sigur, dar.... 

— Dă-mi vote să termin. Dacă persoana este norma- 
lă, totul va merge așa cum am spus. Dar dacă aceasta este 
masochistă, va fi cu totul altceva. Și desenă o altă curbă de 
forma unei cupe de şampanie. 

— În acest caz, copilul se va întinde mult mai des 
după prăjituri, deoarece îi place să fie lovit. Este o com- 
pletare negativă, dar de fapt ea este o completare pozitivă. 
Ti-l amintești pe Cecil? 

— Nu, spuse Gerhard. 

Pe una din consolele computerului se înregistră un 
nou raport. 


11:22 STIMULARE. 


— La naiba, iar se întâmplă. 
— Ce se întâmplă? 
— Benson intră într-un proces ciclic pozitiv. 

— Tot nu înțeleg. 

— Este întocmai ca şi Cecil. Cecil a fost prima mai- 
mută care a fost cuplată prin fire la un computer. Asta se 
întâmpla cam prin '65. Pe atunci computerul nu erau 
miniatunizat;, era o mașină mare şi dizgrațioasă, iar 
maimuta era conectată prin fire. Computerul a detectat 
începutul unei crize la Cecil şi a trimis un contraşoc pentru 
a-l neutraliza. O.K. Din acest moment crizele ar fi trebuit 
să apară din ce în ce mai rar, ca mâna care se întinde după 
prăjituri din ce în ce mai rar. Dar, de fapt, s-a întâmplat 
tocmai invers. Lui Cecil i-au plăcut șocurile și a început să 
provoace atacurile, pentru a obține plăcerea acestor 
şocuri. 

— Şi tu crezi că asta face Benson? 

— Așa cred. 

Gerhard clătină din cap. 

— Ascultă, Jan, toate astea sunt. foarte interesante, 
dar o persoană nu poate provoca sau opri o criză din 
propria-i voinţă. Nu are posibilitatea unui asemenea 
control. Crizele sunt... 

— Involuntare, continuă ea. Așa este. Nu ai mai mult 
control asupra lor decât ai asupra bătăilor inimii, a 
presiunii sângelui și a tuturor celorlalte acte involuntare. 

— Vrei să spui că greșesc? continuă Gerhard după o 
lungă pauză. 

Pe ecran licări următorul raport. 


11:32 


r 

— Încerc să-ţi spun, continuă ea, că ai pierdut cam 
multe conferinte în ultimul timp. Ştii ceva despre 
cunoașterea autonomă? 

După o pauză vinovată, se auzi un „Nu“. 

— A constituit un mister pentru o perioadă bună de 
timp. În trecut, se considera că poți învăţa să-ți controlezi 
numai actele voluntare. Poţi învăța să conduci o mașină, 
dar nu poti învăța să-ți micșorezi presiunea sângelui. 
Bineînţeles, există acei yogini care se presupune că pot 
reduce aportul de oxigen în sânge, încât să-şi rărească 
bătăile inimii, simulând o moarte aparentă. Pot inversa 
peristaltismul intestinal şi să absoarbă lichidele prin anus. 
Dar toate acestea nu erau demonstrate — deci teoretic era 
imposibil. 

Gerhard încuviință precaut. 

— Ei bine, se pare că este perfect posibil. Poti învăţa 
un şobolan să roșească doar cu o ureche. Dreapta sau 
stânga, la alegere. Îl poţi învăţa să-și reducă sau să-și 
crească presiunea sângelui şi bătăile inimii. Și poți face 
același lucru cu oamenii. Nu este imposibil. Se poate 
realiza. 

— Cum? 

Puse întrebarea cu o curiozitate nesimulată. Orice re- 
tinere ar fi avut până atunci, aceasta fusese total depășită. 

— Ei bine, cu oameni care au presiunea sângelui 
ridicată, de exemplu, tot ce trebuie să faci este să-i insta- 
lezi într-o cameră, cu o brățară de control al presiunii pe 
mână. On de câte ori presiunea sângelui va scădea, va 
suna un clopot. Îi spui persoanei să încerce să facă să sune 
cât mai des acest clopoțel. Va munci pentru această 

recompensă — iar clopoţelul va suna. La început se 
întâmplă accidentul. Foarte curând va învăţa să o facă mai 
des, iar clopoțelul va suna la intervale din ce în ce mai 
mici. După câteva ore va suna continuu. 

Gerhard își scutură capul. 

— Şi tu crezi că Benson provoacă mai multe crize 
pentru a fi răsplătit cu aceste șocuri? 

— Da. 

— Ei bine, care-i atunci diferența? El nu poate avea 
totuşi nici un atac. Computerul previne mereu aceste crize. : 

— Incorect. Acum câțiva ani, un schizofrenie 
norvegian a fost conectat și i-a fost permisă stimularea 
plăcerii ori de câte ori a dorit, drept care a produs-o atât de 
des, încât a intrat în convulsii. 

Gerhard se înfioră. 

Richards, care între timp urmărea consola 
computerului, remarcă dintr-o dată: 

— Ceva este în neregulă. 

— Ce este? 

— Nu mai primim mesaje. 

Pe ecran se înregistrase: 


ÎN ese AI 
11:42 e 


Ross privi încruntată. 

— Vezi dacă poţi obţine pe computer o extrapolare a 
curbei. Vezi dacă într-adevăr evoluează într-un ciclu 
închis, şi cât de repede. Porni spre uşă. Merg să văd ce se 
întâmplă cu Benson. 


Vineri, 
12 martie 1971 


INSUCCESUL 


Etajul şapte, cel de chirurgie specială, era tăcut. Doar 
la camera de serviciu se aflau două asistente. Una dintre 
ele continua însemnările în fişele pacienților, cealaltă 
mânca o bomboană și răsfora o revistă cinema. Nici una 
nu-i dădu prea mare atenţie lui Ross, care se îndreptă spre 
dulap, de unde scoase și verifică fişa lui Benson. 

Voia să se convingă de faptul că îi fuseseră 
administrate toate medicamentele prescrise dar, spre 
stupefacţia ei, constată contrariul. 

— De ce nu i-a fost administrată thorazina lui 
Benson? se răsti ea. 

Asistentele se priviră surprinse. 

— Benson? 

— Pacientul de la șapte-zece. Privi la ceas. Trecuse 
de miezul noptii. Ar fi trebuit să înceapă thorazina la 
amiază, deci acum douăsprezece ore. 

— Îmi pare rău... îmi permiteti? Una dintre asistente 
întinse mâna după fişă. Ross i-o dădu și o privi cum în- 
toarce paginile pentru a parcurge însemnările legate de 
tratament. Prescripția lui McPherson în legătură cu 

thorazina era înconjurată cu roşu de către o asistentă, 
având alătun o notă scurtă: „Sună“. 

Ross se gândea că fără dozele masive de thorazină 
comportamentul psihotic al lui Benson putea deveni 
incontrolabil și, probabil, periculos. 

— Sigur că da, spuse asistenta. Îmi amintesc acum. 
Doctorul Morris ne-a comunicat să nu aplicăm altă medi- 
catie decât cea prescrisă de dânsul sau de doctorul Ross, 
ceea ce am și făcut. Noi nu am știut cine este acest doctor 
McPhee, așa că am așteptat să-l sunăm, ca să confirme: 
terapia. Este... 

— Doctorul McPherson, spuse Ross, cu greutate, 
este șeful NPS-ului. 

Asistenta se încruntă. 

— Ei bine, şi de unde ar fi trebuit să ne dăm seama de 
asta? Este imposibil de descifrat numele. Ne-am gândit că 
ar semăna cu McPhee, și singurul McPhee din spital este un 
ginecolog, ceea ce părea lipsit de sens, dar uneori doctoni 
îşi pun notele din greșeală într-o altă fişă, așa că noi... 

— În regulă, o întrerupse Ross, dând a lehamite din 
mână. În regulă. Încearcă să-i administrezei imediat thora- 
zina, te rog. 

— Îndată, doctore. 

Asistenta îi aruncă o privire cruntă și se îndreptă spre 
dulapul cu medicamente. Ross o porni spre camera 710. 


Politistul se afla în faţa camerei lui Benson, așezat pe 
un scaun rezemat cu spătarul de perete. Citea Legături 
secrete cu mai mult interes decât și-ar fi închipuit Ross. Îşi 
imagina de unde făcuse rost de revistă, fără a mai pune 
întrebări; fusese împrumutată de la una din asistente. 

Fuma o țigară și arunca scrumul în direcția unei scrumiere 
aflate pe podea. 

În timp ce se apropie, polițistul îşi ridică privirea. 

— Bună seara, doamnă doctor. 

— Bună seara. 

Își înfrânse impulsul de a-i atrage atenţia asupra 
comportării sale neglijente. Polițistul nu se afla sub juris- 
dicția ei şi, de fapt, responsabile de iritarea ei nu erau 
decât asistentele. 

— Totul este în ordine? întrebă ea. 

— Aproape în ordine. 

Din camera 710 se auzea convesaţția amuzantă a unui 
show TV. „Și atunci ce-ai făcut?“ Râsetele crescură în 
intensitate. Ross deschise ușa. 

Luminile erau stinse. Singura licărire venea de la 
ecranul televizorului. Aparent, Benson adormise; era întors 
cu spatele la ușă, iar cearșafurile îi erau trase până peste 
umeri. Închise televizorul și traversă camera până la pat. Îi 
atinse cu delicateţe piciorul. 

— Harry, strigă ea ușor. Harry... 


Se opri. 
Piciorul din mâna ei era moale și fără formă. Apăsă 
mai tare — „piciorul“ se adânci nefiresc. Se întinse și 


apăsă comutatorul lămpii de lângă pat, umplând camera 
de lumină. Apoi trase cearșafurile. 

Benson dispăruse. În locul lui se aflau trei saci de 
plastic, de felul celor folosiți de spital pentru cosurile de 
hârtii. Fiecare dintre ei fusese burdușit bine. Capul era 
făcut dintr-un prosop răsucit, iar braţul dintr-altul. 

— Ofițer, strigă ea cu voce joasă, ar fi mai bine să-ti 
muţi fundul încoace. 

Polițistul se repezi în cameră, cu mâna îndreptată 
spre armă. Ross îi indică patul. 

— Doamne sfinte, exclamă acesta, ce s-a întâmplat? 

— Asta ar trebui să te întreb eu pe dumneata. 

Polițistul se îndreptă imediat spre camera de baie, 
pentru a verifica și acolo; era goală. Căută la toaletă. 

— Hainele-i sunt încă aici... 

— Când te-ai uitat pentru ultima oară în cameră? 

— ... dar i-au dispărut încălțănile, continuă politistul, 
încă verificând în toaletă. Încălțările lui lipsesc. 

Se întoarse şi privi disperat spre Ross. 

— Unde poate fi? 

— Când te-ai uitat ultima oară în cameră? repetă 
Ross, și apăsă soneria patului pentru a chema asistenta de 
noapte. 

— Acum vreo douăzeci de minute. 

Ross se îndreptă spre fereastră și privi afară. Aceasta 
era deschisă, dar era o înşiruire de șapte niveluri până la 
parcarea de dedesubt. 

— Cât timp ai lipsit din faţa uși? 

— Câteva minute... 

— Cât timp? 

— Am rămas fără țigări şi, cum spitalul nu are nici 
un fel de automat, a trebuit să merg până la cafeneaua de 
peste drum. A durat în jur de trei minute. Asta a fost cam 
pe la unsprezece şi un sfert. Asistentele au promis că vor 
sta cu ochii pe ușă. 

— Grozav. 


N 

Cercetă dulapul de lângă pat și văzu că aparatul de 
ras, portofelul, cheile de la mașină... toate se aflau acolo. 

Asistenta îşi strecură capul pe uşă și întrebă: 

— Acum ce mai este? 

— Se pare că ne lipsește un pacient, răspunse Ross. 

— Poftim? 

Ross arată spre sacii de plastic din pat. Asistenta 
reactionă cu întârziere, după care se îngălbeni. 

— Cheamă-i pe doctorul Ellis, spuse Ross, pe docto- 
rul McPherson și pe doctorul Morris. Probabil că ai să-i 
găseşti pe toți acasă. Anunţă-i că este o urgență. Spune-le 
că Benson a dispărut. Apoi cheamă securitatea spitalului. 
E clar? 

— Da, doamnă, răspunse asistenta şi se grăbi să pără- 
sească rezerva. 

Ross se așeză pe marginea patului lui Benson și își 
îndreptă atenția asupra polițistului. 

— De unde a luat sacii ăștia? întrebă polițistul. 

Ross își făcuse deja o idee despre asta. 

— Unul din coșul de hârtii de lângă pat, spuse ea, 
altul de la coşul de lângă ușă, iar al treilea din camera de 
baie, ca şi cele două prosoape. 

— Isteţ, remarcă polițistul, îndreptându-se spre toa- 
Jetă. Dar nu putea ajunge departe, și-a lăsat hainele. 

— Dar și-a luat pantofii. 

— Un om în halat şi plin de bandaje nu poate ajunge 
departe, chiar dacă este încălțat. 

— A încercat cumva Benson să dea vreun telefon? 

— În noaptea asta? 

— Nu, luna trecută. 

— Uite ce e, doamnă, deocamdată nu de sarcasmul 
dumitale am eu nevoie. 

Observă atunci că era teribil de tânăr, până în două- 
zeci de ani, şi foarte speriat. Încurcase toate treburile pe 
acolo și nu ştia ce avea să 1 se întâmple. 

— Îmi pare rău, se scuză ea. Da, în seara asta. 

— A dat un telefon, recunoscu polițistul, pe la ora 
unsprezece. 

— Ai tras cu urechea? 

— Nu. Se încruntă. Niciodată n-am crezut... Vocea i 
se stinse. Stiti dumneavoastră. 

— Deci, a dat un telefon pe la unsprezece și a plecat 
pe la unsprezece și jumătate. 

leşi pe coridor şi privi spre camera asistentelor. În 
cameră întotdeuna se afla cineva, și ca să poată ajunge la 
lift trebuia neapărat să treacă pe acolo. N-ar fi reuşit 
niciodată. 

Ce altceva ar fi putut să facă? Privi către cealaltă 
parte a coridorului. La capătul cel mai îndepărtat erau 
niște scări pe care ar fi putut coborî. Totuşi, şapte etaje pe 
scările de incendiu? Benson era mult prea slăbit pentru așa 
ceva. Și dacă ar fi ajuns la parter, unde s-ar îi putut duce, 
în halat de baie şi cu un bandaj în jurul capului? Cei de la 
recepție l-ar fi oprit. 

— Nu-mi pot de seama, spuse polițistul, ieşind pe 
hol, pe unde a putut să dispară. 

— Este un om deosebit de inteligent, remarcă Ross. 
Acesta era un lucru pe care se pare că îl ignoraseră cu totii. 
Pentru polițiști, Benson era un delicvent învinuit de agre- 
siune, unul din nenumăratele și ciudatele specimene cu 

care se întâlneau zilnic. Pentru personalul spitalului era un 
om bolnav, nefericit, periculos, cu o afecțiune psihică de 
tranziţie. Cu toţii se pare că neglijaseră faptul că Benson 
era totodată şi o persoană superdotată. Munca lui legată de 
computere îl plasa, fără îndoială, în rândul celor mai 
inteligenți oameni. La testele psihologice inițiale efectuate 
la NPS nivelul atins de el la testul I.Q. fusese 144. Era 
perfect capabil să-și regizeze evadarea, pentru ca apoi, as- 
cultând la ușă și auzind discuţia dintre asistente şi politişti 
despre plecarea după ţigări, să pună în aplicare acest plan 
în câteva minute. Dar cum? 

Benson știa cu siguranţă că în nici un caz nu putea 
ieși din spital în halat de baie. Îşi lăsase hainele de stradă 
în cameră — dar probabil că nici îmbrăcat cu ele nu ar fi 
putut să iasă. Cel putin nu la miezul nopţii. Cei de la biroul 
de pe coridor l-ar fi oprit. Timpul pentru vizite expirase cu 
trei ore în urmă. 

— Ce naiba ar fi putut face? 

Politistul se îndreptă spre camera asistentelor pentru 
a-şi prezenta telefonic raportul. Ross îl urmă privind ușile 
pe lângă care treceau. Camera 709 era a unui bolnav cu 
arsuri; deschise ușa şi privi, pentru a se asigura că înăuntru 
se află numai pacientul. Camera 708 era goală; un pacient 
cu transplant de rinichi tocmai fusese externat în acea 
după-amiază. Verifică și acea cameră. Următoarea ușă era 
de la magazia de materiale, o cameră standard pentru 
etajele chirurgicale, plină cu pansamente, truse de sutură 
și o multime de alte materiale. Deschise ușa și pătrunse 
înăuntru. Trecu pe lângă rândurile unde erau stocate 
buteliile cu soluti intravenoase, apoi pe lângă diferitele 

truse medicale, măști sterile, halate, uniformele asistente- 
lor şi infirmienilor... 

Se opri. Văzu un halat de baie albastru îngrămădit 
într-un colț al unui dulap. În rest, dulapul era plin cu pan- 
taloni îngrijit aranjaţi, bluze şi jachete pentru infirmieri. 

Strigă după o asistentă. 


— E imposibil, se revoltă Ellis, parcurgând camera 
asistentelor de la un capăt la altul. Absolut imposibil. Are 
două zile, o zi și jumătate de la operație. Nu avea cum să 
plece. 

— Dar a făcut-o, remarcă Ross. Şi a făcut-o în singu- 
rul fel în care putea să reușească, îmbrăcând o uniformă de 
infirmier, după care a coborât pe scări până la etajul șase, 
de unde a luat liftul până la parter. Nu avea cum să fie 
remarcat în mod deosebit de cineva; infirmierii vin și 
pleacă la orice oră. 

Ellis purta o haină de seară şi o cămaşă cu pliseuri; 
papionul îi era desfăcut și fuma o țigară. Nu-l mai văzuse 
fumând până acum. 

— Mie tot nu-mi pică fisa, spuse el. Era puternic 
sedat cu thorazină, ŞI... 

— Nu i s-a administrat nici o doză, îl anunță Ross. 

— Ce este thorazina? întrebă polițistul, luându-și 
notițe. 

— Asistentele aveau o nelămurire legată de prescrip- 
tie şi nu au administrat-o. Nu a luat nici un sedativ și nici 
un tranchilizant până la mijlocul nopții trecute. 

— Hristoase, izbucni Ellis, privind spre asistente ca 
și cum ar fi fost gata să le ucidă. Dar ce s-a întâmplat cu 
capul? Era bandajat tot. Cineva trebuie să fi observat asta. 


TERMINALUL UMAN 167 


— Avea o perucă, spuse Morris, stând liniștit într-un 
colț. 

— Glumești. 

— Am văzut-o. 

— Ce culoare avea peruca? întrebă polițistul. 

— Neagră, răspunse Morris. 

— Hristoase, exclamă Ellis. 

— Cum a reuşit să facă rost de peruca asta? întrebă 
Ross. 

— l-a adus-o o prietenă, cu o zi înaintea intervenţiei. 

— Uite ce este, își reveni Ellis, chiar şi cu perucă tot 
nu putea ajunge prea departe. Şi-a lăsat și actele și banii. 
Şi la ora asta nici nu mai sunt taxiuri. 

Îl privi pe Ellis, minunându-se de abilitatea lui de a 
nega realitatea. Pur şi simplu nu voia să creadă că Benson 
a putut pleca; lupta împotriva evidenţei, și lupta din greu. 

— A sunat un prieten pe la ora unsprezece, spuse 
Ross, și se întoarse spre Morris. Îşi mai aminteşti cine i-a 
adus peruca? 

— O fată drăguță. 

— Își aminteşti şi numele ei? continuă Ross pe un 
ton sarcastic. 

— Angela Black, răspunse Morris prompt. 

— Vezi dacă o poti găsi în cartea de telefon. 

Morris începu să caute; telefonul sună și răspunse 
Ellis. Ascultă, apoi fără vreun comentariu îi întinse 
receptorul doctorului Ross. 

— Da, răspunse aceasta. 

— Am făcut o proiecţie pe computer, îl auzi pe 
Gerhard. Te-ai apropiat de adevăr. De fapt, ai avut dreptate. 
Benson parcurge un ciclu închis împreună cu computerul 

său implantat. Punctele de stimulare confirmă cu exactitate 
curba proiectată de tine. 

— Grozav. 

În timp ce asculta își mută privirea asupra lui Ellis, a 
lui Morris şi a politistului. 

— Este exact aşa cum ai spus, continuă Gerhard. 
Aparent, lui Benson îi fac plăcere şocurile. Își provoacă 
din ce în ce mai des atacuri, așa încât curba graficului 
devine tot mai ascuțită. 

— Când va ajunge la punctul maxim? 

— Nu peste mult timp. Presupunând că nu va între- 
rupe ciclul — ceea ce mă îndoiesc că va face — , va 
ajunge la o stimulare continuă cam în jurul orei şase și 
patru minute a.m. 

— Ai o confirmare de proiectie pentru asta? întrebă 
ea, încruntându-se. 

Îşi privi ceasul. Era deja 12,30. 

— Bineînţeles. Stimularea continuă va începe la șase 
și patru minute în această dimineată. 

— O.K., spuse Ross, închise telefonul și se întoarse 
spre cei din jur. Benson a intrat într-un ciclu închis 
împreună cu computerul său. Limita va fi atinsă astăzi la 
ora şase a.m. 

— Hnistoase, exclamă Ellis, cu ochii la ceasul de pe 
perete. În mai puţin de șase ore. 

În cealaltă parte a camerei, Morris lăsase cartea de 
telefoane deoparte și vorbea la Informaţii. 

— Atunci încearcă West Los Angeles, spuse el, și 
după o pauză, dar în noile liste? 

Politistul încetă să-și: mai ia notițe și ridică privirea 
confuz. 


..—— 

— Urmează să se întâmple ceva la ora șase? 

— Noi așa credem, răspunse Ross. 

Ellis pufăi din ţigară. 

— Doi ani, spuse el, cutremurându-se, cu atât am dat 
înapoi. McPherson a fost anunţat? 

— A fost chemat. 

— Verifică numerele secrete, spuse Morris, și conti- 
nuă după ce ascultă un timp. Aici este doctorul Morris, de 
la Spitalul Universitar, şi este vorba de o urgenţă. Trebuie 
să o localizăm pe Angela Black, așa că dacă... (trânti 
receptorul furios). Nemermnica. 

— Fără succes? 

Clătină din cap. 

— Nica măcar nu știm dacă aceasta este persoana pe 
care Benson a căutat-o, spuse Ellis. S-ar fi putut să fi sunat 
pe altcineva. 

— Oricine ar fi fost, s-ar putea ca peste câteva ore să 
fie în mare încurcătură, remarcă Ross. Deschise fişa lui 
Benson. Se pare că vom avea o noapte lungă. Ar fi mai 
bine dacă ne-am ocupa cu ceva. 


Autostrada era aglomerată. De fapt, era întotdeauna 
aglomerată, chiar şi la ora unu a nopții de joi spre vineri. 
Privi către urmele alungite ale luminilor roşii ce se 

înșiruiau pe mile întregi ca un șarpe uriaș. Atât de multi 
oameni. Oare unde se duceau la ora asta? 

De regulă, lui Janet Ross îi făcea plăcere să conducă 
pe autostradă. Fusese o vreme când pleca de la spital târ- 
ziu, noaptea. Reclamele mari, verzi, străluceau zburând 
peste capul ei, iar țesătura complicată a pasajelor supra- şi 
subterane și depășirea vitezei legale o încântau, făcând-o 
să se simtă liberă și exuberantă. Crescuse în California și 
își amintea prima autostradă din vremea copilăriei. Siste-. 
mul se dezvoltase o dată cu ea și nu vedea în acest lucru o 
ameninţare sau un pericol. Era parte a peisajului. 

Automobilul era foarte important în Los Angeles, un 
oraș dependent de tehnologie mai mult decât oricare altul 
din lume. Los Angeles nu putea supreavieţui fără auto- 
mobil, la fel cum nu putea supraviețui fără apa pompată 
prin conducte de la sute de mile depărtare, fără anumite 
tehnologii în dezvoltare. Acesta era un fapt incontestabil 
în existența orașului și devenise un adevăr încă de la înce- 
putul secolului. 

Dar, în ultimii ani, Ross începuse să sesizeze efectele 
vieții petrecute în automobil. Los Angeles nu avea cafe- 
nele pe drumurile de mers cu piciorul, deoarece nimeni nu 
mergea pe jos; acele localuri unde puteai privi la oamenii 
ce treceau nu mai erau staționare, ci mobile. Se schimbau 
cu fiecare culoare a semafoarelor;, oamenii se opreau, 
priveau în fugă unii la alții, după care conduceau mai 
departe. Dar era inuman să continui să trăieşti în interiorul 
unui cocon din sticlă și tablă, aer condiţionat, covoare, 
casetofoane stereo și în izolare. Era în contradicție cu 
necesitatea umană de a comunica, de a vedea şi a fi văzut. 

Psihiatru recunoșteau un sindrom local de deperso- 
nalizare. Los Angeles era orașul imigranților şi al 
străinilor, mașinile îi mențineau izolați și instituțiile care 
încercau să-i țină laolaltă erau prea puține. Practic, nimeni 
nu mai mergea la biserică, iar grupurile de muncă nu 
serveau scopului apropierii între indivizi. Oamenii 
deveneau din ce în ce mal Singuri; se plângeau că sunt 
izolaţi, fără prieteni, departe de familie și de casele lor. 
Uneori ajungeau la sinucidere — și una din cele mai 
folosite modalităţi era automobilul. Politia numea acest 
lucru în mod eufemistic „fatalitate unică“. Îți alegi un 
pasaj superior și accelerezi până la optzeci sau nouăzeci 
de mile pe oră, cu piciorul apăsat pe pedala de acceleraţie 
până la podea şi te izbeşti de parapet. Uneori dura ceasuri 
întregi până să poată fi extras trupul dintre tablele 
contorsionate... 

Mergând cu șaizeci și cinci de mile pe oră, Ross 
intersectă cinci linii de trafic și părăsi autostrada la Sunset, 
mergând spre Hollywood Hills, printr-o zonă denumită de 
localnici Swish Alps, datorită numărului mare de 
homosexuali care locuiau acolo. Se părea că oamenii cu 
probleme se îmbulzeaau în Los Angeles. Orașul. oferea 
libertatea, cu prețul lipsei de protecție. 

Ajunse la Canyon Laurel, luând curbele în viteză, cu 
anvelopele scrâşnind și farurile străpungând întunericul. 
Aici traficul era mai scăzut; urma să ajungă la casa lui 
Benson în câteva minute. 

Teoretic, atât ea cât și personalul NPS-ului aveau o 
problemă foarte simplă: de a-l aduce pe Benson înapoi 
înainte de ora șase. Astfel vor putea decupla computerul 

implantat și vor cori seria progresivă de atacuri. Îl vor 
seda și vor aştepta câteva zile până îl vor cupla la alt set 
de terminale. De bună seamă că pentru prima încercare 
aleseseră greșit electrozii, dar era un risc pe care și-l 
asumaseră de la început. Și fusese un risc acceptabil, 
deoarece se așteptau să aibă șansa de a corecta o eventuală 
eroare. Acum, însă, această șansă nu mai exista. 

Trebuia să-l aducă înapoi. O problemă cu o soluție 
relativ simplă — controlarea locurilor frecventate de 
Benson. După verificarea fişei medicale, se împărțiră 
sarcinile. Ross trebuia să mergă la casa din Laurel. Ellis, 
la un local de strip-tease numit Jackrabbit Club, pe care îl 
frecventa adesea Benson. Morris plecase la Autotronics 
Inc., în Santa Monica, unde era angajat Benson. Îi 
telefonase preşedintelui firmei, pe care îl convinsese să 
deschidă biroul pentru el. 

Urma să ia legătura într-o oră, pentru a se informa 
asupra progreselor făcute. Un plan simplu dar, gândea ea, 
neplăcut de aplicat. Numai că nu prea mai erau multe de 
făcut. 


Îşi parcă maşina în faţa casei lui Benson și porni pe 
jos pe alee, către ușa principală. Era întredeschisă; dină- 
untru se auzeau râsete și chicoteli. Ciocăni și împinse ușa. 

— E cineva acasă? 

Nimeni nu păru că o aude. Chicotelile veneau de 
undeva din spatele casei. Pătrunse în holul principal. Nu 
văzuse niciodată casa lui Benson și se întreba cum o fi 
aratând. 

Uitându-se în jur, realiză că ar fi trebuit să-și închi- 
puie. Privită de afară, casa părea o banală clădire stil 

ranch, la fel de obişnuită ca și Benson însuși. Dar inte- 
riorul arăta ca un desen după saloanele din palatul lui 
Ludovic al XVI-lea — scaune grațioase, canapele, tapi- 
serii pe pereti, podeaua din lemn, descoperită. 

— E cineva acasă? strigă. 

Vocea 1 se amplifică prin camere. Nu primi nici un 
răspuns, iar râsetele continuară. Urmări sunetul spre in- 
terior. Ajunse în bucătărie — o mașină de gătit antică, fără 
cuptor, fără aparat de spălat vase, fără mixer electric, fără 
toaster. Nici un fel de mașină, gândi. Benson își făurise o 
lume din care îndepărtase orice fel de mașină modernă. 

Fereastra bucătăriei dădea în spatele casei, spre o 
mică potecă şi spre o piscină, totul la fel de simplu și la fel 
de modern. Curtea interioară era scăldată într-o lumină 
verde, datorită reflectoarelor plasate sub apă. În bazin se 
zbenguiau și chicoteau două fete. leși din casă. 

Fetele nu sesizară apropierea ei. Continuau să se 
stropească și să se zbenguie fericite, luptându-se una cu 
alta în apă. Ross ajunsese pe marginea bazinului şi întrebă 
din nou: 

— E cineva acasă? 

O observară şi se îndepărtară una de alta. 

— Îi cauţi pe Harry? întrebă una din ele. 

— Da. 

— Eşti polițist? 

— Sunt doctor. 

Una dintre fete ieși din bazin și începu să se șteargă. 
Purta un minuscul binkini roşu. 

— Adineauri a plecat, dar trebuie să nu spunem asta 
poliției. Așa ne-a zis el. Își puse un picior pe scaun și 

începu să-l șteargă cu un prosop. Ross realiză că mişcarea 
era calculată, seducătoare și-i era adresată direct. 

— Când a plecat? 

— Acum câteva minute. 

— De cât timp sunteţi aici? 

— Cam de o săptămână, răspunse fata din bazin. 
Harry ne-a invitat să rămânem. Zicea să suntem drăguțe. 

Cealaltă fată își înfăşură prosopul în jurul corpului și 
spuse: 

— L-am cunoscut la Jackrabbit. Venea des pe acolo. 

— E foarte amuzant, completă prima, după care izbuc- 
niră amândouă în râs. Sti ce purta în noaptea asta? 

— Ce? 

— O uniformă de spital. Toată albă. (Clătină din cap.) 
Ce mai spectacol! 

— Ai vorbit cu el? 

— Sigur, 

— Şi ce spunea? 

Fata în bikini roșu porni spre casă. Ross o urmă. 

— A zis să nu spunem nimic polițiștilor, și ne-a urat 
distracție plăcută. 

— De ce a venit aici? 

— A avut nevoie de niște materiale. 

— Ce materiale? 

— Niste materiale pentru studiile lui. 

— Ce studia? 

— Am Să-ţi arăt. 

Intră în casă și se îndreptă spre sufragerie. Picioarele 
ei ude lăsau mici urme de apă pe podeaua de lemn. 

— Locul ăsta nu ti se pare cam sălbatic? Harry chiar 
că e nebun. L-ai auzit vreodată vorbind despre lucruri? 

— Da. 

— Atunci ştii. Este cu adevărat scrântut. (Gesticulă 
spre cameră.) Toată adunătura asta de vechituri. De ce vrei 
să-l vezi? 

— E bolnav, răspunse Ross. 

— Precis este, recunoscu fata. Am văzut bandajele 
alea. Ce a avut, un accident? 

— O operaţie. 

— Nu glumi! La spital? 

— Da. 

— Nu mai spune! 

Traversară sufrageria şi o luară pe un hol spre dormi- 
toare. Fata coti la dreapta, către o cameră în care se aflau 
un birou vechi, lămpi, sofale ospitaliere. 

— A venit aici și a luat ceva materiale. 

— Ai văzut ce? 

— Nu i-am dat prea mare atenţie. Dar cred că a luat 
niște role mari de hârtie. Arătă cu mâinile. Cu adevărat 
mari. Semănau cu hârtia heliografică. 

— Heliografică? 

— Adică spre interiorul rolei erau albastre şi albe în 
partea exterioară, și erau foarte mari. Ridică din umeri. 

— A mai luat şi altceva? 

— Da. O cutie metalică. 

— Ce fel de cutie metalică? 

Ross se gândea la o cutie pentru prânz sau la o 
valijoară. 

— Semăna cu o cutie de scule. Am văzut-o deschisă 
un moment, înainte de a o lua cu el. Înăuntru părea să aibă 
unelte și niște materiale. 

— Ai observat ceva în mod deosebit? 

Fata rămase tăcută. Își strânse buzele. 

— Ei bine, n-am prea văzut cine știe, dar... 

— Da? 

— Parcă era o armă. 

— A spus unde se duce? 

— Nu. 

— A dat vreun indiciu? 

— Nu. 

— A spus dacă se mai întoarce? 

— Stii, asta a fost chiar amuzant. M-a sărutat pe mine, 
apoi a sărutat-o și pe Suzie, ne-a urat petrecere frumoasă şi 
ne-a spus să nu dăm nici o informație poliţiştilor. După care 
ne-a spus că nu crede că ne vom mai revedea vreodată. (Își 
scutură capul.) A fost amuzant. Stii cum e Harry. 

— Da, spuse Ross. Ştiu cum e Harry. 

Îşi privi ceasul. Era 1,47. Mai rămăseseră patru ore. 


Primul lucru pe care l-a remarcat Ellis era mirosul: 
stătut, igrasios, fetid — un miros greu, de animal. Se 
strâmbă cu silă. Cum tolera oare Benson un loc ca ăsta? 

Privi la spoturile luminoase care străpungeau întune- 
ricul, reflectându-se în semne conice. Multimea era 
într-un freamăt continuu. Îi reamintea lui Ellis de zilele 
petrecute în Marina Militară, când stationa în Baltimore. 

Atunci frecventase ultima oară un loc ca acesta, împutit și 
îmbibat cu fantasme și frustrare. Asta se întâmplase cu 
mult timp în urmă. Era un şoc să te gândești ce mult 
trecuse de atunci. 

— Da, doamnelor şi domnilor, incredibila și minu- 
nata Cynthia Sin-cera. Aplaudaţi-o pe minunata Cynthia! 

Reflectoarele erau îndreptate spre scenă, și erau fixate 
asupra unei fete mai degrabă urâtă, dar impresionant con- 
struită. Orchestra începu să cânte. Când lumina fu destul de 
puternică, fata începu un dans stângaci. Nu dădea nici o 
atenție muzicii, dar nimănui nu părea că îi pasă. Ellis privi 
spre spectatori. Erau o mulţime de bărbaţi şi o mulţime de 
pipiţe cu părul scurt. 

— Harry Benson? repetă managerul de la locul său. 
Da, vine destul de des pe aici. 

— L-ai mai văzut în ultimul timp? 

Tuși. Respirația lui ajunse până la Ellis îmbibată de 
alcool. 

— Nu, în ultimul timp nu. Dar să-ți spun ceva, nu 
mi-aş dori să-l știu primprejur. Cred că e puțin nebun. Si 
întotdeauna necăjeşte fetele. Ştii cât e de greu să tii o fată? 
Al dracului de greu. 

Ellis încuviință și aruncă o privire în local. Benson 
își schimbase probabil hainele; cu siguranță că nu mai 
purta uniforma de infirmier. Privi capetele oamenilor, 
căutând un bandaj alb. Nu văzu nici unul. 

— Dar nu l-aţi văzut mai devreme? 

— Nu, răspunse managerul, clătinând din cap. Nu 
l-am văzut cam de o săptămână. 

Pe lângă ei trecu o chelnerită purtând un bikini alb, 
care imita mișcarea unui iepure. 

— Sal, l-ai mai văzut pe Harry în ultimul timp? 
întrebă bosul. 

— De obicei stă prin preajmă, răspunse ea evaziv, și 
se îndepărtă cu tava de băuturi. 

— Eu aș prefera să nu mai stea prin preajmă și să nu 
mai deranjeze fetele, mai spuse managerul, și tuși din nou. 

Ellis înaintă spre scenă. Reflectoarele care străpun- 
geau acrul încărcat de fum urmăreau mișcările fetei de pe 
scenă. Avea probleme cu descheiatul sutienului. Făcu o 
mișcare scurtă și doi pași cu mâinile la spate, privind 
absentă la public. Urmărind-o, Ellis înţelese de ce Benson 
considera stripteusele niște mașini. Toate mișcările lor 
erau mecanice, nu era nici un dubiu în privinţa asta. Şi 
artificiale. Când sutienul fu scos, putu observa semnul în 
formă de U al inciziei chirurgicale de sub fiecare sân, pe 
unde fuseseră implantate pungile cu silicon. 

Lui Jaglon i-ar plăcea la nebunie, gândi. Ar fi fost 
foarte nimerit cu teoria lui despre mașinile de făcut sex. 
Jaglon era unul din băieții de la Cercetare, preocupat de 
ideea fuzionării inteligenţei artificiale cu cea umană. Își 
argumenta teoria prin aceea că, pe de o parte, chirurgia 
plastică şi implantarea de mecanisme îl fac pe om mai 
apropiat de mașini, pe de altă parte, cercetarea în dome- 
niul ciberneticii produce mașini din ce în ce mai umane. 
Este numai o problemă de timp până ce oamenii vor 
începe să facă sex cu roboti umanoizi. 

Probabil că se și întâmplă, gând: Ellis privind la 
stripteuză. Își întoarse privirea spre spectatori, convingân- 
du-se că Benson nu se afla acolo. Venfică apoi cabina 
telefonică din spate și toaleta bărbaților. Aceasta era mică 

și mirosea puternic a vomă. Se strâmbă din nou și se privi 
într-o oglindă crăpată, aflată deasupra chiuvetei. Orice 
s-ar fi putut spune despre Clubul Jackrabbit, dar era clar 
că producea un veritabil asalt olfactiv. Se întrebă dacă 
acest lucru conta pentru Benson. 

Se reîntoarse în club și începu să-și facă drum spre 
ușă. 

— L-ai găsit? întrebă managerul. 

Ellis scutură din cap și ieși. O dată ajuns afară trase 
O gură de aer proaspăt, după care urcă în mașină. Noţiunea 
de miros începu să-l intrige. Fusese o problemă pe care o 
avusese în vedere cu mult timp în urmă, dar se pare că nu 
o rezolvase cu adevărat în propria-i minte. 

Operația pe care i-o făcuse lui Benson se adresase 
unei părți anume a creierului, respectiv sistemului limbic. 
Având în vedere evoluţia creierului, aceasta reprezenta 
partea sa veche. Sarcina lui era controlul mirosului. De 
fapt, în termeni cunoscuți de mult, se numea rhinence- 
phalon — „creierul mirositor“. 

Rhinencephalonul se formase în urmă cu aproxi- 
mativ 150 milioane de ani, când reptilele stăpâneau 
pământul. Controla cel mai primitiv comportament — 
furia și frica, dorința și foamea, atacul și apărarea. Rep- 
tilele, cum ar fi crocodilii, de exemplu, nu dețineau alte 
posibilităţi pentru direcționarea comportamentului lor. 
Oamenii însă aveau cortexul cerebral. 

Dar acesta reprezenta o achiziție recentă. Dezvol- 
tarea lui modernă începuse cu numai două fhilioane de ani 
în urmă. În actuala structură, cortexul cerebral exista de 
numai 100 000 de ani. În perspectiva evoluției pe scara 
timpului, nu însemna mai nimic. Cortexul se dezvoltase în 
jurul creierului limbic, rămas neschimbat, îngropat adânc 

în noul cortex. Acest cortex, care putea percepe dragostea, 
care putea determina comportamentul etic și scrirea de 
poezii, făcuse cu greu pace cu miezul lui de nivelul unui 
creier de crocodil. Uneori, ca în cazul lui Benson, pacea se 
rupea, iar creierul de crocodil încerca să ia conducerea. 

Dar care era legătura dintre miros și tot restul? Ellis 
nu era prea sigur. Bineînţeles, de cele mai multe ori crizele 
erau precedate de un miros ciudat. Dar mai era exista altă 
legătură? Vreun alt efect? 

Nu ştia şi, în timp ce conducea, ajunse la concluzia ` 
că nici nu conta prea mult. Singura problemă era găsirea 
lui Benson, înainte ca mintea lui de crocodil să ia 
conducerea. Ellis știa că aceasta se întâmplase deja o dată 
la NPS, în timp ce-l privea pe Benson prin oglinda de 
vizionare. Fusese perfect normal — și deodată începuse să 
se izbească de pereţi, lovindu-se, ridicând scaunul și 
zdrobindu-l. Atacul începuse fără nici o atenţionare și 
continuase până la capăt cu o nemărginită violenţă. 

Șase a.m., gândi. Nu mai rămăsese mult timp. 


— Ce e asta, o urgență? întrebă Farley, descuind ușa 
de la Autotronics. 

— Poti să-i spui și așa, spuse Morris, tremurând de 
cealaltă parte a uși. 

Fusese o noapte rece şi aștepta de o jumătate de oră 
ca Farley să apară. 

Farley era un bărbat înalt și subțire, cu mișcări lente. 
Sau poate că era doar adormit. Păru să îi ia o veşnicie 
pentru a descuia biroul și a-l lăsa pe Morris să intre. 
Aprinse luminile de la un tablou electric aflat la recepţie, 
apoi se îndreptă spre partea din spate a clădirii. 

Aceasta era formată dintr-o singură cameră caver- 
noasă unde, în jurul unor ecrane luminoase, erau îngrămă- 
dite mai multe mese. Morris se încruntă în täcere. 

— Ştiu la ce te gândești, spuse Farley. Te gândești că 
e mizerie. 

— Nu, de fapt... 

Străbătu camera. 

— De fapt, și este. Dar pot să-ți spun că ne facem 
treaba. Acesta este biroul lui Harry, alături de cei al lui Hap. 

— Hap? 

Farley gesticulă în direcția unui păienjeniş de 
construcții metalice care înconjurau camera. 

— Hap, spuse el, este prescurtarea de la Hopelessly 
Automatic Pingpong Playerl. (Rânji.) Nu chiar. Dar avem 
Și noi micile noastre jocuri aici. 

Morris făcu înconjurul mașinii, holbându-se la ea. 

— Și joacă ping-pong? 

— Nu prea bine, admise Farley. Dar lucrăm la asta. 
Este un DOD — Department of Defense? — garantat, iar 
termenii garanție: sunt ca acest robot să joace ping-pong. 


Jucător de ping-pong automat fără speranţă (n.tr.). 
2 Departament de apărare (n.tr.). 

Știu ce gândeşti. Gândești probabil că nu este nici pe 
departe un proiect important. 

Morris ridică din umeri. Nu-i plăcea să i se spună 
mereu ce gândeşte. 

Farley zâmbi. 

— Dumnezeu știe pentru ce le trebuie. Bineînțeles că 
va fi o lovitură. Imaginează-ţi — un computer care poate 
recunoaște o sferă mișcându-se rapid într-un spațiu tridi- 
mensional, cu abilitatea de a recepționa această sferă și a, 
o trimite înapoi, respectând anumite reguli. Necesitatea de 
a ateriza între liniile albe, nu în afara tablei, și așa mai 
departe. Mă îndoiesc, continuă el, că-l vor folosi pentru 
antrenamentele de ping-pong. 

Merse în partea din spate a camerei și deschise un 
frigider care avea un semn mare portocaliu, RADIAȚII, și 
alături, NUMAI PENTRU PERSONALUL AUTORIZAT. 
Scoase două căni. 

— Vrei o cafea? 

Morris rămase cu privirea la etichetă. 

— Asta este pentru descurajarea secretarelor, spuse 
Farley, și râse din nou. 

Comportamentul său jovial îl deranja pe Morris. 
Privi la Farley cum pregătea cafeaua. 

Morris merse la biroul lui Benson și începu să con- 
troleze sertarele. 

— Până la urmă ce s-a întâmplat cu Harry? 

— Ce vrei să spui? întrebă Morris. 

Primul sertar conținea hârtie, creioane, un re- 
gulament, niște note și calcule mâzgălite. În cel de-al 


umg n ea 


TERMINALUL UMAN 185 


doilea găsi însemnări; aici probabil își ținea cele mai 
multe scrisori. 

— Ei bine, a fost în spital, nu-i așa? 

— Da. A suferit o operaţie şi a plecat. Acum încer- 
căm să-l găsim. 

— Cu siguranță că se purta cam straniu. 

— În, îngână Morris, scotocind printre hârtii. 

Scrisori de afaceri, scrisori de afaceri, cereri... 

— Îmi amintesc cum a început. Era în Watershed 
Weekl. 

Morris ridică privirea de pe scrisori. 

— A început, când? 

— Watershed Week. Cum vrei cafeaua? 

— Neagră. 

Farley îi întinse ceașca, adăugând în a sa şi puţină 
frișcă. 

— Watershed Week a fost în iulie 1969. Probabil că 
nu ai auzit niciodată de ea. 

Morris clătină din cap. 

— Nu acesta a fost titlul oficial, continuă Farley, dar 
noi așa i-am spus. Toti cei din branşa noastră știau că va 
veni. 

— Ce va veni? 

— Watershed. Specialiştii în computere din toată 
lumea ştiau că va veni, și au urmărīit-o. S-a întâmplat în 
iulie 1969. Suma informațiilor deținute de computerele 
din întreaga lume a excedat suma informaţiilor deținute de 
toate creierele umane din lume. Computerele puteau primi 


Săptămâna hotărâtoare (n.tr.). 

Și reține mai multe informații decât cele 3,5 miliarde de 
creiere umane existente în lume. 

— Asta este Watershed? 

— Poti să fu sigur de asta, spuse Farley. 

Morris sorbi din cafea. Își arse limba, dar mai înghiţi 
puțin. 

— E un joc? 

— La naiba, nu! E adevărul. Watershed a fost în 
1969, iar de atunci și până în prezent computerele au pro-. 
presat. Din 1975 au depășit capacitatea umană cu 
cincizeci la unu. Harry a fost îngrozitor de supărat de 
treaba asta. 

— Îmi pot imagina, spuse Morris. 

— Atunci a început totul pentru el. A devenit foarte 
ciudat, foarte secretos. 

Morris cercetă camera de jur împrejur; echipamentul 
era plasat în diferite locuri. Avea o senzaţie stranie: se afla 
pentru prima oară într-o cameră plină de computere. Rea- 
Jiză că făcuse câteva greșeli legate de Benson. Îşi imagi- 
nase că este la fel cu ceilalți — dar nici o persoană care 
lucrează într-un loc ca acesta nu poate fi la fel cu toată 
lumea. Este o experienţă care te marchează. Își aminti că 
o dată Ross îi spusese că ideea că toţi suntem la fel este 
numai un mit liberal. Mulţi oameni sunt diferiti. Ei nu sunt 
ca toți ceilalți. 

Farley era şi el diferit. Într-o altă situaţie l-ar fi 
considerat un fel de clovn jovial. Dar era evident că era 
sclipitor de deştept. De unde venea această capacitate de a 
face haz de necaz? 

— Stii doar cât de repede se mișcă toate astea. Al 
naibii de repede. Am trecut de la milisecunde la nanose- 
cunde în doar câțiva ani. Când a fost construit, computerul 
ILLIAC I, în 1952, putea efectua unsprezece mii de ope- 
rații aritmetice pe secundă. Destul de repede, așa-i? Ei 
bine, acum aproape că au terminat și ILLIAC IV. Acesta 
va efectua două sute de milioane de operaţii pe secundă. 
Este cea de a patra generație. Bineînţeles, putea fi con- 
struit și fără ajutorul altor computere. Au folosit două alte 
unități la capacitatea maximă, timp de doi ani, pentru 
proiectarea noului ILLIAC. 

Morris își bău cafeaua. Poate că de vină era oboseala, 
sau poate spiritul care sălășluia în cameră, dar începuse să 
simtă un fel de înțelegere pentru Benson. Computere care 
proiectează computere — poate că până la urmă ne vor lua 
totuși locul. Oare ce-ar spune Ross despre asta? Iluzie 
deșartă? 

— A1 găsit ceva interesant în biroul lui? 

— Nu, răspunse Morris. Stătea aşezat pe scaunul din 
spatele mesei şi privea prin cameră. Încerca să se com- 
porte ca Benson. 

— Cum își petrecea timpul? 

— Nu știu, răspunse Farley, așezat la biroul din 
cealaltă parte a camerei. Era destul de retras şi distant în 
ultimele luni. Știu că a avut și ceva probleme cu legea. $i 
bănuiam că va ajunge într-un spital. Stiam asta. Nu prea îi 
plăcea spitalul vostru. 

— Cum asta? întrebă Moris, nu deosebit de interesat. 

Nu era deloc surprins de faptul că Benson era ostil 
spitalului. 

Farley nu-i răspunse. În schimb, se îndreptă spre un 
panou de care erau prinse articole şi fotografii şi desprinse 
o bucată îngălbenită de ziar pe care i-o întinse lui Morris. 

Făcea parte din „Los Angeles Times“, datată 17 iulie 
1969. Citi titlul: SPITALUL UNIVERSITAR ACHIZI- 
ȚIONEAZĂ UN NOU COMPUTER. Articolul vorbea 
despre instalarea unui sistem de computere IBM 360 în 
subsolul spitalului, ce urma să fie folosit în cercetarea și 
asistarea operațiilor având o multitudine de alte functii. 

— Ai remarcat data? Watershed Week. 

Morris îl privi încruntat. 


— Încerc să fiu logic, doctor Ross. 

— Eu îl înțeleg pe Harry. 

— Cred că este foarte important să fii logic și rațio- 
nal când discuti astfel de lucruri, nu crezi? 

— Ba da, cred. 

Stătea în cameră şi urmărea deplasarea rapidă a role- 
lor cu benzi pe recorder. Alături de ea, pe un scaun, era 
Ellis, cu ochii închiși și tigara fumegându-i între degete. 
Morris băuse încă o cană de cafea în timp ce asculta. Ea 
întocmea o listă cu ceea ce știau, încercând să se decidă 
care era următorul pas de făcut. 

Banda se derula în continuare. 

— Eu clasific lucrurile în acord cu ceea ce numesc 
posibilitatea de a le contracara, spunea Benson. Sunt patru 
direcții principale de contracarare. Vrei să le auzi? 

— Da, bineînţeles. 

— Chiar vrei cu adevărat? 

— Da, cu adevărat. 

— Ei bine, direcția numărul unu este generalizarea 
computerului. Computerele sunt niște maşini, dar mașini 
care nu seamănă cu nici O altă mașină din istoria uma- 
nităţii. Celelalte mașini au funcţii specifice — ca autotu- 
rismele, sau frigiderele, sau mașinile de spălat vase. Noi 
ne așteptăm ca aceste mașini să aibă funcții specifice. Dar 
computerele nu sunt așa. Ele pot face tot felul de lucruri. 

— Sigur, computerele sunt... 

— Te rog, lasă-mă să termin. Direcţia numărul doi 
este autonomia computerului. În trecut, computerele nu 
erau autonome. Erau ca mașinile de calculat, trebuia să stai 
tot timpul lângă ele, apăsând tastele pentru a le face să 
funcţioneze. Ca autoturismele: mașinile nu merg fără șofer. 
Dar acum lucrurile s-au schimbat. Computerele devin 
autonome. Poţi programa tot felul de instrucțiuni în legătu- 
ră cu ceea ce trebuie făcut, după care poti pleca, lăsând 
computerul să se descurce singur. 


— Harry, eu... 

— Te rog, nu mă întrerupe. Acesta este un lucru 
foarte serios. Directia numărul trei este miniaturizarea. 
Despre asta ștu totul. Un computer ce folosea o întreagă 
încăpere în anii '50 este acum cam de mărimea unui 
pachet de țigări și, curând, va fi chiar mai mic de atât. 

Pe bandă era o pauză, apoi urma Benson. 

— Direcția numărul patru... spuse ea, și decuplă 
banda. Privi către Ellis și Morris. 

— Asta nu ne duce nicăieri. 

Nici unul nu replică nimic, doar o urmăreau obosiţi. 
Ea își privi lista de informaţii. 


Benson ajunge acasă la 12,30. Își ia ? hârtie heliogra- 
fică ?, pistol și trusa -cu scule. 

Benson nu a fost văzut recent la Jackrabbit. 

Benson este supărat de instalarea în iulie '69 a unui 
computer UH. 


— Vouă vă sugerează ceva? întrebă Ellis. 

— Nu, răspunse Ross. Dar cred că unul dintre noi ar 
trebui să vorbească cu McPherson. l 

Privi spre Ellis, care încuviință fără prea mare 
entuziasm. Morris ridică încet din umeri. 

— În regulă, spuse ea, am s-o fac eu. 

Era 4,30 a.m. 


— Adevărul este, spuse Ross, că ne-am epuizat toate 
posibilitătile, şi timpul trece repede. 

McPherson o privi peste birou. Ochii lui erau întu- 
necați și obosiţi. 

— Şi ce aştepţi să fac eu? 

— Să anunti poliţia. | 

— Este deja anunţată. A fost contactată încă de la 
început, de către unul din oamenii lor. Înţeleg că etajul 
şapte este deja plin cu polițiști. 

— Poliția nu știe încă de operaţie. 

— Pentru Dumnezeu, ei l-au adus aici, tocmai pentru 
operaţie. Bineînţeles că ştiu de ea. 

— Dar nu știu cu adevărat ce implică. 

— Nu și-au manifestat dorința să știe. 

— Și nu știu nimic despre proiecția computurului de 
la 6 a.m. 

— Ce este cu ea? 

Începea să se înfurie pe el. Era îngrozitor de 
încăpățânat. Stia foarte bine la ce se referea ea. 

— S-ar putea ca atitudinea lor să fie diferită, dacă ar 
ști că Benson va intra în criză la 6 a.m. 

— Cred că ai dreptate, spuse McPherson, lăsându-se 
cu toată greutatea pe scaunul de lângă el. Cred că ar trebui 
să-i convingem să înceteze să se mai gândească la el ca la 
un om care a evadat şi e căutat pentru infracțiunea de atac 
violent și să înceapă să se gândească la el ca la un criminal 
nebun, cu fire implantate în creier. (Se încruntă.) În acest 
moment, obiectivul lor este să-l facă inofesiv. Dacă le 
spunem mai mult îl vor ucide. 

— Dar pot fi implicați oameni nevinovaţi. Dacă 
proiecția... 

— Proiecţia, spuse McPherson, este doar atât. O 
proiecție pe computer. Nu este mai valabilă decât parame- 
trul de intrare; și acest parametru este constituit din toți cei 
trei timpi de stimulare. Poţi să trasezi o multitudine de 
curbe prin cele trei puncte ale graficului și le poti 
extrapola de mai multe de ori, dar asta nu înseamnă 
neapărat că el va da în primire la 6 a.m. În situaţia de fată 
s-ar putea să nu reacționeze deloc. 

Ross privi în jurul ei, la graficele de pe pereti. 
McPherson proiectase viitorul NPS-ului în această încă- 
pere, sub forma unor grafice multicolore. Stia ce înseamnă 
asta pentru el. Dar chiar şi aşa, atitudinea lui era into- 
lerabilă şi iresponsabilă. 

Dar cum să-i spună asta? 

— Uite ce este, Jan, spuse McPherson, ai început 
prin a spune că noi ne-am epuizat toate posibilităţile. Nu 

sunt de acord. Cred că mai avem posibilitatea de a aştepta. 
Cred că există o şansă ca el să se reîntoarcă la spital. Şi, 
atât cât este posibil, prefer să aştept. 

— Şi nu ai de gând să spui nimic poliţiei? 

— Nu. 

— Și dacă nu se întoarce, dacă în timpul crizei atacă 
pe cineva, vrei ca totul să cadă pe capul tău? 

— Este deja pe capul meu, spuse McPherson, şi 
zâmbi trist. 

Era 5 a.m. 


Erau cu toții obosiţi, dar nici unul nu putea să 
doarmă. Stăteau în TELECOMP, urmărind proiecţiile 
computerului la mică distanţă de linia caracteristică pentru 
criză. Se făcu 5,30 și apoi 5,45. 

Ellis fumase întregul pachet de țigări și plecase să-și 
cumpere altul. Morris stătea cu un ziar în poală, dar nu 
întorsese încă nici o pagină; din când în când își ridica 
privirea la ceasul de pe perete. 

Ross se îndepărtase și privea răsăritul soarelui, cerul 
ce se lumina spre est, peste linia subțire de ceaţă. 

Ellis se întoarse cu țigările. 

Gerhard încetă să mai lucreze la computere și se 
apucă să prepare cafea proaspătă. Morris se ridică și ră- 

mase să-l urmărească pe Gerhard; fără să scoată un 
cuvânt, fără să-l ajute, doar privind. 

Ross deveni conștientă de ticăitul ceasului de pe 
perete. Era ciudat că nu-l remarcase până acum, deşi ticăia 
destul de tare. La fiecare minut se auzea un clic metalic, 
iar când minutul trecea, un alt clic. Sunetul o disturba. 
Începu să se concentreze asupra lui, așteptând zgomotul 
care marca jumătatea de oră. „Sumbră obsesie“, gândi. Și 
apoi își aminti de toate celelalte anomalii psihologice cu 
care se confruntase în trecut. Deja vu, sentiment pe care îl 
mai avusese cândva: dedublare, sentimentul că se urmărea 
pe sine într-un colț al camerei, participând la o sindrofie 
oarecare; halucinații auditive, fobie. Nu exista o linie strict 
marcată între sănătate şi boală, normalitate şi nebunie. Era 
un spectru larg, și ei toţi erau plasați undeva în perimetrul 
lui. Dar oriunde te-ai fi aflat în aria acestuia, ceilalți te 
urmăreau cu uimire. Pentru ei Benson părea ciudat; și fără 
îndoială ei erau ciudati pentru Benson. 

La 6 a.m. stăteau cu toţii și se holbau la ceas. Nu se 
întâmplase nimic. 

— Poate că va fi la șase şi patru minute, presupuse 
Gerhard. 

Continuară să aștepte. 

Ceasul indică 6,04. Nu se întâmplă nimic. Nu sună 
nici un telefon, nu se primi nici un mesaj. Nimic. 

Ellis scoase celofanul de la pachetul cu țigări și îl 
mototoli în mână. Ross simți că zgomotul îi zgârie nervii. 
Ellis începu să se joace cu celofanul, mototolindu-l, 
întinzându-l şi mototolindu-l din nou. Ross strânse din 
dinți. 

Ceasul arătă 6,10, apoi 6,15. În cameră intră 
McPherson. 

— Până aici totul e bine, spuse el, şi zâmbi înnegurat, 
după care plecă. 

Cei din cameră priviră unu la alţii. Se mai scurseră 
cinci minute. 

— Nu știu ce să mai zic, comentă Gerhard, privind 
consola computerului. Poate că până la urmă proiecția a 
fost greşită. În final nu am beneficiat decât de trei puncte 
de contact. Poate că ar trebui să formăm o altă curbă. 

Se aşeză la consolă și începu să apese tastele. Pe 
ecran apărură curbe alternative străbătând spațiul verde. . 
După un timp se opriră. Nu, computerul urmează curba 
originală. Trebuie să fie cea bună. 

— Ei bine, se pare că până la urmă computerul a 
greşit, remarcă Morris. Este aproape şase şi jumătate. În 
curând se deschide bufetul; dorește cineva micul dejun? 

— Mie îmi sună bine, spuse Ellis, și se ridică de pe 
scaun. Jan? 

Ea clătină din cap. 

— Mai aştept putin aici. 

— Eu nu cred că se va întâmpla ceva, remarcă 
Moris. Ar fi mai bine să-ți iei totuși micul dejun. 

— Am să aştept aici. 

Spuse cuvintele chiar în momentul în care le gândi. 

— O.K., O.K., ndică Morris bratele. 

Aruncă o privire spre Ellis și amândoi părăsiră 
camera. Ross rămase cu Gerhard. 

— Ai o marjă de libertate la acea curbă? întrebă ea. 

— Am avut, dar acum nu mai sunt sigur de nimic. 
Am depășit deja acea marjă. Era de plus sau minus două 
minute pentru un procent de 99%. 

— Vrei să spui că atacul urma să aibă loc între șase 
și două minute și șase și şase minute? 

Ridică din umeri. 

— Da, cam aşa ceva. Dar se pare că nu s-a întâmplat. 

— S-ar putea să ia ceva timp până ce va fi descoperit. 

— S-ar putea, încuviință Gerhard, dar nu părea prea 
convins. 

Ross se întoarse către fereastră. Soarele era acum 
sus, strălucind într-o palidă lumină roșiatică. De ce oare 
răsăritul de soare părea întotdeauna mai bolnav, mai puțin 
strălucitor decât apusul? Ar fi trebuit să fie la fel. 

În spatele ei se auzi un singur apel telefonic. 

— Oh-oh, exclamă Gerhard. 

— Ce este? întrebă ea. 

Fl traversă camera și se îndreptă către o cutiuță 
metalică așezată pe un raft. Cutia era cuplată la un telefon. 
Deasupra ei se aprinsese o lumină verde. 

— Ce este? repetă ea. 

— Este linia specială, pentru înregistrări nonstop. 

Ross merse și ridică receptorul telefonului. Ascultă și 
auzi o voce spunând: „... vă atenționăm că trupul nu poate 
fi incinerat sau deteriorat în nici un fel până ce nu va fi 
îndepărtat materialul atomic implantat. Încercările de a 
demonta acest material prezintă riscul contaminării radio- 
active. Pentru informaţii detaliate...“ Ea se întoarse către 
Gerhard: 

— Cum îl opreşti? 

El apăsă butonul cutiei și înregistrarea se opri. 

— Alo? 

Urmă o pauză, după care se auzi o voce bărbătească: 

— Cu cine vorbesc? 

— Aici este doctor Ross. 

— Sunteţi angajată la — urmă o scurtă pauză — 
Institutul de Cercetări Neuropsihiatrice? 

— Da, sunt. 

— Luaţi hârtie și creion. Aș vrea să vă dau o adresă. 
Aici este căpitanul Anders de la poliţia din Los Angeles. 

Îi făcu semn lui Gerhard pentru ceva de scris. 

— Care este problema, căpitane? 

— Este vorba despre o crimă, îl auzi pe Anders, şi 
am vrea să punem câteva întrebăn oamenilor dumnea- 
voastră. 


În faţa blocului de pe Sunset se aflau trei mașini de 
patrulare. În ciuda orei matinale și a răcorii dimineții, pro- 
iectoarele luminoase atrăseseră deja o mulțime de gură- 
cască. Parcă mașina în josul străzii şi merse până la 
intrarea în imobil, unde o opri un tânăr politist. 

— Sunteţi locatar? 

— Sunt doctorul Ross. M-a chemat căpitanul Anders. 

Îi făcu semn către lift. 

— Etajul trei spre stânga, spuse el, și o lăsă să treacă. 

Mulțimea privi curioasă, în timp ce ea parcurse holul 
și se opri în fața liftului. Stăteau afară, încercând să pă- 
trundă cu privirea înăuntru, examinând peste umerii celor- 
lalti și șușotind între e1. Se întrebă ce cred oare despre ea. 
Girofarurile maşinilor de patrulare umpleau intermitent 

holul cu lumina lor roșie. Sosi liftul și uşile se închiseră în 
urma ei. 

Interiorul acestuia este de prost gust, cu panelunle 
din plastic care încercau să imite lemnul şi mocheta verde 
pătată în nenumărate locuri. Așteptă impacientată să ajun- 
gă la cel de-al treilea nivel. Ştia că este într-o clădire din 
acelea pline cu femei uşoare, homosexuali și drogati. 
Puteai închina un apartament pentru o scurtă perioadă, de 
la lună la lună. Cam genul ăsta de loc. 

Cobori la etajul trei și se îndreptă spre polițiști aflați 
în faţa apartamentului, când unul dintre ei îi blocă tre- 
cerea. Repetă că se afla acolo chemată de căpitanul 
Anders, după care fu lăsată să treacă, cu avertismentul de 
a nu atinge nimic. 

Era un mic apartament mobilat într-un stil pseudo- 
spaniol. Sau cel puţin așa îi făcea ei impresia. Înăuntru 
erau înghesuiți douăzeci de oameni, pulverizând, fotogra- 
fiind, măsurând, colectând. Era imposibil să-ți închipui 
cum arăta încăperea înaintea invaziei acestora. 

Anders se apropie de ea. Era tânăr, în jur de treizeci 
de ani, și purta un pardesiu închis la culoare. Părul îi era 
suficient de lung pentru a-i acoperi gulerul, și purta oche- 
lari. Efectul era aproape neașteptat. E ciudat cum te 
îngropi în prejudecăţi. Când vorbi vocea îi era liniștită. 

— Sunteţi doctorul Ross? 

— Da. 

— Căpitan Anders, spuse, strângându-i mâna. Vă 
mulțumesc că aţi venit. Cadavrul este în dormitor. Este și 
medicul legist acolo. 

Îi arătă drumul spre cameră. Victima era o fată de 
vreo douăzeci de ani, un trup gol răstignit pe pat. Capul în 

era zdrobit și era înjunghiată de mai multe ori. Patul era 
îmbibat de sânge, iar în cameră plutea un miros dulceag. 

Restul încăperii era în dezordine — un scaun răstur- 
nat lângă masă, cosmeticele și loţiunile împrăștiate pe car- 
petă, o lampă de pat spartă. În cameră lucrau șase oameni, 
iar unul dintre ei era medicul de la Centrul de medicină 
legală, care tocmai își întocmea raportul. 

— Dânsa este doctorul Ross, o prezentă Anders. 
Spune-i, te rog, ce-ai aflat. 

Doctorul ridică din umeri arătând spre cadavru. 

— Metodele brutale le puteţi observa singură. Lovi- 
tură puternică în regiunea temporală stângă, care a produs 
depresiunea craniană ȘI, imediat, inconștiența. Arma a fost 
acea lampă aflată alături. S-au găsit pe ea urme din grupa 
ei de sânge și fire de păr. 

Ross privi spre lampă, apoi din nou spre corp. 

— Lovitunile? 

— Au fost aplicate mai târziu, aproape sigur post- 
mortem. Decesul a avut loc ca urmare a traumatismului 
cranian. 

Ross privi capul victimei. Pe una din părți era total 
zdrobit, ca o minge dezumilată, deformând ceea ce odată 
fusese o figură drăguță. 

— Cred că n-ai observat, continuă doctorul, apropi- 
indu-se de fată, că este pe jumătate machiată. După cum 
presupunem, stătea în fata măsuţei de toaletă, aranjân- 
du-se. Lovitura a venit dintr-o parte, răsturnând-o din 
scaun, împrăștind fardunle și parfumurile. Apoi a fost 
ridicată — doctorul își înălţă braţele, încruntându-se ca de 
efortul de a susţine un corp invizibil — și mutată pe pat. 

— Cineva destul de puternic? 

— Oh, da. Cu sigurantă că un bărbat. 

— Cum de ştii asta? 

— După părul pubian găsit în baie. Am depistat douä 
tipuri. Unul apartinând ei, celălalt unui bărbat. Ştii, pro- 
babil, că părul pubian bărbătesc este mai degrabă circular, 
mai puțin eliptic în secțiune trasversală decât cel femeiesc. 

— Nu, spuse Ross, n-am știut asta. 

— Pot să-ți ofer detalii dacă dorești. Este de aseme- 
nea clar că ucigașul a avut contact sexual cu ea înaintea 
crimei. Am gäsit sânge în lichidul seminal ce apartine 
grupei A. Apoi se pare că bărbatul a făcut un duș, după 
care a ieșit din baie și a ucis-o. 

Ross aprobă din cap. 

— Apoi, după lovitură, a ridicat-o şi a transportat-o 
în pat. În acest timp a sângerat abundent. Ca să nu mai 
vorbim despre sângele de pe toaletă şi covor. După 
aceasta, ucigașul a lovit-o în stomac de mai multe ori. O 
să observati că cele mai adânci tăieturi se află în zona infe- 
rioară a abdomenului, ceea ce poate avea pentru ucigaș o 
conotație de ordin sexual. Dar acestea sunt doar 
supoziţii... 

Ross încuviinţă, dar nu spuse nimic. Se apropie mai 
mult de cadavru, pentru a studia urmele de lovituri. Erau 
toate foarte mici, ca niște puncte, cele mai multe cu pielea 
sfâșiată în jurul răni. 

— Aţi găsit vreo armă? 

— Nu, răspunse doctorul. 

— Ce credeţi că a folosit? 

— Nu sunt sigur. Nu ceva foarte ascuţit, în schimb 
foarte dur — îți trebuie destulă forţă ca să penetreza atât de 
adânc cu un instrument relativ bont. 

— Un alt argument în favoarea ipotezei că a fost un 
bărbat, remarcă Anders. 

— Da, cred că este vorba de ceva metalic, ca un cuţit 
pentru deschiderea scrisorilor, o riglă metalică sau o şuru- 
belniţă. Ceva de genul ăsta. Dar ceea ce este cu adevărat 
interesant, continuă doctorul, este ce vedeti aici. (Arătă 
spre brațul stâng al fetei, răsucit pe pat și mutilat îngro- 
zitor de tăieturi.) Vedeţi, a lovit-o în stomac, după care i-a 
mutilat braţul printr-o succesiune de lovituri îndreptate 
într-un Singur sens. Acum, retineti: când a terminat cu 
braţul, a continuat să lovească. Puteţi vedea loviturile pe 
cearșaturi și pătură. Se continuă în linie dreaptă. 

Arătă spre rupturi. 

— Acum, continuă doctorul, în cărțile mele aceasta 
se numeşte perseverenţă. Continuarea automată a acțiunii. 
Ca și cum ar fi fost o mașină care merge şi iar merge... 

— Corect, remarcă Ross. 

— Noi presupunem că aceasta reprezintă o formă de 
transă sau de criză. Dar nu știm dacă este organică sau 
funcțională, naturală sau indusă artificial. De vreme ce 
fata l-a lăsat de bunăvoie să intre în apartament, rezultă că 
această criză s-a declanșat ceva mai târziu. 

Ross realiză că medicul legist își etala în mod osten- 
tativ deducțiile, și acest lucru o irită. Nu era momentul să 
se joace de-a Sherlock Holmes. 

— Noi continuam investigația de rutină, interveni şi 
Anders, când am dat peste asta, și îi înmână o plăcută 
metalică. 

Ross privi obiectul. 


AM IMPLANTAT ÎN CORPUL MEU UN 
PACEMAKER ATOMIC. ORICE VĂTĂMARE 
FIZICĂ SAU ARDERE POATE CAUZA 
DETERIORAREA CAPSULEI ȘI ELIBERAREA 
SUBSTANȚELOR TOXICE. ÎN CAZ DE 
VĂTĂMARE SAU MOARTE, SUNATI LA NPS 
(213) 652-1134. 


— Aşa am ajuns la dumneavoastră, spuse Anders. O 
privi cu atenţie. V-am spus tot ce ştim. Acum e rândul 
dumneavoastră. 

— Numele lui este Harry Benson; are treizeci și 
patru de ani și suferă de sindrom dezinhibatoriu. 

Doctorul își trosni degetele. 

— Fir-aș al naibii! ADL. 

— Ce este un sindrom dezinhibatoriu? întrebă 
Anders. Și ce înseamnă ADL? 

În acel moment din camera alăturată veni un politist 
îmbrăcat în haine civile. 

— Avem o urmă de amprente. Le-am găsit listate în 
banca noastră de date. Tipul este curat din 1968 până în 
prezent. Numele lui este Harry Benson şi locuiește în L.A. 

— Meseria? întrebă Anders 

— Programator, probabil, spuse Ross. 

— Asta este, remarcă politistul civil. În ultimii trei 
ani a lucrat în cercetare, în domeniul computerelor. 

Anders lua note. 

— Au cumva grupa de sânge? 

— Da, în liste este trecută grupa A. 

Ross se întoarse spre doctor. 

— Ce ai despre fată? 

— O cheamă Doris Blankfurt, iar numele de scenă 
este Angela Black. Douăzeci și şase de ani, locuiește în 
clădire cam de șase săptămâni. 

— Cu ce se ocupa? 

— Dansatoare. 

Ross aprobă. 

— Chestia asta are vreun înțeles special pentru tine? 
întrebă Anders. 

— Avea ceva cu dansatoarele. 

— Era atras de ele? 

— Atras şi respins, spuse ea. E ceva mai complicat. 

O privi curios. Oare credea că îl dă deoparte? 

— Și avea un fel de crize? 

— Da. 

— Voi avea nevoie de ceva explicaţii, remarcă el. 

— Bineînţeles. 

— Și o descriere, fotografii... 

— Am să vă pun toate acestea la dispoziţie. 

— ... Cât mal repede posibil. 

Încuviință. Toate impulsurile ei anterioare de a 
rezista poliției, de a refuza să coopereze se evaporaseră. 
Continua să privească teasta zdrobită a fetei. Își putea 
imagina cruzimea şi agresivitatea atacului. 

Privi la ceas. 

— Este șapte şi jumătate. Am să mă întorc la spital, 
dar întâi mă voi opri acasă pentru a face un duș și a mă 
schimba. Ne putem întâlni acolo sau la spital. 

— Am să vin acolo, spuse Anders. Termin aici cam 
în douăzeci de minute. 

— În regulă, spuse ea, şi îi dădu adresa. 


Dușul îi făcea bine, apa fierbinte îi înțepa dureros 
pielea goală. Se relaxă sub aburi şi închise ochii. 
Întotdeauna preferase dușul, deşi era considerat un deliciu 
masculin. În general, bărbaţii preferau duşul, corespon- 
dentul feminin fund baia. Doctorul Ross remarcase o dată 
acest lucru. Ea credea că este o prostie. Tiparele erau 
făcute pentru a nu fi respectate. Ea era o excepție. 

Apoi descoperise că dușurile erau folosite în trata- 
mentul schizofrenicilor. Aceștia erau uneori calmati prin 
alternarea dușurilor reci cu cele fierbinti. 

„Deci, acum te consideri și schizofrenică?“, comen- 
tase doctorul Ramos, și râsese copios. Râdea destul de rar. 
Uneori încercase să-l determine să o facă, dar fără succes. 

leşi de sub duș și se înfăc'ură într-un prosop. Sterse 
oglinda de abur și se privi. „Arătțti ca naiba“, își spuse. 
Imaginea din oglindă îi trimise gestul înapoi. Apa îi întin- 
sese fardul din jurul ochilor, singurul machiaj pe care îl 

purta. Ochii păreau mici, bolnavi și obosiţi. Oare la ce oră 
avea întâlnire azi cu doctorul Ramos? Oare azi era ziua? 

La urma urmei ce zi era astăzi? Îi trebui un timp să-și 
amintească: era vineri. Nu dormise de douăzeci și patru de 
ore şi avea toate simptomele care decurgeau din această 
carenţă, pe care şi le amintea ca internist. O aciditate spe- 
cifică a stomacului; corpul mai greoi; o uşoară confuzie a 
minții. Era groaznic să te simţi așa. 

Stia că de acum încolo această stare se va accentua. 
În următoarele patru-cinci ore va începe să viseze cu ochii 
deschişi. Își va imagina un pat și moliciunea penelor pe 
care va sta întinsă. Va avea senzația minunată care prece- 
de somnul. l 

Spera ca Benson să fie găsit cât mai repede cu pu- 
tintă. Oglinda se aburise din nou. Deschise uşa de la baie, 
pentru a lăsa aerul rece să pătrundă, și făcu din nou cu 
mâna un loc pe suprafața ei. Începuse să-și aplice un nou 
strat de fard, când se auzi soneria de la intrare. 

Trebuie să fie Anders. Lăsase uşa deschisă. 

— E deschis, strigă, şi se întoarse la machiaj. Dacă 
vrei cafea, ai apă fierbinte în bucătărie. 

Îşi fardă cel de-al doilea ochi, îşi strânse prosopul în 
jurul corpului și ieşi în hol. 

— Ai găsit tot ce-ţi trebuie? 

În hol stătea Harry Benson. 

— Bună dimineaţa, doctor Ross, spuse el cu o voce 
plăcută. Sper că nu deranjez. 


Fu surprinsă să constate cât de înspăimântată se sim- 
tea. El îi întinse mâna, iar ea 1-0 strânse, realizând cu greu 
ceea ce face. Era preocupată de propria ei frică. Oare de ce 

se temea? Îl știa pe acest om foarte bine: fusese de mai 
multe ori singură cu el și niciodată nu se temuse. 
Surpriza era doar în parte, șocul fusese că îl găsise 
aici. Și prezentarea neprofesională: era înfășurată într-un 
prosop, în picioarele goale. 
— Scuză-mă un minut, spuse ea, să-mi iau niște 


` haine pe mine. 


E] încuviinţă politicos şi se întoarse în sufragerie. În- 
chise ușa dormitorului și se aşeză pe pat. Respira greu, ca 
și cum ar fi fugit pe o distanță lungă. Anxietate, gândi, dar 
remarca nu o linişti. Îşi aminti de un pacient care tipase la 
ea frustrat: „Nu-mi spune că am o depresie. Eu chiar mă 
simt groaznic!“ 

Merse la dulap și își puse o rochie, hotărându-se cu 
greu asupra uneia, după aceea merse în baie pentru a veri- 
fica cum arată. „Trag de timp“, gândi, „și deocamdată nu 
este momentul“. 

Inspiră adânc și ieși pentru a se întâlni cu el. 

Stătea în mijlocul sufrageriei, părând că se simte 
stingher şi confuz. Ross văzu camera într-o altă lumină, 
prin ochii lui: modernă, rece — ostilă. Mobilă modernă, în 
piele negru și crom, cu linii grele; picturi de avangardă pe 
pereți, modernă, strălucitoare, automatizată, eficientă, un 
spațiu total ostil. 
| — Niciodată n-aş fi crezut așa ceva despre tine, 
spuse el. 

— Nu suntem înspăimântat de aceleași lucruri, 
Harry, îi răspunse ea cu voce joasă. Dorești puțină cafea? 

— Nu, mulțumesc. 

Era îmbrăcat îngrijit, cu haină și cămașă, dar peruca 
lui, peruca neagră, o intriga. La fel și ochii: erau obosiţi, 
absenți — ochii unui om ce ajunsese la punctul culminant 
al oboselii. Își aminti cum sucombau şoarecii din cauza 
epuizării instalate în urma: stimulărilor excesive. Se 
întindeau pe podeaua cuștii gâfâind, prea slabi pentru a 
continua să-şi mai provoace șocuri. 

— Eşti singură aici? 

— Da. 

Sesiză o urmă de contractare a obrazului stâng, chiar! 
aproape de ochi. Îi privi bandajele. Se observau cu greu, o 
fâșie de alb între perucă și marginea gulerului. 

— S-a întâmplat ceva? 

— Nu, nimic. 

— Pari tensionată. Vocea lui suna sincer îngrijorată. 
Probabil că tocmai avusese o stimulare. Îşi aminti cum 
devenise interesat sexual de ea după testele de stimulare, 
chiar înainte. de a fi conectat. 

— Nu... nu sunt tensionată, spuse ea, zâmbind. 

— Ai un zâmbet deosebit de frumos. 

Îi cercetă hainele, încercând să descopere urme de 
sânge. Fata era plină de sânge; Benson ar fi trebuit să fie 
îmbibat cu sângele ei, și totuși pe haine nu se vedea nimic. 
Poate că se schimbase după ce făcuse un al doilea duș. 
După ce o ucisese pe fată. 

— Ei bine, spuse Ross, merg să-mi: fac puțină cafea. 

Intră în bucătărie cu un fel de uşurare. Era mai 
comod de respirat aici, departe de el. Puse aprinzătorul 
alături de arzător, dădu drumul la gaz și rămase un timp pe 
loc. Trebuia să-şi recapete controlul. 

Cel mai bizar lucru fusese că, în ciuda șocului 
resimtit când îl văzuse în mijlocul apartamentului, nu era 
chiar atât de surprinsă de apariţia lui. Unii pacienţi ADL 
erau înspăimântați de propria lor violență. 

Dar de ce nu se întorsese la spital? 

Reveni în sufragerie. Benson stătea în dreptul 
ferestrei, privind orașul ce se întindea în toate direcțule, 
cât vedeai cu ochii. 

— Esti supărată pe mine? întrebă el. 

— Supărată? De ce? 

— Pentru că am fugit. 

— De ce ai fugit, Harry? 

În timp ce vorbea, simţea cum îi revin puterea, con- 
trolul. Se va descurca cu acest om. Asta era treaba ei. Se 
aflase singură cu persoane mult mai periculoase decât el. 
Îşi aminti perioada de şase luni petrecută la Cameron State 
Hospital, unde lucrase cu psihopati și criminali — fasci- 
nanti, acaparatori, care te făceau să îngheți. 

— De ce? Așa. Zâmbi și se aşeză într-un fotoliu. 
Privi în jurul lui, apoi se ridică, se așeză din nou pe sofa şi 
continuă: Mobila ta este atât de inconfortabilă. Cum poti 
trăi într-un loc atât de inconfortabil? 

— Îmi place. 

— Dar este inconfortabil, spuse, aruncându-i o 
privire provocatoare. 

Ross își dori din nou să nu se fi întâlnit aici. Modul 
în care era mobilată încăperea era perceput ca o 
amenințare, iar Benson reacționa la ameninţare prin atac. 

— Cum m-ai găsit, Harry? 

— Eşti surprinsă că am știut unde locuiești? 

— Da. Putin. 

— Am fost precaut, spuse el. Înainte de a părăsi spi- 
talul m-am interesat unde locuiești, unde locuiește Ellis, 
unde locuieşte McPherson. Am aflat unde locuiti toti. 

— De ce? 

— Pentru orice eventualitate. 

— La ce te aşteptat? 

Nu-i răspunse. În schimb, se ridică, merse la 
fereastră și privi orașul. 

— Scotocesc după mine, acolo. Nu-i așa? 

— Da. 

— Dar nu mă vor găsi niciodată. Oraşul este mult 
prea mare. 

În bucătărie recipientul începu să ţiuie. Se scuză şi 
plecă să prepare cafeaua. Ochii ei cercetară direcția opusă, 
căutând ceva greu. Poate că ar trebui să-l lovească pe la 
spate. Ellis n-ar ierta-o niciodată, dar... 

— Ce reprezintă pictura de pe pereţii tăi? întrebă 
Benson. Toate numerele astea. Cine a făcut-o? 

— Un bărbat, pe nume Johns. 

— De ce ar desena un bărbat cifre? Cifrele sunt pen- 
tru mașini. 

Amestecă nesul, îi adăugă lapte, se întoarse și se 
așeză. 

— Harry... 

— Nu, vorbesc serios. Şi privește la asta. Ce poate să 
însemne? | 

Indică o altă pictură cu degetul. 

— Harry, vino şi aşază-te. 

O privi un moment, după care se apropie şi se aşeză 
pe fotoliul opus ei. Părea tensionat, dar o clipă mai târziu 
zâmbi și se relaxă din nou. Pentru o secundă, pupilele i se 
dilatară. Încă o stimulare, gândi ea. 

Ce naiba are de gând să facă? 

— Harry, ce se întâmplă? 

— Nu ştiu, răspunse el, încă relaxat. 

— Ai părăsit spitalul... 

— Da, am părăsit spitalul îmbrăcat cu unul din acele 
costume albe. Afară am priceput totul. M-a luat Angela. 

— Şi apoi? 

— Apoi am mers acasă la mine. Eram foarte încordat. 

— De ce? 

— Ei bine, de fapt pentru că știu cum se va termina 
totul. 

Nu era foarte sigură la ce făcea referire. 

— Cum are să se termine? 

— Şi după ce am plecat de la mine, ne-am dus la ea, 
unde am băut ceva, am făcut dragoste, și apoi i-am spus 
cum avea să se termine totul. Atunci a început să-i fie 
frică. A vrut să sune la spital, să spună unde mă aflu... 

Rămase cu privirea în gol, confuz. Ea nu încercă să 
forțeze nota. Probabil că avusese o criză, ceea ce explica 
faptul că nu-şi amintea că o ucisese pe fată. Amnezia lui 
era totală și adevărată. Numai că ea dorea ca el să continue 
să vorbească. 
| — De ce ai părăsit spitalul, Harry? 

— Era după-amiază, spuse el, întorcându-şi privirea 
spre ea. Stăteam întins pe pat și am realizat deodată că 

toată lumea avea grijă de mine, avea grijă, mă întreținea ca 
pe o mașină. Mi-a fost tot timpul teamă de asta. 

Într-un colțișor al minţii ei simţea că această 
suspiciune este justificată. Paranoia lui Benson în legătură 
cu mașinile era, la urma urmei, teama de dependenţă, de 
pierderea eului. În mod cert, el reușea să exprime purul 
adevăr, când spunea că se teme să fie îngrijit. Si oamenii 
erau de obicei cei de care se temea. 

Și totuși Benson era dependent de ea. Oare cum va 
reacţiona la asta? l 

— M-ai mintit, spuse el deodată. 

— Nimeni nu te-a mințit, Harry. 

Începuse să se înfurie. Pupilele i se lărgiră deodată: 
încă o stimulare. Erau foarte aproape unul de altul. Va 
face ca totul să basculeze. 

— Ştii ceva? Este cel mai minunat simțământ din 
lume. 

— Ce simţământ? 

— Bâzâitul ăsta. 

— Aşa simți? 

— De îndată ce lucrurile par a fi negre — bâzz! — şi 
sunt din nou fericit. Extraordinar de calm și fericit. 

— Stimulările, spuse ea. 

Rezistă impulsului de a se uita la ceas. Ce se întâm- 
plă? Anders spusese că va veni în douăzeci de minute, dar 
orice putea să-l facă să întârzie. Si chiar dacă ajungea la 
timp se întrebă dacă putea să se descurce cu Benson. Un 
pacient ADL scăpat de sub control era un lucru îngrozitor. 
Anders va sfârşi prin a-l împușca pe Benson, sau măcar va 
încerca să o facă. Iar ea nu dorea asta. 

— Dar mai știi ceva? continuă Benson. Bâzâitul este 
numa! ocazional plăcut. Când îl percepi prea mult, este... 
sufocant. 

— Ti s-a părut prea mult? 

— Da, spuse el, şi zâmbi. 

În acel moment fu buimăcită de dimensiunile propri- 
ei ei neputințe. Tot ceea ce gândea despre controlul pacien- 
tului, despre direcționarea gândurilor, folosirea șablonului 
în discuţii, toate erau nefolositoare. Manevrele verbale nu 
mergeau, nu o ajutau — nu mai mult decât ar fi ajutat o 
victimă a turbării sau o persoană cu o tumoare la creier. 
Benson avea o problemă fizică. Era sub influenţa unei 
mașini, care îl împingea în mod inexorabil spre criză. 
Discutiile nu puteau contracara computerul implantat. 

Nu era decât un singur lucru de făcut, iar acesta era 
întoarcerea la spital. Cum? Încercă să facă apel la funcţiile 
lui cognitive. 

— Înţelegi ce se întâmplă, Harry? Stimulările te 
domină, te împing spre criză. 

— Sentimentul este plăcut. 

— Dar tu singur ai spus că nu întotdeauna este 
plăcut. 

— Nu, nu întotdeauna. 

— Şi nu vrei ca acest lucru să fie corectat? 

Rămase tăcut un moment. 

— Corectat? 

— Reparat. Schimbat, în aşa fel încât să nu mai ai 
niciodată vreo criză. 

Trebuia să-şi aleagă cu grijă cuvintele. 

— Tu crezi că trebuie să fiu reparat? 

Cuvintele îi amintiră de Ellis, de frazele scurte ale 
chrurgului. 

— Harry, putem să te facem să te simti mai bine. 

— Dar mă simt bine, doctor Ross. 

— Dar, Harry, când te-ai dus la Angela... 

— Nu-mi amintesc nimic despre asta. 

— AI ajuns acolo după ce ai părăsit spitalul. 

— Nu-mi amintesc nimic. Toate înregistrările me- 
moriei sunt șterse. Există doar static. Poţi să le cuplezi la 
audio, dacă vrei, și să asculți și singură. Își deschise gura 
și scoase un sunet hâșâit. Vezi? Doar static. 

— Tu nu ești mașină, Harry, spuse ea încet. 

— Nu încă. 

Stomacul ei se chirci. Fizic se simțea încordată la 
maximum. Şi din nou acea parte detașată a minţii ei re- 
marcă manifestarea fizică interesantă a stării emoţionale. 
Fu recunoscătoare acestei detașări, chiar dacă se făcuse 
simțită numai câteva momente. 

Dar era, de asemenea, furioasă gândindu-se la Ellis şi 
McPherson şi la toate acele conferințe în care ea susținuse 
că implantarea acelei maşinării în capul lui Benson va 
exacerba starea de deziluzie preexistentă. Nu-i dăduseră 
atenție. 

Îşi dorea ca şi ei să fi fost acum alături de ea. 

— Încerci să mă transformi într-o mașină. Voi toţi 
încercați. Am să mă lupt cu voi. 

— Harry... 

— Lasă-mă să termin. 

Faţa îi era încordată; deodată, schiță un zâmbet. 

Altă stimulare. Acum se repetau la câteva minute. 
Unde era Anders? Unde erau ceilalti, oricine? Oare ar 
trebui să fugă pe hol, țipând? Sau ar fi bine să sune 
spitalul? Politia? 

— Mă simt atât de bine, spuse Benson, încă zâm- 
bind. Senzația asta este minunată. Nimic nu se compară cu 
ca. Ai putea înota în această senzație mereu, mereu. 

— Harry, aş vrea să încerci să te relaxezi. 

— Sunt relaxat. Dar nu asta vrei cu adevărat, nu-i așa? 

— Dar ce vreau? 

— Vrei ca eu să devin o mașină. Vrei ca eu să-mi 
ascult cu supunere stăpânii, să urmez instrucțiunile. Nu 
asta vrei? 

— Tu nu eşti o maşină, Harry. 

— Şi nici nu voi fi vreodată. (Zâmbetul îi dispăru.) 
Niciodată, în veci. 

Ross respiră adânc. 

— Harry, aş vrea să te întorci la spital. 

— Nu. 

— Putem face să te simți mai bine. 

— Nu. 

— Suntem îngrijorați din pricina ta, Harry. 

— Îți pasă ţie de mine? Râse cu un sunet neplăcut. 
Tie nu-ți pasă de mine. Ţie îți pasă de experimentul tău. 
De dosarul tău științific. De avansarea ta. Tie nu-ţi pasă de 
mine. 

Devenise excitat și furios. 

— Nu o să facă o impresie prea bună în jurnalele me- 
dicale când va trebui să raportezi că după atâția pacienți 
tinuti sub observaţie în atâţia ani unul a murit deoarece a 

înnebunit și politiştii au trebuit să-l ucidă. Asta se va 
reflecta negativ asupra carierei tale. 

— Harry... 

— Știu, spuse Benson. (Îşi reţinu mâinile.) Am fost 
bolnav cu o oră înainte. Apoi, când mi-am revenit, mi-am 
văzut degetele pătate cu sânge. Sânge. Ştiu. (Începu să-și 
privească mâinile, pe care le întoarse ca să-și cerceteze 
unghiile. Apoi își pipăi bandajele.) Se presupunea că ope- 
ratia va reuși. Dar nu a fost așa. 

Si apoi, instantaneu, începu să plângă. Faţa îi era 
împietrită, iar lacrimile 1 se rostogoleau pe obraji. 

— Nu a reuşit. Nu înţelegi, nu a reuşit... 

Apoi, deodată, zâmbi. Altă stimulare. Se declanșase 
la mai puțin de un minut de precedenta. Stia că va ajunge 
la extremă în următoarele secunde. 

— N-aş vrea să fac cuiva vreun rău, spuse el, zâm- 
bind îngrijorat. 

Simti un val de simpatie pentru el și tristeţe pentru 
ceca ce se întâmpla. 

— Înţeleg. Hai să ne întoarcem la spital. 

— Nu, nu... 

— Am să merg cu tine. Am să stau tot timpul cu tine. 
Totul o să fie în regulă. 

— Nu mă contrazice. 

Säri în picioare cu pumnii strânși și privind furios 
spre ea. 

— N-am să ascult... 

Se opri, dar nu zâmbi. În schimb, începu să inspire 
aerul. 

— Ce e mirosul ăsta? Urăsc mirosul ăsta. 

Se apropie de ea, inspirând. Își ridică mâinile spre ea. 

— Harry... 

— Urăsc senzatia asta. 

Se ridică de pe canapea, îndepărtându-se. O urmări 
stângaci, cu mâinile încă ridicate. 

— Nu vreau această senzație. N-o vreau. Încetă să 
mai tragă aerul pe nas. Era într-o transă totală, continuând 
să se apropie de ea. 

— Harry... 

Fata îi era împietrită ca o mască. Bratele încă se mai 
îndreptau către ea. Așa cum înainta, părea un somnambul. 
Mişcările îi erau încete şi ea se putea îndepărta, menţinând 
distanța. 

Apoi, deodată, apucă o glastră grea şi o aruncă spre 
ea. Ea se feri, iar glastra lovi una din ferestre, spărgând 
sticla. 

Sări spre ea, trecându-și braţele în jurul taliei și strân- 
gând-o violent. O apăsa cu o putere incredibilă. 

— Harry, strigă ea. Harry. 

Îşi ridică privirea spre faţa lui şi văzu că era încă îm- 
pietrită. ÎI lovi în vintre. 

El icni și îi dădu drumul, încovoindu-se din talie, tu- 
șind. Ea se îndepărtă, ridică receptorul și formă numărul 
centralei. Benson era încă acolo, tușind. 

— Centrala. 

— Dă-mi, te rog, poliția. 

— Doriti poliția din Beverly Hills sau din Los 
Angeles? 

— N-are importanță! 

— Totuși, care credeți... 

Aruncă telefonul. Benson se îndrepta din nou spre 
ea. Auzi vocea subțire a operatoarei: „Alo, alo...“ 

Benson smulse telefonul și îl târî după el prin casă. 
Ridică un lampadar, îl întoarse cu fundul în sus şi începu 
să descrie cu el cercuri largi. Ross își aminti că se lovise o 
dată de el și simţise izbitura aerului pus în mișcare de baza 
grea, metalică. Dacă o nimerea, o ucidea pe loc. Gândul 
acesta o puse în mișcare. 

Fugi în bucătărie. Benson smulse lampadarul și veni. 
după ea. Deschise sertarele, căutând un cuțit. Singurul pe 
care îl găsi fu unul mic, obișnuit. Unde naiba erau cele 
mari? 

Benson apăru în bucătăne. Aruncă un vas spre el, dar 
fără succes. Benson se clătină pe picioare, apropiindu-se. 

Cu partea de minte ce-i rămăsese detaşată și obiecti- 
vă realiză că că în bucătăne era ceva ce putea fi folosit. 
Dar ce? 

Mâinile lui Benson i se încleștaseră în jurul gâtului. 
Apăsarea era înfiorătoare. Îşi adună puterile și încercă să-l 
îndepărteze. Lovi cu un picior, dar el își depărtă trupul de 
ea și o imobiliză, presând-o de masă, țintuind-o. 

Nu putea să se miște și nu putea să respire. În faţa 
ochilor începură să-i apară pete albastre. Plămânii ei tân- 
jeau după aer. 

Degetele alunecară de-a lungul mesei, căutând ceva, 
Orice, cu care să-l poată lovi. Nu găsi nimic. 

Bucătănia... 

Îşi agită mâinile în jur cu disperare. Simti mânerul 
mașinii de spălat vase, mânerul cuptorului, mașinile din 
bucătăria ei. 

Vederea i se încețoșă. Punctele albastre se lărgeau. 
Dansau frenetic. Avea să moară în bucătărie. 

Bucătăria, bucătăria, pericol în bucătărie. Îi veni în 
minte ca un fulger, aproape în momentul când își pierdea 
cunoștința. 

Cuptorul cu microunde. 

Deja nu mai avea nici o viziune; lumea era întune- 
cată, dar încă mai putea simti. Degetele atinseră metalul 
cuptorului, ușa de sticlă, apoi sus... către programator... 
învârti butonul.... 

Benson urlă. 

Presiunea din jurul gâtului dispăru. Alunecă pe 
podea. Benson urla, scoțând oribile sunete agonizante. 
Imaginile începură să prindă contur și îl văzu, alături de 
ea, strângându-și capul în mâini. Urla. 

Nu-i dădea nici o atenţie așa cum stătea întinsă pe 
podea, alături de el, căutând cu disperare o gură de aer. Se 
răsucea şi se zvârcolea, ținându-și capul, și urla ca un 
animal rănit. În cele din urmă părăsi camera, țipând. 

Iar ea alunecă lin şi uşor în inconștienţă. 


Contuziile apăruseră deja — lungi pete purpurii de o 
parte şi de alta a gâtului. Le atinse cu blândeţe în timp ce 
se privea în oglindă. 

— Când a plecat? întrebă Anders, stând în ușa 
camerei de baie și urmărind-o. 

— Nu ştiu. Eram inconștientă. 

Privi în spatele lui, spre sufragerie. 

— E cam dezordine pe acolo. 

— Îmi imaginez. 

— De ce te-a atacat? 

— A avut o criză. 

— Dar eşti doctorul lui... A 

— N-are importanță, în timpul crizei își pierde con- 
trolul în totalitate. Și-ar omorî propriul copil în acele 
momente. 

Anders se încruntă nesigur. Își imagină ce conflict 
declanșase cu această idee. Până nu vezi o criză ADL nu-ţi 
poți imagina irațiQnalitatea brutalității unui atac. Era în 
afara oricărei experienţe normale de viață. Nimic nu se 
compara cu asta, nu semăna cu nimic. 

— Hm, spuse Anders, în final. Dar nu te-a ucis. 

Nu chiar, gândi ea, mângâindu-și vânătăile. Probabil 
că se vor înrăutăți în următoarele ore. Oare ce putea face 
ca să le ascundă? Să se fardeze. Nu avea cu ce. Un pulover 
cu guler înalt? 

— Nu, spuse ea, nu m-a ucis. Dar ar fi făcut-o. 

— Ce s-a întâmplat? 

— Am dat drumul la microunde. 

Anders privi derutat. 

— Microunde? 

— Au afectat mașinăria lui Benson. Radiațiile cupto- 
rului cu microunde defectează stimulatorul. Este marea 
problemă a cardiacilor purtători de stimulatoare. Pericolul 

bucătăriei. Recent au apărut și o serie de articole pe tema 
asta. 

— Aha, spuse Anders. 

În timp ce ea se îmbrăca, el părăsi camera pentru a da 
câteva telefoane. Îşi alese un pulover negru cu guler colant 
șI O fustă gri și făcu un pas înapoi pentru a se privi în 
oglindă. Contuziile nu se mai vedeau. Apoi remarcă 
nuanțele. Negru și gri. Nu se potriveau defel. Prea sumbre, 
prea triste, prea reci. Credea că se schimbase, dar nu era 
așa. 

Îl auzi pe Anders vorbind de la telefonul din sufra- 
gerie. Merse la bucătărie să-şi pregătească o băutură — în 
nici un caz cafea; voia un scotch cu gheață — și în timp ce 
şi-l prepara observă semnele lăsate de unghiile ei pe masa 
de lemn din bucătărie. Îşi privi mâinile. Trei dintre unghii 
erau rupte; nu remarcase mai devreme. 

Îşi luă băutura și o pomi spre sufragerie. 

— Da, spunea Anders la telefon. Da, înțeleg. Nu... 
nici O idee. O să încercăm. 

După asta urmă o pauză mai lungă. Merse la fereas- 
tra spartă şi privi orașul. Soarele era sus, luminând dunga 
întunecată care se-ntindea deasupra clădirilor. Era într- 
adevăr un loc nesănătaos. Ar trebui să se mute mai spre 
plajă, unde aerul era mai putin poluat. 

— Uite ce este, continuă Anders furios. Nimic din 
toate astea nu s-ar fi întâmplat dacă ținea: nenorocitul ăla 
de polițist la ușa lui. Cred că ar trebui să te mai gândești la 
treaba asta. 

Auzi receptorul trântit și se întoarse. 

— La naiba, spuse el. Politică. 

— Chiar și la Departamentul de poliție? 

— În mod special la Departamentul de poliţie. Cum 
ceva merge prost, apare câte un nenorocit care se gândeşte 
cum te poti împotmoli în treaba asta. 

— Crezi că vor să te înfunde pe tine? 

— Încearcă și ei, pentru a salva pe cineva mai mare. 

Ross se întreba ce se întâmplă acum la spital. Pro- 
babil același lucru. Spitalul trebuia să-și mențină imaginea 
în comunitate; șeful departamentului va intra la apă; direc- 
torul va fi îngrijorat de efectul asupra donațiilor. Cineva 
din spital tot va trebui înfundat. McPherson este prea 
mare. Ea şi Morris, prea mici. Probabil Ellis — el este pro- 
fesor asociat. Dacă voiai să concediezi pe cineva, atunci te 
descotoroseai de un angajat temporar care s-a dovedit a fi 
prea agresiv, prea îndrăzneţ și prea ambițios. Este oricum 
o mișcare mai înțeleaptă decât aceea de a concedia un 
profesor plin, fapt care ar fi fost considerat o greşeală şi ar 
fi pus într-o lumină nefavorabilă chiar decizia prin care 
fusese numit. 

Probabil că va fi Ellis. Se întreabă dacă el bănuia. 
Recent, tocmai își cumpărase o nouă casă în Brentwood. 
Era foarte mândru de ea; îi invitase pe toți din NPS la o 
petrecere de inaugurare, săptămâna viitoare. Privi pe fe- 
reastră, dincolo de sticla spartă. 

— Ascultă, o întrerupse Anders, ce are a face criza 
asta cu stimulatorul cardiac? 

— Nimic, numai că Benson are un stimulator cranian 
similar cu cel cardiac. 

Anders îşi deschise precipitat cameţelul. 

— Ar fi mai bine să începem cu începutul, și să o iei 
încet. 

Fa își puse băutura deoparte. 

— În regulă. Lasă-mă să dau întâi un telefon. 


k 

Anders încuviinţă, se aşeză și așteptă până ce ea luă 
legătura cu McPherson. Apoi, cu tot calmul de care era 
capabilă, îi explică politistului tot ceea ce ştia. 


10 


McPherson puse receptorul în furcă și se întoarse să 
privească pe fereastra biroului la răsăritul de soare. Nu 
mai era palid şi rece; era deja o adevărată dimineaţă 
însorită. 

— Era Ross, spuse el. 

Morris îi răspunse dintr-un colt. 

— Și? 

— Benson a fost în apartamentul ei, după care a 
dispărut. 

Morris clipi. 

— Nu prea pare ziua noastră norocoasă, spuse 
McPherson, clătinând din cap, fără a-și lua ochu de pe 
geam. Nu cred în noroc. Se întoarse către Morris. Dar tu? 

Morris era obosit şi, de fapt, nici nu-l ma: asculta cu 
adevărat. 

— Eu, ce? 

— Crezi în noroc? 

— Sigur. Toţi chirurgii cred în noroc. 

— Eu nu cred în noroc, repetă McPherson. Niciodată 
n-am crezut. Am crezut în planuri. Arătă spre graficele de 
pe pereţi, apoi renunță, rămânând cu ochii la ele. 

Graficele erau foarte mari, cam de patru picioare 
lungime, și haşurate în diferite culori. În fapt, glorificau 
dezvoltarea înregistrată de tehnică de-a lungul timpului. 
Întotdeauna fusese mândru de ele. De exemplu, în anul 
1967, examinase caracteristicile a trei tehnici — concep- 
tualizarea diagnosticului, tehnologia chirurgicală şi 
microelectronica — și ajunsese la concluzia că prin conto- 
pirea celor trei va fi permisă intervenția chirurgicală în 
cazul crizelor ADL cam prin iulie 1971. Estimările lu: 
fuseseră devansate cu patru luni, dar erau totuşi teribil de 
exacte. 

— Tenbil de exacte, spuse. 

— Ce? întrebă Morris. 

McPherson clătină din cap. 

— Eşti obosit? 

— Da. 

— Cred că toți suntem. Unde-i Ellis? 

— Face cafea. 

McPherson aprobă, înclimând capul. Cafeaua le-ar 
prinde bine. Îşi frecă ochii, întrebându-se când va fi în stare 
să doarmă. Deocamdată nu — nu până ce nu-l vor vedea 
pe Benson înapoi. Şi asta putea dura ore, poate chiar o zi. 

Îşi privi din nou graficele. Totul mersese atât de bine. 
Implantarea electrozilor cu patru luni înainte de termen. 
Stimularea comportamentului cu ajutorul computerului cu 
aproape nouă lun: înainte — dar și aici se 1viseră pro- 

bleme. Programele George și Martha deveniseră aotice. 
Şi Forma Q? 

Clătină din cap. Forma Q probabil că nu va mai fi 
dezvoltată, deși era și va fi întotdeauna proiectul lui 
favorit. Forma Q era în graficele lui începând cu anul 
1979, cu aplicaţii pe fiinţe umane din 1986. În 1986 el va 
avea şaptezeci şi cinci de ani — dacă va mai fi încă în 
viață — , dar nu-și făcea griji din pricina asta. Ideea, pur 
și simplu ideea, era cea care îl intriga. 

Forma Q era rezultatul logic al muncii la NPS. Înce- 
puse cu un program numit Forma Quixoticus, deoarece la 
început părea o problemă imposibilă. Dar McPherson era 
convins că îi va găsi rezolvarea, deoarece era necesară. Pe 
de o parte, reprezenta o problemă de mărime; pe la alta, de 
costuri. 

Un computer electronic modern — să zicem, a treia 
generație de computere digitale IBM — ajungea la câteva 
milioane de dolari. Necesita un consum de energie enorm 
și era vorace în privința nevoii de spațiu. Şi totuși, cel mai 
puternic computer nu depășea numărul de circuite din cre- 
ierul unei maimuțe. Crearea unui computer de capacitatea 
unui creier uman ar fi necesitat un întreg zgârie-nori, iar 
energia necesară ar fi fost echivalentă cu cea folosită de un 
oraş cu o jumătate de milion de locuitori. 

Era evident că nimeni nu va îndrăzni vreodată să 
construiască un asemenea computer cu tehnologia actuală. 
Vor trebui găsite noi metode, iar McPherson avea idei 
prea vagi despre acestea. 

TȚesuturi vii. 

Teoria era suficient de simplă. Un computer 
asemenea creierului uman era compus din unități functio- 
nale — mici celule de un fel sau altul. Cu anii, mărimea 
acestor unităţi scăzuse considerabil. Vor continua să des- 
crească, pe măsura îmbunătățirii celorlalte tehnici micro- 
electronice. Se redusese, de asemenea, necesarul de putere. 

Dar unitățile individuale nu vor reuşi niciodată să 
devină atât de miniaturizate ca o celulă nervoasă, un neu- 
ron. Ai putea include un bilion de celule nervoase într-un 
cub cu latura de un inch. Nici o miniaturizare umană nu ar 
putea realiza o economie de spațiu atât de mare. Și nici o 
metodă umană nu ar putea produce o unitate care să 
opereze cu o cantitate de energie atât de infimä. 

De aceea, aceste computere ar fi trebuit realizate din 
tesut nervos viu. Era deja posibilă creşterea neuronilor 
izolati în culturi de tesuturi. Era de asemenea posibilă 
modificarea lor artificială în diferite moduri. În viitor, este 
probabil ca acestea să fie specializate, să le faci să se 
dezvolte într-o direcţie anumită. 

O dată ce poţi face acest lucru, poți realiza un com- 
puter cam de mărimea, să spunem, a şase picioare ca 
volum, dar conținând mu de miliarde de celule nervoase. 
Energia necesară nu ar fi excesiv de mare, iar costui 
producției de vârf şi de serie ar putea fi suportabil. 
Aceasta ar fi de departe cea mai inteligentă entitate de pe 
planetă. | 

Forma Q. 

Munca preliminară fusese deja începută într-un 
număr de laboratoare de cercetare guvernamentale de pe 
întreg teritoriul țării. Se înregistraseră şi câteva succese 

Dar pentru McPherson cel mai captivant proiect nu-l 
reprezenta computerul organic superinteligent. Acesta ar 
fi fost un produs auxiliar. Cu adevărat interesantă era 
ideea unei proteze organice pentru creierul uman. 

Peniru că o dată ce realizai un computer organic 
compus din celule vii şi obținea: energia prin Oxigenarea 
nutritivă a sângelui puteai transplanta totul într-o fiinţă 
umană. Aveai un om cu două creiere. 

— Oare cum ar fi? 

McPherson își imagina cu greu una ca asta. Mai erau, 
bineînțeles, și alte probleme. Probleme de interconectare, 
de locaţie, probleme legate de competiția dintre vechiul 
creier şi cel transplantat. Dar era suficient timp până în 
1986 pentru ca toate acestea să fie rezolvate. La urma 
urmei, în 1950 cei mai mulți făceau haz de ideea de a 
ajunge pe Lună. 

Forma Q era acum doar un program, dar, cu răbdare, 
avea şanse să se realizeze. Si era convins că se va întâmpla 
până când Benson va părăsi spitalul. Asta schimbase totul. 

Ellis își strecură capul în birou. 

— Vrea cineva cafea? 

— Da, spuse McPherson, și privi spre Morris. 

— Nu, se scuză Morris. Cred că am să revăd câteva 
benzi cu interviurile lui Benson. 

— Bună idee, remarcă McPherson, gândind că de 
fapt nu prea era deloc așa. Realiză că Morris trebuia să se 
simtă ocupat, în orice fel, numai să rămână activ. 

Morris şi Ellis 1eșiră, și McPherson rămase singur cu 
graficele sale colorate şi cu gândurile lui. 

Era amiază când Ross termină cu Anders. Se simtea 
obosită. Scotchul o calmase, dar îi accentuase oboseala. 
Către sfârșit se surprinsese căutându-și cuvintele, pierzân- 
du-și ideile, făcând afirmații și anulându-le, pentru că nu 
redau cu exactitate ceea ce dorea să spună. Nu se simțise 
nicicând atât de obosită, de ametită și stresată. 

Pe de altă parte, Anders era înnebunitor de activ. 
Spunea: „Unde presupui că ar fi Benson acum? Unde i-ar 
plăcea să fie?" 

Clătină din cap. 

— Imposibil de ştiut. Este într-o stare postoperatorie 
— postictus, cum o numim noi — şi acest lucru nu este 
predictibil. 

— Dar sunteți psihiatrul lui, insista Anders. Trebuie 
să ştiţi multe despre el. Nu există nici o modalitate să 
prevedem ceea ce va face? 

— Nu. 

Dumnezeule, cât era de obosită. De ce naiba nu putea 
înțelege asta? Benson era într-o stare anormală. Era psi- 
hotic, confuz, influenţat de stin.ulările primite, de crizele 
frecvente. Ar putea face orice. 

— Dacă este confuz... Ce ar face în situaţia în care 
este confuz? Cum se va comporta? 

— Uite ce este, așa nu ajungem la nici un rezultat. Ar 
putea să facă orice. 

— OK. 

Privi spre ea și sorbi din cafea. 

De ce nu o lăsa baltă, pentru numele lui Dumnezeu? 
Dorinţa lui de a afla totul despre Benson era ridicol de 
nerealistă. La urma urmei, știau cu totii cum se va termina 
iotul. Cineva îl va descoperi pe Benson și-l va împușşca. 
Chiar și Benson o recunoscuse... 

Făcu o pauză, încruntându-se. Ce spusese? Ceva 
despre cum se va termina totul. Dar care fuseseră oare 
cuvintele lui? Încercă să-și amintească, dar nu reuși. Era 
prea înspăimântată pentru a le da atentie. 

— Asta este o situaţie imposibilă, remarcă Anders, și 
se îndreptă spre fereastră. Într-un alt oraș s-ar putea să mai 
existe o șansă, dar nu în Los Angeles. Nu în perimetrul a 
cinci sute de mile de oraș. Este mai mare decât New York, 
Chicago, San Francisco și Philadelphia la un loc. Stiai 
asta? 

— Nu, spuse ea, fără să fie atentă. 

— Prea multe locuri în care să te ascunzi. Prea multe 
modalități de a scăpa, prea multe drumuri, prea multe 
aeroporturi, prea mulți marinari. Dacă e deştept, a plecat 
deja în Mexic sau Canada. 

— N-o să facă asta. 

— Dar ce-o să facă? 

— Se va întoarce la spital. 

Urmă o pauză. 

— Am înțeles că nu poţi face predicții asupra 
comportamentului lui. 

— Este doar un presentiment, atâta tot. 

— Mai bine am merge acolo, spuse el. 


NPS-ul arăta ca o cameră în care se plănuiește un 
război. Toate vizitele fuseseră anulate până luni; la etajul 
patru nu aveau acces decât cadrele medicale și polițiștii. 

Dar, dintr-un motiv anume, toți oamenii de la Cercetare se 
aflau aici şi se învârteau de colo-colo cu o expresie îngri- 
jorată, cu siguranţă datorită pericolului ce le ameninţa sluj- 
bele şi sponsorii. Telefonul suna încontinuu; McPherson 
era încuiat în biroul lui împreună cu administratorii; Ellis 
înjura pe toată lumea care se apropia la mai mult de zece 
metri de el; Morris plecase undeva şi nu putea fi găsit; 
Gerhard și Richards încercau să elibereze câteva linii 
telefonice, ca să poată realiza o proiecție de program 
folosind un alt computer, dar liniile rămâneau ocupate. 

NPS-ul era un dezastru — scrumiere pline cu mucuri 
de țigări, pahare din plastic mototolite pe podea, hambur- 
geri jumătate consumati și tortilla peste tot, jachete şi uni- 
forme aruncate pe spetezele scaunelor. Și telefonul care 
nu se mai oprea din sunat — de îndată ce termina cineva 
o convorbire, instantaneu suna din nou. 

Ross intră cu Anders în biroul e: şi parcurse raportul 
crimei, verificând descrierea lui Benson. Aceasta era 
computerizată, dar citită devenea de o acuratete absolută: 
mascul caucazian, păr negru, ochi căprui, $'8”', 140%, 34 
ani. Semne particulare: 312/3, perucă, și 319/1, bandaje pe 
gât. Se presupune că este înarmat cu: 40/11 revolver. 
Înregistrare: 23/60 acte aberante (deosebite) — 
perseverenţă. 

Mobilul crimei: 23/66 suspect nebun. 

— Nu se prea potriveşte cu categoriile înregistrate în 
computerul tău, observă Ross. 

— Nu se potrivește, spuse Anders. Fot ce putem 
spera este că portretul are o acuratețe suficientă pentru a 
permite identificarea. De asemenea, am pus în circulaţie și 

fotografia lui. Câteva sute sunt distribuite şi împrăștiate 
acum prin oraș. Toate astea sper să ajute. 

— Ce trebuie să facem acum? întrebă Ross. 

— O să așteptăm. Doar dacă nu cumva îti amintești 
vreun loc pe care l-ar putea folosi ca să se ascundă. 

Ea clăună din cap. 

— Atunci vom aștepta, spuse el. 


12 


Era o cameră spațioasă, albă, cu plafonul jos, lumi- 
nată de tuburi fluorescente. Șase mese din inox erau 
așezate la rând și se sprijineau de o nișă la celălalt capăt al 
încăperii. Cinci dintre ele erau goale; pe cea de a şasea se 
afla trupul Angelei Black. Doi polițiști patologi, împreună 
cu Morris, erau aplecați asupra corpului, pentru a începe 
autopsia. 

Morris asistase la multe autopsu, numai că acestea 
erau de regulă de alt gen. În acest caz, anatomopatologul 
petrecuse aproape o jumătate de oră examinând suprafaţa 
corpului și făcând fotografii, înainte de a proceda la 
incizia inițială. Acordaseră o atenție deosebită imaginii 
exterioare a rănilor, la ceea ce ei numeau „rană anfrac- 
tuoasă“. 

Unul dintre patologi îi explică faptul că aceasta 
înseamnă că rana este cauzată de un obiect bont, care nu a 

tăiat pielea, ci a împins-o, cauzând spintecarea pe o 
portiune întinsă, după care instrumentul a pătruns, dar 
întotdeauna ruperea se producea cu putin înaintea urmei 
profunde de penetratie. Era de remarcat, de asemenea, 
părul de pe piele, care fusese smuls în jos spre tăietură în 
câteva locuri — ceea ce întărea presupunerea folosirii 
unui obiect nu foarte ascutit. 

— Ce fel de obiect? întrebase Morris. 

Clătinară din cap. 

— Nici o şansă să știm încă. Va trebui să aruncăm o 
privire asupra penetrației. 

Penetrația însemna adâncimea până la care arma pă- 
trunsese în corp. Determinarea acesteia era dificilă; pielea 
era elastică și avea tendinţa de a acoperi orificiul. Era o 
treabă foarte delicată. Morris era obosit. Ochii îl dureau. 
După un timp părăsi sala de autopsie și pătrunse prin ușa 
alăturată în laboratorul poliţiei, unde, pe o masă, erau 
înșirate obiectele din geanta fetei. 

Trei oameni se ocupau de clasificarea lor: unul 
identifica obiectul, altul îl înregistra, iar cel de-al treilea îl 
depozita. 

Morris privi în tăcere. Cele mai multe păreau lucruri 
banale: ruj de buze, chei de maşină, portofel, şerveţele, 
gumă de mestecat, anticoncepţionale, agendă, creion der- 
matograf, agrafe. Şi două cutii de chibrituri. 

— Două cutii de chibrituri, spuse unul din polițiști. 
Ambele sunt marcate cu sigla Airport Marina Hotel. 

Morris se încruntă. Treceau totul în revistă încet, cu 
răbdare. Nu era cu nimic mai ușor decât la autopsie. Chiar 
credeau că vor afla ceva în felul acesta? Găsea rutina asta 

o corvoadă inutilă. Janet Ross numea „boala chirurgilor“ 
acest impuls spre acţiune, neputința de a aștepta cu 
răbdare. O dată, la o conferință a NPS-ului, unde se 
discuta acceptarea unui candidat la stadiul trei — o femeie 
numită Worley — , Morris se luptase cu îndârjire pentru 
admiterea ei, deși suferea şi de multe alte boli. Ross 
râsese: „Sărman impuls lipsit de control“, spusese ea. În 
acel moment ar fi putut-o ucide fără remuşcări, iar sen- 
timentele lui criminale nu se diminuaseră defel la inter- 
venția lui Ellis, care remarcase pe un ton profesional și 
liniștit că este de acord cu faptul că doamna Worley nu 
este un candidat potrivit pentru această intervenție chirur- 
gicală. Morris se simţise trădat în felul cel mai perfid, cu 
toate că McPherson spusese că pacienta avea ceva șanse și 
că, probabil, operaţia ar trebui considerată peste un timp 
ca „posibilă“. 

Sărman impuls fără control, gândi. S-o ia naiba. 

— Airport Manna, hm, spuse unul dintre poliţişti. 
Nu e locul unde stau stewardesele? 

— Habar n-am, remarcă celălalt. 

Morris abia dacă auzi. Se frecă la ochi și decise să 
mai ia o cafea. Era treaz de treizeci și șase de ore ṣi nu ma: 
mâncase demult. 

Părăsi camera și urcă scările în căutarea unui auto- 
mat de cafea. Trebuie să existe o astfel de mașină pe 
undeva prin clădire. Chiar și poliţiştii beau cafea, toată 
lumea bea cafea. Se opri, încruntându-se. 

Stia ceva despre Airport Marina. 


230 MICHAEL CRICHTON 


Era locul unde fusese arestat Benson pentru prima 
oară, sub acuzația de maltratare a unui mecanic. În hotel 
exista un bar, acolo se întâmplase. Morris era sigur de asta. 

Privi la ceas și porni spre parcare. Dacă se prăbea, 
putea evita vârful de trafic pe drumul spre aeroport. 


Un avion cu reacție se îndrepta spre pista de ate- 
rizare, în timp ce Morris intră pe rampa exterioară, venind 
de pe autostradă spre Bulevardul Aeroportului. Trecuse pe 
lângă baruri, moteluri și firme de închiriere a mașinilor. 
La radio se transmitea următorul anunt: „Pe autostrada 
San Diego s-a produs un accident care a avut ca efect blo- 
carea celor trei benzi de către un autocamion. Proiecţia 
computerului pentru deplasare este de douăsprezece mile 
pe oră. Pe autostrada San Bernardino, o mașină a produs 
blocarea pe banda stângă a drumului lateral spre Exeter. 
Proiecția computerului pentru trafic a scăzut la treizeci și 
unu de mile pe oră...“ 

Morris se gândi din nou la Benson. Poate că într-a- 
devăr computerele ne luau locul. Își aminti de un englez 
nostim care ținuse o conferință la spital, aducând la cunoș- 
tinta chirurgilor că viitoarele operații vor fi făcute cu per- 
soane aflate în alte țări, care vor lucra folosind bratele 
roboților, semnalele fiind transmise via satelit. 

Ideea părea trăsnită, dar chirurgii tot se foiseră în 
scaune. 

„Pe autostrâda Ventura, la vest de Haskell, o coliziu- 
ne între două mașini a îngreuiat traficul. Proiecția compu- 
terului este de optspreze mile pe oră“. 

Se surprinse ascultând raportul de trafic. Compute- 
rizat sau nu, acesta cra vital pentru cei ce trăiau în 

Los Angeles. Învătai să acorzi automat atenţie oricăror ra- 
poarte de trafic, aşa cum în alte părți ale tării oamenii 
dădeau atenţie rapoartelor legate de starea vremii. 

Morris venise în California din Michigan. În primele 
săptămâni de la sosire obișnuia să-i întrebe pe cei din jur 
cum credeau că va fi vremea în cea de a doua parte a zilei 
sau în zilele următoare. I se părea o întrebare normală 
pentru un nou-venit, care voia, de fapt, să spargă gheaţa. 
Dar nu obținuse decât priviri încurcate și stânjenite. Mai 
târziu realizase că nimerise în unul din puţinele locuri din 
lume unde vremea era în afara oricărui interes — era mai 
mult sau mai putin la fel în fiecare zi, și rareori luată în 
discutie. 

Dar automobilele! Era un subiect fascinant, Oamenii 
erau interesaţi ce fel de mașină conduci, cât de mult îți 
place, dacă este solidă, ce necazuri ai avut cu ea. În același 
spirit, experiența căpătată, traficul cu probleme, scur- 
tăturile pe care le găseai, accidentele în care fuseseși im- 
plicat erau întotdeauna subiecte binevenite în conversaţie. 
În Los Angeles, orice se referea la maşini era o problemă 
serioasă, și erai cu atât mai stimat cu cât acorda: mai mult 
timp și atenţie acestui subiect. 

Își aminti, ca o ultimă dovadă de idioţenie a oame- 
nilor, că o dată, un astronom remarcase că dacă martienii 
ar privi Los Angelesul ar ajunge probabil la concluzia că 
automobilul este forma dominantă de viaţă din această 
zonă. Și, într-un fel, ar avea dreptate. 

Lăsă maşina în parcarea hotelului Marina Airport şi 
intră în hol. Clădirea era o mixtură bizară tipic califor- 
niană de plastic și neon în stil japonez. Merse direct spre 

local, care era întunecat şi aproape gol la cinci după- 
amiaza. Într-un colț îndepărtat se aflau două stewardese 
care stăteau la taclale în fața paharelor cu băutură; unul 
sau doi oameni de afaceri aşezaţi la bar; și barmanul 
însuși, privind la locurile goale. 

Morris se postă la bar. Când barmanul se apropie, îi 
împinse peste tejghea fotografia lui Benson. 

— L-ai văzut cumva pe omul ăsta? 

— Despre ce-i vorba? întrebă barmanul. 

Morris bătu ușurel fotografia. 

— Aici este un bar. Noi servim băuturi. 

Morris începea să se simtă ciudat. Era o senzație ase- 
mănătoare cu cea pe care o avea uneori la începerea unei 
operaţii, când se simţea ca și cum ar fi turnat o secvență 
dintr-un film. Foarte teatral. Acum era detectiv particular. 

— Numele lui este Benson, spuse Morris. Sunt doc- 
torul lui, și este foarte bolnav. 

— Ce are? 

Morris ridică din umeri. 

— L-ai mai văzut pe aici? 

— Sigur, de mai multe ori. Harry, nu-i așa? 

— Aşa-i. Harry Benson. Când l-ai văzut ultima oară? 

Omul se încruntă. 

— Acum o oră. Ce-i cu el? 

— O afecţiune serioasă a creierului. Este foarte im- 
portant să-l găsim în cel mai scurt timp. Ştii cumva în ce 
direcție a plecat? 

Barmanul ridică fotografia și o examină mai atent în 
lumina ce venea de sub bar. 

— Afectiune a creierului? El este, într-adevăr. 
Numai că și-a vopsit părul în negru. 

— Stu cumva pe unde a luat-o? 

— Mie nu mi s-a părut bolnav. Ești sigur că... 

— Stii cumva încotro a luat-o? 

Urmă o lungă tăcere. Barmanul privi supărat. 

— Tu nu ești doutor. Cară-te de aici. 

— Am nevoie de ajutorul tău, e foarte important. În 
timp ce vorbea îşi deschise portofelul și scoase 
legitimatia, cărțile de credit, tot ceea ce un medic purta la 
el. I le întinse peste tejghea. 

Barmanul nu le aruncă nici o privire. 

— E căutat și de poliţie, mai spuse Morris. 

— Stiam eu. Stiam eu. 

— Și pot aduce aici câțiva polițiști să-ți pună ei între- 
bări. Ai putea fi complice la crimă. 

Morris îşi imagină că suna destul de bine. Și oricum 
avea ceva dramatic. 

Barmanul ridică una din cărțile de identitate, o privi 
ȘI O aruncă înapoi. 

— Nu ştiu nimic. Venea uneori pe aici, asta-i tot. 

— Unde s-a dus astăzi? 

— Nu ştiu. A plecat cu Joe. 

— Cine-i Joe? 

— Mecanic. Lucrează în ultimul schimb la United. 

— United Air Lines? 

— Chiar aşa. Ascultă, cum este cu... 

Dar Morris plecase deja. 


Din holul hotelului sună la NPS și i-l ceru centraliste: 
pe căpitanul Anders. 

— Aici Anders. 

— Ascultă, sunt Morris. Mă aflu la aeroport. Am dat 
de o urmă a lui Benson. Acum o oră a fost văzut în barul 
de la Airport Marina Hotel. A plecat împreună cu un 
mecanic pe nume Joe, care lucrează la United. E în ultimul 
schimb. 

Urmă un moment de tăcere. Morris auzi zgomotul 
făcut de creion pe blocnotes. 

— Am înțeles, se auzi într-un târziu glasul lui 
Anders. Altceva? 

— Nu. 

— O să trimitem imediat câteva mașini. Crezi că a 
pornit spre hangare? 

— Probabil. 

— O să trimitem imediat câteva mașini. 

— În legătură cu... 

Morris se. opri și privi la receptor. Era mort. Respiră 
adânc şi încercă să decidă care va fi următoarea mişcare. 
De acum încolo era treaba poliţiei. Benson era periculos. 
Trebuia să-i lase pe ei să se ocupe de asta. 

Pe de altă parte, cât va dura până ce vor ajunge aici? 
Care era cea mai apropiată secție de poliție? Inglewood? 
Culver City? La ora de vârf, chiar şi cu ajutorul sirenelor 
tot le-ar lua vreo douăzeci de minute. Poate chiar o 
jumătate de oră. 

Era. prea mult. Benson ar putea dispărea într-o 
jumătate de oră. Între timp ar putea să-l supravegheze. 
Să-l localizeze şi să stea cu ochii pe el. 

Fără să intervină, dar nici să-l lase să scape. 

Văzu semnul pe care era înscris UNITED AIR 
LINES — ACCESUL PERMIS NUMAI ANGAJA- 
TILOR. Sub semn se afla cabina de pază. Morris opri și se 
dădu jos din mașină. 

— Sunt doctorul Morris. Îl caut pe Joe. 

Morris se pregătise pentru o scurtă explicație, dar 


` gardianului nu părea că-i pasă. 


— Joe a apărut cam acum zece minute. S-a înregis- 
trat pentru hângarul șapte. 

Morris văzu mai multe hangare imense cu locuri de 
parcare în spate. 

— Care din ele este şapte? 

— Cel ma: îndepărtat. Nu știu de ce s-a dus acolo, 
poate pentru musafir. 

— Ce musafir? 

— S-a înregistrat cu un musafir... Gardianul își con- 
sultă fişele. Domnul Benson. S-a dus la sapte. 

— Ce este la şapte? 

— Un DC-10 pentru revizia generală. Nu se lucrează 
nimic deocamdată — așteaptă un nou motor. Cred că a 
vrut să i-l arate. i 

— Mulţumesc. 

Trecu de porți spre locul de parcare și se opri lângă 
hangarul șapte. 

leşi din mașină și rămase pe loc. Adevărul era că nu 
știa dacă Benson se află înăuntru sau în afara hangarului. 
Ar trebui să verifice. Pe de altă parte, la venirea polițiștilor 
ar putea da impresia unui caraghios, așteptând aici, în par- 
care, în timp ce Benson putea să dispară. 

Se gândi că ar fi mai bine să verifice. Nu-i era teamă. 
Fra tânăr şi într-o bună condiție fizică. Era, de asemenea, 
conștient că Benson era periculos. Aceste date urmau să-l 
protejeze. Benson era deosebit de periculos, în special 
pentru cei care nu cunoșteau natura bolii de care suferea. 

Se hotărî să arunce o privire înăuntrul hangarului, 
pentru a se convinge că Benson se află încă acolo. Han- 
garul era o structură enormă, fără uși, cu excepţia intrării 
gigant pentru pătrunderea avioanelor, care acum era 
închisă. Oare cum se ajungea înăuntru? 

Cercetă exteriorul clădirii, confecționat din tablă 
ondulată. Atunci observă o ușă de mărime normală în 
partea cea mai îndepărtată. Se urcă în mașină, merse până 
în apropierea ei Și intră. 

În interior era întuneric beznă și o tăcere totală. Ră- 
mase un moment în dreptul ușii, dar auzi un geamăt ușor. 
Bâjbâi cu mâinile pe pereţi în căutarea unui întrerupător. 
Atinse o cutie metalică și o pipăi cu grijă. Se aflau acolo 
câteva comutatoare mari, pe care le roti. 

Una după alta, luminile din plafon începură să se 
aprindă, foarte puternice şi foarte sus. Văzu în centrul han- 
parului un âvion gigant, licărind în lumina becurilor din 
tavan. Era înspăimântător cât de mare părea interiorul clă- 
dirii. Se îndepărtă de uşă și merse spre el. 

Se auzi încă un geamăt. 

La început nu putu determina direcția din care venea. 
Nu se vedea nimeni înăuntru, podeaua era goală. Lângă 
aripa îndepărtată se afla o scară mobilă. Merse până în 
apropierea cozii lucioase, unde se afla scara. Hangarul 
mirosea înțepător a gazolină și ulei. Era foarte cald. 

Încă un geamăt. 

Se grăbi; paşii lui răsunau în spatiul cavernos. Gea- 
mătul părea că vine de undeva din avion. Cum a ajuns 
înăuntru? Era un gând obsedant, făcuse zeci de călătorii cu 
avionul. Întotdeauna foloseai o rampă care se afla în apro- 
pierea cocpitului. Dar aici, în hangar... aeronava era atât 
de mare, cum oare puteai ajunge sus? 

Trecu pe lângă cele două motoare cu propulsie aflate 
pe aripa apropiată. Erau doi cilindri giganţi, în interiorul 
cărora se aflau turbinele negre cu elice. Ciudat, până acum 
motoarele nu păreau atât de mari. Probabil că nu 
remarcase el. 

Se auzi un nou geamăt. 

Ajunse lângă scara mobilă şi începu să urce. După ce 
urcă şase picioare ajunse la aripă, o întindere uniformă şi 
strălucitoare de argintiu, străbătută în diferite direcții de 
nituri. Găsi un semn pe care era imprimat CALCĂ AICI. 
Era pătat cu sânge. Privi de-a lungul aripii și văzu un om 
plin de sânge întins pe spate. Morris se apropie şi observă 
că faţa acestuia era zdrobită oribil, iar braţul îi era răsucit 
spre spate într-o formă grotescă și nenaturală. 

Auzi un zgomot în spatele lui. Se întoarse. 

Și atunci, dintr-o dată, luminile din hangar începură 
să se stingă. 


Morris îngheţă. Avea un sentiment de dezorientare, 
așa suspendat în aer, în întunericul total și amenințător. 
Rămase nemișcat, așteptând. 

Omul rănit gemu din nou. Nu se mai auzea nici un alt 
sunet. Morris îngenunche, neştiind prea bine de ce. Se 

simțea mai în siguranță alături de suprafața metalică 2 
aripii. Nu era conştient de existența sentimentului de frică, 
doar teribil de confuz. 

Se auzi un râs uşor. Începu să simtă o oarecare 
teamă. 

— Benson? 

Nu primi nici un răspuns. 

— Benson, ești acolo? 

Nici o rephcă. Doar pași apropiindu-se pe podeaua 
de ciment. Răsunători și siguri. | 

— Harry, sunt doctorul Morns. 

Morris clipi, încercând să pătrundă întunericul. Nu 
era de nici un folos. Nu putea distinge nimic. Nu putea 
vedea nici măcar capătul aripii, nu putea vedea linia 
fuselajului. Nu putea vedea nimic, fir-ar a dracului de 
treabă. 

Pasii se auziră mai aproape. 

— Harry, vreau să te ajut. 

Vocea îi tremura în timp ce vorbea. Cu siguranță că 
Benson îi simțise teama. Decise să tacă. Inima îi bătea cu 
putere şi respirația îi era agitată. 

— Harry... 

Nici un răspuns. Doar că paşii se opriră. Poate că 
Benson renuntase. Poate că avusese o stimulare. Poate că 
se răzgândise. 

Un sunet nou: un clic metalic. Foarte aproape. 

Un alt clic. 

Urcă scara mobilă. 

Pe Morris îl treceau sudori reci! Încă nu vedea nimic, 
absolut nimic. Era atât de dezorientat, încât nu-și mai 
amintea unde anume se afla pe anpă. Oare scara mobilă se 
afla în fața sau în spatele lui? 


Ba. — — 

Un nou clic. 

Încercă să repereze sunetul. Venea de undeva din 
fața lui. Asta însemna că se află cu faţa spre spatele aripii. 
Avea în faţă scara. 

Un nou clic. 

Pașii se auzeau lângă el. Cam la şase picioare, şase 


„pași. Curând Benson va sta pe aripă. Oare ce ar putea 


folosi ca armă? Morris își pipăi buzunarele. Hainele îi 
erau îmbibate cu sudoare. Un moment îi trecu prin minte 
că totul e ridicol, că Benson e pacientul, iar el doctorul. 
Benson ar reacţiona logic. Benson ar face ceea ce i se 
spune. 

Un nou zgomot. 

Un pantof. Se descălţă repede, dar își dădu seama că 
erau niște pantofi cu talpă de cauciuc. Oricum, tot era mai 
bine decât nimic. Îi rămăsese în minte imaginea mecani- 
cului cu faţa desfigurată şi plină de sânge. Și deodată rea- 
liză că avea de gând să-l lovească pe Benson cu toată 
puterea pe care o avea. 

Nu se mai auzeau zgomote, doar o respirație. Și 
atunci, mai întâi la distanţă, dar apropiindu-se cu repezi- 
ciune, se auziră sirenele. Venea poliţia. Benson le va auzi 
ŞI el şi va renunța. 

Un nou clic. 

Benson era din nou pe scară. Morris respiră ușurat. 

Atunci se auzi un alt zgomot și simţi cum aripa de 
sub picioarele lu: începe să trepideze. Benson nu cobo- 
râse. Continuase să urce, iar acum se afla pe aripă. 

— Doctor Momis? 

Morris aproape că răspunse, dar se opri. Stia că nici 
Benson nu putea să vadă. Avea nevoie de un reper prin 
voce. Morris nu spuse nimic. 

— Doctor Morris, aș vrea să mă ajutaţi. 

Sunetul sirenelor își mărea intensitatea. Morris avu 
un moment de ușurare la gândul că Benson va fi prins. Tot 
cosmarul se va sfârşi în curând. 

— Te rog, ajută-mă, doctore Morris. 

Poate că era sincer, gândi Morris. Poate că într-ade- 
văr avea nevoie de ajutor. Dacă era așa, atunci era datoria 
lui, ca doctor, să intervină. 

— Te rog... 

Morris se ridică. 

— Sunt aici, Harry. Înaintează încet și... 

Ceva despică aerul. Simti cum se apropie înainte de 
a fi lovit. Apoi simţi o durere cumplită în gură și în falcă 
și se rostogoli pe spate de-a lungul aripii. Durerea era 
îngrozitoare, mai rea decât tot ce simţise vreodată. 

Si totul dispăru... Nu era departe de a se prăbuși de 
pe aripă pe podea. Dar părea că durează atât de mult. 
Părea că durează o veșnicie. 


Lo 


— 


Janet Ross aştepta în fata camerei de tratament a sălii 
de urgeniă, privind printr-o mică fereastră. Erau șase 
oameni înăuntru pentru a avea grijă de Morris, învârtin- 
du-se în jurul lui. Avea un singur pantof. Peste tot era plin 
de sânge. 

— Nu cred că mai trebuie să-ți spun ce cred despre 
asta, îl auzi pe Anders, care stătea alături de ea. 

— Nu. 

— Omul este deosebit de periculos. Morris trebuia să 
aştepte politia. 

— Dar politia nu a reușit să-l prindă, spuse ea deo- 
dată, furioasă. 

Anders nu înțelegea nimic. Nu înţelegea cum te poți 
simţi răspunzător pentru un pacient, cum poți să-ți dorești 
să ai grijă de cineva. 

— Nici Morris nu l-a prins. 

— Și de ce nu l-a găsit poliția? 

— Benson plecase când noi am ajuns în hangar. Sunt 
mai multe ieşiri și nu puteau fi toate acoperite. L-au găsit 
pe Morris sub aripă, iar pe mecanic deasupra, amândoi 
răniți. 

Ușa de la sala de tratament se deschise. Ellis ieşi tras 
la faţă, neras, frânt de oboseală. 

— Cum e? întrebă Ross. 

— E în regulă. N-o să poată spune prea multe în 
următoarele săptămâni, dar e bine. O să-l transporte ime- 
diat la chirurgie ca să-i fixeze falca și să-i scoată dintii. Se 
întoarse spre Anders. Au găsit arma? 

Anders încuviinţă. 

— O ţeavă de vreo două picioare. 

— Probabil că l-a atins chiar peste gură, spuse Ellis. 
Bine măcar că nu şi-a înghițit vreunul din dinții rupti. 
Bronhiile au apărut curate la radiografie. Îşi puse braţul în 
jurul lui Janet. O să-l facem bine. 

— Cu celălalt cum rămâne? 

Ellis clătină din cap. 

— Mecanicul? Nu prea cred că vor putea face mare 
lucru. Nasul i-a fost spart și osul nazal a intrat în substanța 
creierului. Pierde lichid cefalorahidian prin nări. Sânge- 
rează abundent şi avem probleme cu encefalita. 

— Cum îi apreciezi șansele? întrebă Anders. 

— Este în stadiu critic. 

— Asta e, spuse Anders, și plecă. 

Ross ieși din camera de gardă împreună cu Ellis și o 
luară spre cofetărie. Ellis: încă își mai tinea braţul peste 
umerii €i. : 

— Totul s-a transformat într-o mizerie oribilă, spuse el. 

— O să mai fie bine vreodată? 

— Sigur. 

— Ştiu, este genul care arată bine... 

— După ce-i vor fixa falca, o să fie în ordine. 

Ea se cutremură. 

— TȚi-e frig? 

— Mi-e frig, spuse ea, şi sunt foarte obosită. 


La cofetărie bău o cafea împreună cu Ellis. Era 6,30 
și deja se aflau acolo multi de angajati pentru a servi masa. 
Ellis mâncă încet, mişcările lui indicând epuizarea. 

— E nostim, remarcă el. 

— Ce? 

— Am primit un telefon din Minnesota în după- 
amiaza asta. Mi-au oferit un post de profesor de neurochi- 
rurgie. M-au întrebat dacă sunt interesat. 

Ea nu spuse nimic. 

— Nu ţi se pare amuzant? 

— Nu, spuse ea. 

— Le-am spus că nu iau nici o decizie până ce nu voi 
fi concediat de aici. 

— Eşti sigur că se va întâmpla așa ceva? 

— Tu nu ești? 

Privi de-a lungul cofetăriei la toate asistentele, 
intemii și externu în alb. 

— Nu-mi place Minnesota, îl auzi după un timp, e 
mult prea rece acolo. 

— Dar au o școală bună. 

Se încruntă. 

— A, sigur. O şcoală bună. O școală bună. 

Îi fu milă de el, dar imediat îşi înfrână emotia. Şi-o 
făcuse singur şi împotriva sfatului ei. În ultimele douăzeci 
ȘI patru de ore nu-și permisese să atenţioneze pe nimeni: 
„V-am spus doar“; nici măcar nu-și permisese să gândeas- 
că aşa ceva. Pe de o parte, ar fi fost necesar să o spună. Pe 
de alta, nu-l ajuta cu nimic pe Benson, ceea ce reprezenta 
deocamdată cea mai mare grijă a el. 

Numai că nu simțea prea multă simpatie în acest 
moment pentru bravul chirurg. Chirurgii riscă vieţile 
altora, nu pe ale lor. Cea mai mare pierdere pentru un 
chirurg cra propria reputație. 

— Ei bine, cred că ar trebui să mă întorc la NPS, să 
văd cum mai merg lucrurile. Ştii ceva? 

— Ce? 

— Sper că-l vor ucide, spuse Ellis, şi porni spre lift. 


Operația începu la 7 p.m. Doctor Ross urmări prin 
sticla galeriei de vizionare cum Morris era adus în sala de 
operaţie şi chirurgii începură să-l drapeze. Procedura era 
susținută de Bendixon și Curtiss; ambii chirurgi plastici de 
excepție; urmau să-l repare cât se putea. 

Era șocant să priveşti cum erau îndepărtate tampoa- 
nele sterile de pe fața lui Morris și cum pielea rămânea 

expusă. Partea superioară a feţei era normală, poate prea 
palidă. Partea inferioară era o mască roşie, ca hălcile de 
carne ale măcelarilor. Era imposibil să localizezi gura în 
toată acea roşeaţă. 

Ellis văzuse toate acestea în camera de gardă. Acum 
era șocant și pentru ea, chiar dacă urmărea totul de la dis- 
tanță. Își putea imagina efectul, dacă ar fi fost mai 
aproape. 

Rămase să urmărească, în timp ce era drapat corpul și 
capul. Chirurgii purtau deja halatele și mănușile; masa cu 
instrumentar era pregătită, asistentele erau gata. Întregul 
ritual de pregătire a intervenţiei era aplicat cu grijă și meti- 
culozitate. Era un ritual, gândi ea, atât de rigid și atât de 
perfect, cum nimeni nu-și putea închipui vreodată — pe 
care nici chirurgii înșiși nu-l luau în considerare — , care 
nu era influenţat de faptul că operau un coleg. Ritualul, 
procedura fixă era un anestezic pentru chirurg, la fel cum 
gazul era un anestezic pentru pacient. Mai rămase câteva 
momente, după care părăsi încăperea. 


14 


În timp ce se apropia de NPS, observă un grup de 
reporteri care-l înconjuraseră pe Ellis în afara clădirii. 
Răspundea întrebărilor lor cu cel mai teribil umor negru: 
auzi cuvintele „controlul minții“ repetat de câteva ori. 

Simţindu-se vag vinovată, traversă spre intrarea cea 
mai îndepărtată, de unde luă liftul pentru etajul patru. 
„Controlul minţii“, gândi. Suplimentul de duminică o să 
aibă cu ce-și umple paginile. După care vor urma edito- 
riale solemne, în ziarele din cursul săptămânii, şi edi- 
toriale și mai solemne în revistele medicale care semnalau 
cercetările hazardate, necontrolabile și iresponsabile. 

Controlul mintii. Hristoase! 

Adevărul era că minţile tuturor oamenilor erau con- 
trolate, şi cu toții se bucurau de asta. Cei mai asidui în 
practicarea acestui control erau părintii: ei făceau şi cele 
mai mari greșeli. 'Teoreticienii uitau de obicei că nimeni 
nu se naște nevrotic sau nebun; aceste traume necesitau o 
mână de ajutor omenească. Bineînţeles, părinții nu-și le- 
zează copiii cu bună știință. De obicei inculcă atitudini pe 
care le consideră importante și folositoare pentru proge- 
niturile lor. 

Nou-născuţii sunt ca niște mici computere care 
așteaptă să fie programate. Și vor învăţa orice li se va 
spune, de la gramatica greșită la atitudini greșite. Ca şi 
computerele, ei nu au nici o posibilitate de a diferenția 
între o idee bună și una rea. Analogia era foarte exactă; 
multă lume remarcase acest lucru. De exemplu, poți da 
computerului următoarea instrucțiune: „Pune-ţi pantofii și 
șosetele“, iar acesta îți va răspunde cu siguranță că 
pantofii nu pot fi încălțaţi înaintea șosetelor. 

Toate programele importante se aplică înaintea 
vârstei de şapte ani. Atitudinea rasială, atitudinea sexuală, 
atitudinea etică, atitudinea religioasă și atitudinea 

națională. Giroscopul a fost deja fixat, iar copiii continuă 
cursul dezvoltării lor predeterminat. 

Controlul mintii. 

Dar de ce nu vorbim de ceva mult mai simplu, cum 
ar fi convențiile sociale? Sau despre strângerea mâinii 
când cunoşti pe cineva? Comportamentul în lift? 
Traversarea pe stânga? Păstrarea paharului de vin în mâna 
dreaptă”? Sute de mici convenţii de care oamenii au nevoie 
în acţiunea stereotipă a vieții lor sociale — încearcă să 
îndepărtezi una din ele și vei produce o anxietate de 
nedepășii. 

Oamenii au nevoie de controlul minţii. Se bucură să 
aibă parte de el. Fără el sunt neajutoraţi. 

Dar pune un grup de oameni să rezolve cea mai mare 
problemă cu care se confruntă lumea de astăzi — violenţa 
necontrolată — și ai să vezi cum primesc șuturi din toate 
părțile; controlul minţii, controlul minţii! 

Ce era de preferat, controlul sau lipsa acestuia? 

Cobort din lift la etajul patru, trecu pe lângă câtiva 
polițiști postați pe hol și intră în biroul ei. Acolo se afla 
Anders, care tocmai punea receptorul în furcă, 
încruntându-se. 

— Tocmai am primit o primă informaţie, spuse el. 

— Da? 

Iritarea ei se risipi în așteptare. 

— Da, dar să fiu al naibii dacă știu ce înseamnă. 

— Ce s-a întâmplat? 

— Fotografia lui Benson a circulat prin oraș și cineva 
l-a recunoscut. 

— Cine? 

— Un cleric, în Building and Planning din City Hall. 
Spune că Benson a fost acolo acum zece zile. Building 
and Planning deține specificaţii legate de toate clădirile 
înălțate în perimetrul orașului și administrează conturile 
câtorva construcții. 

Ross asculta cu atenție. 

— Ei bine, Benson a apărut acolo și a verificat 
planurile unei clădiri. A cerut planul instalaţiei efectuat de 
heliograf. Spunea că este inginer electrician şi a prezentat 
o legitimatie. 

— Fetele pe care le-am găsit în casa lui au remarcat 
că s-a întors să ia niște suluri de hârtie heliografică. 

— Ei bine, aparent sunt cele pe care le-a luat de la 
Building and Planning. 

— Pentru ce sunt? 

— Spitalul Universităţii, răspunse Anders. Deţine în- 
tregul plan al sistemului electric al spitalului. Ce părerea 
ai de asta? 


Pe la opt aproape că adormise în picioare. Gâtul o 
durea îngrozitor și era tumefiat. Își dădu seama că nu mai 
avea de ales — sau va dormi puţin, sau nu va mai fi bună 
de nimic. Îi spuse lui Anders unde poate fi găsită și plecă. 
Merse pe coridorul de la NPS, pe lângă poliţiştii postați 
din loc în loc. Nici măcar nu îi mai observa; i se părea că 
dintotdeauna fuseseră acolo. 

Vâri capul în biroul lui McPherson. Acesta stătea în 
spatele mesei, dormind cu capul pe braţe. Respirația lui 
era accelerată și neregulată, de parcă ar fi avut un coșmar. 
Închise încet ușa. 

Un om de pază trecu pe lângă ea, ducând o tavă cu 
cești goale de cafea. Era ciudat să vezi oamenii de pază 
făcând treaba infirmierelor. Întâmplarea declanșă în 
mintea ei un gând — ceva neobişnuit, o întrebare pe care 
nu O putea încă formula. O sâcâi un pic, dar se dădu 
bătută. Era obosită; nu era capabilă să judece coerent. 
Intră într-o cameră de tratament goală, închise uşa în urma 
ei și se trânti pe patul de examinare. 

Adormi aproape instantaneu. 


15 


De pe fotoliu, Ellis se urmărea pe sine la ştirile de 
ora 11. Ceea ce-l determina s-o facă era în parte vanitate 
și în parte o curiozitate morbidă. Mai erau acolo Gerhard, 
Richards și polițistul Anders. 

Pe ecran, Ellis privea sașiu spre cameră și răspundea 
unor întrebări puse de un grup de reporteri. Microfoanele 
se îmbulzeau spre fața lui, dar el aprecia că rămăsese 
destul de calm. Asta îi făcu plăcere. Jar răspunsurile le 
găsi rezonabile. 

Reporterii îl chestionaseră despre operaţie, iar el ex- 
plicase totul scurt și concis. Apoi unul dintre ei întrebase: 

— De ce a fost făcută această operaţie? 

— Pacientul, replicase Ellis, suferea de atacuri inter- 
mitente de comportament violent. Ele se datorau unei 

afecţiuni organice a creierului — o vătămare a acestuia. 
Noi încercăm să remediem aceasta, să prevenim violenţa. 

Nimeni nu-l putea contrazice din punctul ăsta de 
vedere, gândi. Chiar și McPherson ar fi mulţumit de 
răspunsul său. 

— De regulă, această afecțiune este asociată cu 
violența? 

— Nu ştim cât de răspândită este. Nici măcar nu știm 
cât de comune sunt bolile creierului, în general. Dar 
estimările noastre spun că în jur de zece milioane de 
americani suferă de afecțiuni ale creierului și alte cinci 
milioane de afecţiuni ascunse ale acestuia. 

— Cincisprezece milioane? Asta înseamnă o per- 
soană din treisprezece. 

„Destul de mult“, gândi Ellis. „Eu estimam la unu 
din paisprezece.“ 

— Cam așa ceva, replicase el. Există două milioane 
și jumătate de persoane cu paralizii cerebrale. Sunt două 
milioane care suferă de crize convulsive, inclusiv ADL. 
Există şase milioane de retardați mintal. Există probabil 
vreo două milioane și jumătate cu tulburări ale 
comportamentului hiperchinetic. 

— Și toate aceste persoane sunt violente? 

— Nu, cu siguranţă că nu. Cei mai mulți sunt liniștiți. 
Dar, dacă verificaţi persoanele violente, veţi găsi că o pro- 
portie neobișnuit de mare suferă de afectiuni ale creie- 
rului. Afectiuni fizice ale creierului, iar noi credem că 
această boală este de cele mai multe ori cauza violenţelor. 
Desigur că acest lucru contrazice o serie de teorii despre 
sărăcie, discriminare și injustiție socială, și evident acești 

factori contribuie și ei la violenţă. Dar afectarea fizică a 
creierului reprezintă și ea un factor major, și nu poti 
corecta această afecțiune prin măsuri sociale. 

Urmă o pauză până la următoarea întrebare. Ellis își 
aminti de pauză și își mai aminti că fusese încântat. 
Câștiga, conducea showul. 

— Când spuneţi violenţă... 

— Mă refer la atacuri neprovocate, inițiate de indivi- 
dualități singulare. Reprezintă cea mai mare problemă a 
zilelor noastre. Și este o problemă majoră a ţării noastre. 
În 1969, în America au fost ucişi sau atacați mai mulți 
oameni decât au fost ucişi sau dați dispăruți în întreaga 
perioadă a războiului din Vietnam. Respectiv... 

Reporterii notau cu asiduitate. 

— ... am avut 14 500 crime, 36 500 violuri și 306 500 
cazuri de atac deosebit de grav. În total o treime de milion 
cazuri de violenţă. Asta nu include moartea cauzată de 
accidente rutiere și atacurile asupra automobilelor, care 
totalizează 56 000 morţi și trei milioane de răniți. 

— Întotdeauna ai fost bun la cifre, remarcă Gerhard. 

— Dar a mers, nu-i așa? 

— Da. Numai că ai o privire chiorâșă și cam neîncre- 
zătoare. 

— Asta este privirea mea normală. 

Gerhard râse. 

Pe ecran reporterul spunea: 

— Şi dumneavoastră credeți că aceste cifre reflectă 
numărul mare de afecţiuni fizice ale creierului? 

— În cea mai mare parte, da. Una din cele mai 
importante manifestări a afecţiunilor fizice ale creierului: 

este violenta repetată. Există câteva exemple faimoase. 
Charles Whitman, care a ucis șaptesprezece oameni în 
Texas, avea o tumoare cerebrală malignă și chiar îi 
declarase psihatrului său, cu câteva săptămâni înainte, că 
visa să se urce într-un turn de unde să împuște anumite 
persoane. Richards Speck a fost implicat în nenumărate 
episoade violente înainte de uciderea a opt asistente. Lee 
Harvey Oswald a avut numeroase tentative de atac asupra 
altor persoane, ca şi asupra propriei sale soţii. Acestea sunt 
cazuri faimoase. Dar în fiecare an sunt cam o treime de 
milion de cazuri mult mai putin faimoase. Noi încercăm să 
corectăm acest comportament violent cu ajutorul chirur- 
giei. Eu nu cred că acest lucru este demn de dispreţ. Cred 
că este o cauză nobilă și un pas important în știință. 

— Dar asta nu înseamnă controlul minții? 

— Dar cum numiţi dumneavoastră educaţia obliga- 
torie practicată în licee? 

— Educaţie, răspunse reporterul. 

Şi cu aceasta se termină interviul. Ellis se ridică 
furios. 

— Asta mă face să apar ca un prost. 

— Nu, nu-i adevărat, spuse polițistul Anders. 


Sâmbata, 
13 martie 1971 


DISTRUGEREA 


Era zgâlţâită brutal. Se întoarse și mormăi. 

— Haide, spuse Gerhard, zgâlţâind-o. Trezeşte-te, 
Jan. 

Deschise ochii. În cameră era întuneric. Cineva 
stătea alături de ea. 

— Haide, haide, scoală-te. 

Căscă. Mişcarea îi transmise o undă de durere de-a 
lungul gâtului. 

— Ce e? 

— Un telefon pentru tine. E Benson. 

Se trezi instantaneu, mult mai repede decât ar fi cre- 
zut că este posibil. Gerhard o ajută să se ridice, iar ea își 
clătină capul pentru a și-l limpezi. Gâtul îi era o coloană 
de durere, iar restul trupului îi era înțepenit și rece, dar 
încercă să-l ignore. 

— Unde? 

— Telecomp. 

leşi pe hol, clipind în lumina puternică. Poliţiştii erau 
încă acolo, dar mai obosiţi, cu ochii bulbucaţi și gurile 
căscate. Îl urmă pe Gerhard în Telecomp. 

Richard îi întinse telefonul, spunând: „Vine“. 

Luă receptorul. 

— Alo? Harry? 

În cealaltă parte a camerei, Anders asculta convor- 
oirea la o derivație. 

— Nu mă simt prea bine, spuse Harry Benson. Aș 
vrea să înceteze, doctore Ross. 

— Ce s-a întâmplat, Harry? 

Îi putea simţi epuizarea în vocea stinsă și copilăreas- 
că. Ce-ar putea spune șobolanii după douăzeci şi patru de 
ore de stimulare? 

— Lucrurile nu merg prea bine. Sunt obosit. 

— Te-aş putea ajuta, spuse ea. 

— Stimularea. Mă oboseşte. Asta-i tot. Doar obosea- 
lä. Aş vrea să înceteze. 

— Trebuie să ne lași să te ajutăm, Harry. 

— Nu cred că ai s-o faci. 

— Trebuie să ai încredere în noi, Harry. 

Urmă o pauză mai lungă. Anders privi de-a lungul 
camerei spre Ross. Ea ridică din umeri. 

— Harry? 

— Ce bine era să nu-mi fi făcut niciodată așa ceva. 

Anders privi la ceas. 

— Să-ţi facem ce? 

— Operația. 

— Putem repara totul, Harry. 

— Eu vreau să repar totul singur, spuse el. (Vocea îi 
era foarte copilărească, aproape bosumflată.) Aș vrea 
să-mi scot firele. 

Ross se încruntă. 

— Ai încercat? 

— Nu. Am încercat să-mi scot bandaţele, dar durea 
prea tare. Nu-mi place când mă doare. 

Se purta într-adevăr ca un copil. Se întrebă dacă 
regresia era un fenomen specific sau rezultatul fricii şi al 


epuizării. 


— Mă bucur că nu ai încercat... 

— Dar trebuie să fac ceva, spuse Benson. Trebuie să 
opresc aceste senzații. Am să reprogramez computerul. 

— Harry, nu poţi face asta. O vom face noi pentru 
tine. 

— Nu, am să-l reprogramez eu. 

— Harry, spuse ea cu o voce joasă, maternă, Harry, 
te rog, ai încredere în noi. 

Nu urmă nici o replică, doar respirația la celălalt 
capăt al firului. Privi în jurul ei, la feţele încordate, în 
așteptare. 

— Harry, te rog, ai încredere în noi. Doar de data 
asta. Și apoi totul va fi bine. 

— Sunt căutat de poliție. 

— Aici nu sunt polițiști. Au plecat cu toţii. Poţi veni, 
și totul va fi în regulă. 

— M-ai minţit și altă dată, spuse el. 

Vocea îi era din nou bosumflată. 

— Nu, Harry, a fost doar o greșeală. Dacă vii acum, 
totul va fi în regulă. 

Urmă din nou o pauză, după care continuă: 

— Îmi pare rău, dar știu cum se va termina. Trebuie 
să reprogramez eu însumi computerul. 

— Harry... 

Se auzi un clic și apoi sunetul de deconectare. Ross 
puse receptorul jos. Anders luă imediat legătura cu com- 
pania de telefoane și întrebă dacă putuseră stabili locul de 
unde fusese făcută legătura. Deci din cauza asta se uita la 
ceas, gândi ea. 

— La naiba, izbucni Anders, trântind receptorul. Nu 
au putut stabili nici o urmă. Nici măcar nu au putut iden- 
tifica apelul. Idioti. Se aşeză pe un scaun în partea opusă 
a camerei. l 

— Parcă era un copil, spuse ea, clătinând din cap. 

— Ce-a vrut să spună cu reprogramarea computerului? 

— Presupun că s-a referit la scoaterea firelor de pe 
piept. 

— Dar spunea că a încercat. 

— Poate că da, poate că nu, răspunse ea. E destul de 
confuz, și sub influența stimulatorilor și a crizelor. 

— Fizic, este posibilă scoaterea firelor şi deconec- 
tarea computerului? 

— Da, spuse ea. Cel puțin animalele o făceau. 
Maimuţele... (Se frecă la ochi.) Mai este cumva cafea? 

Gerhard îi aduse o cană. 

— Bietul Harry! Cred că e îngrozit. 

— Cât de confuz crezi că este, cu adevărat? întrebă 
Anders din cealaltă parte a camerei. 

Sorbi din cafea. 

— Foarte. Nu mai avem puţin zahăr? 

— Suficient de confuz pentru a reprograma compu- 
terul? 

— Nu mai este zahăr, răspunse Gerhard. S-a terminat 
de câteva ore. 

— Nu înţeleg, continuă ea. 

— El deţine planurile spitalului. Computerul prin- 
cipal, computerul care a asistat operația, se află în subsolul 
clădirii, 

Lăsă ceașca jos și privi spre el. Se încruntă mijin- 
du-și ochii, ridică ceașca și o lăsă din nou jos. 

— Nu ştiu, spuse în final. 

— În timp ce dormeai a sunat patologul. A stabilit că 
Benson a înjunghiat dansatoarea cu o şurubelniţă. I-a ata- 
cat pe mecanic și pe Morris. Mașini, și oameni conectati 
la mașini. Morris a fost conectat la propriul lui mecanism. 

— Credeam că eu sunt psihiatrul aici, zâmbi ea uşor. 

— Întreb doar. Este posibil? 

— Sigur, bineînţeles că este posibil... 

Telefonul sună din nou. Răspunse Ross. 

— NPS. 

— Liniile Telefonice Pacific, spuse o voce plată. Am 
reverificat convorbirea căpitanului Anders. Mai este 
acolo? 

— Un moment. 

Îi făcu semn lui Anders, care ridică receptorul. 

— Anders la telefon. 

Urmă o pauză, după care spuse: 

— Vrei să repeți încă o dată? (Notă în timp ce as- 
culta.) Și pe ce perioadă ati verificat? Înţeleg. Multumesc. 

Formă un număr şi începu un nou dialog. 


A 

— Ar fi mai bine să-mi spui câte ceva despre acea 
unitate de putere atomică, zise el, îndată ce termină 
convorbirea. 

— Ce e cu ea? 

— Aş vrea să știu ce se întâmplă dacă este deterio- 
rată, spuse el, în timp ce ceru o legătură telefonică. Grupa 
de intervenţie. Aici este Anders de la Omucideri. 

Se reîntoarse către Ross. 

— Conţine cam treizeci și şapte de miligrame de plu- 
toniu radioactiv Pu-239. Dacă este deteriorată, ne va 
expune pe toți din zonă la serioase rădiaţii. 

— Ce fel de particule emite? 

ÎI privi surprinsă. 

— Am fost şi eu la facultate, când nu am încotro, poi 
chiar să scriu și să citesc. 

— Particule alfa, răspunse ea. 

Anders transmise prin telefon. 

— Anders, Omucideri. Doresc imediat o autodubă la 
Spitalul Universitar. Avem riscul expunerii la radiații. 
Oamenii și mediul înconjurător pot fi contaminati cu alfa; 
emitent Pu-239. (Ascultă după ce privi spre Ross.) Există 
vreo şansă de explozie? 

— Nu, răspunse ea. 

— Nu este exploziv, spuse el, apoi ascultă. În regulă. 
Înţeleg. Adu-i aici cât poţi de repede. 

-~ Te deranjează dacă ne spui și nouă ce se întâm- 
plă? întrebă Ross, după ce Anders închise telefonul. 

~ Cei de la compania de telefoane au reverificat 


pe, arnari ia na cast sm e tatat r 3 5 Zaa y a iyn 
convorbiriie şi au constatat că nu a existat nici un apel din 

afară pentru NPS în perioada în care a sunat Benson. Nici 
unul. i 

Ross clipi. 

— Chiar așa, spuse Anders. Probabil că a sunat de 
undeva din interiorul spitalului. 


Ross privea pe fereastra situată la etajul al patrulea 
cum Anders dădea instrucțiuni la cel putin douăzeci de 
polițiști. Jumătate din ei pătrunseră în incinta spitalului; 
ceilalti rămaseră afară, în grupuri mici, vorbind încet între 
ei și fumând. Apoi apăru o autodubă albă din care cobo- 
râră trei oameni îmbrăcaţi în halate de culoare gri-meta- 
lizat. Anders le transmise scurt ceva, apoi încuviinţă și 
rămase lângă autodubă, despachetând un echipament 
neobișnuit. 

După aceea se înapoie la NPS. 

Alături de ea, Gerhard urmărea și el pregătirile. 

— Benson n-ar fi făcut-o, spuse. 

— Stiu. Mă tot întreb dacă nu există nici o posibi- 
litate să-l dezarmăm sau să-l imobilizăm. N-am putea 
confecționa un transmiţător portabil cu microunde? 

— M-am gândit la asta, dar nu prezintă siguranţă. Nu 
putem aprecia cu precizie efectul pe care îl va avea asupra 
echipamentului lui Benson. $i ştii că va deregla toate 
stimulatoarele cardiace ale celorlalți pacienți din spital. 

— Chiar nu e nimic de făcut? 

Gerhard clătină din cap. 

— "Trebuie să existe ceva, 

Ei continuă să ciatine din cap. 

—— De altfel, curând „experienta încorporată” va intra 


b 


Dra funețiune 
ii AU, [a ile 

— Teoretic. 

Gerhard ridică din umeri. 

„Experiența încorporată“ era o noțiune creată de 
grupul NPS. Era o idee sumplă, dar cu profunde implicații. 
Se pornea de la ceva știut de toti: creierul este influentat 
de experiență. Medicul declanșa experienţe ce deveneau 
amintiri, atitudini sau comportamente — care erau 
transmise prin legături nervoase către neuronii creierului. 
Toate aceste legături se fixau într-o formă chimică sau 
electrică. La fel cum corpul unui muncitor se adaptează 
muncii pe care o face, așa și creierul uman se transformă 
în raport cu experiența căpătată. Dar schimbarea, ca și 
bătăturile din palme, persistă şi după ce experienţa a luat 
sfârșit. 

În acest sens, creierul încorporează ultimele cunoş- 
tinte. Creierul nostru este o sumă a experiențelor avute, 
mult după ce acestea au luat sfârșit. Deci, cauză și remediu 
nu reprezintă acelaşi lucru. Cauza unor tulburări de com- 
portament poate avea rădăcini în experienţa acumulată în 
copilărie, dar nu poţi vindeca răul eliminând cauza, 
deoarece ea a dispărut o dată cu transformarea persoanei 
în adult. Remediul trebuie să vină din altă direcție. Așa 
cum exemplificau oamenii de la Cercetare, „un chibrit 
poate declanșa un incendiu, dar o dată declanșat, faptul că 
stingi chibritul nu-l va opri. Problema nu o mai reprezintă 
chibritul, ci focul.“ 

Cât despre Benson, avusese parte de mai mult de 
douăzeci și patru de ore de intensă stimulare, datorită 
computerului implantat. Aceasta îi afectase creierul, pro- 
ducându-i noi experienţe și noi dorințe, care fuseseră deja 

încorporate. Foarte curând va fi imposibil să faci previ- 
ziuni asupra reacțiilor lui, deoarece nu vechiul creier al lui 
Benson era cel care coordona totul, ci creierul lui cel nou. 

În cameră intră Anders. 

— Noi suntem gata. 

— Vedem. 

— Am câte doi oameni la fiecare intrare a subsolului, 
doi la ușa principală, doi la camera de urgenţă și câte doi 
pentru fiecare lift. 

— O să lăsăm etajele cu pacienți nepăzite. Nu vrem 
să creăm panică în aceste zone. 

„Ce drăguţ din partea ta“, gândi ea, dar nu spuse 
NIMIC. 

Anders îşi privi ceasul. 

— Douăsprezece şi patruzeci. Cred că cineva ar 
trebui să mă conducă la computerul principal. 

— Se află la subsol, spuse ea, arătând spre clădirea 
principală. Acolo. 

— Vrei să mi-l arăţi? 

— Sigur. 

De fapt, nu-i prea păsa. Nu-şi mai făcea nici un fel de 
iluzii în legătură de abilitatea ei de a influenta evenimen- 
tele. Realiză că era constrânsă de un proces inexorabil, ce 
implica mai mulți oameni și mai multe decizii. Ce-o fi să 
se întâmple, să se-ntâmple! 

Porni pe coridor împreună cu Anders şi se surprinse 
gândindu-se la doamna Crail. Era neobișnuit; nu se mai 
gândise la ea de ani de zile. Emily Crail fusese prima cei 
pacientă ca psihiatru rezident. Femeia avea în jur de cinci- 
zeci de ani, copiii ei erau mari, iar soţul se plictisise de ea. 


264 


Suferea de un sindrom depresiv. Janet Ross se implicase în 
caz, într-o formă de responsabilitate personală. Era tânără și 
încrezătoare și luptase cu impulsurile doamnei Crail ca un 
general în război — cu toate resursele, plănuind strategii, 
revizuind și reprogramând planul de bătaie. O asistase pe 
doamna Crail la două tentative nereușite de sinucidere. 

Și atunci realizase că există limite chjar şi în propria 
cei energie, îndemânare și cunoaștere. Starea doamnei 
Crail nu se îmbunătăţea; tentativele ei de sinucidere deve-. 
neau din ce în ce mai frecvente — până la urmă a reuşit. 
Dar în etapa aceea Ross — din fericire — se detașase de 
pacientă. 

La fel cum se detașase acum de Benson. 

Ajunseseră la capătul coridorului, când îl auziră pe 
Gerhard strigând din spatele lor. 

— Janet! Janet, mai eşti aici? 

Se întoarse în Telecomp, cu Anders alături, urmă- 
rind-o curios. În camera computerelor, luminile consolei 
licăreau intermitent. 

— Priveşte la asta, îi arătă Gerhard una dintre 
console. 


PROGRAMUL CURENT TERMINAT 
SCHIMBARE DE PROGRAM 

ÎN 05 04 03 02 01 00 

SCHIMBARE DE PROGRAM 


— Computerul principal iniţiază un nou program, 
spuse Gerhard. 

— Și ce-i cu asta? 

— Nu i-am transmis nici un fel de instrucțiuni. 

-- Ce reprezintă noul program”? 
— Nu ştiu. Noi nu am programat nici o schimbare. 
Ross și Anders priviră la monitor. 


NOU PROGRAM DE CITIRE DATORAT 


După care nimic. Pe ecran nu mai apăru nici un 
mesaj. | 

— Ce înseamnă asta? întrebă Anders. 

— Habar n-am, răspunse Gerhard. Probabil că 
suntem acoperiți de un alt terminal, numai că asta n-ar 
trebui să fie posibil. În ultimele douăsprezece ore nu se 
poate intra pe terminalul nostru decât prin parolă. Acesta 
este singurul mod prin care s-ar putea iniţia o schimbare 
de program. 

Pe consolă se înregistră următorul mesaj: 


NOU PROGRAM DE CITIRE DATORAT ȘTER- 
GERII TUTUROR PROGRAMELOR 
ÎNREGISTRATE TERMINAT TERMINAT 
TERMINAT TERMINAT TERMINAT 
TERMINAT TERMINAT TERMINAT 
TERMINAT 


— Ce? exclamă Gerhard. Începu să tasateze pe con- 
solă, după care renunţă. Nu acceptă nici o instrucțiune. 

— De ce nu? 

— Ceva este în neregulă cu computerul principal din 
subsol. 

Ross privi spre Anders. 

— Mai bine mi-ai arăta acel computer, spuse 
polițistul. 

Apoi una dintre console se închise, rămânând com- 
plet moartă. Toate ledurile se stinseră; imaginea TV se 
reduse la un singur punct luminos. Cea de-a doua consolă 
ieşi din funcţiune, și apoi cea de a treia; după care impri- 
manta încetă să mai tipărească. 

— Computerul s-a autolichidat, spuse Gerhard. 

— Probabil că a fost ajutat, remarcă Anders. 

Apoi, împreună cu Ross, se îndreptă către hituri. 

Era o seară umedă și rece, iar ei se prăbeau, traver- 
sând parcarea, spre clădirea principală. Anders își verifică 
arma, întorcându-se în așa fel încât să prindă lumina care 
venea de la lămpile din jur. 

— Cred că ar trebui: să știi un lucru. Nu-ţi va fi de 
nici un folos să-l ameninţi pe Benson cu asta. Nu va avea 
o reacţie rațională. 

— Pentru că este o mașină, zâmbi Anders. 

— Pur şi simplu nu va răspunde. Dacă este în criză, 
nu O va vedea, nu 0 va recunoaște, nu va reacționa COTES- 
punzător. 

Intrară în spital prin lumina strălucitoare a ușii prin- 
cipale și se îndreptară spre grupul central de transport. 

— Unde este localizată unitatea atomică? întrebă 
Anders. 

— Sub pielea de pe umărul drept. 

— Unde, exact? 

— Aici, spuse ea, trasând un semn pe propriul umăr. 

— Ce mărime are? 

— Cam cât un pachet de țigări. 

— În regulă. 


Demi 

Luară liftul până la subsol. În cabină se aflau doi 
polițiști, amândoi încordati, nervoși şi cu mâinile pe 
pistol. 

În timp ce coborau, Anders își verifică propria armă. 

— Ai tras vreodată cu una din astea? 

— Nu. 

— Chiar niciodată? 

— Nu. 

După asta nu mai spuse nimic. Ușile liftului se des- 
chiseră. Simtiră răcoarea subsolului și porniră pe coridorul 
din fată — pereti din ciment, nevopsiti; conducte înşirate 
de-a lungul tavanului, lumină electrică stridentă. Pășiră 
afară şi uşile se închiseră în urma lor. 

Așteptară câteva clipe, ascultând. Nu auziră nimic 
altceva în afara zumzăitului produs de echipamentul de 
forță. 

— De regulă noaptea se află cineva în subsol? 
întrebă Anders. 

— Oamenii de la întreţinere. Anatomopatologii, dacă 
mai au treabă. 

— Laboratoarele de patologie se află aici? 

— Da. 

— Unde este computerul? 

— Pe-aici. 

Îl conduse pe coridor. Drept înainte se găsea spălă- 
toria. Era închisă pe timpul noptii, dar în faţa uşii, pe 
coridor, se înșirau munţi de rufe murdare. Anders verifica 
grămezile cu grijă înainte de a porni mai departe, spre 
bucătăria centrală, 

Bucătările erau de asemenea închise, dar luminile 
erau aprinse, strălucind în spațiul vast, cu mașini de gătit 
din fontă înșirate pe rânduri. 

— Pe aici este o scurtătură, spuse ea, când traversau 
bucătăria. Pașu lor răsunau pe gresie. Anders înainta, 
ținând arma cu țeava orientată într-o parte. 

Trecură de bucătărie şi ajunseră în alt hol. Era 
asemănător cu primul. Anders o privi întrebător. Stia că se 
simtea dezorientat; își aminti Că și ei îi trebuiseră luni până. 
să înveţe drumul. 

— Întoarce-te la dreapta, spuse ea. 

Trecură pe lângă un anunt înscris pe perete: 
ANGAJAŢI, RAPORTAȚI TOATE ACCIDENTELE 
SUPERIORILOR VOȘTRI! Era reprezentată imaginea unui 
om, cu o mică tăietură la deget. Mai jos era un alt anunt: 
AVEŢI NEVOIE DE UN ÎMPRUMUT? ADRESAŢI-VĂ 
LA BANCA DE CREDIT. 

Făcură la dreapta pe alt coridor şi se apropiară de un 
loc unde se găseau automate pentru cafea fierbinte, sand- 
viciuri şi bomboane. Îşi aminti de orele târzii de noapte de 
pe vremea când era rezidentă la spital şi cobora aici pentru 
o gustare. Timpuri trecute, când a fi doctor i se părea cel 
mai bun şi mai minunat lucru care ți se poate întâmpla. 

Anders pătrunse în zona automatelor, apoi se opri. 

— Priveşte, șopti. 

Ea se uită nedumenită. Toate mașinile automate 
fuseseră distruse. Pe podea erau împrăștiate bomboane, 
sandviciuri sigilate în plastic, cafeaua se scurgea din 
mașini, împroşcând podeaua. 

Anders se apropie de aparatul de cafea și sifon și 
atinse ruptura făcută în metalul maşinii. 

— Pare să fi fost un topor, spuse. Dar de unde putea 
să ia un topor? 

— Poate de la stingătoarele de incendiu. 

— Nu văd nici un topor aici, remarcă el, uitându-se 
' de jur împrejurul camerei, după care se întoarse întrebător 
spre ea. 

Ross nu-i dădu nici un răspuns. Părăsiră zona 
automatelor și își continuară drumul pe coridor. Ajunseră 
la o răscruce de tunele. 

— Încotro acum? 

— Stânga. Suntem foarte aproape. 

În faţa lor holul cotea din nou. Ross știa că arhiva 
spitalului se afla imediat după acesta, şi apoi computerul. 
Proiectanţii localizaseră sala computerului alături de ar- 
hivă în speranța că, eventual, în timp vor putea înregistra 
pe computer toate aceste fişe. 

Deodată Anders îngheţă. Ross se opri și ascultă 
împreună cu el. Auziră pași şi mormăieli — cineva 
fredona o melodie. 

Anders își duse degetul la buze şi îi făcu semn să 
rămână pe loc. Înaintă spre cotul holului. Mormăiala se 
auzea mai tare. Se opri și privi prudent de după colţ. Ross 
îşi tinu răsuflarea. 

— Hei! se auzi o voce bărbătească, şi imediat arma 
lui Anders fu smucită și un om se prăbuși pe podea chiar 
în faţa lui Ross. 


270 MICHAEL CRICHTON 


— Hei! O găleată cu apă se vărsă pe podea. Ross îl 
recunoscu pe unul din oamenii mai vârstnici de la 
întreținere. 

— Ce naiba... 

— Sşşşt, îi făcu ea semn, ducându-și un deget la 
buze. Îl ajută să se ridice. 

Anders se întoarse. 

— Nu părăsi subsolul, îi spuse omului. Du-te la 
bucătărie și așteaptă. Nu încerca să pleci. 

Vocea îi era un șuierat furios. 

Ross știa la ce se referă. Oricine încerca să pără- 
sească subsolul era în pericol de a fi împuşcat de polițiști. 

Omul dădu din cap speriat și confuz. 

— E în regulă, îl încurajă Ross. 

— Dar n-am făcut nimic. 

— Se află aici un om pe care trebuie să-l prindem, îl 
lămuri Ross. Aşteaptă până se termină totul. 

— Rămâi în bucătărie, spuse și Anders. 

Omul își adună repede lucrurile și plecă. Mai privi o 
dată înapoi, clătinând din cap. Ross împreună cu Anders 
își continuară drumul pe coridor; depăşiră un cot şi 
ajunseră în camera arhivei. Pe unul din pereţi era agățată 
o placă: FIȘELE PACIENȚILOR. 

Anders o privi întrebător. Ea îl aprobă și intrară. 

Arhiva ocupa un spaţiu imens, plin de la podea până 
la tavan de fișele pacienților. Era o enormă bibliotecă. 
Anders se opri surprins. 

— O grămadă de dosare, remarcă ea. 

— Se referă la toți pacienţii pe care 1-a avut spitalul? 

— Nu. Doar la pacienții din ultimii cinci ani. 
Celelalte se află într-o anexă. 

— Hristoase! 

Înaintară tăcuti pe lângă rafturile cu dosare. Anders 
mergea înainte cu arma pregătită. Din când în când se 
oprea să privească prin spaţiile dintre rafturi către celelalte 
„culoare. Nu observase pe nimeni. 

-— Lucrează Cineva aici? 

— Aşa ar trebui. 

Cercetă rafturile cu fişe. Întotdeauna o impresionase 
această cameră. Ca medic practician, avea o imagine a 
activității în care se implicase. Tratase sute şi consultase 
mii de pacienţi. Acum fişele existente în spital erau de or- 
dinul milioanelor — iar asta numai într-un singur spital, 
într-un Singur oraş și într-o singură ţară. Milioane și 
milioane de pacienți... 

— Și noi avem o chestie ca asta, spuse Anders. 
Pierdeţi des fișe? 

— Tot timpul. 

— Și noi la fel, spuse el. 

În acel moment, o tânără care nu părea să aibă mai 
mult de cincisprezece-—șaisprezece ani apăru de după colț. 
Ducea în brațe un pachet de dosare. Instantaneu Anders 
ridică arma. Fata se sperie, lăsă pachetul să cadă și începu 
să țipe. 

— Luminile, șopti Anders. 

Strigătul se curmă abrupt într-un fel de gângurit. 
Ochii ei erau larg deschişi. 

— Sunt poliţist, spuse Anders, dându-și la o parte 
reverul şi arătându-i insigna. Ai văzut pe cineva pe aici? 

— Pe cineva... 

— Acest om. 

Îi arătă fotografia, ea o privi şi clătină din cap. 

— Eşti sigură? 

— Da, vreau să spun... 

— Cred că ar trebui să mergem la computer, remarcă 
Ross. Într-un fel se simţea stânjenită de faptul că speria- 
scră fata. Spitalul angaja liceeni şi studenti cu jumătate de 
normă pentru efectuarea muncii de arhivă, în schimbul 
unei sume modice. i 

Ross își aminti cum pe la aceeași vârstă şi ea sc spu- 
riase foarte tare. Se plimba cu un băiai prin pădure, când 
apăru un șarpe. Băiatul îi spusese că este un șarpe cu 
clopoței şi ea fusese înspăimântată. Mult mai târziu aflase 
că nu făcuse decât să-şi bată joc de ea. Șarpele era 
inofensiv. Se simţise jignită... 

— În regulă, la computer. În ce pazte? 

Ross îi arătă ieșirea. Anders se întoarse către fată, 
care se aplecase să-şi ridice pachetul căzut. 

— Ascultă, dacă-l vezi pe acest om, nu încerca să 
vorbeşti cu el. Nu trebuie să faci absolut nimic, doar să-ţi 
tii gura închisă. Ai înțeles? 

Ea aprobă din cap. 

Ross realiză că de astă dată şarpele era real. Era cu 
adevărat real. 

Ajunseră din nou pe coridor şi îşi continuară drumul 
spre sala computerului. Această parte era singura porțiune 
din subsol care fusese amenajată. Podeaua de ciment se 
termina abrupt, fund urmată de o mochetă albastră; unul 
din pereti fusese spart, în locul lui fiind montate ferestre 

imense prin care puteai privi de pe coridor în interiorul 
camerei care depozita unitatea centrală a computerului. 
Ross își aminti când fusese instalat, 1 se păruse că feres- 
trele fuseseră o investitie nerentabilă, și chiar îi spusese 
lucrul ăsta lui McPherson. 

— Mai bine să lași oamenii să vadă, îi replicase 
McPherson. 

— Ce vrei să spui cu asta? 

— Vreau să spun că asta e doar o mașină. Mai mare 
și mai scumpă decât oricare altă mașină. Vrem ca oamenii 
să se obișnuiască cu ea. Nu vrem să-i îngrozească sau să-i 
înfricoșeze. Vrem să o considere ca pe ceva firesc, o parte 
a dezvoltării. 

Și totuși, ori de câte ori trecea prin secția compute- 
relor avea sentimente contradictorii; carpetele de pe hol și 
echipamentele sofisticate cu care era înconjurat îl făceau 
special, neobișnuit, unic. Găsea că este semnificativ faptul 
că singurul loc din spital unde podeaua mai era acoperită 
cu carpete se afla la primul etaj, unde era o capelă. Același 
sentiment îl avea şi aici, locul sfânt al computerului. 

Oare computerului îi păsa că pe podea sunt carpete? 

În orice caz, angajaţii spitalului aveau propriile 
reacţii legate de spectacolul de dincolo de ferestre. O 
mână necunoscută lăsase un mesaj pe unul din geamuri: 
NU ALIMENTATI SAU MOLESTAŢI COMPUTERUL. 

Ea și Anders se lăsară în jos, sub nivelul ferestrelor. 
Anders își înălța din când în când capul. 

— Ce vezi? întrebă ea. 

— Cred că îl văd pe Benson. 

Privi și ea. Fu surprinsă cât de tare îi bătea mima; 
trupul îi era încordat şi în așteptare. 

În cameră erau șase unități pentru benzi magnetice, o 
consolă largă în formă de L, pentru procesorul central, o 
imprimantă, un cititor de cartele şi două unități de disc. 
Echipamentul era strălucitor, cu muchiile lustruite. Toate 
stăteau tăcute sub lumina fluorescentă. Nu vedea pe 
nimeni — doar echipamentul. Îi amintea de Stonehenge, 
coloanele verticale din piatră. 

Apoi îl văzu: un om care se mișca între două unități. 
Halatul alb al personalului și părul negru. 

— EI e, spuse. 

— Unde-i uşa? întrebă Anders. Fără nici un motiv își 
verifică arma. 

— Acolo. Îi arătă locul, la vreo zece pași. 

— Mai există alte intrări sau ieșiri? 

— Nu. 

Inima îi bătea iar foarte tare. Privi de la Anders la 
armă și iar la Anders. 

— În regulă. Rămâi jos. 

În timp ce-i vorbea o împinse spre podea, apoi se 
: îndreptă spre uşă. Se opri, se lăsă pe genunchi și mai privi 
o dată spre ea. Era surprinsă să constate că e înspăimântat. 
` Faţa îi era palidă, iar trupul îi tremura de încordare. Își 
ținea arma cu mâna dreaptă. 

„Tuturor le este frică“, gândi. 

Apoi, cu un pocnet puternic, Anders împinse ușa și 
se aruncă la podea. Îl auzi strigând „Benson!“ și imediat 
urmă detunătura armei, urmată de a doua împușcătură şi 
de a treia. Nu putea să-și dea seama cine trage. Văzu 

picioarele lui Anders înfigându-se în podea, în timp ce era 
întins pe carpetă. Prin ușa deschisă ieşi un fum verde ce se 
împrăștie leneş pe coridor. 

Mai urmară două împușcătuni și se auzi un țipăt de 
durere. Închise ochii şi îşi presă obrazul de carpetă. 

Anders strigă: 

— Benson! Predă-te, Benson! 

„Nu-i va folosi la nimic“, gândi. Oare Anders nu 
înțelege? 

Mai urmară câteva împușcături, într-o succesiune 
rapidă. Deodată, geamul ferestrei sub care stătea se sparse 
și bucăți mari de sticlă îi căzură pe umeri și în păr. Se 
scutură și apoi, neașteptat, Benson ateriză pe coridor 
alături de ea. Se aruncase prin fereastră şi căzuse chiar 
alături de ea. Trupul lui se afla la doar câţiva pași de al e1. 
Văzu că sângera la un picior, pătând culoarea albă a 
uniformei. 

— Harry... 

Vocea îi sună ciudat. Era îngrozită. Stia că nu trebuie 
să-i fie frică de acest om — era un deserviciu pentru el, o 
trădare a profesiei ei, şi pierderea încrederii, lucru foarte 
important — , dar oricum se temea. 

Benson o privi cu ochi orbi, fără să o vadă. O luă la 
fugă pe coridorul subsolului. 

— Harry, aşteaptă... 

— Nu-i nimic, spuse Anders, ieșind din camera 
computerelor, luând-o la fugă după Benson cu arma în 
mână. 

Postura politistului era absurdă; simţi nevoia să râdă. 
Auzi cum pasii lui Benson se pierd în liniștea tunelului. 
Apoi Anders dădu colţul în urmărirea lui. 

Rămasă singură, se ridică în picioare, tremurând; se 
simțea rău. Ştia ce se va întâmpla. Benson, ca un animal 
hăituit, se va îndrepta spre una din ieșirile de urgență. De 
îndată ce va apărea afară, polițiștii îl vor dobori. Toate 
ieșirile erau acoperite. Nu exista nici o posibilitate de 
evadare. Nu voia să se afle acolo, să asiste. 

Intră în camera computerului și privi împrejur. 
Corpul principal era devastat. Două bănci de benzi 
magnetice erau scoase din uz; panoul central de control 
era ciuruit, scânteile se răspândeau pe podea. Ar fi cazul 
să încerce să pună totul sub control. Putea să ia foc. Privi 
după un extinctor și observă toporul lui Benson aruncat 

într-un colt al încăperii. Abia atunci remarcă arma. 
| Curioasă, o ridică. Era surprinzător de grea, mult mai 
grea decât s-ar fi așteptat. O simţea mare, unsuroasă şi 
rece în mâna ei. Stia că Anders avea arma la el; aceasta 
trebuie să fi fost a lui Benson. Arma lui Benson. O privi 
îngrozită, de parcă i-ar fi putut împărtăși ceva despre el. 

De undeva din subsol se auziră patru Împuşcături 
într-o succesiune rapidă. Ecoul lor parcurse labirintul de 
tunele din subsol. Merse spre ferestrele sparte și privi pe 
coridor. Nu văzu şi nu auzi nimic. 

Probabil că s-a terminat, gândi. Zgomotul fâşâit din 
spatele ei o făcu să se întoarcă. Se auzea, de asemenea, un 
sunet ciudat, e și monoton. Văzu că una din benzile 

nagnetice e se terminase Și cap ătul e: love i, iti vârtindu-se, 


arcuri 
naraui. 


TERMINALUL UMAN 277 


Se întoarse şi o decuplă. Privi în sus la consola 
displayului pe care era înscris „ERMINA“, iar și iar. 
„ERMINA, ERMINA“. După care se auziră alte două îm- 
pușcături la mică distantă una de alta, și realiză că Benson 
era încă în viață, fugea. Se așeză într-un colt al camerei 
devastate şi așteptă. 

O nouă împuşcătură, foarte aproape de data asta. 

Se înghesui după unul din rafturile cu benzi magne- 
tice, ascultând paşii care se apropiau. Era culmea ironiei: 
Benson se ascunsese în spatele computerelor așa cum se 
ascundea ea după coloanele metalice, ca şi acum acestea 
ar fi putut-o proteja în vreun fel. 

Auzi pe cineva respirând sacadat; pașii se opriră. Ușa 
de la camera computerelor se deschise, apoi se închise cu 
un pocnet. Încă stătea ascunsă după raftul cu benzi și nu 
putea să vadă ce se întâmplă. 

Următorii pași trecură prin fata camerei compu- 
terelor și se depărtară pe coridor, lăsând în urma lor ecoul. 
Totul era cufundat în tăcere. Atunci auzi o respirație grea 
ȘI O tuse. 

Se ridică. 

Harry Benson, în halatul lui alb, cu piciorul stâng 
sânsorând, era întins pe carpetă, cu trupul jumătate spri- 

printr-o șansă nemaipomenită, era singură cu el. Asta o 
făcea extraordinar de fericită. 

— Harry... 

EI îşi întoarse privirea încet şi clipi. Pentru moment 
nu păru că o recunoaşte, apoi zâmbi. 

— Bună, doctor Ross. 

Era un zâmbet plăcut. Îi veni în minte pentru o se- 
cundă imaginea lui McPherson, cu părul lui alb, felici- 
tând-o pentru salvarea vieții lui Benson. Și atunci își 
reaminti, în mod cu totul nepotrivit, cum tatăl ei se îmbol- 
năvise -şi cum ea trebuise să părăsească intempestiv 
ceremonia de absolvire a şcolii de medicină. De ce își 
amintea ea acum despre asta? 

— Totul va fi bine, Harry. 

Vocea îi era plină de încredere, ceea ce îi făcu 
plăcere. 

Dorea să-l liniștească, așa că nu făcu nici o mișcare, 
nu încercă să se apropie de el. Rămase în cealaltă parte a 
camerei, sub biroul computerului. 

El continua să respire greu, şi o vreme ea nu spuse 
nimic. El privi de jur împrejurul camerei la echipamentul 
distrus. 

— Chiar am făcut-o, nu-l așa? 

— O să fie bine, Harry. 

Îşi făcuse un plan în minte. În acea noapte îi vor face 
o intervenție de urgenţă la picior și dimineață vor trece la 
deconectarea computerului, reprogramarea electrozilor, şi 
totul se va îndrepta. Era o șansă incredibilă. Ellis își va 
putea păstra casa. McPherson își va continua cercetările la 

NPS, explorând noi tărâmuri. Îi vor fi recunoscători. Îi vor 
recunoaște competența și vor aprecia ce a... 

— Doctor Ross. Benson încerca să se ridice, 
cutremurându-se de durere. 

— Nu încerca să te mişti. Stai unde ești, Harry. 

— Trebuie. 

— Stai unde eşti, Harry. 

Benson clipi repede și zâmbetul îi dispăru. 

— Nu-mi mai spune Harry! Numele meu este 
domnul Benson. Spune-mi domnule Benson. 

Nu erau dubii în ceea ce priveşte furia din vocea lui. 
Acest lucru o surprinse și o întristă. Încerca să-l ajute. 
Oare nu-și dădea seama că ea era singura care mai dorea 
să facă asta? Ceilalţi vor fi fericiți dacă el va muri. 

El continua să se ridice în picioare. 

— Nu te mișca; Harry. 

Atunci îi arătă arma. Era furioasă şi ostilă. Stia că nu 
trebuie să fie furioasă pe el, dar era. 

El rânji cu o mină copilărească. 

— Ala e arma mea. 

— Dar acum e la mine. 

El încă mai rânjea, cu o expresie rigidă, în parte dato- 
rată durerii. Se ridică în picioare și se rezemă greu de 
perete. În locul în care stătuse rămăsese o pată roşie. Privi 
și el în Jos și o observă. 

— Sunt rănit. 

— Nu te mișca și vei fi în regulă. 

— M-a împușcat în picior... 

Îşi mută privirea de la picior, în sus, la ea. Zâmbetul 
îi rămase. Doar n-ai s-o foloseşti, nu-i așa? 

— Ba da, spuse ea, dacă n-am să am încotro. 

— Dar eşti medicul meu. 

— Rămâi unde eşti, Harry. 

— Nu cred că ai s-o foloseşti. 

Făcu un pas spre ea. 

— Nu te apropia, Harry. 

El zâmbi. Mai făcu un pas nesigur, dar își menţinu 
totuși echilibrul. 

— Eu nu cred că ai s-o faci. 

Vorbele lui o îngroziră. Se temea că-l va împuşca, 
dar și că nu-l va putea împușca. Era cel mai straniu 
complex de împrejurări, singură cu acest bărbat, alături de 
rămăşiţele unui computer. 

— Anders! strigă ea. Anders. 

Vocea ei răsună pe coridoare. 

Benson mai făcu încă un pas. Ochii lu: priveau fix la 
ea. Simţea că se prăbușește și se sprijini cu greu de una din 
console. Își sfâşie jacheta albă. Privi ruptura mormăind. 

— S-a stricat... 

— Rămâi pe loc, Harry. Rămâi acolo. 

„E ca şi cum te-ai adresa unui animal“, gândi. Nu 
hrăniți sau molestaţi animalele. Se simţea ca o leoaică 
într-o arenă de circ. 

Rămase acolo un moment, sprijinindu-se de consolă, 
respirând greu. 

— Vreau arma. Vorbesc serios. Acum. 

— Harry... 

Se îndepărtă de consolă cu un mormăit și continuă să 
se apropie de ea. 

— Anders! 

— Nu-ţi folosește la nimic, spuse Benson. Nu mai ai 
timp, doctor Ross. 

Ochii lui priveau în ai ei. Îi văzu pupilele dilatân- 
du-se, în timp ce primea o nouă stimulare. 

— Ce minunat este, exclamă el, zâmbind. 

Stimularea păru să-l oprească pentru un timp. Se 
' retrăsese în el, savurând senzația. Când vorbi din nou, 
vocea îi era calmă şi distantă. 

— Vezi, mă urmăresc. Au întors contra mea micile 
lor computere. Programul este vânătoarea. Vânează și 
ucide. Un program foarte original. Vânează și ucide. 
Înțelegi? 

Era la numai câțiva pași de ea. Tinea pistolul în faţa 
ci, așa cum îl văzuse pe Anders că face. Numai că mâna îi 
tremura foarte tare. 

— Te rog, nu te apropia mai mult, Harry. Te rog. 

El zâmbi. 

Mai făcu un pas. 

Nu-și dădea seama ce avea de gând să facă, până se 
pomeni apăsând pe trăgaci, şi pistolul se descărcă. 
Zgomotul era asurzitor, iar pistolul îi trepidă în mână, 
ridicându-i brațul, aproape doborând-o. Îşi rezemă spatele 
de peretele opus al camerei computerelor. 

Benson rămase în picioare, clipind. Apoi zâmbi din 
nou. 

— Nu este atât de ușor cum pare. 

Fa strânse arma în mână. Era caldă acum. O ridică, 
dar tremura mai tare decât înainte. Încercă să o stăpâ- 
nească cu cealaltă mână. 

Benson continua să se apropie. 

— Opreşte-te, Harry. Vorbesc serios. 

O mare de imagini se năpusti asupra ei. Îl revăzu pe 
Benson la prima lor întâlnire, un bărbat blajin, îngrozit de 
problema sa. Revăzu în minte montajul de câteva ore făcut 
cu interviurile lui, cu testele tratamentelor de calmare. Era 
un om bun, o persoană onestă și înspărmântată. Nimic din 
ceea ce se întâmpla nu era din vina lui. Era vina ci, a lui 
Ellis, a lui McPherson şi Morris. 

Apoi se gândi la Morris, cu faţa transformată într-o 
mască roșie ca o bucată ditormă de came. 

— Doctor Ross, îl auzi pe Benson. Sunteţi doctorul 
meu. Nu-mi puteți face nici un rău. 

Era foarte aproape. Mâinile lui se întinseră după 
armă. Întreg trupul îi tremura când îi văzu mâinile apropi- 
indu-se, centimetru cu centimetru, căutând-o, căutând-o... 

Trase. 

Cu o remarcabilă agilitate, Benson sări într-o parte, 
evitând glonțul. Era mulțumită. Îşi propusese să-l 
îndepărteze, fără să-l rănească. Anders va apărea în curând 
pentru a-l imobiliza, după care îl vor transporta la infirmeric. 

Trupul lui Benson se lovi puternic de imprimantă, 
punând-o în funcțiune. Aceasta începu să ţăcăne monoton, 
în timp ce pe ea se înregistrau mesaje. Benson se rostogoli 
pe spate. Sângele începu să-i țâșnească într-un șuvoi bogat 
din piept. Uniforma sa albă deveni de un roșu închis. 

— Harry? spuse ea. 

Nici o mişcare. 

— Harry? Harry? 

Nu-și mai amintea cu claritate ce se întâmplase după 
asta. Anders se întorsese și-i luase arma din mână. O 

condusese într-un colț al camerei, în timp ce trei oameni 
îmbrăcaţi în costume verzi aduseseră pe o targă o capsulă 
lungă din plastic. Deschiseră capsula în partea superioară; 
interiorul era căptușit cu un ciudat material arămiu, 
izolant. Ridicară corpul lui Benson — remarcă faptul că 
erau grijulii să nu-și murdărească costumele speciale cu 
'sânge — şi îl puseră în capsulă. O închiseră şi o încuiară 
cu un lacăt special. Doi dintre ei o scoaseră afară. Cel 
de-al treilea începu să verifice camera cu un aparat 
Geiger, care țiuia puternic. Sunetul îi amintea de o 
maimuţă furioasă. Omul trecu pe lângă Ross. Nu-i vedea 
fața prin casca verde pe care o purta; sticla era aburită. 

— Mai bine ati părăsi zona, spuse el. 

Anders îşi trecu braţul peste umerii ei. Ross începu 
să plângă. 


